
UN ALT FEL DE A RĂMÂNE LIBERI 


Volumul de față surprinde povestea vieţii și morţii a șapte 
episcopi, victime ale regimului comunist. Pe 2 iunie 2019, 
papa Francisc i-a înscris în rândul fericiților în cadrul Sfin- 
tei Liturghii ținute la Blaj, pe Câmpia Libertăţii, loc cu rever- 
beraţii profunde pentru istoria românească. 

Povestea celor șapte martiri este o pagină din istoria Bise- 
ricii Greco-Catolice, trecută prin calvarul comunizării Româ- 
niei. „Mica Romă“ a lui Eminescu nu a fost o formulă retorică, 
ci a creat o istorie care merită într-adevăr redescopentă. Aici 
s-au asociat pentru prima dată tradiția creștină de matrice 
bizantină, intrată adânc în sensibilitatea românească, cu as- 
pirațiile culturii neolatine, descoperită în secolul ai XVIII-iea 
de copiii de țărani români din Transilvania trimiși cu burse la 
universitățile Romei. Tot ce ținea de opera istorică a Bisericii 
cu centrul la Blaj, desființată în 1948 de regimul comunist, 
a fost însă expropriat din istorie. Multe personalităţi româ- 
nești și activitatea lor, determinată de apartenenţa sufle- 
tească la crezul acestei Biserici, și-au pierdut sub regimul trecut 
cartea de identitate și patronatul moral. Ieșirea la lumină, 
în decembrie 1989, a Bisericii, după patruzeci şi unu de ani 
de aspră persecuție, a rescris prin speranţă o parte a trage- 
diei istorice a României, mințită sistematic sub comunism și 
împiedicată ulterior să se reînnoiască prin lustraţie. 

Cititorul are, așadar, ocazia să ia act de experiența drama - 
tică a persecuției acestei Biserici și a episcopilor greco-ca- 
tolici, oferindu-i-se șansa de a descoperi un alt mod de a trăi 
libertatea. Martirii au experimentat-o antrenați de devota- 
mentul lor față de Dumnezeu și faţă de oameni: „Noi cei de 
sub zăvor am fost mai liberi decât cei de afară. Noi nu am 
purtat niciodată un portret pe care nu l-am voit și nu am 
strigat o lozincă pe care nu am crezut-o! [...] In închisori am 
putut face opoziţie la ceea ce ni se spunea. Noi nu aveam ce 
pierde. Cel ce este redus la elementele constitutive este să- 
rac, iar săracul este în cămașa fericitului. Francezii spun: 
«O mie de cavaleri înarmați nu pot jefui un om gol.»“! Toc- 
mai de aceea monumentul răbdării celor șapte români de 
caracter este construit, prin urmare, din acel „da!“ repetat 
clipă de clipă în febra unei lucrări care, tocmai fiindcă le-a 
depășit condiția umană, i-a învățat să câștige pierzându-și 
viața în credința Paștelui: „cu moartea pe moarte călcând“. 

Adresată publicului larg, cartea își propune să-i facă cu- 
noscuți pe acești șapte martiri români ai secolului XX genera- 
țiilor noi și celor care nu știu nimic despre istoria Bisericii 
Greco-Catolice sau au o imagine deformată despre ea. Îndi- 
ferent de preocupări și confesiune, căutătorii de adevăr vor 
afla ce înseamnă tăria de caracter și experienţa unor suflete 
mari. Consemnată cu simplitate şi rigoare de Francisca Băl- 
tăceanu şi Monica Broșteanu, această istorie dă viaţă unei 
cărți de suflet. 

1 Mihai Frăţilă 
episcop greco-catolic de București 


1. loan Ploscaru, Lanțuri și teroare, Editura Signata, Timi- 
șoara, 1994, pp. 162-162. Episcop clandestin (din 1948), apoi epi- 
scop de Lugoj (1990-1998), loan Ploscaru a fost închis paisprezece 
ani pentru a nu se fi dezis de Biserica Greco-Catolică. 








NOTA AUTOARELOR 


Această carte se întemeiază pe dosarul înaintat la Vatican în 
vederea recunoașterii martiriului celor şapte episcopi greco-catolici 
români morți sub prigoana comunistă între anii 1950 şi 2970. Do- 
sarul (numit în limba latină Positio super martyrio), de 1.868 de 
pagini, cuprinde principii metodologice, istoricul evenimentelor şi 
biografiile celor în cauză, realizate cu maximum de acribie știin- 
țifică, lista arhivelor cercetate și bibliografia consultată, mărturii 
date sub jurământ de persoane care i-au cunoscut îndeaproape pe 
cei şapte, precum și un Summarium cu 5721 de documente (80% 
inedite) ce sprijină argumentația; dosarul se încheie cu rapoartele 
specialiștilor istorici și teologi. 

Am avut nu doar îngăduința, ei chiar îndemnul autorilor de a 
folosi materialul în totalitate. Am folosit, de asemenea, cu ingă- 
duința autorilor, articolele publicate pe această temă pe site-ul 
www.e-communio.ro al Bisericii Greco-Catolice Române. 

La finalul cărţii se află lista principalelor arhive consultate de 
cei care au întocmit dosarul, precum și bibliografia lui. 

F.B., M.B. 


— | 
Lă 








PREAMBUL 


În după-amiaza zilei de 11 mai 1950, la poarta cimiti- 
rului Bellu Catolic s-a oprit o dubă. Din ea au coborât 
câțiva bărbați care au descărcat un coșciug rudimentar 
din lemn. Lângă poartă aștepta un preot care fusese che- 
mat de la Arhiepiscopia catolică de un individ misterios, 
ca să vină să-i înmormânteze o rudă! Individul l-a luat 
cu mașina, l-a dus la cimitir. Preotul a întrebat cum se 
numește defunctul, căci nu i se prezentase nici un act. 1] 
s-a răspuns: „Vasile“. Atât. Abia mai târziu preotul, loan 
Baltheiser, a putut afla pe cine îngropase. Era episcopul 
greco-catolic Vasile Aftenie, mort în noaptea de g spre 10 
mai 1950, la spitalul închisorii Văcăreşti, în urma chinu- 
rilor din timpul anchetei. Avea 51 de ani. 


La 11 iulie 195a a murit în închisoarea de la Sighet 
episcopul greco-catolic Valeriu Traian Frențiu. Avea 77 de 
ani. 


La 27 iunie 1953 episcopul greco-catolic loan Suciu a 
murit de foame în aceeaşi închisoare cu regim de extermi- 
nare. Avea 46 de ani. 

La 15 ianuarie 1955 a murit — grav bolnav, lipsit de 
orice tratament medical și izolat într-o celulă —, tot la 
Sighet, episcopul greco-catolic Tit Liviu Chinezu. Avea 
51 de ani. 


La 4 august 1959 a murit episcopul greco-catolic Ioan 
Bălan, supravieţuitor al închisorii de la Sighet (1950-— 
1954), în urma vicisitudinilor din domiciliul obligatoriu 
de la mănăstirea Ciorogârla. Avea 7g de ani. 


La 9 mai 1963 a murit episcopul greco-catolic Alexan- 
dru Rusu, în infirmeria închisorii de la Gherla, după ce 
reușise să supraviețuiască închisorii de la Sighet (1950-— 
1954) și câtorva luni de domiciliu obligatoriu, fiind apoi 
rearestat în 3o decembrie 1956 și trecut prin închisorile 
de la Gherla, Pitești, Dej și iar Gherla. Avea 79 de ani. 


La 28 mai 1970 a murit episcopul greco-catolic Iuliu 
Hossu, după 5 ani de Sighet (1950-1954) şi aproape 14 ani 
de domiciliu obligatoriu la mănăstirea Căldărușani. Avea 
85 de ani, 


La data arestării, ei alcătuiau întregul episcopat al 
Bisericii Greco-Catolice Române!. 


De ce s-a îndârjit regimul comunist împotriva lor? Cu 
ce îi deranja pe comuniști în mod special această Biserică? 
Pentru aceasta ar trebui să vedem istoria ei. 


1. Numele oficial al acestei Biserici este astăzi Biserica Română 
Unită cu Roma, Greco-Catolică. Expresia „Greco-Catolică“ arată că 
ea practică ritul bizantin (același cu al Bisericii Ortodoxe Române) 
și face parte din Biserica Catolică (în care există o pluralitate de 
rituri: latin, bizantin, maronit, copt, armean, siriac, caldeean etc.). 


BISERICA ROMÂNĂ UNITĂ 





CAPITOLUL 1 


De la înfiinţare la „desființare“ 


După cum se știe, în secolele XVI-XVII, Transilvania 
a fost un principat autonom aflat sub suzeranitate oto- 
mană și condus efectiv de principi maghiari, în marea lor 
majoritate de religie calvină. După înfrângerea turcilor 
la asediul Vienei (1683), Transilvania întră în sfera de 
interes a Imperiului Habsburgic, în granițele căruia a și 
fost inclusă din 1691. 

Sistemul politico-religios al Transilvaniei, cu puter- 
nice caracteristici medievale, se definea prin existenţa a 
trei „stări“ (naţiuni) — maghiari, sași și secui — și a patru 
religii acceptate („recepte“): calvină, luterană, catolică și 
unitariană. Din rândul acestora se alegeau conducerea 
executivă („guberniul“) și legislativul („dieta“). 

Românii nu aveau loc în toate acestea, fiind văzuți ca 
oarecum „exotici“, prea diferiţi, din pricina ritului bizan- 
tin și a religiei lor, socotită „schismatică“. Erau toleraţi 
doar până la o așteptată integrare a lor într-una din con- 
fesiunile recepte. În secolul XVII s-a manifestat puternic 
politica principilor maghiari de atragere a românilor orto- 
docși la calvinism. De aceea clerul român se afla într-o 
situaţie precară: era lipsit total de drepturi sociale și 


=> ie 

economice, preoţii nu aveau cine ştie ce pregătire teolo- 
gică și erau asimilați adesea ţăranilor iobagi; de aceea 
schimbarea stăpânirii a trezit speranța obţinerii unui 
statut corespunzător. 

În acel moment, ca urmare a Reformei protestante ce 
fusese îmbrăţișată de sași (devenind luterani) și de o 
mare parte a maghiarilor (devenind calvini), catolicismul 
în Transilvania nu mai avea puterea de odinioară; Habs- 
burgii, preluând provincia, au început o marcată acţiune 
de revigorare a lui. Printre metodele avute în vedere de 
Viena pentru realizarea acestui obiectiv s-a numărat și 
atragerea numeroasei populații românești ortodoxe la 
unirea cu Roma. 

Într-adevăr, în urma Conciliului de la Ferrara--Florenţa 
(1438-1439), când o seamă de ierarhi orientali au accep- 
tat reunirea cu Biserica Romei (chiar dacă apoi mulţi 
s-au dezis), a început o serie de uniri parțiale: astfel au 
rezultat, de exemplu, în 1552 Biserica Caldeeană, în 1729 
Biserica Melkită de Antiohia, în 1741 Biserica Coptă Ca- 
tolică, în 1781 Biserica Siriaco-Catolică etc.; cele mai apro- 
piate ca spațiu au fost unirea de la Brest (1596) a unei 
părți a Bisericii Ucrainene, unirea de la Ujhorod formând 
Biserica Ruteană Catolică (1646), precum şi unirea rute- 
nilor, românilor și „grecilor“ din nordul Ungariei, la sino- 
dul de la Mintiu (lângă Satu Mare), în 1690. 

Românii din Transilvania ţineau pe atunci de Mitro- 
polia ortodoxă de Bălgrad (Alba Iulia), iar mitropolitul 
român se afia practic sub autoritatea superintendentului 
calvin. Acceptând oferta venită dinspre Roma și Viena 
prin iezuiți, mitropolitul Teofil a convocat în februarie 
1697 un sinod la Alba Iulia pentru a discuta condiţiile 
unirii. Cererile clerului românesc se refereau la înlătura. 

rea noțiunii de „toleraţi“ pentru români, la accesul lor în 
școli, la promovarea lor în funcții, la drepturi egale ale 
preoților cu clerul celorlalte confesiuni; condiţiile pe plan 
religios vizau păstrarea ntului bizantin, a calendarului și 
a vechiului drept canonic. Se menţionează acceptarea celor 
patru puncte decise la Florenţa (primatul papal, adaosul 
Filioque, „și de la Fiul“, în formula Crezului, acceptarea 
și a pâinii nedospite pentru euhanistie și purgatoniul), dar 
se specifică: nimic mai mult! La 21 martie 1697 se redac- 
tează în acest sens o „declaraţie de unire“, care însă n-a 
fost acceptată ca atare de Viena, din motive socio-politice 
(primirea românilor drept a patra „naţiune“ părea a com- 
promite echilibrul tradițional). 


În luna iulie a aceluiași an, mitropolitul Teofil moare. 
Este ales în locul lui ieromonahul Atanasie Anghel, care 
va fi sfinţit la București în 22 ianuarie 1698. 

Viena continuă totuși să insiste pentru unirea români- 
lor cu Biserica Romei. De pildă, într-o rezoluţie imperială 
din 14 aprilie 1698, sau în „enciclica“ dată de cardinalul 
Kollonich la 2 iunie 1698, problema se pune la fel: români: 
uniţi se vor bucura de respectarea ritului lor, cu tot ce 
implică aceasta, precum și de drepturi cetățenești egale 
cu ale celorlalte „stăn“, dar vor trebui să accepte cele patru 
puncte de la Florența. Între timp, la Conciliul de la Trento 
(1545-1563) se adăugaseră mai multe cerinţe pentru uni- 
rea cu Roma; astfel, se cerea și o mărturisire oficială de 
credinţă din partea conducătorului bisericesc (Teofil nu 
apucase să o facă, pentru că murise). 

Mitropolitul Atanasie Anghel a întrunit un nou sinod, 
la Alba Iulia, la 7 octombrie 1698, în urma căruia s-a dat 
un „manifest de unire“, redactat în română de el împreună 

cu 38 de protopopi participanţi, precum și într-o vanantă 
latină (formulată de preotul iezuit Baranyi) care accen- 
tua ceea ce era de interes pentru autorităţile catolice. 

În contextul complicat de la finele anului 1699, când 
s-au manifestat noi tendințe de calvinizare a românilor, 
o rezistenţă oriodoxă în sudul Transilvaniei și neînere- 
derea unor iezuiţi în sinceritatea lu: Atanasie, care con- 
tinua să păstreze legături cu Mitropolia Țării Românești, 
mitropolitul a decis că e nevoie de un al treilea sinod al 
unirii. Acesta s-a întrunit la 4 septembrie 1700; au par- 
ticipat 54 de protopopi, însoțiti fiecare de un sfetnic, de 
alţi doi preoţi și de trei laici din fiecare comună, astfel 
încât adunarea avea un caracter cu adevărat reprezen- 
tativ (lângă numele protopopilor apare și numărul preo- 
ților: 1563). S-a întocmit un nou manifest pentru unire 
a „Bisericii Românilor din Ardeal“ cu „Biserica Romei cea 
Catolicească“, acceptând tot ceea ce „crede și mărtunseşte 
aceasta“, în specia! cele patru puncte stabilite la Conciliul 
de la Florenţa. Se păstrau ritul bizantin, tradițiile proprii 
și organizarea instituțională. Se solicita, de asemenea, 
obţinerea drepturilor politice, sociale și economice pro- 
mise românilor de împăratul Leopold I, la scurt timp 
după preluarea Transilvaniei, menţionate în patenta im- 
perială din 1692 și ulterior confirmate prin cele două di- 
plome imperiale din anii 1699 și 1702. 

În prima parte a anului 1701, Atanasie Anghel a fost 
chemat la Viena. Acolo a fost rehirotonit ca preot şi re- 
consacrat episcop la 24 martie 1701, conform prevederilor 
Conciliului Tridentin, a depus mărturisirea de credinţă 
și a fost astfel încadrat în structura Bisericii Catolice. 
Întors acasă, a convocat un nou sinod general, la 25 iunie 
1701, la care au participat 54 de protopopi, 1000 de preoţi 

şi 2000 de mireni, reprezentanții împăratului, ai „guber- 
niului“, ai „stării“ catolice şi ai Bisericii Romano-Catolice. 
I-a informat pe participanţi despre rezultatele de la Viena 
și s-a recitat Crezul în formulă florentină.! 

Autorităţile imperiale nu aveau însă foarte mare în- 
credere în competenţa teologică a acestui episcop care nu 
era format în școli catolice: de aceea, încă de la început, 
pe lângă episcop a fost instituit un teolog iezuit care să-l 
îndrume; nu se mai auzise de o astfel de „instituţie“, care 
j-a deranjat, firește, pe ierarhii uniţi, mai ales mai: târziu, 
când au putut și ei studia la colegii catolice de înalt nivel. 


Atanasie Anghel a murit la 19 august 1713. l-a urmat 
episcopul loan Giurgiu Patachi, primul român cu înalte 
studii la Roma. A murit în 1727. El a mutat Episcopia de 
la Alba Iulia (sediul tradițional al episcopie: romano-ca- 
tolice) la Făgăraș, deoarece nu puteau fi două episcopii 
catolice în același oraș. Făgărașul nu era însă un loc po- 
trivit, pentru că populația din zonă rămăsese majoritar 
ortodoxă. De aceea, cu sprijinul împăratului Carol VI, în 
anul 1737 sediul avea să se mute la Blaj în timpul păsto- 
ririi episcopului Inochentie Micu Klein, Blajul devenind 
astfel locul cu cea mai mare încărcătură simbolică și iden- 
titară pentru greco-catolicismul transilvan și centru cultu- 
ral de mare importanţă pentru națiunea română. 

Numele eparhiei a rămas totuși până azi „de Alba Iulia 
și Făgăraș, cu sediul la Blaj“! 


i. Cf. loan-Aurel Pop, Thomas Năgler, Magyari Andrâs (coord.), 
Istoria Transilvaniei, vol. III: De la 171 până la 1918, Academia 
Română, Centrul de Studii Transilvane, Editura Episcopiei Devei 
şi Hunedoarei, 2016, pp. 97-98. 

Nimeni care a trecut prin școală nu se poate să nu fi 
auzit de episcopul unit loan Inochentie Micu Klein. Par- 
cursul lui este emblematic pentru dificultăţile pe care le 
avea de înfruntat un ierarh și un patriot român: biogra- 
fia lui este și pilduitoare, și prevestitoare pentru vremu- 
rile ce aveau să urmeze. 

Ioan Micu s-a născut în 2692 în Sad, lângă Sibiu. După 
cinci clase secundare la Colegiul lezuit din Cluj, a fost 
primit la Seminarul din Trnava (în maghiară Nagyszom- 
bat, oraș în vestul Slovaciei, aproape de Bratislava), ca 
bursier al fundaţiei întemeiate de cardinalul Kollonich 
pentru formarea teologilor uniți. În 1728, pe când era 
doar în anul al III-lea de seminar, a fost printre cei trei 
candidați propuși pentru episcopat, după moartea epis- 
copului loan Giurgiu Patachi. Prin diploma din 25 fe- 
bruarie 1729, împăratul Carol VI l-a numit pe loan Micu 
episcop (așa era pe atunci: împăratul era cel care numea 
titularii eparhiilor şi îi recomanda papei!). După ce Micu 
și-a terminat anul de seminar, a intrat în mănăstirea 
greco-catolică ruteană din Muncaci (Ucraina transcarpa- 
tică). La 5 septembrie a primit titlul de baron, de unde 
și forma germanizată a numelui, Klein. La 23 septembrie 
a fost hirotonit preot, iar la 25 septembrie s-a călugărit, 
luând numele de Inochentie. La 5 noiembrie 1729 a fost 
consacrat episcop, dar a fost înscăunat, la Făgăraş, abia 
la 28 septembrie 1732. 

Din momentul accederii la episcopat, el a şi început 
lupta pentru asigurarea drepturilor românilor, înscrise 
în diplomele date de împăratul Leopold I, care acordau 
românilor uniți același statut cu al celorlalte naţiuni din 
Transilvania. În urma stăruințelor sale, prin decretul din 
11 decembrie 1732, împăratul Carol VI „i-a dat loc şi scaun 

potrivit cu caracterul lui și vot între staturile și ordinele 
ţării atât în dietele Transilvaniei, cât și în congresele pu- 
blice“. Din aceste poziţii și-a continuat lupta pentru drep- 
turile clerului unit și ale poporului român, sub împăratul 
Carol VI si sub împărăteasa Maria Terezia. În 1735, a 
obținut de la împărat domeniul de la Blaj, unde în 1737 
a mutat reședința episcopiei. A adunat bani prin colectă 
si astfel a putut construi catedrala, mănăstirea Sfânta 
Treime pentru călugării Ordinului Sfântului Vasile și pri- 
mele scoli. Prin rescriptul din 1743, a obținut de la împă- 
răteasa Maria Terezia „eclejii“ (pământuri, locuri de casă 
și biserică) pentru preoți, dreptul fiilor de iobagi de a frec- 
venta şcoli, accesul românilor înnobilaţi la funcţii publice. 

Din păcate, promisiunile Vienei n-au prea fost respec- 
tate: episcopul Inochentie Micu a trebuit să insiste neobo- 
sit pentru drepturile românilor. EI solicitase, în memoriile 
sale, înlăturarea iobăgiei, dreptul la învățătură și dreptul 
de a folosi liber pădurile, apele și munţii; dar, mai presus 
de toate, solicita recunoașterea românilor ca a patra na- 
țiune în stat, cu aceleaşi drepturi pe care le aveau ungurii, 
saşii și secuii. L-a avertizat şi pe primatul romano-cato- 
lic al Ungariei că, dacă nu va sprijini cauza românilor, 
„unirea se va prăbuși, încât nici urmele nu i se vor cu- 
noaste“. N-a avut nici un ajutor de la teologul iezuit Balogh, 
care-l fusese impus prin diploma de numire ca episcop. 
Conform acesteia, ar fi trebuit să-l ţină pe casă și masă, 
dar până la urmă l-a exclus de la acestea pe motivul că, 
fiind de alt rit, pretinde mâncăruri cu carne în zile de 
post răsăritean, smintindu-i pe cei care-l vedeau; până 
la urmă l-a excomunicat; în schimb, acesta a trimis infor- 
mări împotriva lui Curţii Imperiale din Viena. 

Autorităţile civile de la Viena și bisericești de la Roma 
se legănau cu iluzia că întreaga Biserică Ortodoxă din 
Transilvania trecuse la unire. Or, lucrurile nu stăteau 
chiar aşa și amenințau să se deterioreze dramatic. Pe 
fondul nemulțumirilor populare din pricina nerespectării 
promisiunilor din partea autorităților, au avut mare succes 
acţiunile călugărului bosniac Visarion Sarai, trimis de 
mitropolitul sârb de la Karlowitz pentru a-i readuce la 
ortodoxie pe românii din Banat și Transilvania. Acesta, 
cu înfățișare ascetică, aureolat de pelerinajele la lerusa- 
lim și la Muntele Athos, afirmând că i se arată Maica 
Domnului, care îl călăuzește, a reușit în scurt timp (între 
11 martie și 26 aprilie 1744) să radicalizeze multă popu- 
laţie de la sate, amenințând cu focul iadului pe toţi cei 
care primiseră botezul, euharistia sau căsătoria de la 
preoți uniţi. Oamenii i-au alungat pe preoții uniti, ba 
chiar au smuls podeaua unei biserici pe care călcase un 
astfel de „eretic“... (O altă lovitură grea împotriva unirii 
avea să fie dată și în anii 1759-1760 ca urmare a activi- 
tății antiunioniste a călugărului Sofronie din comuna 
Cioara, care se autointitula „vicarul Sfântului Sinod din 
Karlowitz“. Deoarece se ajunsese la o adevărată revoltă, 
cu revendicări sociale și politice, în rândul populaţiei 
românești, Viena avea să intervină militar prin celebra 
campanie a generalului Buccow.) 

Dușmanii episcopului Inochentie l-au reclamat la 
Curtea Imperială, acuzându-l că răzvrăteşte poporul, că 
l-ar fi încurajat pe Visarion şi că toate îndepărtările de 
la Unire sunt din vina lui. Drept urmare, a fost chemat la 
Viena în iulie din același an. Presimţind că nu i se va face 
dreptate și că avea să fie întemnițat, sfătuit de nunțiul 
apostolic, a plecat la Roma. Timp de 7 ani, toate interven- 

ţiile Vaticanului n-au putut-o îndupleca pe împărăteasă 
să-i îngăduie întoarcerea în țară. Până la urmă, la 7 mai 
1751, episcopul și-a dat demisia, pentru ca succesorii lui 
să-i poată continua activitatea. A murit în exil în 1768. 

Într-adevăr, episcopii următori (Petru Pavel Aron, Ata- 
nasie Rednic, Grigore Maior, loan Bob) au consolidat iden- 
titatea Bisericii Greco-Catolice. Au trimis un număr mare 
de clerici să studieze în străinătate, mai ales la Roma și 
Viena, au înființat vestitele școli ale Blajului, au creat un 
Seminar și o tipografie, editând o seamă de cărţi de cult 
și de învățătură. S-au creat structurile eparhiale care-l 
ajutau pe episcop. Astfel, Biserica Greco-Catolică a recu- 
perat poziții importante. 


Pornită logistic deja de episcopul Inochentie Micu, des- 
chiderea școlilor din Blaj, primele focare de cultură ro- 
mânească din Transilvania, s-a putut realiza abia în 1754, 
de către episcopul Petru Pavel Aron. La început existau 
trei secțiuni: scoala „de obste“ (elementară) în limba ro- 
mână, schola latina (gimnaziul), condusă de viitorul epis- 
cop Grigore Maior, inițial de două, apoi de trei clase, precum 
Și o școală pentru aspiranți la preoţie. Mai târziu, episco- 
pul Aron a înființat Seminarul diecezan, al „Bunei-Ves- 
tiri“ — la care fiecare preot din eparhie a contribuit cu un 
galben —, condus de viitorul episcop Atanasie Rednic. Din 
1772 gimnaziul a fost dotat cu un ciclu superior (fuima- 
niores) de încă doi ani: era singura instituție de învăţă- 
mânt mediu românesc. S-au înființat și 53 de şcoli sătești, 
pentru care școlile din Blaj au format învăţători; numă- 
rul lor avea să crească mult mai ales în timpul episcopului 
loan Bob. 

Predecesorul acestuia, episcopul Grigore Maior, s-a 
gândit să organizeze o ajutorare a elevilor săraci, idee 
pornită de altfel de episcopul Aron. În acest scop a hotă- 
rât ca domeniul episcopesc, mănăstirea Sfânta Treime și 
Seminarul să dea fiecare câte aoo de „feldere“ (o telderă = 
cca 20 kg) de grâu anual pentru pâinea a 200 de școlari. 
Aceasta e originea celebrei instituții a „bpăului“, pâinea 
de patru kilograme pe care o primeau săptămânal toți 
elevii săraci de la Blaj. 

În 1773, la sinodul tuturor episcopilor greco-catolici 
din imperiu, ținut la Viena, episcopul Grigore Maior a 
pledat pentru recâștigarea rangului de mitropolie pentru 
eparhia de Alba Iulia și Făgăraș, care, de la unire, era 
simplă episcopie, ţinând de arhiepiscopul primat al Un- 
gariei. Acest deziderat s-a împlinit abia în 1853. Atunci 
Mitropolia de Alba lulia şi Făgăraș a devenit de sine 
stătătoare, depinzând direct de papă, având drept eparhii 
sufragane pe cea de Oradea și pe cele nou înființate în 
acel an, de Lugoj și de Gherla. 

În timpul episcopului Ioan Bob sistemul şcolar s-a dez- 
voltat și reorganizat pe fondul reglementării imperiale 
Ratio educationis de la 1777, valabilă pentru tot imperiul. 
Numirea în postul de directori ai școlilor românești unite, 
ȘI respectiv neunite, a lui Gheorghe Șincai și a lui Dimi- 
tie Eustatievici e considerată o etapă de răscruce pentru 
evoluţia școlilor românești. 

Tinerii întorși după studiile făcute la Viena sau la Roma 
și-au dat repede măsura în dezvoltarea învățământului, 
mai ales a celui superior. Astfel, Samuil Micu a fost numit 
profesor de etică la Cursul de filozofie (primul din pro- 
vinciile românești!) înfiinţat de episcopul Rednic, ca pre- 
gătire pentru înţelegerea teologiei, iar lui Ștefan Popi 

s-a încredinţat catedra de logică și metafizică. Cursurile 
se predau în latină, dar pentru toate aceste materii Samuil 
Micu a scris și câte un manual în limba română. 

Sufilul nou pe care l-au adus acești tineri greco-catolici 
învățați și entuziaști, în majoritate clerici, cu mintea des- 
chisă spre valorile europene, e cunoscut în cultura română 
drept Scoala Ardeleană, principalii ei reprezentanți fiind 
Samuil Micu, Gheorghe Sincai, Petru Maior și lon Budai 
Deleanu. Lor li se datorează afirmarea originii latine a 
poporului român și a limbii române, trecerea la alfabetul 
latin, realizarea a numeroase scrieri istorice şi filologice 
în acest sens, lupta pentru deșteptarea conştiinţei naționale 
a românilor, întocmirea primului dicţionar cvadrilingv al 
limbii române (Lexiconul de la Buda) etc. 

Un rod notabil al acestei mișcări a fost Supplex Libel- 
lus Valachorum. De fapt e vorba de două memorii: primul, 
înaintat în 1791 de Ienatie Darabant, episcopul greco-ca- 
tolic de Oradea, iar al doilea, în 1792, mai dezvoltat, re- 
dactat de blăjeni si semnat atât de episcopul unit loan 
Bob, cât și de episcopul ortodox Gherasim Adamovici. Se 
reiterau principalele cereri ale românilor: egalitate în 
drepturi cu celelalte naţiuni din Transilvania, restituirea 
drepturilor lor istorice, reprezentare proporțională a ro- 
mânilor în structurile statului. Ambele petiţii: au rămas, 
de altfel, fără răspuns. Importantă este aici mai ales cola- 
borarea între cele două Biserici românești, care se va 
manifesta în continuare, cu bune rezultate, în momente 
importante ale istoriei. 

Un astfel de moment important de colaborare a fost 
participarea la revoluția din 1848, unde Adunarea Naţio- 
nală din 3/15 mai 1848 de la Blaj a fost prezidată de epis- 
copul unit loan Lemeni împreună cu episcopul ortodox 

Andrei Saguna. Printre revoluționarii pașoptiști s-au nu- 
mărat personalităţi greco-catolice importante ca: Simion 
Bărnuţiu, Timotei Cipariu, George Barițiu sau Andrei 
Mureşanu (autorul imnului Deşteaptă-te, române!), dar 
şi personalități ortodoxe ca Avram Iancu, loan Buteanu 
și mulți alții. 

Generaţia următoare a fost cea a memorandiștilor 
transilvăneni, greco-catolici și ortodocși: Vasile Lucaciu, 
Gheorghe Pop de Băseşti, Ion Raţiu, Gherasim Domide, 
Daniil Popovici Barcianu etc. În 1892 ei au înaintat un 
Memorandum în care au reiterat cererile pentru dobân- 
direa drepturilor românilor transilvăneni. A fost prezen- 
tat de o delegaţie de 237 de persoane împăratului Franz 
Josef, care însă l-a ignorat, iar pentru că documentul a 
fost tipărit şi răspândit autorii au fost condamnati pentru 
„instigare prin presă“. 

Apogeul acestei colaborări a fost atins cu ocazia marii 
uniri din 1918. În 8/82 octombrie 1918 s-a format Con- 
siliul Naţional Român Central, având rol de guvern pro- 
vizoriu. La Blaj, în fruntea Consiliului a fost ales Vasile 
Suciu, viitorul mitropolit greco-catolic. Mai erau și, prin- 
tre alţii, Alexandru Nicolescu, și el viitor mitropolit gre- 
co-catolic, canonicii loan Coltor și Stefan Rosianu, dr. 
Alexandru Borza, viitorul mare botanist român, profe- 
sorul și istoricul Zenovie Pâclișanu, farmacistul Stefan 
Dragoș, viitorul primar al Blajului de după 1918. Până 
la proclamarea unirii Transilvaniei cu România a mai 
fost doar un singur pas. Actul în sine a fost marcat de 
Rezoluția Unirii votată în timpul Marii Adunări Naţio- 
nale de la Alba Iulia, din 1 decembrie 198, la care au 
participat 1228 de delegaţi, alături de o mare mulţime de 
peste 100.000 de oameni. Ziua a început cu celebrarea 

câte unui Ze Deum solemn în fiecare din cele două biserici 
românești din oraș, cea greco-catolică şi cea ortodoxă. 
Delegații, adunaţi în „Sala Unirii“, au votat Rezoluţia 
Unirii. Rezoluţia a fost citită mulțimii, de la tribuna prin- 
cipală, de către episcopul Iuliu Hossu. Momentul acesta 
a rămas imortalizat într-una din puţinele şi celebrele 
fotografii ale evenimentului. Episcopul greco-catolic luliu 
Hossu și episcopul ortodox Miron Cristea au rostit dis- 
cursuri în cadrul adunării. Cei doi arhierei au făcut parte 
și din delegaţia care a mers la București pentru a anunţa 
oficial regelui României, Ferdinand, și guvernului decizia 
Adunării. 


În cadrul României Mari, Biserica Greco-Catolică și-a 
continuat activitatea spirituală, culturală și educaţio- 
nală, implicându-se în tot ce slujea binele comun. 

La recensământul din 1930, România avea 13.108.227 
ortodocși, 1.427.391 greco-catolici, 1.234.151 catolici de 
rit latin.! Conform Anuarului Pontifical pe anul 1948, 
numărul greco-catolicilor ajunsese la 1.559.830. Bisenca 
Unită avea atunci 5 eparhii: Alba Iulia și Făgăraş (cu rang 
de mitropolie, cu sediul la Blaj), Oradea, Cluj-Gherla (cu 
sediul la Cluj-Napoca), Lugoj, Maramureș (cu sediul la 
Baia Mare), precum și un vicariat pentru „Vechiul Regat“, 
cu sediul la București. 


Astfel s-a născut și s-a dezvoltat Biserica Greco-Cato- 
hcă Română. S-a spus că rezultatul istoric al unirii a fost 
prezența unei „ortodoxii“ de factură occidentală, care ex- 
prima secole de tradiţie creștină de matrice bizantină 


1. Cf. loan Scurtu (coord.), Jstoria românilor, vol. VIII: Româ- 
nia întregită (1918-1940), Editura Enciclopedică, București, 2003, 
Pp. 32—34. 


E SE RA IIDE 


30 MARTORI Al FERICIRII. ŞAPTE VIEȚI DE SFINȚI ROMÂNI 


intrată în sensibilitatea românească și totodată un sen- 
timent de fraternitate culturală cu ginta latină din Apus. 
Prin Unirea cu Roma românii au fost incluși în universul 
civilizației occidentale. 


În 1948, când Unirea a început să fie puternic contes- 
tată, episcopii greco-catolici au insistat asupra faptului 
că motivele realizării ei în 1700 au fost religioase, nu doar 
politice: așa au simţit credincioșii Bisericii Unite de-a 
lungul timpului. De altfel, roadele ei au fost sărace în 
drepturi politice obținute, dar bogate în aprofundare spi- 
rituală, deschidere culturală, redeșteptare naţională. 

În momentul strivirii brutale a tuturor elitelor SpI- 
rituale, intelectuale și politice din România de către 
autoritățile comuniste, Biserica Greco-Catolică a oferit 
o contribuţie inestimabilă de mărturie creștină dusă până 
la capăt, precum bobul de grâu căzut în pământ, care 
moare spre a aduce mult rod. 


CAPITOLUL 2 


Începutul prigoanei 


După ce am văzut rolul Bisericii Greco-Catolice Ro- 
mâne în deșteptarea naţională și în dezvoltarea culturală 
a poporului român, merită să repetăm întrebarea: De ce 
s-a îndârjit regimul comunist împotriva ei? Cu ce îi de- 
ranja pe comunisti în mod special această Biserică? 

Folosind termenii epocii, „dictatura proletariatului“ 
nu avea cum să tolereze o comunitate religioasă a cărei 
conducere supremă se afla în afara granițelor; în contex- 
tul „războiului rece“ dintre cele două „lagăre“ — cel socia- 
list şi cel capitalist, așa-zis „imperialist“ — se afirma că 
Vaticanul joacă un rol proeminent în acesta din urmă. În 
plus, în ideologia „internaționalismului proletar“ nu era 
loc pentru sentimentul naţional pe care îl alimentase 
identitar și cultural Scoala Ardeleană. În această logică, 
soarta Bisericii Unite era pecetluită: „lichidarea“. 

De prisos să mai spunem că adevăraţi stăpâni în Ro- 
mânia anilor de după al Doilea Război Mondial, și mai 
ales după abolirea monarhiei la 30 decembrie 1947, erau 
comuniștii sovietici: țara se afla, practic, sub ocupația 
Armatei Roșii. 

Sovieticii aveau deja o experienţă în tratarea proble- 
mei „uniaţiei“: aplicaseră în Ucraina așa-zisa „lichidare 
prin reunificare“, iar Stalin avea, la rându-i, un prece- 
dent în istorie: „convertirea“ cu forța a greco-catolicilor 
ucraineni la ortodoxie, practicată sub țarina Ecaterina II 
în 1793, sub ţarul Nicolae I în 1839 și sub Alexandru II 
în 1875, pe măsură ce Rusia ocupa noi teritorii locuite de 
ucraineni greco-catolici. Sub Stalin, atacul asupra Bise- 
ricii Greco-Catolice din Galiţia a durat un an (martie 
1045-martie 1946); în Ucraina Transcarpatică, persecuția 
a durat aproape cinci ani (octombrie 1944-august 1949). 
Lăcaşurile de cult au fost preluate în urma unui procent 
de „treceri“, mecanism care s-a aplicat apoi și în România. 

În România, autorităţile care au planificat și cele care 
au executat „operațiunea de unificare“ (termen utilizat 
de Securitate pentru „lichidarea“ din România) sunt ace- 
leaşi cu autoritățile echivalente din Ucraina sovietică: 
organele administrative ale Statului, Securitatea și, dea- 
supra tuturor, Partidul Comunist. De exemplu, într-un 
raport din Arhiva CC al PCR, intitulat „Situaţia cultelor 
din România — poziţia lor politică internă și externă“, 
semnat de noul ministru al Cultelor, Stanciu Stoian, ime- 
diat după 21 februarie 1948 (data Congresului de consti- 
tuire a Partidului Muncitoresc Român — PMR, devenit 
ulterior PCR), se pot citi exprimări cu tentă strategică, 
în limbajul împrumutat de la sovietici. „Statul Român 
are tot interesul ca să rezolve grabnic problema uniaţiei 
la noi și să încurajeze poziţia ortodoxiei pe o linie demo- 
cratică, și mai ales pe o linie de front a întregii ortodoxii 
din statele democrate din răsăritul și sud-estul Europei. 
Ar fi un front care, pe planul acesta religios, s-ar putea 
apropia de frontul democratic dus pe plan pur politic. 

Lucrul acesta a fost deja realizat în Ucraina Subcarpa- 
tică, unde, în martie 1946, uniația a fost abohtă, ucrai- 
nenii uniți trecând la ortodoxie... [Greco-catolicii] sunt 
un element de dezbinare în sânul populaţiei românești 
și de atașament la politica Vaticanului. În Uniunea So- 
vietică, în Ucraina Subcarpatică, uniaţia a fost tocmai 
pentru aceea abolită în martie 1946. E cazul să reexami- 
năm și noi problema, după cum e cazul să reexaminăm 
şi chestiunea Concordatului.“! | 

Trebuie spus însă că norii de furtună începuseră să se 
adune încă din 1945: Biserica trebuia slăbită înainte de 
a i se da lovitura de grație; au fost concediați pe motive 
economice sau pensionați obligatoriu mulţi canonici și 
preoți, alții au fost arestați fără motiv, nu s-au putut crea 
noi parohii sau cele deja create nu mai erau finanțate, au 
fost expropriate unele clădiri si confiscate fonduri biseri- 
cești, presa catolică a fost suprimată, iar statul se amesteca 
tot mai mult în învățământul confesional, în așteptarea 
desființării finale. 

O altă acţiune îndreptată contra Bisericii Unite a 
fost blocarea numirii unui nou mitropolit. Scaunul mi- 
tropolitan de Alba Iulia și Făgăraș devenise vacant odată 
cu moartea mitropolitului Alexandru Nicolescu la 5 iunie 
1041. Din cauza războiului şi a ocupării Transilvaniei 
de nord de către trupele horthyste, alegerea unui nou 
mitropolit s-a amânat până la încetarea războiului. La 
15-16 martie 1946 a avut loc la Blaj sinodul electoral în 
care episcopul de Maramureș Alexandru Rusu a primit 
majoritatea voturilor, iar Sfântul Scaun s-a declarat 


1, ANR - București, Fond CC al PCR -— Secţia Administrativ-Po- 
litică, Dos. 76/1949, „Situaţia cultelor din România - Poziţia lor 
politică internă și externă“, f. 33.40. 

dispus să-l numească. Însă la 2 octombrie 1946 guvernul 
român a transmis nunţiului apostolic Andrea Cassulo 
că nu-l va recunoaște ca mitropolit pe Alexandru Rusu. 
În URSS ziarele sovietice începuseră să atace Vaticanul 
încă din ianuarie 2945, afirmând că ultimul mesaj de Cră- 
ciun al lui Pius XII ar fi fost pro-german și anticomunist. 
În România, atacul deschis împotriva Vaticanului a fost 
amânat până după lichidarea oricărei opoziții politice in- 
terne, mai exact până în toamna anului 1947, când Jdanov, 
al treilea secretar al Partidului Comunist al Uniunii So- 
vietice, la Conferinţa de informare a partidelor comuniste 
de la Szklarska Poreba, din Polonia, din 22-27 septembrie 
1947, a prezentat lumea ca fiind divizată în „două lagăre — 
lagărul imperialist și antidemocratic, care are ca scop 
principal instaurarea dominației mondiale a imperia- 
lismului american și zdrobirea democraţiei, şi lagărul 
antiimperialist și democratic, care are ca scop principal 
surparea imperialismului, întărirea democraţiei și lichi- 
darea resturilor fascismului“!. Începuse „războiul rece“. 
În presă, afiată sub strict control guvernamental, au 
început atacuri tot mai insistente împotriva Vaticanului. 
Se poate considera că declanșarea oficială a persecuției 
împotriva Bisericii Catolice în România a fost marcată de 
discursul lui Gheorghiu-Dej de la 2: februarie 1948, cu 
ocazia Congresului de constituire a Partidului Muncitoresc 
Român: „În întreaga lume clerul catolic ascultă de ordinele 
Vaticanului, a cărui furibundă activitate reacționară și 
proimperialistă este bine cunoscută. [...] Noi credem că 
această atitudine a clericilor catolici, potrivnică intereselor 
întregului popor, inclusiv ale credincioşilor catolici, nu 


a Declaraţia [...] asupra situației internaționale în ziarul Scân- 
teia, 3oi, 9 octombrie 1947, seria III, anul XVI, nr. 941, 

poate lăsa indiferent nici clerul Bisericii Ortodoxe și nici 
pe credincioșii aparținând Biserici: Catolice." 

Pentru guvernul comunist nu exista nici o „înțelegere“ 
posibilă: Stalin decisese că Vaticanul se afla în slujba 
imperialismului american. 


După 2: februarie 1948, au fost emise o serie de acte 
legislative care au dus la: denunțarea Concordatului între 
Statul român și Vatican (17 iulie 1948), reforma învățţă- 
mântului, care a însemnat și desființarea şcolilor confe- 
sionale ale tuturor cultelor și naţionalizarea bunurilor 
lor (3 august 1948), Legea Cultelor, care practic le-a blocat 
activitatea (4 august 1948): privitor la Biserica Catolică, 
legea stabilea întreruperea legăturilor cu Vaticanul, des- 
fiinţarea mai multor eparhii şi pensionarea forțată a epis- 
copilor din fruntea lor etc. 

La 29 august 1948 a fost constituită, în cadrul Comi- 
tetului Central al PMR, o Comisie care să coordoneze 
„lichidarea prin unificare“ a Bisericii Greco-Catolice; din 
ea făceau parte un reprezentant al Direcţiei Organizato- 
rice a CC al PMR, ministrul Cultelor, un adjunct al mi- 
nistrului de Interne și un reprezentant al Ministerului 
Informaţiilor (responsabil cu cenzura). Pentru această 
„lichidare“ a fost elaborat un plan minuţios, în etape: 
„Planul concret pentru revenirea Bisericii Greco-Catolice 
la ortodoxie“, redactat de „specialişti“ ai Ministerului Cul- 
telor și ai Securităţii, sub controlul consilierilor sovietici. 


1. Raportul politic al Comitetului Central la Congresul Parti- 
dului Muncitoresc Român, 21 februarie 1948, in Gheorghe Gheor- 
ghiu-Dej, Articole și cuvântări, Editura PMR, Bucureşti, 1951, PP. 
145-146, 

O primă etapă trebuia să asigure pregătirea și des- 
făşurarea, la 1 octombrie, a unei „consfătuiri“ la Cluj, la 
care un număr de 38 de preoţi trebuiau să proclame „re- 
venirea în sânul Bisericii Ortodoxe“, precum și „ratifica- 
rea“ la Bucureşti, de către patriarhul Justinian și Sinodul 
permanent al Bisericii Ortodoxe Române, a hotărârilor 
luate la Cluj. 

Pentru început însă era nevoie de: „o cunoaștere cât 
mai precisă a atmosferei în masă, a atitudinii preoților 
care urmează să înceapă acţiunea“. La 4 septembrie 1948 
era deja întocmit (în comun de Ministerul Cultelor și de 
cel de Interne) un raport din care reieșea ostilitatea unei 
părţi însemnate a populaţiei greco-catolice față de ideea 
„revenirii“; se caută eventualele persoane „influențabile“ 

-de fapt șantajabile) și se propun măsuri concrete amănun- 
țite: totul trebuia făcut fulgerător și „cu vigilență“. 

La 13 septembrie 1948 a avut loc a doua ședință a 
Comisiei, care a stabilit un plan de acţiune pe zile. Urmau 
să se formeze comitete județene din 5—7 persoane cunos- 
cătoare ale problemei, în frunte cu un împuternicit jude- 
țean; pe teren comitetul avea să fie lărgit după necesități. 
Se prevedea „răscolirea terenului“ (sic) pentru a găsi preoți 
care să accepte să fie delegaţi la Cluj. 

La 16 septembrie urmau să fie pensionaţi episcopii 
greco-catolici și să fie apoi împiedicaţi să se deplaseze. 

În toate parohiile greco-catolice urmau să fie trimise, 
între 27 și 29 septembrie, persoane care să organizeze 
strângerea de semnături pentru delegaţii care să voteze 

„revenirea“ la Biserica Ortodoxă, supraveghind totodată 
„elementele ostile“ și încadrându-i pe preoții semnatari 
Și mai ales pe cei delegaţi. 

Pentru a vedea cum s-a încercat găsirea preoților ne- 
cesari acţiunii de strângere a semnăturilor, iată un extras 
din memoriile părintelui luliu Raţiu, pe atunci vicar de 
Timișoara. Părintele descrie dialogul „suprarealist“ avut, 
la 22 septembrie 1948, cu „deputatul de Bihor“ Pavel 
Horga, adică împuternicitul pentru eparhia de Lugoj: 

„A mai îndrugat domnul «Pavel de Bihor» și alte flea- 
curi, pe care nu le mai țin minte, dar întrebându-l eu de 
ce vine la mine și nu la unul din episcopi sau, și mai bine, 
la colegiul episcopilor cu problema aceasta, a mărturisit 
că episcopii nu se bucură de încrederea guvernului în 
privința aceasta şi că este mai ducător la scop ca acţiunea 
să pornească de jos, de la poporul care doreşte această 
împreunare bisericească a celor două confesiuni româ- 
nești, iar episcopii să fie puși în fața unui fapt împlinit... 

— Care ar fi, după dv., rolul meu în campania aceasta? 
îl întrebai eu, tocmai ca să-mi pot da seama de procedura 
ce vor să urmeze în realizarea acestei ținte josnice și 
infame. 

— Dv. ar urma să vă puneţi în fruntea acţiunii și să-i 
determinaţi pe preoţi şi pe credincioși să părăsească le- 
gătunle cu Vaticanul și să intre în sânul Bisericii Ortodoxe. 

— Cum adică? mă dumiresc eu. Este vorba ca tot clerul 
și tot poporul greco-catolic să zică «Adio!» credinței și 
Bisericii sale și să se dea buluc și plocon în B.O.R., fără 
nici O condiție, fără nici o discuţie prealabilă, fără trata- 
tive, şi fără parlamentări bilaterale? 

— Da, răspunde deputatul, în cazul preconizat de gu- 
vern și de partid nu este vorba de dus tratative, ci toți 
uniți să se facă ortodocși. 

Am înţeles bine și nici deputatul nu a făcut secret din 
forul care l-a trimis la mine: partidul și guvernul. 

Încă tot nu l-am dat afară, ci m-am stăpânit, păstrân- 
du-mi în mod aparent calmul, și-l mai întrebai ca să mai 
aflu câte ceva, pe un ton de «afacerist»: 

— Şi ce aş primi eu dacă aș fi aplecat a face treaba 
aceasta? 

— Orice aţi vrea și oricât aţi dori: și bani — argumen- 
tum auri —, şi demnități împreunate cu servicii înalte. 
Meritul dv. ar fi nespus de mare, iar guvernul ar ști și ar 
vrea să-l] răsplătească, zise el“. 


S-a decis deci organizarea unei consfătuiri!, la Cluj, 
cu participarea unor preoți delegați din toate zonele cu 
populaţie greco-catolică, unde să se discute scurt și să se 
semneze o declaraţie de „revenire“ în sânul Bisericii Or- 
todoxe, document ce avea să fie redactat cu grijă dinainte. 
Chiar dacă nu s-ar fi obţinut nici o semnătură pentru 
delegare, câte un delegat de fiecare judeţ tot trebuia să fie. 

Până la urmă, pentru a grăbi lucrurile, în noaptea de 
26/27 septembrie, Securitatea şi-a trimis agenții la sute 
de preoţi ca să-i pună să semneze delegaţii pentru cei 
38 de preoți care urmau să se întâlnească la Cluj. 

De ce neapărat 38? Se voia o replică la cei 38 de pro- 
topopi care semnaseră declarația de unire cu Roma la 
sinodul convocat de episcopul Atanasie Anghel în octom- 
brie 1698. Numai că urmaseră atunci încă două sinoade, 
cu peste o mie de preoți și personalităţi din toate paro- 
hiile, astfel încât până la urmă numărul reprezentanţilor 


care au aderat atunci la unirea cu Roma a fost de câteva 
mii (vezi mai sus). 


1. În documente, evenimentul de la Cluj apare și sub diferite 
alte nume: conferinţă, adunare, colocviu, sinod. 

Preoţii care au refuzat să semneze delegaţiile pentru 
„consfătuirea“ de la Cluj au fost urmăriţi, tracasaţi, iar 
multi au fost arestați. 

În paralel cu organizarea „consfătuirii“ de la Cluj, do- 
cumentele pomenesc de o „acțiune de pătrundere și orga- 
nizare în toate parohiile greco-catolice. Se va face tot în 
zilele de 27-28-29 septembrie a.c., în paralel cu acţiunea 
de strângere a semnăturilor, dirijată de comitetul jude- 
țean. Totul va avea loc treptat, fără zgomot, cu vigilenţă, 
preîntâmpinând orice tulburări, supraveghind elemen- 
tele dușmănoase, pregătind terenul pentru susținerea 
acțiunii de revenire ia ortodoxie și de susținere a preoţilor 
semnatari, în primul rând a delegaților.“ 

Probabil că se intrase și în criză de timp, avându-se 
în vedere că termenul pentru „lichidarea“ Bisericii era deja 
fixat: 1 decembrie 1948. 


Care a fost implicarea Bisericii Ortodoxe Române în 
toate acestea? 

Una din surprizele oferite de studierea arhivelor proas- 
păt scoase la lumină ale Bisericii Greco-Catolice este des- 
coperirea faptului că nu Biserica Ortodoxă a planificat și 
a organizat „lichidarea prin unificare“: aceasta a fost o 
inginerie socială stalinistă cu grave consecințe până astăzi. 
Noile generaţii își pot corecta astfel viziunea falsificată 
ce le-a fost prezentată vreme de jumătate de secol. 

În România, așa cum se făcuse în Ucraina, trebuia 
creată impresia că represiunea împotriva greco-catolicilor 
emana, într-o formă sau alta, de la Biserica Ortodoxă. Or, 
documentele dovedesc că toate ordinele care au avut în 
vedere această operaţiune au fost emise exclusiv de Secu- 
ritate, fiind semnate de șefi siniștri ai terorii staliniste din 

acei ani: Teohari Georgescu, Alexandru Drăghici, Gheorghe 
Pintilie, Alexandru Nicolski, Mişu Dulgheru și de mulți 
alţii care le-au urmat. 

Partea publică a „operaţiunii de unificare“ a început 
aşadar, după model sovietic, cu o „caldă chemare“ din 
partea unui înalt ierarh ortodox, mitropolitul Ardealului, 
Nicolae Bălan, adresată credincioşilor și clerului gre- 
co-catolic (deci nu episcopilor). „Chemarea“ a fost rostită 
cu ocazia festivităților care au avut loc, ca în fiecare an, 
la Blaj, la 15 mai 1948: „Habsburgii au rupt nația noastră 
din Ardea! în două ca să ne slăbească și să ne poată mai 
usor stăpâni... Îndrept către voi, cei pe care interese 
străine v-au amăgit, despărțindu-vă de maica voastră 
cea bună, Biserica Ortodoxă, o chemare caldă, de pă- 
rinte, să vă întoarceţi acasă“. Există indicii care duc la 
concluzia că mitropolitul Bălan a primit această misiune 
la 22 aprilie 1948, cu ocazia convocării sale intempestive 
la Gheorghiu-Dej. Acolo l-a întâlnit și pe ministrul Cul- 
telor, cu care a continuat apoi discuţiile la minister. 

„Operaţiunea de unificare“ era bine coordonată: la 
13 mai 1948, deci cu două zile înainte de „calda chemare“ 
de la Biaj, prefectura județului Târnava Mică „solicita“, 
din partea ministrului de Interne, „rechiziţionarea lo- 
calului Academiei Teologice Greco-Catolice“! 

Trei săptămâni după prima „chemare“, adică la 6 iunie 
1948, cu ocazia instalării sale canonice, noul patriarh 
ortodox, Justinian Marina, a lansat un mesaj asemănă- 
tor, „0 caldă rugăminte“ „către clerul greco-catolic... şi 
către românii greco-catolici“: „Ce ne mai desparte? Nimic 
altceva decât credincioșia pe care încă o mai acordaţi cu 
supunere Romei!“ 

După cele două „chemări“, a urmat o largă campanie 
publică și de presă împotriva unirii religioase cu Roma. 

Faţă de toate acestea, episcopii greco-catolici s-au în- 
tâlnit la Oradea, la 17 iunie, într-o conferință în care au 
redactat o scrisoare colectivă către credincioșii lor, sub- 
liniind sensul unirii cu Roma, ce implică o fidelitate faţă 
de Dumnezeu care trebuie trăită cu orice risc. Au redac- 
tat și un memoriu către autorităţi — rămas fără răspuns. 


„Consfătuirea“ de la Cluj a avut deci loc la + octombrie. 
Programul ei era: citirea proiectului proclamaţiei de în- 
toarcere la ortodoxie şi supunerea lui la vot; citirea și 
aprobarea proiectului de apel adresat clerului și credin- 
cioșilor — toţi delegații trebuiau să semneze apelul. Apoi 
delegații urmau să fie prezentați la Patriarhia Ortodoxă, 
la București, ceea ce a și avut loc la g octombrie 1048, la 
9 dimineaţa, iar la 10.45 un alai a pornit către biserica 
Sfântul Spiridon-Nou, unde a avut loc o slujbă în cadrul 
căreia s-a citit proclamația de întoarcere și actul sinoda! 
de acceptare din partea Bisericii Ortodoxe. 

Conform planului, urma pregătirea și realizarea pe 
teren a întoarcerii la ortodoxie. S-au creat „comitete de 
inițiativă“ până la nivel de comună, care să-i determine 
pe credincioşii greco-catolici să semneze trecerea la orto- 
doxie: se prevăzuse ținerea unor adunări, la ieşirea din 
biserică, în două duminici: 10 şi 17 octombrie. Oamenii 
nu s-au arătat deloc dispuşi să semneze „reîntoarcerea“: 
unii au plecat în tăcere de la biserică, alții s-au adunat 
în număr mare în jurul preoţilor, au organizat pichete de 
pază pentru a-i păzi în timpul nopții, au tras clopotele, 
iar în unele sate au făcut lungi liste de semnături cu cei 
care vor să rămână greco-catolici etc. 

Întrucât, din ordin de sus, operaţiunea trebuia în- 
cheiată pe 21 octombrie, s-au „simplificat“ formahtățile, 
alcătuindu-se liste false cu semnături, iar Securitatea 
a dispus arestarea tuturor preoților care s-ar fi opus. La 
21 octombrie 1948 s-a organizat în catedrala ortodoxă 
din Alba Iulia „sărbătonrea actului reîntoarcerii la Bi- 
serica strămoșească“. 

Care era miza adunării unui număr mare de semnă- 
turi în localități? În Legea Cultelor, la art. 377 se preve- 
deau, printre altele, următoarele: „Dacă cei care părăsesc 
comunitatea locală alcătuiesc majoritatea, biserica (lo- 
cașul de închinăciune, casa de rugăciuni), cum și edificiile 
anexe aparțin de drept comunităţii locale a cultului nou 
adoptat... Dacă cei trecuţi de la un cult la altul reprezintă 
cel puţin 75% din numărul credincioşilor comunităţii 
locale a cultului părăsit, întreaga avere se strămută de 
drept în patrimoniul comunităţii locale a cultului adoptat.“ 


La 27 octombrie 2948, o nouă comisie mixtă, reunind 
mai multe ministere, a dat ordinul de arestare a tuturor 
episcopilor și a „maximum 40 de bandiți“ (= canonici și 
preoți cu responsabilități) care-i sprijineau pe episcopi. 
Ordinul a fost pus în aplicare începând cu noaptea de 
28/29 octombrie 2948. Arestarea episcopilor fusese pre- 
văzută în planul Ministerului Cultelor ca „măsură admi- 
nistrativă“, folosindu-se formularea: „Reglarea situaţiei 
Episcopatului, cu administrația lui bisericească și ave- 
rile“. In diverse rapoarte ale Securităţii apare, referitor 
la arestarea lor, expresia „măsură preventivă“: trebuiau 
arestaţi pentru ca autoritatea și influenţa lor să nu îm- 
piedice „operaţiunea de unificare“. Episcopii n-au fost 
judecaţi și condamnaţi, nici pe motive religioase, nici pe 

alte motive, economice sau politice. În încercarea de a 
se ajunge totuși la o motivare „plauzibilă“ a arestării 
lor, în timpul detenţiei din lagărul de la Căldărușani s-a 
încercat montarea unor procese politice episcopilor Vasile 
Aftenie, loan Suciu și Alexandru Rusu, dar nu s-a reuşit. 
(Abia într-un târziu s-a reușit fabricarea unei condamnări 
pentru „înaltă trădare“ episcopului Rusu, vezi mai jos.) 

„Măsura administrativă“ a arestării episcopilor a fost 
menţionată, printre altele, și într-un document intern al 
Securităţii, redactat cu ocazia morții episcopului Vasile 
Aftenie: „A fost arestat la 28 oct. 1948, împreună cu cei- 
Jalţi episcopi greco-catolici din R.P.R., arestarea lor fiind 
ca măsură preventivă luată de Guvern, în urma unificării 
bisericii greco-catolice cu cea ortodoxă.“ 


Cine erau de fapt aceşti episcopi de care se temea atât 
de tare regimul comunist? 





CEI ȘAPTE ÎN VIAȚA „NORMALĂ“ 





„Ce s-ar întâmpla dacă pe front 
generalul ar dezerta?“ 


VASILE AFTENIE 


Vasile Aftenie s-a născut la Lodroman, judeţul Târ- 
nava Mică (actualmente comuna Valea Lungă, judeţul 
Alba), la 14 iulie 1899. Părinţii lui au avut cinci copii: 
patru băieți și o fată (dintre care doi au murit de mici). 
Erau ţărani, destul de săraci, dar foarte credincioși. Vasile 
a fost botezat la două zile după naștere, în biserica din 
sat. Ca orice copil de la țară, ajuta la trebuni, ducea ani- 
malele la păscut. A învăţat doi ani la școala primară din sat 
(1907-1909), apoi încă doi ani la școala primară din Blaj. 
Din 19213, urmează Liceul Greco-Catolic „Sfântul Vasile 
cel Mare“ din Blaj. Era și el beneficiar al „țipăului“: pâinea 
de patru kilograme pe care o primeau săptămânal, din 
partea Mitropoliei, toţi elevii săraci! Ca să poată cumpăra 
un petec de pământ, tatăl fusese nevoit să plece la muncă 
pentru câțiva ani în Statele Unite, după cum rezultă din 
„certificatul de paupertate“ al adolescentului (1913), ne- 
cesar pentru obţinerea unei burse de studiu. Era, de altfel, 
singurul copil al familiei trimis la studii înalte. 

În 1917 însă, elevul Vasile Aftenie a fost mobilizat: ulti- 
mele trei clase de liceu le-a făcut în răgazul scurtelor per- 
misii de pe fronturile din Galiţia și din Italia. La go aprilie 

1918, a promovat „examenul de maturitate“ (bacalaurea- 
tul) într-o sesiune particulară. 

După evenimentele de la 1 decembrie 1918, îl găsim 
la București, unde, în efervescenţa zilelor Marii Uniri, 
s-a gândit că ar putea fi de folos țării făcând studii de 
drept. În toamna lui 1919, se află însă la Blaj, la Semi- 
narul Arhiepiscopal; de acolo a fost îndată trimis să stu- 
dieze la Roma: beneficia de una din cele patru burse 
anuale acordate românilor de către o fundaţie pontificală, 
locuia la Colegiul Grec Sfântul Atanasie și studia filozo- 
fia şi teologia la Colegiul Urbanian Pontifical De Propa- 
ganda Fide; la 22 iunie 1925, obține acolo doctoratul în 
teologie. 


În Biserica Greco-Catolică, cel care vrea să devină preot 
trebuie să se decidă înainte de hirotonirea întru diacon 
dacă să fie preot căsătorit sau celibatar. Hirotonirea îl 
fixează în starea de viață aleasă. 

Vasile Aftenie hotărăște să devină preot celibatar (ceea 
ce era opțiunea unei minorităţi). Dar alege să se întoarcă 
în ţară pentru a fi hirotonit, spre a-şi manifesta mai bine 
în fața alor săi libertatea de alegere. Ştim acest lucru şi 
din caracterizarea pe care i-o face la sfârșitul studiilor 
rectorul Colegiului Grec, benedictinul Andrea-Benno Zim- 
mermann: 

Animadvertenda: Discessit die g lulii 1925. Ordines 
Sacros non suscepit, ut domi liberius eligeret statum, ad 
propriae conscientiae parentumque tranquillitatem. De 
cetero in omnibus semper optimus fuit, pius, doctus, pru- 
dentia maxime praeclarus.! („Observaţii: A plecat la g iulie 


1. Roma, Arhiva Colegiului Grec, Registrul studenţilor, vol. 7a, 
N. 332. 

1925. Nu a primit Ordinele Sacre [= preoţia], ca să-și 
aleagă acasă, cu mai multă libertate, starea de viaţă, spre 
liniștea propriei conștiințe și a părinților. În rest a fost 
întotdeauna foarte bun în toate, evlavios, învățat, stră- 
lucind foarte mult prin chibzuinţă.) 

Este hirotonit preot în prima zi a anului 1926 (sărbă- 
toarea patronului său, Sfântul Vasile cel Mare). E numit 
de îndată profesor de drept canonic și de istoria Bisericii 
la Seminarul Arhiepiscopal din Blaj, unde va fi şi prefect 
de studii până în iulie 1934. Între timp mai predă şi reli- 
gie la Liceul de băieţi, la Liceul de fete și la Școala Nor- 
mală de băieți din Blaj. Predică misiuni populare foarte 
apreciate în diverse parohii. 

Este numit și asesor la 'Inbunalul matrimonial şi dis- 
ciplinar al Arhieparhiei de Alba Iulia și Făgăraș. Ține 
conferințe și exerciții spirituale pentru preoţi, pentru 
călugărițe și pentru elevi. 

Era un om foarte plăcut. lată cum îl descrie preotul 
Nicolae Lupea, care a colaborat cu el timp de mai mulți 
ani: „Servul lui Dumnezeu! Vasile Aftenie era înalt, masiv, 
cu barba și părul roșcat, şi purta ochelari. Era un om 
foarte jovial, mereu glumeț. Gurile rele spuneau despre 
dânsul că ar fi fost cam «lumesce», însă eu l-am cunoscut 
îndeaproape și pot afirma cu siguranţă că nu avea încli- 
nații imorale, ci dovedea un anume chef de viaţă ce crea în 
Jurul lui o atmosferă plăcută şi o bună dispoziţie. Acesta 
a fost cu adevărat Episcopul Vasile Aftenie și nu am găsit 
nici un motiv, nici măcar unul infim pentru a-l putea con- 
sidera «cam lumesc».“ 


1. „Servul lu: Dumnezeu“: echivalent ardelenesc al expresiei 
„robu/slujitorul lui Dumnezeu“; apare des în mărturii pentru a 
sublinia venerația față de cel numit. 

La 14 iulie 1934 e numit paroh al bisericii Sfântul 
Vasile cel Mare din București, dar și protopop pentru dias- 
pora transilvăneană din București și „Vechiul Regat. Are 
de străbătut astfel toată Muntenia, Oltenia și Moldova 
pentru a-i cunoaște şi ajuta pe credincioșii greco-catolici. 
Era prietenos, deschis, cald, accepta bucuros ospitalitatea 
celor vizitaţi, rezolva cu inteligență dificultăţile ce puteau 

apărea în relaţia cu autorităţile. I-a vizitat și pe deţinuţii 
de la închisoarea Doftana, de la care a primit ca amintire 
o cruce de marmură lucrată de ei; mai târziu, presimțind 
că va fi arestat, a încredinţat-o spre păstrare unei credin- 
cioase. În prezent crucea se află în colecţia Eparhiei de 
București; se mai poate citi pe ea inscriptia: 

„Duhovnicului nostru, canonicul doctor Vasile Aftenie, 
în semn de mulțumire și recunoștință, de la deținuții 
Nicoară Vasile, Gligor Marian, Dordea Nicolae, Doftana 
1934-1940". 

De ce-i spun ei „canonic“? La 21 decembrie 1937, Vasile 
Aftenie fusese ales „canonic teolog“ în capitlul catedralei 
arhiepiscopale de la Blaj, deşi era încă protopop la Bu- 
curești. Situaţia trebuia oricum rezolvată, iar în toamna 
anului 1939 mitropolitul Nicolescu, dorind un suflu nou, 
o reîmprospătare a formării viitorilor preoti şi văzând 
talentul pastoral deosebit al tânărului preot Vasile Afte- 
nie, îl numește rector al Academiei Teologice din Blaj. Îl 
va înlocui la București noul protopop, Tit Liviu Chinezu. 


Toate aceste experienţe pastorale, academice și admi- 
nistrative l-au recomandat însă curând pentru episco- 
pat: în 1940 Sfântul Scaun va reuși, după lungi și delicate 
tratative, să-l numească episcop auxiliar al mitropoli- 
tului, cerând pentru el expres reședința la Bucureşti. 

Într-adevăr, în 1937, cardinalul Tisserant, care la Vati- 
can conducea „Congregația pentru Bisericile Orientale“, 
vizitase România și își dăduse seama de faptul că era 
neapărat necesar ca, în România Mare, să existe o struc- 
tură bisericească greco-catolică în capitala ţării: întors 
la Roma, avea să urmărească în continuare dobândirea 
unei reședințe a reprezentantului Mitropoliei în Bucu- 
rești. 

Numirea unui tânăr i-a mirat pe bătrânii canonici, 
conservatori, de la Blaj. Consacrarea a avut loc în cate- 
drala din Blaj, la 6 iunie 1940, în sărbătoarea Înălţării 
Domnului, iar de Rusalii noul auxiliar a fost înscăunat la 
București, în biserica Sfântul Vasile, urmând să locuiască 
în noua reședință a Mitropoliei, din str. Batiștei 3g. A fost 
întâmpinat cu respect de personalităţi și cu multă bucu- 
rie de credincioși, care își reintâlneau fostul paroh. De la 
acea dată, într-un gest de apropiere faţă de fraţii orto- 
docși, a început să poarte în ocaziile solemne camilafca, 
lucru care a stârnit unele ironii ardeleneşti. 

Într-o scrisoare către cardinalul Tisserant, noul epis- 
cop își mărturisește sentimentele și starea de spinit în 
urma acestor evenimente: ; 

„...Îmi dau bine seama de această demnitate, care este 
totodată o sarcină în plus și plină de o mare răspundere. 
Am conștiința liniștită pentru că n-am căutat-o niciodată. 
Dacă superiorii mei, luminati de harul lui Dumnezeu, s-au 
gândit să-mi încredinţeze această mare misiune, facă-se 
voia lui Dumnezeu... Îmi permit să fac o mărturisire Emi- 
nenței Voastre. Au trecut cincisprezece ani de când am 
plecat de la Colegiul Grec Sfântul Atanasie. Cum am sosit 
la Blaj, m-am pus la dispoziţia E.S. Mitropolitul şi am 
căutat să-mi fac datoria cât mai bine cu putință. Niciodată 


52 MARTORI Al FERICIRII. ȘAPTE VIEŢI DE SFINȚI ROMÂNI 


n-am cerut nici cel mai mic lucru, să ocup o funcție sau 
alta. Nu intra în conștiința mea. Euntes!... și m-am dus 
acolo unde am fost trimis. Sper că și în viitor îmi voi face 
datoria. În capitală era cu neputinţă să se țină slujba 
pontificală în biserică. Am făcut-o în curtea bisericii... 
Eram înconjurat de vreo mie de persoane, între care o 
mulţime de intelectuali, chiar și niște foști miniștri... “ 

La înscăunarea de la București, noul episcop rostește 
o frază parcă premonitorie: „O turmă de credincioși care 
s-a crescut în tradiția Blajului nu poate socoti niciodată 
prea mare o jertfă, oricât de uriașă, cerută de Bisencă și 
de neamul nostru.“ 


În septembrie 1940, România pierde o parte însem- 
nată din Transilvania, din Moldova și din Bucovina, ca 
urmare a Arbitrajului („Dictatului“) de la Viena și a pac- 
tului Ribbentrop-Molotov. Arhieparhia Blajului rămâne 
fără o parte din teritoriu, iar trei dintre episcopiile sale 
sufragane rămân în cea mai mare parte în afara grani- 
ţelor ţării. O mulţime de români se refugiază în „Vechiul 
Regat“, astfel încât numărul greco-catolicilor de acolo se 
dublează. Episcopul Aftenie se procupă de soarta refugia- 
ţilor și le susţine moralul. Ușa lui e deschisă pentru ei, 
merge prin familii ca un bun paroh de diasporă, mereu 
cu aceeași atitudine prietenoasă și nu lipsită de umor, 
care uneori nu e înțeleasă de unii clerici ardeleni mai în 
vârstă și mai formaliști. Un occidental, superiorul călu- 
gărilor Asumpţionişti de la Blaj, îl caracteriza astfel în- 
tr-un chestionar cerut de Vatican în vederea consacrării 


1, Lat. „mergând“. Aluzie la pasajul din Evanghelia după Marcu 
16,15: „Mergând în lumea întreagă, vestiți Evanghelia la toată 
făptura.“ 

episcopale: „Este evlavios, plăcut în societate, jovial, iu- 
bitor de glume ... foarte iubit de seminariști, de care era 
foarte apropiat, lucru rar la acești domni transilvăneni... 
Am auzit că i se reproșează o anume stângăcie ţără- 
nească... Mă simt obligat să accentuez că inspiră încre- 
dere prin calmul, amabilitatea și jovialitatea sa.“ 

Preotul Eugen Popa, care i-a cunoscut bine activitatea 
de la București, dă mărturie: 

„Servul lui Dumnezeu Vasile Aftenie, fire deschisă, so- 
ciabilă, încerca să câștige credincioșii care nu mergeau 
la biserică. A fost criticat că este prea deschis spre lume. 
Motivul: preoții din Blaj erau în vârstă și nu înțelegeau 
deschiderea lui Aftenie pentru societate. Era un om sim- 
patic și apropiat de lume. Era văzut prin restaurante, în 
compania unor oameni cu viață departe de Dumnezeu, 
care nu veneau la biserică, dar aveau și e1 nevoie de un 
cuvânt bun, de un îndemn duhovnicesc. Era ca un uriaș 
cu suflet de copil. Înalt, solid, cu barbă galbenă, avea o 
privire liniștită, care dădea sentimentul unei naivități 
primare. În mulțimea variată din Bucureşti era prezent 
oriunde era nevoie de ajutor și încurajare. Când s-au 
apropiat amenințările din anul 2948, știa că este urmărit, 
dar era hotărât să nu trădeze pentru nimic în lume.“ 


La 5 iunie 1941 survine moartea mitropolitului Nico- 
lescu și se pune problema succesiunii. Am văzut cât era 
de delicată situația Mitropoliei Blajului. Trebuie spus că, 
în ciuda insistențelor Ungariei de a se modifica statutul 
eparhiilor, Roma a avut înțelepciunea de a menţine con- 
figuraţia de la Concordat, fără a ține seama de schimbă- 
rile politice. Nunţiul apostolic, de acord cu Sfântul Scaun, 
îl numește ca administrator apostolic, adică interimar 

până la o posibilă numire de mitropolit, pe Vasile Aftenie, 
care era oricum episcop auxiliar al Mitropoliei. Bătrânii 
canonici de la Blaj au protestat, deoarece, conform sta- 
tutelor, interimarul ar fi trebuit ales de ei; s-au amestecat 
şi oameni politici, astfel că numirea a fost împiedicată. 
Atunci Papa Pius XII intervine numindu-l pe acel post 
pe decanul de vârstă al episcopilor greco-catolici, Valeriu 
Traian Frențiu, care avea atunci reședința la Beiuș, păs- 
torind partea din eparhia de Oradea rămasă în teritoriul 
românesc. 

În tot acest zbucium instituţional, episcopul Aftenie 
și-a dat măsura echilibrului și înțelepciunii. Îi scrie nun- 
iului apostolic: 

„Accept drept literă de Evanghelie dispoziția Sfântului 
Părinte, cu atât mai mult cu cât, așa cum bine știe Exce- 
lența voastră, n-am căutat niciodată și n-am întreprins 
nimic pentru a dobândi acea însărcinare. Ba chiar, aflând 
despre numirea mea în acea funcţie (de administrator 
apostolic), am rămas surprins, dar trebuia să ascult de 
Capul Bisericii, și așa fac și acum, convins fiind că, așa 
cum spune Sfânta Ecaterina din Siena, «ascultarea e cheia 
cu care se intră în cer».“ 

Totuși, felul în care Blajul îi respinsese numirea îl 
afectase. Un martor care l-a cunoscut îndeaproape, pă- 
rintele Lupea, povesteşte: 

„Cu credincioșii, preoții și ceilalţi episcopi [relaţiile] 
au fost cele mai bune... însă îmi aduc aminte că, după 
moartea mitropolitului Nicolescu, Roma l-a numit ca admi- 
nistrator apostolic de Blaj, însă canonicii l-au refuzat, 
astfel încât numirea a fost retrasă. Acest fapt l-a marcat 
și l-a supărat foarte mult. Îmi amintesc că la un moment 
dat, la o discuţie pe care am avut-o cu dânsul la sediul 

Mitropoliei, mi-a spus: «M-am rugat mult ca Dumnezeu 
să-mi dea putere să-i iert şi mi-a dat această putere. Acum 
mă rog să-mi dea putere să-i și iubesc. Încă nu am pri- 
mit-o!» Sunt convins că ulterior a primit-o.“ 


Noul administrator, Valeriu Traian Frențiu, îi reînno- 
ieşte prerogativa de vicar general pentru București și 
„Vechiul Regat“, acum în calitate de auxiliar al său. Epis- 
copul Aftenie îşi va străbate imensul teritoriu, vizitând 
parohiile din Muntenia, Oltenia și Moldova, ba chiar, în 
1942, din Basarabia și Bucovina de Nord, dar și pe unele 
din Transilvania, deoarece episcopul Frențiu, în vârstă fiind, 
nu le putea acoperi pe toate. Într-un raport din 1 aprilie 
1943, enumeră toate locahtăţile pe care le-a putut vizita 
în 1942 (Constanţa, dar apoi Iacobeni, Câmpulung Mol- 
dovenesc, Fundul Moldovei, Ilișești, Cacica, Gura Humo- 
rului, Rădăuţi, Dornesti, Cernăuti, Cozmeni, Pohorlăuţi, 
Boian, Rarancea, Suceava, Agăș, dar și Craiova, Târgu 
Jiu, Turnu Severin) și relatează situaţia credincioșilor 
greco-catolici din acele locuri, mulţi refugiaţi din „Ardealul 
cedat“. A fost o mare bucurie pentru oameni, care nu mai 
văzuseră de decenii un episcop. În majoritatea locurilor a 
fost bine primit de autorităţi și chiar de clerul ortodox. 

Trăia în mare sărăcie, mai ales în timpul războiului, 
umbla cu tramvaiul și autobuzul, iar în reședința sa din 
str. Batiștei a găzduit studenţi veniţi din Transilvania 
care erau prea săraci pentru a plăti o chirie. Bombarda- 
mentele americane din 1944 nu l-au speriat: a rămas în 
București alături de credincioşii săi. Doar de Crăciun s-a 
dus la Blaj ca să slujească în locul episcopului Frențiu, 
care era bolnav la pat. 

Schimbările politice începute odată cu instalarea gu- 
vernului comunist la 6 martie 1945 nu prevesteau nimic 
bun pentru Biserică. 

Episcopul Aftenie, fiind în capitală, era cel mai: bine 
plasat pentru a observa înrăutățirea. Au început intimi- 
dări, arestări sub diferite pretexte (de pildă nou! paroh 
numit la Sfântul Vasile e arestat înainte de a apuca să-și 
ia în primire postul). Episcopul îi instruiește pe preoți 
să se ferească de provocări şi să fie atenţi la ce vorbesc 
și la cum se manifestă, pentru că orice „se interpretează“. 
Numit, din februarie 1946, reprezentant al administra- 
torului apostolic de la Blaj în Comisia de Stat pentru 
revizuirea Legii Cultelor, se străduiește să facă auzit gla- 
su] Bisericii Greco-Catolice în larma simulacrului de demo- 
craţie instaurat de noul regim. Participă în 16 martie 1946 
la ședința sinodului electoral pentru alegerea candida- 
ților la funcţia de mitropolit și constată apoi refuzul auto- 
rităților de stat de a-l accepta pe cel ales cu majoritate 
de voturi şi recunoscut de Vatican, episcopul de Mara- 
mureș, Alexandru Rusu. Împreună cu confrații săi află 
despre suprimarea Bisericii Greco-Catolice ucrainene în 
1946 și întrezărește primejdia uriașă ce se contura pentru 
viitorul Bisericii din România. 

Mai târziu, episcopul a povestit că a fost vizitat de 
Constantin Burducea, preot ortodox, ministru al Cultelor 
în primul guvern impus de sovietici (6 martie 1945—30 
noiembrie 1946). Acesta i-a mărturisit că vrea să fugă în 
străinătate — ceea ce a și făcut — şi l-a rugat să-i dea ceva 
recomandări. În semn de gratitudine pentru acestea, Bur- 
ducea l-a sfătuit să plece și el în străinătate, pentru că 
„numai aceia vor scăpa de închisoare, și eventual de moarte, 
care vor pleca din ţară“. Cu un gest premonitoriu, epis- 

copul s-a ridicat și, cu mâinile împreunate, a exclamat 
către icoana Mântuitorului: „Cui îi vei da cel dintâi, Cris- 
toase, acest mare har?“ De fapt, tocmai Vasile Aftenie 
avea să fie primul dintre episcopii greco-catolici care îşi 
va pierde viaţa în urma tratamentelor inumane suferite 
în cursul anchetei de la Ministerul de Interne în 1950. 

Toţi episcopii deveniseră conștienți că trebuie să-i pre- 
gătească pe credincioși pentru a rezista ademenirilor şi 
intimidărilor. Vasile Aftenie face acest lucru mai ales în 
Ardeal, dar şi în casele muncitorilor ardeleni veniți la 
lucru în București. În august 2946 vizitează parohiile din 
Oltenia (Brezoi, Râmnicu Vâlcea, Slatina, Târgu Jiu), apoi, 
între 22 octombrie şi 12 noiembrie, sate din secuime, unde 
românii avuseseră mult de suferit sub regimul horthyst. 
Va continua aceste vizite şi mai târziu, chiar în vara anului 
1948, știind că e urmărit pas cu pas de Securitate. 

Insistă pentru numirea unui paroh la Bucuresti, unde, 
după cuvintele sale, biserica arată „ca o moară părăsită“. 
E numit paroh și protopop preotul Tit Liviu Chinezu, la 
începutul lui decembrie 1946. Împreună cu Fericitul Vla- 
dimir Ghika, toţi trei vor desfășura o frumoasă activitate 
pastorală în rândul tinerilor, adunaţi în ASTRU (Asocia- 
ţia Studenţilor Români Uniţi). 

Tot Părintele Lupea ne mai dă un amănunt despre 
greutățile traiului: 

„Doresc să mai spun că episcopul Vasile Aftenie era 
sărac. Salariul său era tot cel de canonic, din cauza fap- 
tului că la Bucureşti nu aveam sediu episcopal, iar în 


1. Martorul ocular care a povestit scena e intendentul episco- 
pului, Luca Bălteanu, om de mare încredere și distincţie. Cf. A. 
Moisin, Episcopul român unit Vasile Aftenie, partea a II-a, Editura 
Imago, Sibiu, 20oa. 

Bucureşti viaţa era foarte scumpă. Îmi amintesc că odată, 
de Crăciun, i-am trimis niște carne de porc, iar când 
m-a întâlnit mi-a mulțumit călduros. Cu toată sărăcia, 
de fiecare dată când vreun preot îi făcea o vizită, îl primea 
călduros, îl invita să facă o baie și să mănânce. Știu că 
nu stătea bine cu banii pentru că, la un moment dat, mi-a 
cerut să-l ajut cu intenții, chiar dacă erau slab plătite.“ 
Viaţa a devenit foarte precară în urma reformei mo- 
netare din 15 august 1947, care a topit toate economiile 
românilor, şi din cauza inflaţiei galopante. Toate resur- 
sele ţării mergeau către plata așa-zisei datorii de război 
cerute de Uniunea Sovietică. Episcopul, rămas cu si mai 
puţine resurse, nemaicerându-le nici pe acelea la care ar 
fi avut dreptul, se străduia să fie alături de toți, mai ales 
pe plan spiritual. Tânărul preot Vasile Mare, vicar la 
biserica Sfântul Vasile din octombrie 1946, povesteşte: 
„Era întotdeauna vesel şi gata să spună o vorbă de duh. 
În societate avea un talent deosebit de a întreține o at- 
mosferă veselă, era un izvor nesecat de poante hazlii, un 
umor fin și delicat. Dar mai mult era un «causeur» extra- 
ordinar, Făcea faţă cu uşurinţă în toate situaţiile. Îl avan- 
tajau și glasul sonor şi înfățișarea impunătoare. În viața 
particulară era foarte modest și se împăca uşor cu toate 
situaţiile, fără să aibă pretenţii. Era lipsit de orice infa- 
tuare, dimpotrivă, ducea o viaţă chiar sărăcăcioasă, fără 
să se diferenţieze în vreun fel de noi. Aşa a fost pe peri- 
oada în care l-am cunoscut. Am locuit împreună cu el în 
aceeași casă! aproape un an de zile, până la arestarea 


1. La a februarie 1948, episcopul a fost evacuat din reşedinţa 
din str. Batiştei și s-a mutat în casa parohială a bisericii Sfântul 
Vasile, din str. Polonă, alături de protopopul Tit Liviu Chinezu și 
de cei doi vicari ai acestuia, Vasile Mare şi Gheorghe Radu. 

dânsului, în perfectă armonie. Era căutat de multă lume 
și nu respingea pe nimeni. Nu îmi amintesc să fi fost 
interesat de altceva decât de bunul mers al Bisericii. Pe 
plan pastoral pot spune că era un adevărat păstor. Prin 
felul său de a fi era iubit de către toți, căutat ca îndru- 
mător spiritual şi considerat a fi un bun sfătuitor chiar 
și în problemele vieții de zi cu zi a oamenilor.“ 

Același martor dă amănunte interesante despre modul 
în care episcopul incepuse să fie urmărit de Securitate: 

„Într-o zi, din întâmplare, servul lui Dumnezeu Vasile 
Aftenie nu era acasă. Un număr neobișnuit de persoane 
a venit la parohie, pe rând şi nu toţi deodată, toţi cău- 
tându-l pe el. Unii dintre ei nici nu-i știau numele, iar 
când noi ne ofeream serviciile, ne răspundeau: «Nu cu 
dumneavoastră vrem să vorbim, cu părintele acela cu 
barbă roscată», sau «cu ochelan». Fiecare spunea cum știa 
sau cum a fost instruit. Unii spuneau că îl caută pentru 
că le-a botezat un copil și doresc un certificat de botez; la 
răspunsul nostru că şi noi putem elibera acel certificat, 
sau altceva ceea ce doreau, răspundeau că mai au și alt- 
ceva de discutat cu dânsul, astfel încât nu doreau să le 
facem nimic. Asaltul acesta... a fost tot mai insistent, si 
de către tot mai mulţi și necunoscuţi, până a treia zi spre 
amiază, când episcopul Vasile Aftenie s-a întors acasă. 
L-am văzut întrând pe portita de la stradă cu pasul său 
rar și apăsat. Mie mi se părea că se scufundă pământul 
cu dânsul, atât de apăsat umbla. Am văzut și câteva per- 
soane trecând pe stradă prin faţa porții și privind înde- 
lung după dânsul. Ajuns acasă, s-a terminat și pelerinajul 
celor care-l căutau: de atunci nu a mai scăpat fără să fie 
urmărit pas cu pas. Nu pot spune că a trecut nepăsător 
peste acest început. Dimpotrivă, s-a văzut pe faţa dânsului 

că l-a marcat, chiar dacă a rămas perfect stăpân pe sine. 
Când ne-a vorbit despre cele întâmplate, nu s-a lamentat, 
ci a descris pur și simplu ceea ce s-a petrecut. După tre- 
cerea a doar 2-3 zile, stăpân pe sine și pe situație, dato- 
rită felului său de a fi, mereu gata de a spune ceva hazliu, 
părea că nu a avut nici o problemă. A preferat să întâm- 
pine situaţia cu tărie și demnitate, făcând haz de necaz. 
Cu toţii eram uimiţi de modul în care a reuşit să treacă 
peste evenimente. Alături de dânsul problema parcă nu 
mai era atât de gravă. La început era deranjat de această 
urmărire îndeaproape a mișcărilor sale. Cu timpul s-a 
obişnuit și a regăsit energia pentru a privi problema cu 
umor. La fel s-a manifestat și față de cei ce îl urmăreau: 
i-a întâmpinat cu curaj, aş spune poate chiar cu o liniște 
parcă supranaturală, căutând să-i pună în situații ridi- 
cole, pentru ca ei să își dea seama despre prostia pe care 
o promovau. Îmi amintesc și acum unele întâmplări po- 
vestite chiar de dânsul. Astfel, de exemplu, în tramvai, 
urmăritorul s-a așezat pe scaunul alături de dânsul. În 
şoaptă, Vasile Aftenie îi spune: «Domnule, eu văd că de 
vreo 2-3 săptămâni ești mereu în călcâiele mele. De ce 
faci aceasta?» «Părinte, faceţi-vă dumneavoastră treaba 
dumneavoastră, că eu o fac pe-a mea», i-a răspuns indivi- 
dul. «Bine, domnule, fiecare cu treaba lui», a concluzionat 
el. Altă dată, urcând în tramvai și văzând că urmăritorul 
a urcat și el imediat după dânsul, cere casieriţei două 
bilete (se vindeau biletele în tramvai) și, întorcându-se 
spre însoțitor, îi spune: «Uite, văd că nu ţi-ai cumpărat 
bilet, ia biletul acesta, să nu te prindă controlul, că amen- 
zile sunt mari...» Un alt exemplu, tot în tramvai: de obicei 
urmăritorul rămânea întotdeauna în spatele urmăritului, 
să nu-l piardă din vedere. De data aceasta, urmăritorul, 

vrând să-l păcălească, a trecut în fața lui. Acesta, ajun- 
gând la stația de coborâre, trecând pe lângă îngerul său 
păzitor, bătându-l cu mâna pe umăr, îi spune: «Coborâm, 
domnule, coborâm!» Menţionez că nu era același agent 
de urmărire, ci era deseori schimbat. Nu era însă prea 
greu să-ţi dai seama cine te urmărește; era suficient să 
faci un ocol pe 2-3 străzi lăturalnice pe care în mod nor- 
mal nu trebuia să mergi și îți dădeai seama că ești ur- 
mărit: se ținea scai după tine, ca o umbră. Sirul acestor 
atitudini glumețe la adresa agenţilor de urmărire ar putea 
fi foarte lung, însă eu îmi mai amintesc de una: de la un 
timp, agenţii de urmărire au început să umble cu mașina, 
un autoturism de culoare neagră. În aceasta erau tot- 
deauna doi indivizi, care îl urmăreau permanent şi pre- 
tutindeni. După un timp destul de lung de la apariţia 
acestei masini, el, care îşi continua misiunea de episcop, 
rezolvând problemele și deplasându-se acolo unde era 
necesar, în loc să meargă spre staţia de tramvai de la 
capătul străzii, s-a dus direct la autoturismul cel negru 
al Securităţii, postat în faţa curţii noastre de la stradă, și, 
adresându-se celor doi agenţi, le spune: «Văd că dumnea- 
voastră mă urmăniți cu mașina, oriunde aș merge. Pentru 
dumneavoastră aceasta este foarte greu, să urmărești cu 
mașina pe un om care merge pe jos sau chiar cu tramvaiul. 
Sunteţi nevoiți să vă opriţi mereu sau să mergeţi prea 
încet. Pentru a vă uşura munca, eu vă propun să mă luați 
Și pe mine cu maşina, căci vă spun unde am de mers. 
Acolo mă așteptați — oricum asta faceţi întotdeauna — până 
îmi termin treaba. Când termin, mă reîntore la dumnea- 
voastră și ne întoarcem acasă. Totul ar fi mult mai simplu 
Și mult mai ușor pentru dumneavoastră, iar mie mi-aţi 
face un foarte mare serviciu, întrucât eu nu am mașină, 

precum vedeți.» Dânșii însă i-au răspuns: «Nu se poate, 
părinte! Faceţi-vă dumneavoastră treburile dumneavoas- 
tră, că noi le facem pe ale noastre.»“ 


După „consfătuirea“ de la Cluj din 1 octombrie 1948, 
preoţii semnatari au plecat la București la Patriarhie. 
Părintele Augustin Prunduș relatează: 

„Ajunși în Capitală, o parte dintre ei au fost trimiși la 
episcopul Vasile Aftenie pentru a-l convinge de cauza 
unirii. E] le-a răspuns: «Dragii mei frați, credința noastră 
nu este o cămașă pe care s-o îmbraci noaptea și dimineața 
s-o dai jos. Nu pot nega ceea ce am propovăduit o viață 
întreagă!»“ 

Ce s-a întâmplat în continuare aflăm din istorisirea 
părintelui Vasile Mare: 

„Referitor la episcopul Vasile Aftenie, voi relata o îm- 
prejurare cu totul deosebită, pe care o știu de la servul 
lui Dumnezeu Tit Liviu Chinezu... Episcopul Vasile Af- 
tenie a aflat că grupul celor 36 de preoţi care la Cluj au 
semnat trecerea de la Biserica Greco-Catolică la cea Or- 
todoxă a fost cazat la hotelul Athenee Palace. Fără să 
mai spună cuiva ceva, în decursul noptii a reușit, numai 
dânsul știe cum, să intre fără să fie oprit şi să se prezinte 
la cei veniţi de la Cluj. Sunt sigur că discuţia a durat mai 
mult, dar în esenţă le-a spus cam așa: «Ce faceţi, nebunilor? 
Nu vă dați seama de gravitatea faptei și de consecinţele 
de nesăbuit ale acesteia asupra Bisericii și a noastră, a 
tuturor?» Toţi erau cu fețele congestionate, înnebuniţi de 
frică şi de toată situaţia. Doar unul dintre ei a avut cu- 
rajul să-l înfrunte și să-i țină piept: preotul Cisteian, care 
1-ar fi răspuns: «Preasfinţite, vă rugăm, lăsați-ne. Noi nu 
mai suntem altceva decât ursul cu picioarele pe tablă 

încinsă. Jucăm cum ni se cântă. Nu mai avem nici putere 
şi nici posibilitatea de a ne abate de pe acest drum.» În 
zadar s-a chinuit să-i convingă că sunt pe punctul de a 
comite o mare greșeală. În final, a reușit să iasă din hotel 
și să revină acasă. Dimineaţa, foarte curând, i-a relatat 
lui Tit Liviu Chinezu, care era protopop, tot ceea ce s-a 
petrecut în noaptea aceea. Când părintele protopop ne-a 
povestit celor doi preoți tineri cele întâmplate, a adăugat: 
«L-am certat pe Preasfinţitul ca pe un copil pentru pri- 
mejdia prea mare — adevărată temeritate — la care s-a 
expus. Ce s-ar fi intâmplat dacă Preasfinţitul odată intrat 
la ei ar fi fost sechestrat și nu ar ma: fi putut ieși? Ar fi 
fost între ei și un episcop. Aceasta ar fi fost foarte grav. 
Indiferent ce ar fi făcut dânsul, l-ar fi purtat ca și pe 
ceilalţi. Mă cutremur și numai la gândul că așa ceva s-ar 
fi putut întâmpla. Stiţi ce mi-a răspuns Preasfinţitul? 
“M-as fi simtit prea vinovat dacă nu o făceam! Dumnezeu 
l-a apărat, ne-a salvat și acum sunt fericit că a fost aşa.»" 

A doua zi, mulţi preoţi și credincioşi au venit la epis- 
copul Aftenie, doritori să înţeleagă mai bine ce se în- 
tâmplă. EI le-a explicat că acei preoți au cedat doar sub 
amenințarea fizică a arestării şi a ceea ce avea să ur- 
meze pentru ei şi familiile lor. Totuşi, ţinând seama că 
acționaseră sub constrângere, decizia lor e nulă din punct 
de vedere canonic. 


In noaptea de 28/29 octombrie 1948, episcopul Aftenie 
a fost arestat de Securitate, ca şi ceilalți episcopi gre- 
co-catolici. Părintele Vasile Mare, care a fost de faţă, po- 
vestește: 

„Privitor la arestarea servilor lui Dumnezeu Vasile 
Attenie și Tit Liviu Chinezu, doresc să menţionez un episod 

plin de mister, pe care mi-l amintesc foarte bine. E vorba 
de după amiaza zilei de 28 octombrie 1948. În curtea 
bisericii, cea de pe str. Polonă, cred că după ceva rugăciune 
celebrată în biserică, ne-am oprit la o vorbă, cum se obiș- 
nuiește adesea după ce se iese din biserică. Cei prezenţi 
erau: servii lui Dumnezeu Vasile Aftenie și Tit Liviu Chi- 
nezu, preotul Gheorghe Radu, cantorul Traian Suciu și 
eu. A venit la noi o fetiță oarecare, de vreo 7-8 ani, și ne-a 
întrebat; «Cine este episcopul?» Iniţial nu am luat-o în 
seamă, însă aceasta insista, punând aceeași întrebare. 
«Eu sunt», i-a răspuns Vasile Aftenie. Fetiţa a continuat: 
«Doi nenea au venit pe stradă și s-au oprit la poartă. Şi 
unul a zis: La noapte, de aici vom aresta pe episcopul.» 
Fetița auzise accidental cele relatate, întrucât ea se juca 
împreună cu alți copii de pe strada noastră în grămada 
de nisip ce se afla alături de gardul de la stradă. Toţi am 
rămas nedumeriţi, neștiind ce să credem și câtă crezare 
să dăm acestei informaţii. Puțin tulburaţi, ne-am conti- 
nuat discuţia despre actualitățile de atunci, deci inter- 
vențha fetiţei s-a încadrat perfect. Tot discutând, tânărul 
Traian Suciu i-a sugerat să se retragă într-un loc mai 
sigur spunându-i: «Preasfinţite, veniţi la noi, la geamgiii 
din Bucureştii Noi. Acolo vă ascundem și veţi fi păzit!» 
Acesta însă, luând în mână crucea pectorală, i-a răspuns: 
«Această cruce mă oprește. Dragul meu, tot eu să mă 
ascund? Ce s-ar întâmpla dacă pe front generalul ar de- 
zerta? Dacă n-ar fi aceasta, aș şti eu ce să fac!» Cuvintele 
copilei s-au îndeplinit: în acea noapte episcopul Vasile 
Aftenie a fost arestat. 

În ceea ce privește arestarea, ea s-a petrecut tot acolo, 
la sediul protopopiatului şi al parohiei din str. Polonă... 
In toiul acelei nopți, am fost trezit brusc de către un individ 

care nu știu cum pătrunsese în camera mea. Nu știu cine 
i-a deschis usa, şi nici dacă era altcineva afară. Buimac 
cum eram, mi-a ordonat să merg în camera alăturată, 
cea a preotului Gheorghe Radu. Acesta avea camera cea 
mai din spate. Ne-a zis să nu ieșim de acolo, iar dacă 
facem vreo mișcare, ne zboară creierii... După vreo trei 
ore, care mi s-au părut infinite, au intrat la noi în cameră 
mama mea și d-șoara Georgina, care ne-au spus că, pri- 
vind prin geamul de la demisol, au văzut plecând spre 
stradă câţiva oameni și că i-au dus cu ei pe servii lui 
Dumnezeu Vasile Aftenie și Tit Liviu Chinezu. Am fugit 
repede spre camerele lor. Ambele erau într-o dezordine 
de nedescris: cărţile, hainele și tot felui de obiecte erau 
imprăștiate în toată camera, semn că s-a făcut perchezi- 
ție. Nu după multe zile a trebuit să părăsim și noi clădi- 
rea: au venit doi indivizi care ne-au spus că au venit să 
preia întregul edificiu, inclusiv biserica.“ 

Episcopul Aftenie a fost dus imediat la Ministerul de 
Interne. Acolo, după o percheziţie umilitoare, a fost băgat 
într-o celulă din subsol, unde era deja episcopul Valeriu 
Traian Frențiu. În seara zilei de go octombrie, a fost dus, 
împreună cu episcopii loan Suciu, Valeriu Traian Frențiu 
și Alexandru Rusu, în audienţă la ministrul Cultelor. Scopul 
audienței poate fi dedus din mărturia episcopului luliu 
Hossu, care fusese și el dus la o astfel de audienţă cu o zi 
înainte. Ministrul avea misiunea să vadă dacă nu cumva 
vreunul dintre episcopii greco-catolici, speriat de temni- 
țele Securităţii, ar fi fost dispus să cedeze și să treacă la 
ortodoxie. Evident, acest lucru nu s-a întâmplat. 


„Viaţă zidită pe stâncă de granit“ 


VALERIU TRAIAN FRENȚIU 


Era decanul de vârstă al episcopilor greco-catolici. 

Fiu al lui Ioachim Frențiu și al Rozaliei, născută De- 
meter, s-a născut la Reșița Montană, județul Caraș-Se- 
verin, la 25 aprilie 1875. A fost botezat la 23 mai din 
același an. Tatăl său, preot greco-catolic, păstorea o co- 
munitate alcătuită mai ales din muncitori cărbunari și 
metalurgiști. A avut două surori și un frate. La 5 ani 
rămâne orfan de mamă, iar sora lui mai mare, Lucreția, 
preia grija familiei. Ea avea să-l însoțească pe tot par- 
cursul vieţii ei. 

A frecventat școala elementară în localitatea natală, 
apoi a mers la Blaj, la Gimnaziul superior, unde a luat 
examenul de maturitate (= bacalaureatul) în 1894. A fost 
trimis de îndată ca student al Eparhiei de Lugoj la Semi- 
narul central din Budapesta (să nu uităm că la acea vreme 
Transilvania făcea parte din Imperiul Austro-Ungar). 


Hirotonit preot la Lugoj în ao septembrie 1898, a fost 
apoi trimis să studieze în continuare la Viena, la Insti- 
tutul Augustineum, unde a obţinut doctoratul în teologie 
în 1902. În timpul șederii la Viena a fost şi capelanul 
românilor greco-catolici de acolo precum și al celor aflați 

în serviciul militar. Tot acolo, la cererea profesorului Au- 
pustin Bunea de la Blaj, a copiat numeroase manuscrise 
din arhivele Curţii Imperiale, ajutându-l să-și realizeze 
lucrarea Petru Pavel Aron și Dionisie Novacovici. Ar fi vrut 
să mai rămână la Viena pentru a face studii de arhitectură, 
dar a fost chemat în eparhie, unde era nevoie de el. 

Întors la Lugoj, a îndeplinit diferite funcţii la sediul 
eparhiei, apoi, în 1904, a fost numit protopop de Cugir şi 
paroh de Orăștie, iar în 1912 a ajuns să conducă Vicaria- 
tul foraneu de Haţeg. În toate aceste locuri, a pornit con- 
strucţii de biserici, s-a ocupat de buna funcţionare a 
scolilor confesionale românești. Când în 1908 ministerul 
de la Budapesta cere ca toţi preotii să predea religia în 
limba maghiară în școli, el are ideea de a crea posturi 
separate de cateheti, în afara învăţământului școlar. 

În același timp se ocupă și de viaţa spirituală: vizi- 
tează parohiile, conduce „misiuni populare“ la Cluj, apoi 
în eparhia de Lugoj; acest obicei se va exinde și se va 
împământeni. Pentru preoți organizează exerciţii Sspiri- 
tuale la mănăstirea Prislop. Este membru în colectivul 
de redacție al revistei Cuvântul Adevărului, întemeiată 
de călugărul Leon Manu (ultimul egumen al mănăstirii 
Nicula, mort în închisoarea Gherla în 1958). 

lată cum îl caracterizează episcopul de Gherla, Vasile 
Hossu (care fusese cu puţin timp înainte episcop de Lugoj), 
recomandându-l pentru episcopat: 

„În toate însărcinările, Reverendisimul Frențiu, deşi 
încă relativ tânăr, având acum 37 de ani, a dovedit pru- 
dență și zel în grija faţă de suflete şi în administraţia 
bisericească, o integritate ireproşabilă, știință profundă 
și rigoare în îndeplinirea tuturor obligaţiilor sale. Îi edi- 
fică pe toţi, nu s-a auzit nimic rău despre el, slujeşte 

zilnic sfânta liturghie, se spovedește des, predică în fie- 
care duminică și se ostenește în toate felurile pentru mân- 
tuirea sufletelor. Ca protopop... străbătea pe jos cei peste 
40 de km împreună cu credincioșii săi, în fiecare an, la 
Sanctuarul Maicii Domnului de la Prislop, contribuind 
astfel la reînnoirea și consolidarea evlaviei credincioșilor 
față de Sfânta Fecioară...“ Va continua să o facă și ca epis- 
cop de Lugoj. 


La sfârșitul anului 192 e numit episcop de Lugoj. În 
predica rostită cu ocazia consacrării (14 ianuarie 1913) 
în catedrala din Blaj, proaspătul episcop subliniază afec- 
țiunea care domnește între ierarhii Bisericii Greco-Cato- 
lice, care erau toţi prezenţi la ceremonie, și se angajează 
să o întreţină și să-i călăuzească pe credincioși în spiritul 
lui Cristos. O va face în anii dificili ai Primului Război 
Mondial. Deși eparhia era foarte săracă, episcopul! Fren- 
ţiu, administrator priceput și integru, reuşeşte să adune 
fonduri, la care contribuia consistent şi din venitul per- 
sonal, şi pe care le îndreaptă mai ales spre susținerea 
școlilor. Deschide încă din 1913 un cămin pentru ucenici 
tâmplari, în toamna lui 1914 deschide prima școală nor- 
mală românească de fete, pregătirea tinerelor învăţătoare 
fiind o mare necesitate a epocii. De menţionat că din prima 
serie de 57 de eleve, 26 erau ortodoxe. 

Îndată după înscăunare ia o serie de măsuri pentru 
întărirea vieţii spirituale: le cere preoţilor să slujească 
zilnic sfânta liturghie și să ţină predici în duminici şi 
sărbători; introduce exerciții spirituale pentru cler şi „mi- 
siuni populare“ în parohii; cu ocazia sărbătorilor mari le 
tnmite credincioşilor scrisori pastorale. Din 1914 între- 
prinde vizite pastorale în parohii, unde predică și stă de 

vorbă cu preoții și cu credincioșii; pe preoţi îi îndeamnă 
să încurajeze colaborarea laicilor. În ianuarie 1914, înfiin- 
țează publicația Foaia oficioasă a Diecesei Lugoșului şi 
deschide Librăria diecezană la Lugoj. 

După Marea Unire din 1918, insistă pentru recunoaș- 
terea drepturilor Bisericii Greco-Catolice în noul stat 
român şi pentru încheierea unui concordat cu Sfântul 
Scaun. Se străduiește să-i implice pe laici în viaţa Bise- 
ricii, creează în toate parohiile „Societatea Sfântului 
Pavel“, pentru cultivarea valorilor spirituale și răspân- 
direa culturii în rândul poporului. Pentru a promova 
cântul bisericesc în puritatea lui, episcopul propune gu- 
vernului român ca în școlile de ucenici și în cele agricole 
să se înființeze şi catedre de cânt şi tipic, pentru ca absol- 
venții cu voce bună să poată fi angajaţi și ca dascăli de 
biserică. 

În 1920, papa Benedict XV i-a acordat titlul onorific 
de asistent al Tronului pontifical. 


În 1922, episcopul Frențiu a fost transferat la Oradea 
(cea mai mare eparhie după cea mitropolitană), eparhie 
rămasă vacantă după ce episcopul Demetriu Radu că- 
zuse victimă atentatului cu bombă din Senatul Româ- 
niei (8 decembrie 1920). 

Datorită posibilităţilor financiare deosebite ale epar- 
hiei, episcopul Frențiu a putut deschide școli confesionale 
în Oradea și a construit acolo încă un etaj la Seminarul 
mare, pentru a-i putea primi pe toţi tinerii doritori să 
devină preoţi. Seminarul a obtinut titlul de Academie 
Teologică. A renovat Scoala normală de institutori din 
Oradea. S-a implicat în construirea de noi biserici: până 
în 1938 consacrase 64, dintre care 14 ctitorite de el. În 

tot ce a restaurat şi a construit a adoptat frumosul stil 
neoromânesc, contribuind mult la introducerea lui în Tran- 
silvania. Banii necesari pentru toate acestea au rezultat 
și din investiţii inteligente care atestă geniul adminis- 
trativ al episcopului: a restaurat și amenajat stațiunea 
Stâna de Vale şi, pentru a pune în valoare potențialul 
turistic al zonei, a construit o linie îngustă de cale ferată, 
de 42 km, între Valea Iadului și staţiune. Tot aici creează 
și pune la dispoziţia Universităţii din Cluj o grădină bo- 
tanică subalpină. Lângă Beiuș, în Valea Finișului, con- 
struiește o cale ferată de 3o km, antrepozite și ateliere 
pentru exploatarea lemnului, o păstrăvărie, o biserică, un 
sanatoriu pentru preoţii bolnavi. La Remeţi, în Apuseni, 
construieşte un gater, 5o km de cale ferată, o școală de 
ucenici, o biserică și o școală primară. La Holod, în Bihor, 
construiește o moară care producea electricitate pentru 
localitățile din jur etc. 

Toate acestea au contribuit mult la bunăstarea gene- 
rală a locuitorilor zonei; au fost posibile datorită atât ta- 
lentului și viziunii administrative a episcopului Frențiu, 
cât și hărniciei și integrității sale și a colaboratorilor săi. 

Pentru o cât mai bună formare spirituală a viitorilor 
preoți, în afară de constituirea unui corp profesoral de 
excepție și a unei biblioteci bogate, episcopul Frențiu s-a 
implicat direct asistând la examene, invitându-i pe stu- 
denți la palatul episcopal cu ocazia sărbătorilor şi mai 
ales asigurându-le o bună folosire a vacanţelor: începând 
din 1931, seminariștii petrec lunile iulie și august în reşe- 
dința de la Beiuș, unde se organizează diferite activități 
spirituale și culturale. „Organizează exerciţii spirituale 
obligatorii pentru întregul cler al eparhiei — preoţi, pro- 
topopi, profesori de teologie și de liceu, canonici — ţinute 

anual, în serii, la Oradea. Episcopul Valeriu Traian Fren- 
țiu participa ca orice preot, la toate seriile“, dă mărturie 
ieromonahul Augustin Prunduş. 

S-a luptat mult pentru a avea o școală normală con- 
fesională la standardele cerute de statul român și cu un 
internat care să-i atragă pe elevi. În 1926, îi aduce la 
Oradea pe Fraţii Şcolilor Creștine, care aveau multă ex- 
periență în educarea tineretului. 

Se ocupă de asemenea de vechile școli greco-catolice 
din Beiuş. Înzestrează Liceul de fete cu o nouă clădire; 
în curte va construi și o sală de gimnastică. Pentru edu- 
carea elevelor, încredințează internatul grijii Surorilor 
Asumpţioniste. De asemeni, în 1924 internatul Liceului 
de Băieți e încredințat Părinților Asumpționiști. Pentru 
profesori, reușește să obțină remunerare de la stat. 

Preocuparea lui pentru tineret depășește granițele 
diecezei: e un puternic susținător al Colegiului Pontifical 
Pio Romeno, înființat la Roma în 1937 pentru studenții 
teologi români. În anul 1924/1925, acordă cinci burse, de 
câte 12.000 lei fiecare, pentru studenți din universităţile 
din România, de orice confesiune, care s-au distins în 
matematică, limba franceză și pedagogie. 

Ca şi la Lugoj, îi stă la inimă întărirea vieţii spirituale 
a credincioşilor. Pentru o mai bună comunicare, înfiuin- 
țează în 1925 revista bilunară Vestitorul, care va apărea 
până în toamna lui 1940. Încurajează asociaţiile de laici, 
care aveau să se dezvolte în toate parohiile, insistă pentru 
împărtășania frecventă, organizează exerciţii spirituale. 

O noutate menită a înfrumuseţa cultul a fost introdu- 
cerea muzicii religioase însoțite de orchestră: îl susține 
astfel pe compozitorul Francisc Hubic, dirijorul coralei 
„Unirea“, singura de acest fel din România la acea vreme. 

Fixează și în dieceza de Oradea trei locuri de pelerinaj 
(Drăgeşti în Bihor, Zalău în Sălaj și Sanislău în Satu 
Mare), în care celebrează în fiecare an liturghia pentru 
pelerini. Conduce şi multe pelerinaje la Roma. Insistă 
asupra evlaviei față de Maica Domnului. Introduce în 
dieceză Octava de rugăciune pentru unirea Bisericilor 
(18-25 ianuarie). 


„Dictatul de la Viena“, din 1940, ia din teritoriul mitro- 
poliei de Alba Iulia și Făgăraș două eparhii (Cluj-Gherla 
și Baia Mare) și jumătate din eparhia de Oradea. La con- 
sistoriul din 2 septembrie, ținut la Oradea sub conduce- 
rea episcopului Frențiu, se hotărăște ca partea ajunsă în 
Ungaria să-i fie încredințată episcopului auxiliar loan 
Suciu. Ca administrator apostolic al acelei părţi este 
numit în 1942 episcopul de Cluj, luliu Hossu; iar partea 
rămasă în România este condusă în continuare de epis- 
copul Frențiu, din reședința de la Beiuș; întrucât avea 
pașaport diplomatic în calitatea sa de senator de drept, 
el putea circula și la Oradea și la Nunţiatura din Buda- 
pesta. Aceste aranjamente aveau să dureze însă doar 
câteva luni. 

La 5 iunie 1941, moare mitropolitul Nicolescu, aşa că 
scaunul din Blaj devine vacant. În situaţia complicată 
creată de „Dictat“, Vaticanul, refuzând să modifice con- 
figurația eparhiilor, a decis să amâne alegerea de mi- 
tropolit și să numească un administrator apostolic. Am 
văzut mai sus că Roma a trebuit să revină asupra nu- 
mirii episcopului Vasile Aftenie în acest post, din cauza 
unor sensibilități locale. Așa că l-a numit pe decanul de 
vârstă, episcopul Valeriu Traian Frențiu, la 18 iulie 1941, 
ca administrator apostolic pentru Blaj, dar păstrând și 

responsabilitatea de episcop de Oradea. (Va reveni acolo 
abia după reîntregirea României din 1945, iar efectiv în 
1947!) Cât despre Vasile Aftenie, el rămâne vicar gene- 
ral pentru București și „Vechiul Regat“. 

Ca şi în celelalte două eparhii, preocupările episcopu- 
lui Frențiu se îndreaptă spre ridicarea nivelului spiritual 
a] preoţilor și al studenţilor teologi. Întemeiază o școală 
de cântăreţi pentru parohiile rurale şi una de ucenici. 
Crește nivelul şcolilor profesionale ale Bisericii pentru a 
le face similare celor de stat. Vizitează parohiile și duce 
la bun sfârșit construcția câtorva biserici, pe care le și 
sfințeşte, dintre care una la București (parohia Adormi- 
rea Maicii Domnului, din str. Sirenelor). Introduce Prima 
Împărtășanie solemnă în Catedrala din Blaj. Se ocupă 
de retipărirea cărților de cult. 

A rămas în amintirea credincioșilor ca un om al rugă- 
ciunii, un binefăcător darnic, dar şi un superior exigent 
față de cler. „Predicile lui aveau un limbaj simplu însă 
erau foarte potrivite și pe înțelesul tuturor oamenilor“, 
după mărturia preotului Nicolae Lupea. 

Cum vicisitudinile timpului înmulţiseră numărul re- 
fugiaţilor ardeleni în „Vechiul Regat“, în Basarabia și 
Bucovina, episcopul se luptă pentru organizarea pasto- 
raţiei acestora. Deoarece Ministerul Cultelor se împotn- 
vea creării de noi parohii, a trebuit să apeleze pentru 
sprijin la nunțiul apostolic şi la Ministerul de Externe: 
astfel el reușește să creeze parohiile de la Turnu Severin, 
Târgu Jiu, Pitești și Târgovişte. Pentru sprijinirea pas- 
torației parohiilor sărace din zonă, a introdus în Biserică 
obiceiul așa-numitului „fond al zeciuielii“, insistând ca 
preoții să contribuie: de altfel el însuși dădea exemplu. 

Trimite preoţi misionari în Basarabia și Bucovina în spe- 
ranţa de a înființa și acolo parohii. 


lată cum îl descriu oameni care l-au cunoscut bine: 
De pildă, ieromonahul asumpţionist Bernard Ștet: 
„Servul lui Dumnezeu Valeriu Traian Frențiu avea o figură 
demnă, barba roșcovană, atitudine surâzătoare, figură 
care m-a impresionat încă de la început. De statură po- 
trivită, având prestanța funcției sale, se prezenta mereu 
foarte îngrijit și curat. Era un om calm, cu o privire blândă, 
mereu disponibil pentru ajutorarea celor nevoiași. Nu 
ştiu să fi fost un bun orator, însă era un foarte bun admi- 
nistrator al bunurilor bisericești... Am remarcat căldura 
cu care vorbea cu oamenii, căldură care m-a impresionat 
profund. Am remarcat spiritul de rugăciune pe care-l de- 
monstra, întrucât participa la toate slujbele oficiate în 
biserica din localitatea în care poposea, sau chiar din 
catedrala episcopală. În fiecare duminică invita predica- 
torul de la bisenca parohială la masă. Și eu am fost in- 
vitat o dată, de sărbătoarea Buna Vestire... El a susţinut 
moral și economic căminul de studenţi Sfântul Augustin 
din București, pe care l-a inaugurat părintele Bara! în 
anul 1937 sau 1938. În rest, ajuta pe oricine să-şi publice 
cărțile, finanța chiar el respectiva publicare; ajuta pe 
oricine avea o inițiativă care necesita anumite cheltuieli. 
Cărţile lui Aloisie Tăutu și ale lui loan Micle au fost publi- 
cate pe cheltuiala Eparhiei de Oradea... Episcopul Valeriu 
Traian Frențiu trăia pururea în iubirea faţă de Dumne- 
zeu și față de aproapele, alimentând-o cu rugăciune, me- 
ditație și fapte bune. A dezvoltat devoţiunea euharistică 
în dieceză. Îi ajuta cu bucurie pe cei nevoiaşi.“ 

Preotul Vasile Fernea relevă un alt aspect: „Servul lui 
Dumnezeu Valeriu Traian Frențiu a avut o colaborare 
armonioasă cu autorităţile locale şi cu autoritățile con- 
fesionale din Oradea. Îmi amintesc un fragment dintr-o 
predică a sa — care m-a impresionat în mod special —, când 
a avut loc o activitate comună cu fraţii ortodocşi: «...în 
trecut Bisericile noastre au luptat pentru drepturile ro- 
mânilor; în prezent și viitor, după Unirea cea Mare, aceste 
drepturi s-au câștigat pe deplin, iar acum misiunea noas- 
tră este să fericim poporul și țara prin asigurarea vieții 
creștine. Și în acest domeniu să ne întrecem unii pe alţii.»“ 

lar părintele Vasile Mare: „Servul lui Dumnezeu Va- 
leriu Traian Frențiu se ocupa și se interesa foarte mult 
de formarea clerului. A fost convins că timpul de formare 
a preoților în Academiile de teologie și în seminare, de 
numai 4 ani, este prea puţin şi, în dorința de a oferi stu- 
denţilor teologi condiții cât mai bune, dar și timp pentru 
formare, a impus pentru teologia din Oradea: doi ani: de 
filozofie, care se preda în limba latină, apoi patru ani de 
teologie, care se preda în limba română. Totul ar fi fost 
foarte bine, dar la aceasta a fost nevoit să renunțe pentru 
că a început să nu mai aibă candidaţi. Tinerii mergeau 
la alte academii, de patru ani. A durat câţiva ani, dar 
puţini, nu știu câţi... În fiecare vară episcopul Valeriu 
Traian Frențiu venea la Beiuș, în dieceza dânsului, să-și 
petreacă o lună de concediu. În acest timp eu eram dator 
să-i pregătesc altarul şi să-i răspund la Sfânta Liturghie: 
nu eram decât noi doi. Era o Sfântă Liturghie liniștită, 
reculeasă, cu o minunată pregătire făcută în genunchi, 
rostită cu pietate şi urmată de o rugăciune de mulțumire 
în care se simţea cu adevărat mesajul acesteia. Începea 
exact la ora g și dura în întregime o oră sau ceva peste o 

oră, inclusiv pregătirea și multțumita. Îi mulțumesc lui 
Dumnezeu și îi sunt recunoscător episcopului Valeriu 
Traian Frențiu pentru această lecţie de pietate. După 
Sfânta Liturghie de fiecare dată mă invita să luăm dejunul 
împreună. Mergeam alături până în sufragerie schim- 
bând câteva cuvinte pe drum. Masa cu adevărat era plină 
de bunătăţi, în fața cărora el, invariabil, lua o felie de 
pâine şi o chinuia întinzând cu cuțitul untul pe deasupra. 
Pe aceasta o mânca sorbind și o cană cu lapte și cafea. 
Apoi, rareori se mai servea cu ceva. Mie, însă, îmi repeta 
mereu: «Mănâncă... dumneata ești tânăr!» rau voci care 
îl judecau greșit, spunând că trăiește ca un prinț. Însă vă 
asigur că așa mânca, nicidecum ca un prinț.“ 


După război, la Blaj se întrunește, cu acordul Romei, 
sinodul care trebuia să aleagă, în fine, un mitropolit. Cele 
mai multe voturi le obţine episcopul de Maramureș, Ale- 
xandru Rusu. Dar guvernul, de acum puternic influențat 
de Moscova, nu e de acord. Atunci papa, fără a mai în- 
treba guvernul, îl numește administrator apostolic de 
Alba Iulia și Făgăraș pe episcopul loan Suciu, dându-i 
astfel episcopului Frențiu posibilitatea să-și reia eparhia, 
în anul! în care împlinea 25 de ani de la numirea sa ca 
episcop de Oradea. A fost primit cu multă dragoste și 
bucurie de cler, de credincioși și chiar de autoritățile locale, 
care nu fuseseră înlocuite în întregime de comuniști. 

În iarna 1947-1948 a fost foarte bolnav, dar la 17 iunie 
1948 e deja prezent la conferinţa episcopală care a avut 
loc la Oradea, în urma „caldei chemări părintesti“ de la 
15 mai 1948 a mitropolitului ortodox al Transilvaniei, 
Nicolae Bălan, pentru „revenirea“ greco-catolicilor la Bi- 
serica Ortodoxă. Cu acea ocazie, episcopul Frențiu a difuzat 

o circulară, la 1g iunie 1948, în care a arătat, printre 
altele: „La 3-15 Mai ÎPS Metropolit de Sibiu ne-a făcut o 
așa-zisă invitare frățească ca să călcăm cuvântul dat de 
strămoșii noștri și să rupem sigiliile actului de unire. Dar 
aceasta a fost o insultă la adresa noastră, ca și cum noi 
am fi inconștienți şi nu am fi din convingere catolici.“ 


La 16 septembrie 1948, cu ocazia aniversării a şo de 
ani de preoţie, papa Pius XII îi trimite un mesaj de feli- 
citare scris cu propria mână. L-a primit la 7 octombrie. 
A fost ultima bucurie: n-a apucat să-i răspundă Papei, 
fiindcă a urmat arestarea. Un amănunt despre arestare, 
de la preotul Teodor Dărăban: „Ştiu despre servul lui 
Dumnezeu Valeriu Traian Frențiu doar că a fost arestat 
împreună cu ceilalți episcopi ai noștri, pe data de 28 octom- 
brie 1948. ...au venit noaptea securiștii la dânsul, la sediul 
episcopiei, iar dânsul a cerut să mai celebreze Sfânta 
Liturghie, cerință care i-a fost aprobată, după care a 
fost dus și nu s-a mai întors.“ 

Cei care au venit să-l aresteze i-au spus că e așteptat 
în audienţă la ministrul Cultelor. După un drum chinui- 
tor până la București, a fost dus la Ministerul de Interne, 
într-o celulă în care a avut surpriza să-l găsească pe epis- 
copul Vasile Aftenie. 


„Consacrarea o simt ca pe 
o intronizare pe cruce.“ 


IOAN SUCIU 


loan Suciu s-a născut la Blaj, la 3 decembrie 1907: era 
al treilea din cei zece copii ai lui Vasile și ai Mariei (năs- 
cută Coltor). A fost botezat și miruit la 24 decembrie, 
primind numele de loan Ovidiu. Tatăl era preot greco-ca- 
tolic, directorul tipografiei și al librăriei Seminarului teo- 
logic din Blaj; era și președintele Asociaţiei meșteșugarilor 
din Blaj. Familia nu avea o casă a ei, ci locuia în clădirea 
librăriei. Mama era învăţătoare; n-a apucat să lucreze în 
școală, dar a avut multe prilejuri să-și folosească știința 
și talentul pedagogic: făcea catehism cu copiii, nu doar 
cu ai săi, ci și cu ai rudelor și vecinilor; se ocupa și de 
ucenicii de la tipografie. În 1998, loan Glogoveţan, în 
vârstă de 79 de ani, își amintea încă plin de emoție: 

„În 1933 am intrat ca ucenic... Eram în permanență 
trei-patru ucenici pentru tipografie și librărie. Doamna 
Maria și Părintele Vasile Suciu ne-au primit cu căldură. 
Ne-au asigurat casă, masă, eram consideraţi ca membri 
ai familiei. Nu se făcea deosebire, mâncam aceeaşi mân- 
care. Ne-am împrietenit cu copiii lor, fiecare după vârstă, 
ne jucam și munceam împreună când eram solicitaţi. Îmi 
amintesc că Nelucu Suciu, viitorul episcop, suferea încă 

din fragedă copilărie de colită, ceea ce nu-l împiedica să 
fie vesel şi bun. Nu vă pot spune bucuria pe care o aveam 
când, la fiecare Crăciun și Paști, primeam cadou îmbră- 
căminte, din cap până în picioare, cu toate cele necesare. 
În ultimele trei luni de ucenicie, Doamna Maria Suciu 
ne-a pregătit pentru viaţă: ne-a învățat care este poziția 
corectă la masă, cum să ținem tacâmurile în mână, ce 
atitudine trebuie să avem faţă de semenii noștri. Ea ne 
spunea cu duioșie: «Rugăciunea vă poate ajuta în toate 
împrejurările. Credeţi în Dumnezeu și rugați-vă lui.» Aceste 
fapte mi-au dat încredere în mine și mi-au călăuzit pașii, 
iar acum îmi îndulcesc bătrânețele.“! 


A făcut școala primară la Blaj și la Beiuș, iar liceul la 
Sfântul Vasile din Blaj. 

În ultimele clase, împreună cu colegii săi din Societa- 
tea de lectură a liceului, a editat revista cu conținut lite- 
rar și tendințe umoristice Pupăza. 

În 1925 a dat bacalaureatul, apoi a fost trimis la Co- 
legiul Pontifical Grec Sfântul Atanasie, la Roma. Acolo 
a studiat filozofia la Colegiul Urbanian Pontifical De Pro- 
paganda Fide, unde la 4 iulie 1927 a obţinut doctoratul 
în filozofie. A început teologia la Colegiul Pontifical In- 
ternațional Angelicun:, dar a trebuit să întrerupă un an 
din motive de sănătate: superiorul seminarului, văzân- 
du-l că era tot mai slăbit, i-a spus: „Te voi trimite acasă 
pentru câteva luni, să-ți gătească mama ta. Ea te va scăpa 
de această boală.“ Întors la Roma, şi-a încheiat studiile 
printr-un doctorat în teologie sumrna cum laude, la 22 iunie 





1. Mia Pădurean, Spini şi aureolă. Viaţa episcopului martir 
loan Suciu, Editura Napoca Star, Cluj-Napoca, 2002, p. 24. 

1932. Fusese deja hirotonit preot la 29 noiembrie 1931, 
în capela Colegiului Grec. 

Întors în ţară, a fost numit profesor de italiană și de 
religie la Liceul comercial de băieţi din Blaj; în 1935, a 
fost numit profesor de religie la Liceul de băieți Sfântul 
Vasile cel Mare. Între 1936 şi 1938 a fost și rectorul In- 
ternatului Vancean. Preotul Alexandru Sechel, un fost 
elev, îşi amintește: „Eu eram student la Academia Teolo- 
gică din Blaj și toată lumea vorbea că a avut cea mai bună 
mâncare de până atunci. Se spunea că pe timpul lui in- 
ternatul a avut cele mai puține beneficii, deoarece banii 
îi cheltuia pentru mâncarea bună a elevilor. Sunt convins 
însă că nu făcea risipă. Ca formator, mereu ne atrăgea 
cu ceva nou, astfel încât, pentru a nu fi preocupaţi de 
prostii în timpul nostru liber, juca fotbal cu noi. Îmi amin- 
tesc și de o revistă intitulată «Tinerimea nouă», revistă 

în care scriau elevii, sub conducerea sa.“ 

Alt fost elev povestește: „Părintele Ioan Suciu era pro- 
fesor de religie la Liceu și rector al Internatului Vancean. 
Era foarte bun și avea o grijă părintească faţă de noi toți: 
masa să fie consistentă, noi să fim curaţi, să fie cald în 
dormitor iarna. Ne controla cum ne-am pregătit lecţiile... 
Ne-a facilitat abonamente la [editura] Presa Bună, în- 
demnându-ne să citim cu atenţie şi să învăţăm din ea 
pentru viață. În fiecare dimineață Sfânta Liturghie ofi- 
ciată în capelă de Părintele loan Suciu era o adevărată 
oră de meditaţie și rugăciune... El continua educaţia noas- 
tră spirituală în mijlocul naturii, formându-ne ca tineri 
care să putem înfrunta greutăţile și încercările vieţii.!“ 


1. Mia Pădurean, op. cit., pp. 37-38. 

Îi învăţa pe copii să nu disprețuiască nici o fiinţă vie, 
să aibă grijă să nu strivească furnicile. Locul preferat 
pentru plimbările cu elevii era pădurea Cărbunari, la 3 km 
de Blaj, unde era și o capelă închinată „Fecioarei săraci- 
lor“. Copiii se rugau, cântau, alergau; se mirau că Părin- 
telui nu-i e frică de şerpi: „avea darul de a-i îmblînzi. Ştia 
să le scoată veninul apoi îi lăsa liberi să i se plimbe prin- 
tre degete“. Și mai târziu, în circumstanţe foarte speciale, 
a fost admirat pentru un gest similar: se întâmpla după 
arestare, în lagărul de la Căldărușani: „Preasfințiţii epis- 
copi se plimbau fie singuri, fie între ei, fie cu preoţi. Re- 
gretatul Episcop Aftene (sic) era tot timpu! între preoţi, 
din când în când se amesteca între ei și P.S. Suciu. Acesta 
ne-a înfiorat odată, jucându-se cu un șarpe, prins de un 
soldat în lac. Preasfinția Sa l-a luat în braţe, îl trecea pe 
la grumaz, îl prindea cu mâna, credeai că se cunosc de- 
mult. «Vedeţi, spunea el, orice animal trebuie tratat cu 
blândeţe și n-ai să te temi de el.»" 

Deși nu avea obligaţii de paroh, vizita familiile ne- 
voiașe și le ducea ajutoare spirituale și materiale, fiind 
secundat în aceasta de propria familie. Era celebru la 
Blaj pentru interesul pe care îl arăta copiilor de ţigani: 
făcea cu ei lecții de catehism, comportându-se cu ei cu 
același respect pe care il arăta elevilor de la școală; a 
organizat un concurs de catehism între ei și școlari, iar 
țiganii au ieșit pe locul întâi. Îi învăţa cântece şi nimeni 
nu-i întrecea la cântat. „De multe ori mergea şi juca fotbal 
cu copiii de țigani. Eu însumi l-am văzut odată mergând 
pe stradă cu mingea în mână, ridicată sus, urmat de o 
mulțime de țigănusși, iar eu l-am întrebat pe unul dintre 


1. Nicolae Brînzeu, Jurnalul unui preot bătrân, Editura Euro- 
stampa, Timișoara, *2046, p. 762. 

ei: «Unde mergeţi?», el mi-a răspuns: «Mergem să jucăm 
fotbal cu Părintele!»* (mărturia preotului N. Lupea). 

Pe cei care se spovedeau la el îi îndemna să citească 
Scriptura: „Să iubești Cartea Sfântă: acolo e Cuvântul 
lui Dumnezeu ca într-o altă Sfântă Huharistie. Nu lăsa 
să cadă nici o părticică.“! 

La 1 septembrie 1939, a devenit profesor suplinitor la 
catedra de teologie morală din Academia teologică a Bla- 
jului. 

Activa și în asociaţia preoțească arhidiecezană Sfântul 
Nichita al Remesianei, menită să-i întărească spiritual 
pe preoții celibatari. 

Din primul an de profesorat, a întemeiat Asociația 
Mariană, iar în 1933 a scos și revista Marianistul, care 
din septembrie 1934 a devenit Tinerimea Nouă, adresată 
tinerilor „pentru a-i reînnoi în adevăr“. 

„Avea o exprimare aleasă... În vorbire întrunea calităţi 
de mare orator... Stilul totdeauna entuziasmat încânta 
tineretul, asupra căruia avea o mare influență. Așa că, 
în timpul când legionanismul și alte curente fasciste erau 
la modă, în Blaj nu au putut prinde adepţi. De asemenea, 
cărţile pe care le-a scris... au fost foarte căutate. Tot așa 
revistele pe care le-a condus, în special Tinerimea nouă... 
Dar mai apreciate erau conferințele sale ţinute nu numai 
la Blaj, ci și în alte orașe...: București, Oradea, Cluj, Sibiu, 


Alba Iulia și multe altele, la care participau mulţi inte- 
lectuali.“? 


1. Victoria Man-Nicolae, Episcopul loan Suciu, apostol al iu- 
birii — sufletul tineretului, Editura Viaţa Creştină, Cluj-Napoca, 
2003, p. 46. 

2. loan Ploscaru, Lanţuri şi teroare, Editura Signata, Timi- 
șoara, “1994, p. 129. 

La 25 mai 1940, loan Suciu e numit de papa Pius XII 
episcop, ca auxiliar al episcopului de Oradea, Valeriu 
Traian Frențiu. Avea doar 32 de ani. Cum a primit vestea, 
cu ce presimțire, ne putem da seama din scrisoarea pe 
care i-o trimite nunţiului cu câteva zile înainte de consa- 
crare: 

„..„Am ales ziua de 20 iulhe pentru consacrarea episco- 
pală fiindcă e sărbătoarea unui profet, profetul Ilie, pe 
care îl iubesc și îl admir mult... Încă nu mi-am pus jugul 
pe grumaz, dar îi simt deja povara, încă nu m-am suit pe 
noua Cruce, dar îi ghicesc amărăciunea. Am totuşi mân- 
gâierea cuvintelor lui Isus către sfântul Petru: Alius te 
cinget et ducet, quo tu non vis! (loan 21, 18). De aceea mă 
încred în El.“ 

E consacrat episcop în catedrala din Oradea, la 20 
iulie 1940, de către episcopul Frențiu, asistat de episcopii 
luliu Hossu și loan Bălan. Starea sa de spirit transpare 
din cuvintele pe care le-a rostit atunci: 

„.„. Consacrarea ca episcop nu o simt ca pe urcarea pe 
un tron bisericesc, ci ca pe o intronizare pe cruce. Mă simt 
logodit nu cu înalta funcţie cu scaun îmbrăcat în purpură, 
ci cu interesele veșnice ale lui Cristos, cu Biserica sa, cu 
Turma sa. Știu că acum se va împlini în mine «ceea ce 
lipsește pătimirilor lui Isus Cristos pentru Biserica sa.»“ 


Într-adevăr, o lună mai târziu „Dictatul de la Viena“ 
smulge din teritoriul României partea de nord-est a Tran- 
silvaniei: astfel, o parte din eparhiile de Oradea, Cluj-— 
Gherla și Maramureș ajunge între graniţele Ungariei. 
Episcopul Frențiu se găsea la reședința sa de la Beiuş, 
rămasă în România. Consistoriul decide ca episcopul 





1. „Altul te va încinge și te va duce unde nu vrei.“ 

auxiliar Suciu să preia partea din eparhie ajunsă în 
Ungaria. Aceasta număra 187 de parohii, dintre care 
47 rămăseseră fără preot. 

Nici un an mai târziu, Valeriu Traian Frențiu devine, 
după cum am văzut, administrator apostolic al mitropo- 
liei Blajului, continuând a fi și păstor al părții din dieceza 
de Oradea'rămase în România, iar pentru parohiile ajunse 
în Ungaria papa l-a numit ca administrator apostolic pe 
episcopul de Cluj, uliu Hossu, loan Suciu rămânând epis- 
cop auxiliar și vicar general de Oradea. 

Situaţia era mai mult decât complicată, deoarece au- 
torităţile horthyste, în politica lor de asimilare etnică, 
făceau mari eforturi pentru a-i alipi pe greco-catolicii 
români fie de dieceza greco-catolică de Hajdudorog (a ru- 
tenilor maghiarizați), fie de Biserica Reformată (calvină). 
Cel mai bine ne dăm seama de situaţie din rapoartele pe 
care episcopul loan Suciu le trimite nunţiului din Bu- 
dapesta și, neprimind răspuns, mitropolitului Nicolescu, 
pentru ca acesta să-i scrie cardinalului Tisserant de la 
Congregația Orientală, ca el să-i scrie nunţiului de la 
Budapesta, mai exact să-i trimită rapoartele în care epis- 
copul Suciu protesta împotriva samavolniciilor comise de 
autoritățile horthyiste: nu mai există nici o scoală ele- 
mentară românească, e interzisă celebrarea liturghiei în 
școli, religia trebuie predată numai în maghiară, sute de 
oameni de vază de la țară au fost duşi în lagăre, intelec- 
tualii de la orașe au fost alungaţi, românii sunt spoliați de 
averi, |i se iau prăvăliile, preoţii mai buni sunt ameninţaţi, 
arestați, expulzați, de aici o și mai mare lipsă de preoţi. 
De altfel, el însuși avea să se afle în primejdie de moarte: 
„In anul 1944, după intrarea trupelor române şi sovietice 
în Transilvania, armata horthystă şi cea hitleristă au 

trebuit să cedeze terenul în grabă. Românii erau rău vă- 
zuţi de cele două armate în retragere, în special după 
a9 august 1944... Un ofițer ungura intrat în palatul epis- 
copiei însoţit de o puternică escortă. L-a scos afară pe 

episcop și pe secretarul acestuia, părintele Foișor... L-au 

acuzat pe episcopul loan Suciu că a ţinut legătura cu 

trupele române cărora le-ar fi semnalizat pozițiile arma- 
tei maghiare... l-au pus cu faţa la zid... În spatele lor au 

plasat o mitralieră gata să deschidă focul. Episcopul și 

secretarul și-au dat pe șoptite dezlegarea sacramentală și 

și-au încredințat sufletul Mântuitorului. Însă în momen- 
tul când să se descarce mitraliera, a căzut un proiectil în 

apropiere, așa că soldații au fost obligaţi să se adăpos- 
tească. În picioare stăteau numai cei doi condamnaţi la 

moarte. Spre norocul lor, în acel moment a intrat pe poartă 

un ofiţer superior din armata maghiară... ] s-a raportat 

situaţia. A fost de părere câ execuţia nu se poate face fără 

judecată, iar probele nu sunt nici concludente nici sufi- 
ciente.“! 

Cum şcolile românești din zonă duceau o lipsă totală 
de manuale de religie, a scris el însuși câte unul pentru 
fiecare clasă, precum şi o serie de cărți de spiritualitate 
foarte accesibile: Eroism, Tinerețe, Mama, Rănile Dom- 
nului, Pier Giorgio Frassati, Fecioara de la Fatima etc. 

Se temea deja pentru supraviețuirea poporului român, 
pe care o vedea numai prin asumarea jertfei. La 23 februa- 
Tie 1941 îi scria mătușii sale, Emilia Hopârtean: 

„Lremur mult, foarte mult pentru poporul nostru. Cineva 
e pregătit, cu buretele în mână, să facă ce a mai făcut în 
istorie. Păcatele sunt atât de corozive. Ne închipuim că 





1. loan Ploscaru, op. cit., p. 1381. 

e de ajuns să ne rugăm cu sentimente bune. Nu, ci trebuie 
să ne rugăm cu rănile, cu jertfele, cu mortificările noastre, 
cu umilinţele răbdate cu seninătate, cu lacrimi de pocă- 
inţă, cu gemete. Felul acesta de rugăciune ne lipseşte.“ 


În martie 1945, România își recăpăta teritoriile din 
Transilvania. Episcopul Suciu putea din nou să călăto- 
rească liber: era din nou invitat să predice în centrele 
cele mai importante ale țării, în primul rând la București. 
Afluenţa era extraordinară: catedrala Sfântul Iosif, unde 
fusese invitat fiindcă oferea mai mult spaţiu, era arhi- 
plină, nu doar de catolici, ci și de ortodocși. Talentul lui 
oratoric deosebit îi atrăsese, de altfel, supranumele de 
„loan Gură-de-Rai“. 

Eparhia de Oradea, reîntregită, a trecut din nou în 
administrarea episcopului ei, Valeriu Traian Frențiu. 
La Blaj s-a întrunit sinodul electoral pentru alegerea de 
mitropolit, însă candidatul care a primit cele mai multe 
voturi, episcopul de Maramureș Alexandru Rusu, n-a fost 
acceptat de autoritățile statului. Atunci papa numește 
ca administrator apostolic pentru Blaj pe cel mai tânăr 
episcop: loan Suciu. Când i se comunică această decizie, 
episcopul se simte dator să-i scrie cardinalului Tisserant: 

„l-am arătat [nunţiului, care îl înștiințase] dificulta- 
tea ce vine din sănătatea mea șubredă; din nepriceperea 
mea în administraţia bisericească; din hotărârea mea 
de a mă consacra doar slujirii Cuvântului şi scrisului; 
din tinerețea mea și din felul meu de a fi care nu mani- 
festă destulă gravitate; din lipsa unor relaţii cu oamenii 
vieţii politice, sociale etc.; din așteptarea dezamăgită 


1. Mitropolia Română Unită... Academia Civică, Episcopul loan 
Suciu, apostolul tinerilor, p. 121, 

(chiar dacă provizoriu) a clerului Bisericii Catolice din 
România; din marea importanţă care îi revine acum Bise- 
ricii Române Unite în țara noastră. Dar dacă este voinţa 
absolută a Preafericitului Părinte, nu pot, fără a risca 
să ofensez voința lui Dumnezeu, să nu accept.“ 

La 4 februarie 1947 este recunoscut și de guvern ca 
administrator apostolic al arhieparhiei de Alba Iulia și 
Făgăraș. 


În noua sa calitate, episcopul Suciu își continuă cu 
acelaşi zel slujirea: are grijă în mod special de tineri, mai 
ales de orfanii de război, atât de numeroşi. Sprijină or- 
felinatul deschis la Turda de călugării Sfântului Vasile, 
pentru care cere contribuția tuturor credincioşilor. Pre- 
dică exerciții spirituale nu doar la Blaj, ci și la București. 

Între timp, situatia era tot mai critică în ţară: în pre- 
zența Armatei Roșii, care se afla aici din septembrie 1944 
(și avea să plece abia în 1958!), România se transforma 
rapid într-un satelit al Uniunii Sovietice. După cum am 
văzut, ţinând seama de ce se întâmplase în Ucraina, soarta 
Bisericii Greco-Catolice era pecetluită în mintea deciden- 
ilor politici. 

Cu toate acestea, până în ultimul moment, noul ad- 
ministrator apostolic luptă cu toate mijloacele funcţiei 
sale. Îi cere ministrului de Interne punerea în libertate 
a preoţilor arestaţi, își încurajează credincioșii să nu se 
lase intimidaţi, trimițând circulare și scrisori pastorale 
preoților, protopopilor, preoteselor, tinerilor şi chiar co- 
piilor; își înmulțește vizitele în parohii, sfidând încercă- 
rile de intimidare din partea autorităților: a şi fost arestat 
în două rânduri, înainte de a fi ridicat definitiv la aceeași 
dată cu ceilalţi confraţi. 

O întâmplare semnificativă redă foarte bine atmosfera 
acelor zile. Mărturia preotului Nicolae Lupea: „În 15 mai 
1948 a venit la Blaj Dr. Petru Groza, împreună cu alți 
membri ai guvernului. Nu se știa de ce vine. | Venea pentru 
a sărbători centenarul Adunării naţionale de la Blaj de 
pe Câmpia Libertăţii.] Episcopul loan Suciu a făcut un 
Te Deum în Catedrală. După acest Te Deum, Petru Groza 
s-a urcat în mașină să meargă pe Câmpia Libertăţii. Ne- 
având mașină, episcopul loan Suciu a ieșit și el din Cate- 
drală și a pornit să meargă pe jos. Petru Groza l-a chemat 
în maşină. Acesta s-a urcat și atunci a apărut mitropo- 
litul ortodox Nicolae Bălan de la Sibiu. Petru Groza îl 
invită de asemenea să se urce, dar acesta s-a împiedicat 
de treapta mașinii și a căzut. Episcopul loan Suciu i-a 
ntins mâna. Episcopul ortodox i-a spus lui Petru Groza: 

Priviţi, domnule prim-ministru, i-am prins mâna și nu 
am să i-o mai las», bătând un apropo că Biserica noastră 
va rupe legătura cu Roma. loan Suciu 1-a răspuns însă 
cu dublu înțeles: «Preasfințite! V-am întins mâna ca să 
vă ridic!». ... acest episod mi-a fost povestit de însuşi epis- 
copul loan Suciu, la puţin timp după eveniment. Au mers 
pe Câmpia Libertăţii, unde erau panourile imense ale 
tuturor personalităților politice comuniste: Ana Pauker, 
Gheorghiu-Dej, Marx, Engels, Lenin, Stalin și alţii. Acolo 
mitropolitul ortodox Nicolae Bălan a făcut un apel către 
credincioși, pentru ruperea relațiilor cu Roma, cu Vatica- 
nul. Când Ioan Suciu a dorit să răspundă apelului lansat 
de mitropolitul ortodox, nu a fost lăsat. În 1948, înainte 
de arestare, au început presiunile asupra Bisericii noas- 
tre. Pe unii dintre clerici i-au arestat, iar unii preoţi au 
cedat și au trecut la ortodocși. Episcopul loan Suciu a 
avut atunci această expresie: «Mai bine să mă fi lovit lepra 

decât să vadă ochii mei ce au văzut.» Noapte de noapte 
se făcea adoraţie în Catedrală. Eu slujeam ca diacon acolo 
și îl vedeam astfel pe șeful securităţii din Sibiu, Crăciun, 
care ne urmărea. Această prezență a făcut ca unii preoţi 
să nu mai participe la oficiile din Catedrală. Atunci epis- 
copul loan Suciu a ţinut o meditaţie, din care vă citez, 
aşa cum îmi amintesc eu după atâția ani: «Simone, dormi? 
Preotule al lui Cristos! În timp ce dușmanii fac târg pe 

seama Bisericii, tu dormi? Nu ai putut să vii să prive- 
ghezi un ceas împreună cu mine?» La una din predici, la 

care eu nu am fost, dar a fost fratele meu, care mi-a po- 
vestit, episcopul loan Suciu a zis: «lubiţi credincioși, duş- 
manii Bisericii vin şi vă ameninţă că, dacă nu treceţi de 

partea lor, vă dau afară copiii din școli, sau vă fac asta și 

asta, și mulţi dintre voi, din teamă și din lașitate, vă 
lepădaţi de Biserică și spuneți: lsuse, îmi pare rău, dar 
îmi produci atâta necaz! leşi din inima mea. Isuse, ieși 
din România.» Astfel el a luptat mai ferm împotriva opre- 
siunii Bisericii noastre.“ 

De pildă, în circulara din 3 iunie 1948, indică măsuri 
care trebuie luate în faţa campaniei de atacuri care s-au 
lansat după semnalul dat la Bla) pe Câmpia Libertăţii: 
„La nici o violenţă nu trebuie răspuns cu violenţă, ci cre- 
dința să fie apărată prin tărie creștină, iar la nevoie prin 
martiriu.“ Le recomandă preoților să aibă mare grijă de 
veșmintele și de cărțile liturgice și să nu le lase în locuri 
de unde ar putea fi furate! 

La sfârșitul lui iulie 1948, apelează la cei mai buni 
prieteni ai săi, la copii, cerându-le rugăciuni și Jertfe 
pentru pacea lumii; reacţia acestora a fost entuziastă. 

La 3 septembrie 1948, guvernul comunist a anulat 
decizia prin care îl recunoștea ca administrator apostolic. 

„Când i-au spus servului lui Dumnezeu loan Suciu că nu 
este episcop, acesta a răspuns: «Dacă ministrul agriculturii 
ar spune că stejarul nu mai este stejar, stejarul tot stejar 
ar rămâne. Şi eu tot episcop rămân.»" 

„Pentru a-i susține pe credincioși, el a predicat de mai 
multe ori în Catedrală, cu toate că autoritățile încercau 
să oprească accesul acestora. La sfârșitul ceremoniilor 
religioase, elevii făceau cordon pentru a-l proteja la re- 
întoarcerea la locuința sa. Și după 1 octombrie, când toţi 
episcopii erau blocaţi în reședințele lor, episcopul Suciu 
a ţinut în fiecare seară în catedrala din Blaj predici în- 
făcărate, pentru a-i întări pe credincioși. Aceștia înfrun- 
tau uneori reale pericole pentru a veni să-l asculte: la 
intrările în oraș pichete de poliţie controlau actele și nu-i 
lăsau să intre pe cei care nu aveau domiciliul în oraș. 
Atunci oamenii treceau Târnava prin vad ca să ajungă 
la catedrală: greco-catolici, ortodocşi, romano-catolici, re- 
formaţi, evrei, toată această lume din Blaj și din împre- 
jurimi dorea să asculte cuvintele episcopului“ (mărturie 
scrisă de Vasile Emanuel Suciu). 

A trimis scrisori de îmbărbătare preoţilor și a vizitat 
mereu parohiile, în special pe cele mai amenințate. Pre- 
otul Eugen Popa redă în mărturia sa un fragment dintr-o 
scrisoare adresată credincioșilor în 1948: „Suntem învinşi 
de la început dacă credem că putem lupta contra minciu- 
nii, a calculelor omenești și a compromisurilor. Noi tre- 
buie să ne folosim de mijloace supranaturale: Sfintele 
Taine, rugăciuni, jertfe, toate sub steagul Inimii Nepri- 
hănite a Mamei Mântuitorului, Regina Apostolilor... în 
această oră decisivă nu e de semnat cu lumea nici un com- 
promis.“ 

Între cele circa 20 de scrisori pastorale adresate cre- 
dincioșilor pentru a-i îndemna la rezistenţă, e impresio- 
nantă mai ales ultima, cea din vara anului 1948, care se 
încheie astfel: „Este ultima scrisoare pe care v-o scriu eu. 
Orice v-aş scrie de acum înainte împotriva a ceea ce v-am 
scris până astăzi, chiar dacă este semnat de mine, să nu 
credeţi. Şi eu sunt om, și eu pot cădea. Dacă eu voi cădea, 
voi să nu cădeţi“ (mărturia preotului Vasile Mare). 

S-au păstrat trei scrisori de protest adresate de epis- 
copul Suciu autorităților în datele de 2, 14 și 18 octom- 
brie 1948 — adevărate strigăte de revoltă în faţa faptelor 
care se petreceau: arestarea și torturarea multor preoți, 
presiunile exercitate asupra funcționarilor ca să participe 
la acţiunea de „unificare“, încercările de intimidare a cre- 
dincioşilor ca să semneze listele de trecere la ortodoxie, 
confiscarea de biserici şi case parohiale aruncând în stradă 
familiile preoţilor. 


Câteva descrieri făcute de oameni care l-au cunoscut: 

„Sub fizicul plăpând și delicat al episcopului loan Suciu 
pulsa o energie de nedescris. Nu cunoștea oboseala, deşi 
era suferind de colită având un regim alimentar sever... 
Lumea îl solicita, îl căuta, îl simțea aproape de suflet, 
parcă te chema având zâmbetul veşnic pe buze; plin de 
dăruire și iubire ca preot, confesor, duhovnic şi frate... 
Nu și-a pierdut curajul și demnitatea nici o clipă, ci îm- 
bărbăta și spunea: «Bisericii Greco-Catolice îi lipsesc mar- 
tirii; Dumnezeu ne cheamă să fim hotărâți, tari, să ne 
mărturisim credinţa și să ne dăm viaţa, dacă ni se cere, 
pentru credinţă, ţară și neam; în curând începe Ceasul 
Vinerii Mari, să aşteptăm cu iubire.» În această perioadă 
era urmărit încontinuu.“ (Maria Bărbat) 

„Servul lui Dumnezeu Ioan Suciu era zvelt, dar destul 
de mic de statură, cu un surâs permanent în colțul gurii. 
Era abordabil şi binevoitor, astfel încât dispunea la vorbă 
pe oricine voia să vorbească cu dânsul... Ca Episcop, a 
rămas același: modest, afabil și dispus să stea de vorbă 
cu oricine, interesându-se mai ales de tineret. Era același 
om slăbuț, suferind de colită, dar cu o ţinută la nivelul 
rangului său. A fost un excelent orator și întrevedea foarte 
bine evenimentele, cu alte cuvinte era o minte ascuţită, 
capabil de orice fel de discuţie, la orice nivel. Om energic, 
se implica în viaţa Bisericii prin cuvântări, acțiuni: edu- 
cative și asistență spinituală. Din punct de vedere spiri- 
tual își urma cu rigurozitate programul său de rugăciune, 
trăind intens credinţa în Hristos.“ (Bernard Ștef) 


Momentul ultimei arestări e descris de verisoara sa, 
Maria Bărbat: „În toamna anului 1948, Castelul Mitro- 
politan era urmărit zi și noapte de securiști ascunsi prin 
tufișuri și după clădire. Într-o noapte porţile de la intrarea 
în castel au fost forțate şi cedând s-au deschis. Episcopul 
Ioan Ovidiu Suciu a fost ridicat de către comandantul 
Securităţii din Sibiu și urcat în duba care între timp 
intrase în curtea Mitropoliei și în care mai erau alte per- 
soane. Apoi organele Securității au devastat interiorul 
castelului, prădând, dând foc unor cărți şi documente.“ 

Cum a fost mai departe știm dintr-o scrisoare scrisă 
de el la Căldărușani și ajunsă la Nunţiatură: 

„În după-amiaza aceleiaşi zile [27 octombrie 1948] am 
ajuns la Sibiu. Acolo, după ce, conform ritualului închiso- 
rilor, mi-au fost golite buzunarele, am fost dus în cel mai 
adânc subsol: o beznă precedată de alte două, cea de pe 
culoar și cea din celula prin care trecusem la intrare... 

Intrând, am fost izbit de atmosfera umedă și de mirosul 
de excremente umane. Ce era de fapt? Supapa canalului 
colector se afla în celula mea și toate toaletele din acea 
aripă a clădirii răsuflau spre «camera» mea. De acolo 
umezeala și mirosul... Podeaua era umedă, zidurile de 
cărămidă umedă și mucegăită... Pe pipăite am găsit o 
ladă plină de praf și umezeală, trebuia să fie patul meu. 
Avea cam un metru lungime... Acolo am petrecut două 
nopţi și o zi și jumătate, fără mâncare, fără apă. Și, fiindcă 
nu era strop de lumină, șoarecii și șobolanii treceau peste 
mine ca peste un vechi prieten al insectelor și al animă- 
luţelor. Trebuie totuși să recunosc: nu era un răsfăț plăcut 
şi vrednic de a fi prelungit.“ 

Acolo, la Sibiu, la 29 octombrie, a fost pus să-și facă o 
autobiografie și să dea o declaraţie în scris despre toţi 
membrii familiei sale dacă au făcut politică. 

În aceeași seară a fost depus la Interne, de unde a doua 
zi a fost dus, împreună cu ceilalți, la ministrul Cultelor. 


„E vremea să ne împărtăşim 
din Patimile Domnului, 

pentru ca Biserica să fie curată 
și fără de prihană.“ 


TIT LIVIU CHINEZU 


Dintre cei şapte episcopi martiri, Tit Liviu Chinezu a 
fost singurul consacrat în clandestinitate. 

S-a născut la 22 decembrie 1904, la lernuţeni, astăzi 
un cartier din Reghin. Tatăl său, loan Paul, era preot 
greco-catolic, iar mama, Elena, născută Ceiușan, era cas- 
nică. Copilul a fost botezat la patru zile după naștere. A 
avut nouă fraţi, dintre care unul, cu trei ani mai mic, 
preot, avea să moară tânăr. Familia a dus o viaţă grea, 
mai ales după moartea tatălui, în 1922. Iar în 1948, când 
a fost arestat, Părintele Tit Liviu mai avea doar trei surori 
în viaţă. 

Nu există documente despre primii lui ani de școală. 
Îl găsim în primele trei clase de gimnaziu la Gimnaziul 
săsesc din Reghin: trebuia să facă zilnic 18 km pe jos, dar 
cunoașterea limbii germane avea să-i faciliteze studiile 
de filozofie. Apoi, din clasa a IV-a până într-a Vl-a de 
liceu, va urma cursurile Școlii Civile de Băieți din Reghin, 
școală de stat întemeiată în 1919, după unirea Transilva- 
niei cu România. Ultimii doi ani de liceu îi face la Sfântul 
Vasile cel Mare din Blaj, unde trece examenul de matu- 
ritate în 1925, împreună cu colegul său loan Suciu, cu 

trei ani mai tânăr. Cei doi au rămas foarte buni prieteni 
până în ultima clipă a vieţii. Atât asemănările, cât și 
deosebirile dintre ei erau făcute să-i apropie. Preotul Fugen 
Popa, care i-a cunoscut bine, scrie: 

„Servul lui Dumnezeu Tit Liviu Chinezu era în multe 
privințe asemenea prietenului și colegului său loan Suciu. 
Tit Liviu Chinezu era mai interiorizat, analist al situa- 
ţiilor și al gândurilor, ridicându-se ca un vultur ce pla- 
nează liniștit deasupra norilor. Amândoi erau mici de 
statură și slăbuți. Erau legaţi de o adevărată prietenie, 
bazată pe profunde afinități de aspirații şi ideal, de în- 
sușiri alese, de inteligenţă și hărnicie. Nu lipseau nici 
diferențele de manifestare exterioară, care-i făceau să se 
completeze în mod fericit unul cu altul.“ 

Din 14 octombrie 1925, îi găsim pe amândoi interni la 
Colegiul Grec Sfântul Atanasie din Roma, trimiși de mi- 
tropolitul Blajului. A urmat cursurile Colegiului: Urba- 
nian De Propaganda Fide, unde a obţinut doctoratul în 
filozofie. A continuat la Colegiul Pontifical Internaţional 
Angelicum, unde şi-a luat licenţa în teologie și a început 
cursurile pentru doctorat. Doritor de o călăuzire spirituală 
mai riguroasă, se gândește să intre la iezuiţi, dar mitro- 
politul, care dorea să-i aibă în ţară pe cei mai buni can- 
didați la preoţie care aleseseră celibatul, nu-și dă acordul. 

Tit Liviu Chinezu e hirotonit preot la Roma, la 18 ianua- 
TIe 1931, în capela Colegiului Grec. La mijlocul aceluiași 
an, se îmbolnăvește, trebuie să se opereze de mastoidită. 
De aceea nu-și poate termina doctoratul în teologie și, în 
toamnă, e nevoit să se întoarcă în ţară. 

E numit de îndată profesor de religie la Şcoala Nor- 
mală de Învățători, unde va fi şi director timp de trei ani. 
În 1937 devine profesor de filozofie la Academia Teologică, 

rămânând însă în legătură și cu liceele. lată cum îl de- 
scrie un fost seminarist, preotul Alexandru Sechel: 

„Tit Liviu Chinezu a fost un preot și un profesor deo- 
sebit. Ne-a învățat limba franceză, îndemnându-ne să 
citim chiar în franceză, fapt pe care, ajutaţi de dânsul, 
l-am şi realizat. Multe cărți le-am cumpărat în această 
limbă datorită lui, cărți pe care le am şi acum, și pe care 
le-am folosit la cursurile de istoria Bisericii și la filozofie, 
ambele fiind materii pe care le-am predat la Academia 
teologică din Baia-Mare. Ne antrena la studiu și la viaţa 
morală, ambele fiind înlănțuite. Nu avea aceleași înclinații 
sportive ca loan Suciu, însă punea foarte mare accent pe 
studiu. Om profund, cu o trăire personală firească, nu 
ostentativă de tip fariseic. ... Tit Liviu Chinezu a fost un 
om extraordinar, de o finețe și bunătate nemaipomenită, 
bun teolog și filozof, dar și pedagog pentru studenţi; a 
avut un rol deosebit în viața mea spirituală.“ 

Alt fost student și viitor coleg, preotul Vasile Mare, îl 
descrie și mai detaliat: ; 

„.„.era un bărbat de statură mijlocie, aproximativ 1,70— 
1,75 m, față ovală, ochii albaștri sclipitori și luminoși, 
tenul puţin spre brunet, surâzător, păr negru, ondulat, 
câteva fire cărunte, purta barbă și avea o înfăţişare deloc 
atletică, mergând parcă puţin aplecat înainte, meditativ. 
Totuși, era destul de bine legat, dar cu o sănătate destul 
de șubredă... Era cuprins de pace şi liniște sufletească, 
era o fire blândă, mereu zâmbitor, foarte profund și în- 
totdeauna stăpân pe sine. Nu îmi amintesc să-l fi văzut 
strigând niciodată. Știa însă când să vorbească şi atunci 
aveai ocazia să-i cunoști adevărata bogăţie sufletească. 
Avea o voce ponderată, o gândire profundă, expusă în 
mod curgător, logic şi foarte ușor de înţeles. Aici excela 

cu adevărat știind să-și exprime gândurile cel mai greu 
de redat într-o formă clară, fără artificii de oratorie inu- 
tilă, dar lesne de înţeles de către auditoriu. Îndrăznesc 
să afirm aceasta judecându-l după cursurile de filozofie 
de la Academia de Teologie din Blaj, unde cu adevărat 
ne-a învățat să gândim ca să putem susține o conversaţie 
fără să ne pierdem în hățișurile pline de neclarităţi ale 
sistemelor filozofice. Ca profesor era exigent şi era capa- 
bil să simplifice lucrurile astfel încât totul devenea cât 
se poate de clar. Pentru mine a fost mijlocul apropierii 
mele de Dumnezeu. Îmi aduc aminte că pretindea ca tot 
timpul omul să se comporte după conștiința morală... 
Toată gândirea lui filozofică era luminată și, îndrăznesc 
să spun, controlată de profunda lui gândire teologică, pe 
care ni le oferea îngemănate, cu limpezimea unui izvor 
sfânt, convingător, cea mai bună hrană pentru formarea 
conștiințelor noastre. Sunt convins că prin aceasta ur- 
mărea formarea noastră spirituală. Gândirea limpede îl 
ajuta să fie un foarte bun predicator în vestirea Cuvân- 
tului, deşi nu era dotat cu un „ton de amvon“! Omiliile 
lui, profunde şi clare, erau foarte așteptate şi prețuite de 
credincioși... Cred că i se potrivește foarte bine expresia 
din Sfânta Scriptură: Din preaplinul inimii vorbește gura.“ 


Între anii 1931 și 1948, publică numeroase articole în 
revistele Cultura creștină, Unirea şi Blajul, pe teme cul- 
turale, cu accente catehetice și spirituale. Vrea să for- 
meze capacitatea de discernământ în viața socială. Câteva 
titluri: „Să nu-i scandalizăm pe tineri“; „Acţiunea catolică 
în veacul al IV-lea“; „Intenţiuni dubioase și expresiuni 
nenorocoase în manualele de istorie“ etc. Textele scrise 


de el se remarcă nu doar prin profunzimea gândirii și 

vastitatea erudiţiei, ci şi prin frumuseţea și limpezimea 
expresiei. Traduce cărți importante, ca de pildă Introduc- 
tion ă la philosophie a lui Jacques Maritain, dar vitregia 
vremurilor nu i-a permis să le publice. 

În acești ani e consultant spiritual al ASTRU (Asocia- 
ţia Studenţilor Români Uniţi): pentru membri ţine şi exer- 
ciţii spirituale. Se îngrijește și de creșterea spiritului de 
colaborare între colegii preoţi și profesori, în folosul spi- 
ritual al lor și al elevilor. În 1937, înfiinţează, împreună 
cu viitorul episcop loan Bălan, Asociaţia preoțească arhi- 
diecezană „Sfântul Nichita al Remesianei“, pentru preoţii 
celibatari, „pentru ca preoții celibi repartizați de multe 
ori în parohii sărace și îndepărtate să găsească un sprijin 
moral, știindu-se toți legați de un program spiritual, de 
o corespondență mai intensă între ei, de întruniri perio- 
dice şi mai ales de grija părintească a președintelui lor“ 
(mărturie Eugen Popa). Tit Liviu Chinezu va fi preşedin- 
tele acestei asociaţii până în 1948. 


La plecarea episcopului Aftenie ca auxiliar și vicar la 
București, profesorul Chinezu devine, în octombrie 1940, 
rector al Academiei Teologice din Blaj. Încredinţează tre- 
burile administrative unor persoane competente şi se 
concentrează asupra formării intelectuale și spirituale a 
studenților. 

„Era un om foarte inteligent, foarte documentat, cu 
o gândire filozofică excepțională. Semăna întru câtva cu 
episcopul Inocenţiu Micu Klein: avea o vedere de an- 
samblu, gândea toate consecinţele unei acţiuni. Avea o 
impresionantă luciditate a gândirii şi îl interesa numai 
preamărirea lui Isus. Era și foarte corect: îmi amintesc 
că în anul 1945, pe când era rector la Academia din Blaj, 

înainte de începerea anului școlar, niște studenţi s-au 
întors beţi de la un chef. I-a dat afară, deși unii erau favo- 
riţii unor canonici importanți. A spus: «Sau pleacă ei sau 
plec eu»“ (mărturie Liviu Pandrea). 

„Era înclinat mai degrabă spre austeritate... Cu toate 
că nu știu să fi abuzat de ceva, totuși era foarte înţelegă- 
tor faţă de persoanele care abuzau. Astfel, vă ofer un 
exemplu de pe vremea când era prefect de studii la se- 
minar. După o lună de la începutul anului școlar ne-a 
chemat pe noi, cei din anul [, la o analiză a modului cum 
ne împăcăm cu disciplina din seminar. Situaţia a fost 
bună, dar nu se vorbise nimic despre fumat. Referitor la 
aceasta ne-a cerut nouă părerea și s-a exprimat după cum 
urmează: «În seminarul nostru fumatul este — a făcut o 
pauză de vreo 30 de secunde — permis!» A urmat o explo- 
zie de aplauze. A continuat: «Chiar nu vă înțeleg: la ce 
vă folosește?» Și ne-a expus motivele sale contrare, pentru 
a ne debarasa de acest obicei. Mai apoi a concluzionat: 
«Am hotărât așa pentru ca aceia care îl aveţi deja într-un 
stadiu de obișnuinţă veche să nu ajungeţi la greșeala de 
a fuma pe ascuns, ceea ce va însemna o călcare a conştiin- 
ței. Dar vă rog, și tare vă sfătuiesc, scăpaţi-vă de acest 
obicei atât de dăunător.» A mai adăugat: «Dacă fumatul 
nu este interzis, aruncarea resturilor de țigări oriunde 
considerăm a fi o abatere deosebit de gravă. Aveţi scru- 
miere peste tot: folosiţi-le. Noi nu angajăm serviton pentru 
adunarea chiştoacelor de ţigări aruncate.» Rezultatul este 
că majoritatea din cei care fumau s-au lăsat de acest 
obicei“ (mărturie Vasile Mare). 

„Servul lui Dumnezeu Tit Liviu Chinezu avea o fire 
reflexivă. Încă din liceu simţea atracție spre filozofie. Poate 
era puțin cam prea scrupulos sau mai degrabă prea exigent 

cu sine şi cu ceea ce făcea. Avea în sertare dosare întregi 
cu studii. Niciodată nu ridica vocea. Zâmbea blajin când 
cineva considera că tonul vehement sau încruntarea sunt 
mai convingătoare decât un argument senin. Avea multă 
răbdare cu cei neștiutori. Nu socotea că neștiința este 
incriminabilă: doar ignoranța este incriminatoare. Rețin 
formula lui: «Neștiința înseamnă a nu cunoaște ceva ce 
n-ai avut putinţa, nici datoria să cunoşti; de aceea nici 
nu este vinovată. Dar ignoranța este întotdeauna vino- 
vată, căci ignorantul nu cunoaște ceva ce are datoria să 
cunoască sau fiindcă purtătorul ei nu a făcut efortul ne- 
cesar să-și depășească ignoranța.» Acest preot blând era 
însă de-a dreptul înspăimântător când descria păcatul — 
abominabilă sfidare şi crimă împotriva dumnezeirii mi- 
lostive. În acel an 1944, la «exerciţiile» de la Blaj, el îşi 
alesese ca temă generală «Despre păcat». Cu tonul poto- 
lit, dar în cuvinte fără echivoc, ne-a îngrozit vorbindu-ne 
despre ororile și consecințele păcatului, atât în planul 
temporal, cât şi în cel al veșniciei. Când, după încheierea 
meditațiilor, conform cu cele demult îndătinate, urma să 
trecem toți prin scaunele de mărturisire, îndurerat am 
constatat că în faţa a trei dintre confesori era o mare 
afluență, în schimb în fața celui care se ostenise să ne 
instruiască în timpul meditaţiilor nu îngenunchease nici 
un suflet; tocmai în fața aceluia care se străduise cel mai 
mult. M-a încercat un fel de milă pentru dânsul şi, pentru 
a nu părea peste măsură de inprațţi, mi-am luat inima în 
dinţi și am intrat la dânsul. Dar nu îngenuncherea și nici 
severitatea m-au înfrânt, ci bunătatea și iubirea de pă- 
rinte. Am înţeles prin marele duhovnic care era că nu 
există cuvinte suficient de grele pentru a zugrăvi păcatul, 
după cum nu există cuvinte suficient de blânde și de dulci 

pentru a exprima iertarea pe care Părintele ceresc o are 
faţă de cei căiţi. La fel era și în relațiile pe care le avea cu 
tineretul prezent în preajma lui. Avea o bunătate de bunic. 
Nu ne admonesta vioiciunea intemperată uneori. Era 
prea bun ca să ne mustre, prea bun să nu-i fim aproape. 
Avea o bunătate tânără, nicicând posacă și nici ostenta- 
tivă. Nu afișa o înțelepciune doctă, căci bunătatea e su- 
ficient să fie bună, nu neapărat sfătoasă; o bunătate ce 
ni se transformase în casă, nouă celor din Bucureştiul de 
pripas. În preoţia lui, erudiția și competența erau învă- 
luite în bunătate, în răbdare și în prietenie binefăcătoare. 
Aşa l-am cunoscut pe servul lui Dumnezeu Tit Liviu Chi- 
nezu, spre a nu îl mai uita“ (mărturie Tertulian Langa). 

Tot atunci s-a mai petrecut ceva interesant. Povestește 
preotul Augustin Prunduș: 

„La acele exerciţii spirituale au luat parte studenți din 
toate institutele de învățământ supenor din ţară, în frunte 
cu elita celor din București. Aceştia au venit pentru a-l 
încolți şi răpune filozofic pe un reprezentant al neotomis- 
mului, căci așa era cunoscut Tit Liviu Chinezu. Acești 
bucureșteni, formaţi, ori mai bine zis îmbâcsiţi de prin- 
cipiile filozofiei pe atunci en vogue (Bergson, Hegel, Hei- 
degger...) au început un baraj de artilerie pe care ei o 
credeau grea, împotriva filozofiei neotomiste. El a mpostat 
temeinic, profund, fără concesii, fără eschivări sau ocoil- 
rea adevărului, dând dovadă de o competenţă perfectă.“ 


În 1941, mitropolitul Nicolescu moare și se pune pro- 
blema succesiunii. Pe patul de moarte, își exprimase față 
de nunțiul Cassulo preferința să-i fie succesor Tit Liviu 
Chinezu, deşi acesta avea doar 37 de ani. Am văzut însă 
că „vechea gardă“ a canonicilor de la Blaj se temea de 

schimbarea de generaţie: nu-l acceptase nici chiar pe 
Vasile Aftenie, care era deja episcop auxiliar! În Arhivele 
Vaticanului s-a găsit o caracterizare făcută lui Tit Liviu 
Chinezu ca episcopabil, de către episcopul loan Suciu în 
1945: „...Are o evlavie profundă, întemeiată pe credință, 
nu pe temperament. Fire blândă, dar hotărâtă în lucrare 
şi în impunerea convingerilor sale de ordin pur spiritual. 
Ceea ce frapează în viața sa este înalta preocupare spi- 
rituală pentru educarea tinerilor, pentru alegerea şi for- 
marea profesorilor și mai ales pentru formarea clerului. 
Cred că este cel mai bun reprezentant al clerului nostru 
tânăr în ceea ce privește valoarea spirituală. Cred că este 

omul în stare să revigoreze spiritualitatea Bisericii ori- 
unde s-ar afla. Un astfel de preot nu va fi niciodată înțeles 

pe deplin de cei care au doar preocupări administrative 

și birocratice. E prudent, dar știe să îndrăznească; e sincer 
și deschis, și se bucură de un foarte bun renume între 

toți cei care ajung în preajma lui...“ 

Având oroare de orice luptă pentru putere, Tit Liviu 
Chinezu a făcut jurământ, în 1944, să nu accepte episco- 
patul. Avea să accepte totuși propunerea din 1940, când 
era clar că această demnitate nu mai implica decât riscuri 
și suferințe: va trebui însă ca, la cererea Nunțiaturii, Papa 
să-l dezlege de jurământ! 


La 1 decembrie 1946, părintele Chinezu e numit paroh 
la biserica Sfântul Vasile cel Mare din București şi proto- 
pop al capitalei. (Va fi recunoscut de guvern abia la 7 apri- 
lie 1947.) Îi scrie episcopului Aftenie că acceptă numirea 
cu aceeași dorinţă de a împlini voia lui Dumnezeu. Vine 
însoţit de sora sa, Georgina, care îl va ajuta la întreţinerea 
casei parohiale. Acolo mai locuiau şi cei doi tineri preoți 

vicari, Vasile Mare și Gheorghe Radu. Care era atmosfera 
din casă aflăm tot de la Vasile Mare: 

„Anul 1946 şi următorii au fost marcați de consecințele 
secetei acelui an și nu mai puțin de schimbarea regimului 
politic de după venirea armatelor sovietice: condiţiile de 
viaţă ale populaţiei erau zi de zi tot mai grele. Nici noi, 
cei de la parohie, nu am avut o soartă mai bună, dimpo- 
trivă, eram săraci de tot, mai ales în ceea ce priveşte cele 
necesare pentru hrană. În aceste condiţii a sosit Tit Liviu 
Chinezu ca protopop de București și al întregului Vechi 
Regat. Aici ne-a găsit pe noi, adică pe mine și pe încă un 
preot tânăr, părintele Radu Gheorghe, decedat în 1975... 
Pe această perioadă, pot spune despre Tit Liviu Chinezu 
că avea un program de viață spirituală în comun cu noi, 
aveam comuniune de bunuri — adică toate veniturile rea- 
lizate din pastorație se împărțeau în mod egal —, locuiam 
în aceeași casă, luam masa împreună la aceeași oră, pe 
cât se putea fără excepţii; ne-a cerut, mai degrabă ne-a 
sfătuit, să îndrăznim să abordăm relaţiile pastorale cu 
credincioşii cu curaj și responsabilitate; nevoile personale 
și chiar cele ale familiilor noastre să încercăm să le re- 
zolvăm, mai bine zis să le suportăm, tot împreună. Pe 
această bază s-a putut realiza o viață spirituală atât per- 
sonală, cât și comunitară bună, în pofida greutăților care 
pe zi ce trecea erau tot mai mari, mai ales cele ce veneau 
din pricina loviturii ce urma a ni se da în 1948... Încă din 
1945, viața noastră de comunitate a fost mijlocul cel mai 
potrivit pentru a ne întări reciproc, pentru a putea suporta 
totul în momentele cele mai grele... Pe plan pastoral, sub 
îndrumarea părintelui Tit Liviu Chinezu, îi pregăteam 
pe credincioși prin intermediul predicilor, al catehezelor 
Și al vizitelor în familii pentru a nu-şi abandona credinţa. 

Nu făceam nimic fără ştirea și aprobarea lui. Îmi amin- 
tesc și acum că, în fiecare duminică, de la ora 8 celebra 
părintele Radu, iar de la 10.30, pe rând, părintele Tit 
Liviu Chinezu și eu, celălalt celebrând la o altă parohie, 
Bucureșştii-Noi. Îmi amintesc că odată am uitat că trebuia 
să celebrez un botez. Cei în cauză au așteptat vreo două 
ore, după care au trimis după un preot. Disponibil era 
Tit Liviu Chinezu, care a și celebrat botezul cu pricina. 
Când m-am întors de la treburile mele, m-a luat deoparte, 
calm și fără să ridice vocea, și m-a întrebat ce mai fac, ce 
program am avut și dacă n-am uitat ceva. Nu am știut 
la ce se referea, însă când mi-a spus că aveam de celebrat 
un botez, mi s-au tăiat picioarele. Nu m-a pedepsit, însă 
mi-a cerut să nu se mai întâmple. Atunci, chiar dacă nu 
mi-a spus-o explicit, am înțeles că trebuie să imi fac un 
program zilnic planificat, o agendă... Era foarte chibzuit 
în hotărârile și dispozițiile pe care le dădea. În cei doi ani 
cât am locuit împreună la Bucuresti nu am putut con- 
stata vreodată contrariul. Îmi amintesc că la un moment 
dat trebuia să facem înmormântarea unui membru de 
partid important, unde era sigur că vor participa autori- 
tățile comuniste potrivnice nouă. De regulă, înmormân- 
tările le făceam noi, adică părintele Radu și cu mine: 
aceasta pentru că era un serviciu foarte obositor, iar sănă- 
tatea și puterile noastre, ale celor tineri, erau mai cores- 
punzătoare pentru această oboseală decât cele ale lui Tit 
Liviu Chinezu. Acesta însă ne-a spus: «Mă duc eu, însoţit 
de unul din voi, ca nu cumva să se întâmple ceva. Așa 
este mai bine!» Și așa a procedat. Îi era teamă de o even- 
tuală provocare la care noi să nu facem față. Am mers eu 
cu el și îmi amintesc că predica pe care a făcut-o a pus-o 
în gura decedatului: «Ce ne-ar spune nouă? Ne-ar spune 

să ne iubim, să ne respectăm...» şi multe alte fapte pe care 
de fapt ar trebui să le facă un creștin... Mai pot spune 
despre el că îl interesau în mod special tinerii: în fiecare 
duminică, pe la ora 15, se adunau la casa parohială circa 
100 de studenţi pentru cateheză. Aceștia erau instruiți 
în doctrina Bisericii de către părintele Ghika, în filozofia 
scolastică de către părintele Tit Liviu Chinezu, iar fio- 
ricica sau pilda de încheiere — de către Horia Cosmovici. 
Pe la ora 17 se încheia activitatea cu o slujbă în biserică, 
ce conținea o binecuvântare euharistică și în final se cânta 
imnul ASTRU. Cam acesta a fost cadrul vieţii noastre, în 
care a trăit şi a lucrat servul lui Dumnezeu Tit Liviu 
Chinezu.“ 

Felul în care se purta cu oamenii se vede și din urmă- 
toarea întâmplare relatată de același Vasile Mare: 

„Fiica sorei mele, Viorica Fabian, în vârstă de 20 de 
ani, era bolnavă de TB.C. într-un stadiu foarte avansat. 
În luna noiembrie 1947 i s-a recomandat un tratament 
care trebuia făcut la București. În vremea aceea eu eram 
singur în casa parohială a parohiei Sfântul Vasile din 
București şi aveam spațiu locativ suficient pentru a-i asi- 
gura cazarea, aşa că am asigurat-o pe sora mea că o pot 
ajuta, oferindu-i găzduirea și întreţinerea. La scurt timp 
după aceasta, a venit acolo şi părintele Radu, iar apoi 
părintele Tit Liviu Chinezu împreună cu sora sa, d-șoara 
Georgina. La 1 ianuarie 1948, cei din Vicariatul nostru 
din București, adică episcopul Vasile Aftenie și Luca Băl- 
teanu, un laic care îl ajutase în treburile de acolo, au fost 
evacuați din sediul lor, fără să li se ofere alt spațiu de 
locuit. Au venit la noi în str. Polonă, unde au ocupat etajul 
de sus: era de altfel unica soluţie posibilă. Astfel, casa 
respectivă s-a umplut: episcopul Vasile Aftenie şi Luca 

la etaj; servul lui Dumnezeu Tit Liviu Chinezu, părintele 
Radu şi eu la parter; d-șoara Georgina la demisol, iar în 
camera de sub clopotniţă stătea crâsnicul, Toader Năsău- 
deanu, cu nevasta lui. La începutul lunii februarie, sora 
mea m-a anunţat că dorește să vină la Bucureşti împreună 
cu fiica ei chiar în zilele următoare. În situaţia pe care 
v-am prezentat-o nu mai exista spațiu necesar pentru 
găzduire. Noi, cei prezenți acolo, deja eram prea înghe- 
suiţi. În această situație eram hotărât să le comunic să 
nu vină, întrucât nu le mai puteam oferi găzduirea. Pă- 
rintele Chinezu, căruia i-am relatat toată situaţia, cunos- 
când intenția mea, m-a chemat și mi-a spus să nu le opresc: 
bolnava și-a pus toată speranța, ultima ei speranţă în 
acest tratament. Nu i se putea spulbera această speranță, 
chiar dacă este iluzorie: mi-a spus să mă gândesc la su- 
fletul bolnavei, la disperarea ei și a părinților ei. Ascul- 
tând de dânsul, nu le-am oprit, așa că au sosit în final 
la Bucureşti. Ne-am înghesuit cumva și am reușit să le 
cazăm. Pe lângă problema spaţiului mai era și primejdia 
foarte mare a contaminării. Cei mai primejduiți erau dom- 
nişoara Georgina şi părintele Radu, având o sănătate 
mai șubredă. Eu eram foarte îngrijorat și căutam cu orice 
preţ să găsesc undeva un loc pentru a le transfera. Văzân- 
du-mă în starea aceasta de îngrijorare, servul lui Dum- 
nezeu Tit Liviu Chinezu m-a chemat și mi-a spus: «Te 
văd în ce stare te găsești, alergi nebun să le scoţi de aici. 
Nu te opresc. Caută! Dar liniștește-te cât poţi si în nici un 
caz să nu le transferi oriunde, numai ca să le vezi ieşite 
de aici. Aceasta nu. Le poți muta în altă parte numai dacă 
le găsești un loc mai bun.» Providența nu a întârziat să 
îmi vină în ajutor. La Spitalul Panduri din București am 
întâlnit o călugăriţă din ordinul asumpţionistelor, pe 

nume Alexandrina, care era sora şefă a spitalului. Aceasta 
o cunoştea pe nepoata mea, Viorica, și o iubea foarte mult 
de când a avut-o elevă în internatul liceului de fete din 
Beiuş. Ne-a ajutat cu bucurie, oferindu-i nepoatei mele 
nu numai găzduirea, ci și tratamentul necesar. În spital, 
cu acordul profesorului, i-au amenajat o cameră mai izo- 
lată, unde i s-au asigurat condiţiile cele mai bune, permi- 
țând ca şi mama bolnavei să rămână alături de fiica ei.“ 


Mulţi oameni trebuiau încurajați, căci începuse valul 
de arestări fără noimă: oamenii puteau fi luaţi de acasă 
în toiul nopţii, sau de pe stradă, sub cele mai năstrușnice 
pretexte. Și Tit Liviu Chinezu știa că îl așteaptă crucea. 
S-a păstrat de la el un bileţel prin care îşi încuraja o 
enoriașă al cărei soț fusese arestat, ea fiind gravidă: „Mă 
bucur că ești liniștită, brotăcelul drag va fi un permanent 
prilej de înălţare, de bucurie și de comuniune cu Izvorul 
vieții... Știm că am intrat în Săptămâna Mare. E vremea 
să ne împărtășim din Patimile Domnului, pentru ca Bi- 
serica să fie curată și fără de prihană... Suferinţa nu este 
plăcută în sine dar, ca și cea de mamă, ea este întotdeauna 
generatoare de bine și de bucurie. Prin ea se naște în lume 
ceva ce înainte nu a fost: un om, virtutea sau formarea 
unui om.“ 

Ultimul Paște în libertate îl va petrece la Bucureşti 
slujind cu toată solemnitatea în Săptămâna Mare, în lipsa 
episcopului Aftenie, care fusese delegat să-l înlocuiască 
la Oradea pe episcopul Frențiu, grav bolnav în acele zile. 


La 8 septembrie 1948, ministrul Cultelor primise 
ordin de la Securitate să-l aducă înapoi pe episcopul Afte- 
nie, care tocmai vizita protopopiatul Mediaș. Pentru 
aceasta îl convoacă pe părintele Chinezu, cerându-i să 

transmită episcopului său acest ordin, deoarece Ministe- 
rul voia să-l trimită apoi la Blaj pentru a-l înlocui pe 
episcopul Suciu, pe care guvernul nu-l mai accepta. Diplo- 
matic, dar hotărât, i-a răspuns ministrului: „Nu suntem 
obișnuiți nicidecum să-i vedem pe episcopii noștri schim- 
baţi în felul acesta: până acum, guvernul se punea de 
acord cu Vaticanul în aceste chestiuni.“ La care ministrul 
a răspuns că Vaticanul este un mare dușman al regimului 
de democraţie din România, iar episcopii care ar calom- 
nia politica guvernului vor fi arestați. Chinezu a replicat 
calm: „Totuși noi nu putem să punem capăt cu totul re- 
laţiilor noastre cu Vaticanul!“ 

În seara zilei în care cei 36 de preoţi care semnaseră 
la Cluj declarația de „revenire“ în Biserica Ortodoxă erau 
primiţi la Patriarhie (3 octombrie 1948) părintele Chinezu 
a ţinut la Sfântul Vasile o predică în care le-a explicat 
credincioșilor că nimeni nu-i poate obliga să-și schimbe 
religia și i-a îndemnat să frecventeze mai asiduu biserica. 

La 6 octombrie 1948, în ajunul ultimei Conferinţe epis- 
copale (7 octombrie), episcopii greco-catolici s-au întâl- 
nit la Nunţiatură. Prin hotărârea episcopului Alexandru 
Rusu (pe care toţi îl considerau mitropolit), li s-a cerut 
credincioşilor din toate parohiile eparhiei de Maramureș 
„care nu vor să apostazieze de la credința adevărată a lui 
Cristos“ să semneze declarații în acest sens, fiind pentru 
Biserică „o chestiune de viaţă şi de moarte“. În ziua ur- 
mătoare, protopopul Tit Liviu Chinezu le cerea același 
lucru credincioșilor din Bucureşti. După ce a slujit cu 
solemnitate un acatist în biserică, a deschis acolo un re- 
gistru în care puteau semna toți cei care voiau să rămână 
greco-catolici. Le-a spus credincioşilor că și dacă biserica 

va fi confiscată şi el însuși arestat, ei trebuie să rămână 
tari pe poziție. 

Aflând, Securitatea a emis la 27 octombrie 1948 o cir- 
culară prin care cerea „să se treacă imediat la descope- 
rirea, arestarea şi anchetarea vinovaţilor“ care „silesc 
populaţia să iscălească liste antiunioniste, siluind liber- 
tatea religioasă constituțională“. De altfel dăduse deja 
ordin ca odată cu episcopii să fie arestaţi 40 de canonici 
și preoţi (pe care îi numea „bandiţi“) care își susțineau 
episcopii: printre ei s-a numărat și Tit Liviu Chinezu. El 
a fost arestat odată cu Vasile Aftenie, de la casa parohială 
Gin str. Polonă, în noaptea de 28/29 octombrie 1948. Amân- 
doi au fost duși în arestul Ministerului de Interne. 


„Nu te da de la nimic înapoi!“ 


IOAN BĂLAN 


S-a născut la 11 februarie 1880, la Teiuş, jud. Alba, al 
zecelea din cei 12 copii ai unei familii de țărani destul de 
înstăriți, oameni de vază ai satului, Ștefan și Anica (năs- 
cută Muntean). Canonicul academician Augustin Bunea 
spunea despre Ștefan că e cel mai inteligent ţăran pe 
care l-a cunoscut. Copilul a primit botezul după două zile 
de la naștere. 

În toamna lui 1885, intră la „Scoala grănicerească“ din 
Teiuş, unde profesorul de religie avea studi: la Universi- 
tatea din Viena! La insistențele acestuia, din 18go copilul 
este trimis la Liceul Greco-Catolic din Blaj, unde avea să 
se bucure de prețuirea deosebită a profesorilor. 

Când era în clasa terminală, profesorul Alexe Viciu 
i-a cerut fiecărui elev să scrie ce vrea să devină. Un unchi, 
care era la Viena, îi propusese tânărului loan să-l ia la 
el ca să studieze medicina. Un prieten, fiul directorului, 
îl sfătuia să se facă marinar, ca să vadă lumea întreagă. 
Profesorul — să facă literele sau ştiinţele la București, 
unde putea să-l ajute să obţină o bursă. Canonicul Bunea 
l-a sfătuit să se facă avocat, pentru a fi de folos românilor 
din Imperiu. La toate acestea, el le răspunde că vrea să 

fie preot. Atunci Bunea i-a spus: „Bine, dar te vei face și 
profesor!“ 

„Primirea la teologie se făcea, pe acele vremuri, în Con- 
sistorul plenar din 15 August stil nou [...]. După ce Consis- 
torul hotăra primirea, cei primiţi erau chemaţi în fața 
Consistorului, erau puși să citească românește, şi cu litere 
cirile, ungurește și să cânte ceva cântare bisericească. În 
preziuă erau visitați cu de-amănuntul de medicul arhi- 
diecezan. După examinarea din Consistor Metropolitul 
spunea: «Voi sunteți primiti la teologie.»“! A fost trimis 
la Seminarul Central din Budapesta, în toamna lui 1899. 

De la început, discuţia cu rectorul și atmosfera din 
Seminar l-au făcut să-și spună: „Aici toţi sunt sfinţi, și 
tu trebue să te faci sfânt.“ În același timp, era hotărât să 
studieze cât mai temeinic, să facă „rigoroase“ (rigorosum 
era un examen special care deschidea calea spre studii 
universitare, inclusiv spre doctorat). S-a simţit atras spre 
studiile biblice si, pentru a le pune temei solid, a între- 
prins învățarea limbilor ebraică, aramaică, siriacă și arabă 
(la aceasta din urmă a fost autodidact). În anul II, ia un 
premiu la un concurs unde trebuiau să facă analiza gra- 
maticală a psalmului 1 în textul aramaic, siniac și arab: 
profesorii au fost cu atât mai încântați cu cât candidatul 
observase o greșeală în textul arab al Bibliei poliglote de 
la Paris! În anul al treilea a dat rigorosum la Biblie şi 
limbile orientale, unde a reușit cum applausu. 

Încă de la începutul studiilor se hotărâse să devină 
preot celibatar. Cu recomandarea îndrumătorului spiritual, 


1. Autobiografia episcopului Dr. loan Bălan scrisă pentru rude- 
nitle sale. Manuscris redactat de episcop în 1955, Când era cu do- 
miciliu obligatoriu la Curtea de Argeș, și transcris de Sergiu Soica. 
Arhiva eparhiei Lugojului. 

primește aprobarea mitropolitului. E hirotonit la 24 iunie 
1903, la Blaj. Își va aminti multă vreme de emoţiile de la 
prima liturghie, în satul natal, și mai ales de spaima care 
l-a cuprins văzând câtă lume voia să se spovedească la 
el: până la urmă i-a mulțumit lui Dumnezeu, care îi pusese 
pe buze cuvintele cele mai potrivite! 

Numirea de pedagog la Internatul Vancean l-a bucu- 
rat fiindcă îi lăsa suficient timp liber ca să facă zilnic li- 
turghia și să studieze. Stârnește admiraţia profesorilor 
pentru felul în care știe să se apropie de elevi: îi ajuta la 
învăţătură, se juca cu ei și era căutat de ei pentru spo- 
vadă. Colaborează intens la ziarul Unirea. 

În toamna lui 1904, loan Bălan e primit ca bursier la 
Institutul Augustineum din Viena, pe una din cele patru 
burse asigurate de împărat. În 1906 obţine doctoratul în 
teologie cu o teză despre dipticele liturgice, Wesen und 
Gebrauch der kirchlichen Diptychen. 

Întors la Blaj, îndeplineşte diferite funcţii culturale: 
secretar al ASTRA (Asociaţia Transilvană pentru Litera- 
tura Română și Cultura Poporului Român), filiala Blaj, 
membru în comitetul director al ziarului Unirea etc. În 
1907 participă la adunările Partidului Naţional al lui 
luliu Maniu, care lupta pentru drepturile românilor: ţine 
ȘI cuvântări, de exemplu despre chestiunea votului uni- 
versal, în care românii erau nedreptăţiţi. 


Încă din 1903, canonicul Augustin Bunea cerea, într-un 
memoriu adresat Papei, la iniţiativa prințului Vladimir 
Ghika, aflat la Roma, construirea unei biserici greco-cato- 
lice la București, unde exista deja o comunitate importantă 
de români transilvăneni veniţi la lucru în „Regat“. La 
6 decembrie 1909 biserica, ridicată în str. Polonă, pe 

atunci la margine de București, e sfințită cu hramul Sfân- 
tul Vasile cel Mare. Încă din 1908, loan Bălan venea des 
la București pentru asistența spirituală a credincioşilor 
greco-catolici. La sfârșitul anului, Vladimir Ghika se duce 
la Blaj şi-i cere mitropolitului Victor Mihaly de Apşa să-l 
trimită pe părintele Bălan la București ca păstor perma- 
nent al acestora. Mitropolitul îi promite, dar cei de la Blaj 
nu erau prea bucuroși să se lipsească de el. Vine în cele 
din urmă la București, în septembrie 1909; aici, pe lângă 
răspunderea pastorală de paroh şi apoi, din 1g11, de pro- 
topop, va ţine și ore de română și latină la Seminarul mic, 
la cererea arhiepiscopului romano-catolic: la Seminar avea 
să și locuiască, deoarece biserica Sfântul Vasile nu avea 
încă o casă parohială. Va insista totuși pentru construirea 
unui loc în care credincioşii să poată veni să discute cu 
„popa unit“, fără să aibă ideea că „se duc la nemți“. Regretă 
că nu poate colabora, cum sperase, cu Vladimir Ghika, 
acesta fiind nevoit să plece din ţară în acea perioadă. Îi 
scrie la 5 noiembrie 1914: „Venirea mea aici e datorată 
chemării ce mi-ai făcut înainte cu șase ani de zile... Am 
venit în țară crezând că, prin glasul Prințului Ghika, mă 
cheamă Dumnezeu. În zilele acelea cât ai stat D-ta în 
“Biaj, eu mă gândeam la greutăţile de aici și doream aşa 
de mult să fac ceva, cerând de la Dumnezeu cununa 
muceniciei, nu pentru fericirea mea, ci pentru a semăna 
bine darul lui Dumnezeu, gândindu-mă cu atâta drag 
la marele meu sprijin și viitorul frate Principele Vladi- 
mir Ghika.“ 
Colaborează la Revista catolică, înființată în 1912 de 
arhiepiscopul romano-catolic Netzhammer, și care viza 
un public intelectual de toate confesiunile. 

În august 19:16, România intră în război de partea 
Antantei. Cum protopopul Ioan Bălan, ardelean fiind, era 
cetățean austro-ungar, e arestat imediat, împreună cu 
7 preoţi şi a călugări catolici germani; au fost duși la 
fortul de la Domnești, iar apoi, la retragerea autorităților 
române în Moldova, la închisoarea din Huși. Abia în de- 
cembrie, după intervenţia ministrului Vasile Morţun, au 
fost eliberaţi și găzduiţi în casa parohiei catolice din oraș. 
În august 1917, merge la Iași, unde se oferă să lucreze la 
Spitalul Brâncovenesc, refugiat și el la lași: îi va alina 
pe toţi cei grav bolnavi care zăceau acolo. 1 s-a oferit să 
se întoarcă în Transilvania, dar a dorit să rămână alături 
de autoritățile române: nu se va întoarce la Blaj decât 
după Marea Unire. 

În autobiografia sa, istoriseste: „Un politician de seamă, 
după ce m-a cunoscut mai bine, mi-a zis să trec ia orto- 
docși, și numaidecât îmi dau un scaun episcopesc. I-am 
răspuns că nu îmi trebuie. Fostul ministru al Cultelor, 
I. G. Duca, afiând că sunt la lași, m-a rugat, printr-un 
prieten al său ardelean, să merg la dânsul ca să discutăm 
chestiunile bisericești și școlare pe cari le va urma Româ- 
nia Mare. Omul acesta primea zilnic oameni de seamă, 
de la cari cerea studii pentru diferite chestiuni cari se 
vor ivi prin întregirea neamului. Cu ocasia primei visite 
ce i-am făcut-o, după o convorbire de 3 sferturi de oră, 
am ajuns la concluzia: Biserica Română Unită va avea 
aceleași drepturi ca și Biserica Ortodoxă Română; ţara 
va face concordat cu Sfântul Scaun. Duca m-a rugat să-i 
fac un proiect de concordat privitor la Biserica Română 
Unită și un altul privitor la Biserica Romano-Catolică. 
Evident, am prevăzut aceleași drepturi pentru amândouă, 
apoi o facultate de teologie la București, unde mai uşor 

vor fi atrași romano-catolici decât la Blaj, unde voia Duca 
facultatea; am mai prevăzut și un seminar central la Bucu- 
rești, însă cu două capele, şi unită și latină, deci mult 
mai bine decât cel din Budapesta.“ 

După ce spitalul n-a mai funcționat la lași, loan Bălan 
s-a concentrat pe scrierea de cărți: Viaţa lui Isus, o Con- 
cordanță a Noului Testament, precum şi Viaţa și operele 
sfântului Pavel, care însă a rămas în manuscris. 

Odată cu întoarcerea autorităţilor române, se întoarce 
și el la București, în noiembrie 1918. 

Aprecierea de care se bucura acolo l-a ajutat să rezolve 
o problemă delicată. Povestește în autobiografie: „După 
ce, dela 1 Decembrie stil nou 1918, aveam în România 
patru diecese române greco-catolice, și titularii lor, ca 
senatori de drept, erau adeseori la București, chiar slu- 
jeau și predicau în biserica mea, nu mai avea rost depen- 
denţa ei de arhiepiscopul latin. După ce a fost consacrat 
mitropolitul Dr. Vasile Suciu, l-am rugat să ceară arhi- 
episcopului delegația pentru conducerea credincioșilor 
uniţi. A cerut-o, dar arhiepiscopul i-a refuzat-o. În ziua 
refuzării am făcut cerere către episcopul [Netzhammer] 
şi, în temeiul afecțiunii ce a arătat-o totdeauna față de 
biserică şi preotul ei, în interesul bisericii şi al credincio- 
șilor l-am rugat să dea mitropolitului din Blaj delegaţia 
pentru conducerea bisericii Sfântul Vasile, pe care a și dat-o 
în aceeași zi, în două şire. Credincioși de frunte îmi ceru- 
seră acest lucru de multe ori.“ 

A fost primul pas ce avea să ducă la crearea în 1940 a 
unui vicariat al Blajului pentru „Vechiul Regat“ şi în cele 


din urmă, în 2014, la constituirea episcopiei greco-cato- 
lice de București. 

La sfârșitul lui octombrie 1920, sosește la București 
primul nunțiu apostolic în România, Francesco Marmaggi; 
acesta îl cunoscuse pe părintele loan Bălan la Roma și 
de aceea îl dorește ca secretar; din păcate, după o lună 
Bălan e rechemat la Blaj, fiind numit canonic al catedra- 
lei. Își amintește: „Jalnică a fost despărțirea de credin- 
cioşii bucureșteni în 31 ianuarie 1921. Am plâns și eu, au 
plâns și dintre ei. Când am venit după aceea la Bucu- 
rești... stam cu oamenii de vorbă cari mă așteptau după 
terminarea Sfintei Liturghii.“ 


Odată sosit la Blaj, noul mitropolit, Vasile Suciu, îi 
spune „Nu te da de la nimic înapoi!“ într-adevăr, a fost 
copleșit de tot felul de însărcinări. Cea mai importantă 
a fost cea de rector al Academiei Teologice de la Blaj: în 
autobiografie, el amintește cum s-a străduit pentru buna 
formare a viitorilor preoţi, dar și pentru a le îmbunătăţi 
viața: 

„Mi-am dat seama de importanţa postului de rector al 
viitorilor preoți, pe care l-am socotit cel mai cu grea răs- 
pundere după arhiereu. Am căutat să fiu un bun părinte 
al clericilor, cari, deja, în seminar, să se convingă că în 
Biserica noastră cei buni și harnici sunt apreciaţi... Cu 
bani dela ministrul Banu am cumpărat stofă de reverendă 
pentru toți teologii în vara anului 1921. Ministrul Lăpă- 
datu mi-a dat... o sumă frumoasă cu care am făcut baie 
de vapori și de duș — baie nu fusese niciodată în seminar. 
M-am interesat de aproape de mâncarea teologilor, sporind 
kilogramele de carne și dându-le și orez, care mai înainte 
«fiind prea scump» nu li se dădea. Când s-a terminat vinul 
din recolta seminarului, am cumpărat o cantitate sufi- 
cientă, încât și teologii primeau în fiecare duminică şi 

sărbătoare, la amiază, câte doi decilitri de vin... Când un 
cleric se purta rău, îl chemam mai întâiu la mine și-l 
îndrumam pe cale mai bună, între patru ochi. Dacă nu 
se îndrepta nici după alte îndrumări, chemam pe colegii 
superiori la audienţă, și probozirea i-o făceam în refector, 
unde erau numai superiorii și teologii de faţă. Când eram 
convins că unul ori altul nu face de preot, îi dădeam sfatul 
să plece de bună voie. Cu greu urmau acest sfat; cei ce 
nu mă ascultau erau daţi afară, imediat, dacă scandalul 
făcut de ei era mare, avizaţi fiind că pot înainta recurs 
la Metropolitul, care mi-a aprobat eliminările... Mi-a fost 
drag seminarul și mi-au fost dragi și teologii; şi dacă n-aș 
fi fost preîncărcat cu multe, aș fi fost foarte vesel să fiu 
Și azi, în 1955, rector la același seminar.“ 

Între timp a mai fost numit și inspector al învățămân- 
tului religios din arhieparhie și președinte al comisiei ca- 
tehetice mitropolitane, precum şi președintele comisiei de 
examinare a candidaților la catedra de religie și curator 
al catedralei. Ba, mânat de entuziasmul de după 10918, 
când românii transilvăneni aveau în sfârșit dreptul de a 
vota și a-și susține politic interesele, a acceptat să fie o 
vreme (1922-1926) și deputat în Parlamentul României 
din partea Partidului Naţional: „Rău era, că eram şi de- 
putat. În iarna anului 1922 am fost candidat al Partidului 
Naţional, care era în opoziție, la circumscripția Blaj. La 
alegere am avut 8ooo de voturi... Nu mi-a plăcut depu- 
tăția, căci disciplina de partid nu-ţi dădea voie să vorbeşti 
când voiai. Totuși am vorbit și fără aprobarea partidului 
de două ori la buget, cerând adaosuri pentru preoţii din 
munții Apuseni, din ţara Oltului și din secuime, cari n-au 
posturi canonice [= plătite de stat] cum au alții; pentru 
ridicarea șoselei naţionale între podul Mureşului şi Teiuş 

şi la proiectul de lege școlară primară, când am cerut 
menţinerea școlilor primare confesionale, dovedind că 
Franța le recunoaşte în Alsacia și Lorena. Alegerea mea 
s-a făcut în mod cinstit, dovadă numărul mare al voturilor 
ce am obținut. Mă ocupam cu gândul să renunţ la depu- 
tăţie, care de multe ori nu era decât vreme pierdută. Mă 
temeam că noua alegere nu va fi tot atât de cinstită. După 
ce s-a terminat sesiunea, n-am mai candidat la nici un 
fei de post politic.“ 

Cât era la Blaj a putut să-și alcătuiască o bibliotecă 
serioasă, cu multe cărţi şi reviste străine, mai ales în 
limba franceză: era dintre puţinii francofoni la vremea 
sa în Ardeal. 


La sfârşitul lui noiembrie 1929 canonicul Bălan pleacă 
la Roma ca delegat al episcopatului greco-catolic la Comi- 
sia pentru Codificarea Dreptului Canonic Oriental, unde 
rămâne până în 1935. Rodul activităţii sale acolo a rămas 
în două lucrări de referinţă: Fontes luris Canonici Eccle- 
siae Rumenae (1932, 114 p.) și Disciplina Bizantina. Rumeni 
(1933, 881 p.). Chiar şi după întoarcerea la Blaj, rămâne 
consultant al acestei comisii și membru în Comisia pentru 
culegerea surselor Dreptului canonic oriental. 

Pe când se afla la Roma, a participat și la Congresul 
Euharistic Internaţional de la Cartagina (1930), în Tu- 
nisia, unde a ținut o cuvântare despre „Martirii Euharis- 
tiei în Biserica Română Unită“, bazată pe documente 
inedite privitoare la momente tensionate din istoria nu 
prea îndepărtată (secolul al XVIII-lea). 


Am văzut cum, împreună cu preotul Tit Liviu Chinezu, 
a înființat Asociaţia „Sfântul Nichita al Remesianei“, pentru 

preoţii celibatari, care avea drept scop „să-i ajute pe mem- 
bri să-și împlinească scopul de a fi preoți sfinţi și adevăraţi 
apostoli în mijlocul poporului român“, după cum arăta 
Statutul. 

Pe atunci l-a cunoscut ieromonahul Bernard Ștef, care 
îl descrie astfel: „...era mediu ca statură. Purta barbă po- 
trivită și avea o privire de om de carte. Era un om cu totul 
dedicat lui Dumnezeu și Bisericii, Era un om simplu, cu 
manifestări populare, predicile sale fiind concrete, pri- 
veau direct la fapte. La acest om direct, scurt şi la subiect 
se nota imediat formarea canonică pe care a-primit-0.“ 


În urma morţii mitropolitului Vasile Suciu, episcopul 
de Lugoj Alexandru Nicolescu e numit în locul acestuia, 
iar loan Bălan e numit episcop greco-catolic de Lugoj, în 
august 1936. Consacrarea va avea loc la Blaj, la 18 oc- 
tombrie 1936, iar la 2 noiembrie va fi înscăunat în cate- 
drala din Lugoj. În discursul său de la instalare afirmă 
că dorinţa lui este: „să vestesc învățătura Domnului și 
să-i fac pe oameni să o îmbrăţișeze cu atâta dragoste, 
încât după ea să-și îndrepte toată viaţa“. 

Chiar în ziua aceea, a adresat o scrisoare pastorală 
preoților săi, în stilul direct, popular, dar plin de aluzii 
la Sfânta Scriptură, care îi era caracteristic. 

În scrisoarea adresată cu aceeași ocazie cardinalului 
Tisserant se vădește faptul că era conștient de imensita- 
tea poverii pe care și-o asumă într-o dieceză foarte săracă, 
unde sunt atâtea de făcut și pe plan spiritual. Pare a avea 
ȘI o presimțire a martiriului: „ho consentito ad abbracciare 
il sacrificio, lo stesso martirio del vescovado“. În legătură 
cu starea materială a diecezei, episcopul făcea adesea 

haz de necaz zicând: „Unte duci tu sărăcie? — La Lugoj, 
la Vlădicie!“ 

Ca episcop, se preocupă intens de buna formare a preo- 
ților: trimite câţiva tineri să studieze la Roma și la Stras- 
bourg. Continuă seriile de exerciții spirituale pentru ei, 
inaugurate de episcopul Frențiu. A rămas celebru pentru 
organizarea așa-numitelor „sinoade protopopești“, ade- 
vărată şcoală de formare permanentă a clerului, nu numai 
pentru a şti ce trebuie să transmită poporului, mai ales 
copiilor, cât și cum să o facă. De două on pe an toți preoţii 
se întâlneau la nivel de protopopiat pentru a dezbate o 
temă dată dinainte. De exemplu: „Despre restituţie“ (da- 
toria de a restitui bunurile furate sau paguba făcută), 
„Datoriile cetățenești“, „Despre Dumnezeu — lecție pentru 
școlile primare“, „Despre rugăciune“ — în viața preotului 
şi în cateheză, „Pastoraţia muncitorilor în lumina prin- 
cipiilor evanghelice“ etc. Dacă un preot lipsea ori venea 
nepregătit, era amendat! 

Episcopul participa în persoană la toate pelerinajele: 
la mănăstirea Prislop, la Maria Radna, la Scăiuș etc. Acolo 
celebra liturghia și ținea predica. Cu același prilej făcea 
Și vizitele în parohii, unde venirea sa era precedată de 
obicei de „misiuni populare“. 

Cei care au trăit în preajma lui au fost impresionați 
mai ales de purtarea lui și confirmă caracterizarea pe 
care i-o face episcopul Frențiu în recomandarea pentru 
episcopat: Indole affabilis, modestus et tranquillus est 
(„Ca fire e afabil, modest și liniștit“). Iar vicarul său ge- 
neral, loan Ploscaru, particularizează: „Putea trece peste 
ofensă fără reparaţii și fără silă. Relua relaţiile ca și cum 
nimic nu s-ar fi întâmplat. Uneori chiar prevenea scu- 
zele.“ Tot el povesteşte cum un seminarist, eliminat de 


IOAN BALAN 121 


la Blaj, dar „salvat“ de episcopul Bălan, care-l angajase 
dactilograf, într-o zi a neglijat terminarea unor acte. Când, 
la sfârșitul programului, episcopul l-a întrebat de ele, 
acesta i-a răspuns cu obrăznicie: „Nu mai bat nici un şir“ 
şi a plecat din birou trântind ușa. Ajuns în cameră, tâ- 
nărul și-a dat seama de gravitatea celor petrecute şi a 
început să plângă. Vicarul s-a dus la el şi l-a sfătuit să 
ceară iertare imediat, înainte ca episcopul să apuce să ia 
vreo hotărâre în ce-l privește. Dar chiar atunci ușa s-a 
deschis și a apărut episcopul, care i-a întins mâna zicând: 
„Lasă, dragă Virgil, că nu-i nimic!!“ 


După „Dictatul de la Viena“, episcopul loan Suciu scrie 
două rapoarte (la 10 și 23 octombrie 1940) despre situa- 
ţia precară a greco-catolicilor români ajunși pe teritoriul 
ungar: nereuşind să le facă să parvină direct, căci era în 
zona ocupată, le trimite mitropolitului Nicolescu: acesta, 
împreună cu episcopul loan Bălan, le duce la Roma, unde 
papa i-a primit cu multă bunăvoință. Oricum, Roma a 
păstrat configuraţia eparhiilor greco-catolice fără a ţine 
seama de jocul graniţelor. 

Între 1940 și 1943, loan Bălan străbate o perioadă 
dificilă: din pricina unei cataracte la ambii ochi e aproape 
orb. Din fericire se operează cu bune rezultate şi își poate 
relua din plin actvitatea pastorală și culturală. 


Episcopul loan Bălan a fost, încă din 1943, dintre cei 
mai activi susținători ai înființării Misiunii greco-catolice 
românești de la Paris: cu sprijinul fundației (Euvre d'Onent, 
în februarie 1947 se inaugurează capela și căminul de stu- 
denți din str. Ribera 38, care există până azi, şi a sprijinit 


1. loan Ploscaru, op. cit., p. 296. 

intens diaspora românească mai ales în anii „războiului 
rece“, 


Mare cărturar, loan Bălan a lăsat o operă științifică 
şi pastorală însemnată. Pe lângă colaborările la revistele 
culturale Unirea şi Cultura creștină de la Blaj, Răvașul 
de la Cluj, Revista catolică și Convorbiri literare de la 
Bucureşti, a realizat lucrări substanțiale. Am amintit 
deja contribuţiile sale la dreptul canonic oriental. Pre- 
ocupat încă din anii de studiu de probleme filologice și 
liturgice, a publicat la Blaj, în 1914, Limba Cărţilor Bise- 
ricești. Studiu istoric și liturgic, urmărind cărțile litur- 
gice românești vechi și modificările ulterioare aduse lor 
în spirit de modernizare, într-un mod cam grăbit, de care 
nu era prea încântat. 

Am văzut cum, în timpul refugiului la Iași, reușește 
printre picături să scrie Viaţa lui Isus pe înțelesul tuturor. 

În 1936 tipărește în 10.000 de exemplare ediția a doua 
a traducerii sale din greacă a Noului Testament. Cardi- 
nalul Tisserant a subvenționat-o ca să poată avea un preţ, 
acceptabil. Acesta scrie în noiembrie 1936: „l-a adus îm- 
bunătăţiri importante: revizuirea textului conform progre- 
sului studiilor biblice, sporirea notelor, controlul textelor 
paralele, o bogată concordanţă biblică... Vrea ca primul 
exemplar să fie prezentat Sfântului Părinte, ca omagiu 
filial, și imploră o binecuvântare specială... Sfântul Pă- 
rinte a acceptat cu plăcere omagiul Monseniorului Bălan 
Și îi trimite o binecuvântare specială, urându-i ca în curând 
să fie pregătit și tipărit și Vechiul Testament“. 

Într-adevăr, încă din timpul șederii la București, loan 

Bălan ambiţiona să realizeze o actualizare a traducerii 
Vechiului Testament realizate de Samuel Micu: a început 

prin a transcrie cu litere latine întregul text, scris cu 
litere chirilice, al „Bibliei de la Blaj“, spre marea admi- 
raţie a arhiepiscopului latin de București Netzhammer, 
foarte bine plasat pentru a înţelege enormitatea efortului 
(„treabă de benedictin“). Episcopul Ioan Ploscaru ne spune 
că în 1947 traducerea dactilografiată era gata, dar ar mai 
fi avut nevoie de o revizie. La arestare, manuscrisul a 
rămas la familie și nu a mai fost valorificat. 


Atmosfera era tot mai tensionată. 

În 1947, prefectul de Lugoj s-a dus personal la episcop 
să-i pretindă ca în toate bisericile să se facă adunări în 
care să se ceară moartea şefului Partidului Naţional-Ţă- 
rănesc, luliu Maniu, întrucât se primise ordin pentru 
aceasta de la Bucureşti. Episcopul a cerut să vadă ordi- 
nul, dar prefectul i-a arătat doar o telegramă, spunând 
că ordinul e verbal și secret. Episcopul a spus: „Biserica 
Catolică nu poate cere moartea cuiva. Este cunoscut în 
Istorie câte erori judiciare s-au făcut și nevinovatul nu a 
mai putut fi reabilitat.“ Prefectul a răspuns: „Dacă va fi 
nevinovat, îl exhumăm și îl punem între eroi!“ — „Noi nu 
ne putem juca astfel cu viata unui om, de care singur 
Dumnezeu dispune“, a răspuns episcopul. Nu s-a mai 
ținut nici o adunare. 

Îndată după Conferinţa episcopilor greco-catolici din 
17 iunie 1948, loan Bălan a trimis o scrisoare circulară 
în care explica poporului semnificația profund religioasă 
a unirii cu Roma din 1700, le cerea preoţilor să predice 
despre „Sfânta Unire“ şi se arăta gata să apere Biserica 
Unită cu prețul vieţii: „De câtăva vreme, prin gazete, prin 
șoapte spuse în taină si chiar şi adunări publice, anumite 
glasuri caută să rupă de Roma Sfântului Petru, ori mai 

bine zis încearcă să vadă cum ar fi primită de clerul şi 
poporul Bisericii Unite cu Roma o acțiune menită să rupă 
de centrul credinţei creștine pe preoții și credincioșii aces- 
tei Biserici. Se zvonesc planuri de desființare pe cale po- 
litică a acestei Biserici și de prigonire a celor ce nu-și vor 
vinde credinţa... Astfel de oameni se încumetă să afirme 
că Unirea noastră cu Papa de la Roma ar fi fost un simplu 
act politic, pe care tot pe cale politică l-ar putea desființa 
stăpânirea Țării... Actul Unirii religioase cu Bisenica Romei 
a fost un act sublim religios, care face mare cinste clerului 
şi poporului român din Ardeal... Ministrul de odinioară 
a] Cultelor, Constantin Banu, în 1922 zice la Blaj: «Dacă 
au ar exista Biserica Unită, ar trebui creată.» Noi o avem, 
> iubim și o apărăm, chiar cu preţul vieţii noastre.“ 

S-au intensificat evenimentele menite să adâncească 
viața spirituală. La Lugoj, după un pelerinaj la Scăiuș, 
la care au participat mii de credincioși, autoritățile s-au 
speriat și l-au chemat pe episcop la Prefectură, să-l în- 
trebe ce semnificație a avut „demonstraţia“. 

Vicarul general loan Ploscaru relatează ce măsuri a 
luat episcopul pentru a-i întări pe credincioși. 

„Mai înţtâi am hotărât să facem Ora Sfântă, noaptea 
de la orele 23 la 24 în fiecare joi spre vineri. Catedrala e 
situată chiar în fața clădirii Prefecturii. A fost lansată o 
ameninţare de la Prefectură: «Nu v-a fost destul ziua, 
acum începeți și noaptea? Pe toţi vă arestăm!» ... Credin- 
cioșii vedeau că se dă o mare luptă... Asistenţa la slujbe 
nu era 0 participare resemnată, ci o jertfă entuziasmată... 
În zilele de miercuri şi vineri mulți au ajunat până seara. 
La început oamenii erau puţini, dar treptat numărul lor 
s-a ridicat la sute. Însuşi episcopul li s-a alăturat... Adora- 
ția perpetuă era făcută de câte doi preoţi ziua, iar noaptea 

de câte unul timp de o oră. Credincioșii erau tot timpul 
numeroşi. Cei tineri au luat orele de noapte, iar cei în 
vârstă veneau ziua... Când am mers prima dată la Ora 
Sfântă, pe la orele 22.30 seara, ne-am alăturat episcopului 
trei preoți. Episcopul era neliniștit, sugerând că vom su- 
prima adorația dacă nu va fi public. Când a pus însă picio- 
rul pe ultima treaptă să intre în catedrală, total luminată, 
poporul, care umplea toate băncile, s-a ridicat în picioare 
cântând: Pe stăpânul și arhiereul nostru... Preasfinţitului 
i-au dat lacrimile.“! 

Unii preoți erau nedumeriți de reacția episcopului: ar 
fi vrut ca el să se zbată, să întreprindă, să organizeze ceva 
concret şi eficient... De pildă un protopop foarte activ 
comentează: „Un alt fenomen curios, fiindcă prin el se 
căuta a se înlocui orice acţiune, e pietismul care s-a in- 
trodus în timpul din urmă la catedrală: zilnic rozar, bine- 
cuvântarea euharistică după amiaza, seara Paraclis cu 
predică, toată ziua adorație, ajun toată ziua de vineri! Uită 
domnii că gratia non tollit naturam!? 

Nu-și dădeau seama acei cârcotași super-activi cu ce 
forţe au de luptat! 


Episcopul Bălan era tot mai conștient de iminenţa 
arestării: în septembrie 1948, a convocat un consistonu 
plenar, unde i-a chemat și pe protopopi. Le-a expus situa- 
ţia și şi-a desemnat succesori pentru timpul în care va fi 
arestat. 

La 2 octombrie a emis o circulară în care îi excomu- 
nica pe preoții din eparhia de Lugoj care participaseră 


1. loan Ploscaru, op. cit., p. 30. 
3. Nicolae Brînzeu, op. cit., p. 680. 

la „conferinţa“ de la Cluj și pe toţi preoții și credincioșii 
care s-ar lepăda de Biserica Greco-Catolică. 

La 15 octombrie 1948, deci după prima duminică pre- 
văzută de autorităţi pentru „trecerea“ poporului greco-ca- 
tolic la ortodoxie, episcopul loan Bălan s-a adresat în mod 
public primăriei orașului Lugoj, pentru a enumera toate 
încălcările legii prin care se făcuseră așa-zisele „treceri“: 
constrângeri, semnătun ale unor persoane care nu făceau 
parte din comunitatea greco-catolică, semnături de către 
alte persoane decât cele menționate pe liste, amenințări 
cu pierderea serviciului și altele. El a arătat de asemenea 
că nu poate fi preluată catedrala din Lugoj atâta timp 
cât Episcopia n-a fost încă desființată. A cerut ca un de- 
legat al Episcopiei să verifice în mod documentat trecerile 
și, în general, respectarea legii. 

Neputându-l semna personal (fiind pensionat forţat 
de stat, semnătura n-ar fi avut valoare), documentul este 
semnat de vicarii săi, cu folosirea sigiliului eparhial. Și 
acest protest public, care îl înfrunta pe prigonitor şi urma 
să-i încurajeze pe preoţi și pe credinciosi, îl plasa defini- 
tiv pe episcopul loan Bălan pe lista celor care urmau să 
fie arestaţi. 


Într-adevăr, în după-amiaza zilei de 29 octombrie 1948, 
a fost arestat la Lugoj. 


„In numele lui Isus Hristos, 
vă poruncesc vouă, norilor, 
să vă opriţi ploaia!“ 


ALEXANDRU RUSU 


S-a născut în 22 noiembrie 1884 la Șăulia de Câmpie 
(Mureș). Părinţii săi, preotul Vasile Rusu și Rozalia, năs- 
cută Sabo, au avut 12 copii (1a băieți și o fată). A fost 
botezat pe 24 noiembrie de însuși tatăl său, preotul sa- 
tului. Mama sa era nepoata canonicului loan Antonelli, 
care a fost un militant de vază la 1848, om de cultură (a 
tradus primele două cărţi din Titus Livius) și unul dintre 
fondatorii ASTREI. 

Alexandru începe școala primară în satul natal, apoi 
face primele două clase de gimnaziu la Liceul German 
din Bistriţa, iar pe celelalte două la Liceul Romano-Ca- 
tolic maghiar din Târgu Mureș. Între 1899 şi 1903, îl 
găsim la Liceul din Blaj. Pe tot parcursul studiilor este 
un elev eminent, iar la „examenul de maturitate“ (baca- 
laureat) obţine calificativul eximio modo („excelent“). Face 
studii superioare de teologie la Seminarul Central din 
Budapesta, apoi la Universitatea de Științe a Ungariei. 
Îşi încheie studiile printr-un doctorat în ştiinţe teologice 
la 25 iunie 1910, cu o teză intitulată Căsătoria preoților 
în Biserica Greco-Catolică Română. Evoluție istorică şi 
drept dogmatic (tradusă și publicată în română abia în 

2004!). Pe când lucra la doctorat, predă și catehismul în 
diferite școli primare și secundare din Budapesta. Pe tot 
parcursul studiilor se implică și în activităţile culturale 
ale studenţilor români. Era, printre altele, și un iscusit 


violonist. 


La mai puţin de o lună de la susținerea tezei, pe 20 
iulie 1910, sărbătoarea Sfântului Ilie, e hirotonit preot 
celibatar; la scurt timp e numit profesor suplinitor la 
catedra de dogmatică a Academiei Teologice din Blaj. E 
totodată și prefect de studii la Seminar și profesor de 
religie la Liceul de Băieți din Blaj. În 1913 ajunge titular 
al catedrei de dogmatică, unde va rămâne până în 1918. 

După Marea Unire și după formarea Consiliului Diri- 
gent (1g1g-aprilie 1920) a fost secretar general în resortul 
Culte, alături de preotul ortodox loan Lupaș și de Onisi- 
for Ghibu, precum și deputat ales din partea Partidului 
Naţional Român din Transilvania. În 1920 candidează 
din nou, dar, dezgustat de modul cum se făcea campanie 
electorală, îi cere sfatul mitropolitului Vasile Suciu și îi 
obține învoirea să se retragă din politică pentru a se dedica 
activităţilor culturale, mai ales jurnalistice. 

Revenit la Blaj, își reia catedra de dogmatică, e numit 
ȘI rector al Internatului Vancean, devine canonic urcând 
toate treptele funcției, până când va fi nominalizat pentru 
episcopat. Specializarea în drept canonic îi atrage și alte 
îndatoriri în Tribunalul Bisericesc, efectuează auditul 
contabil al Eparhiei, e preşedinte al comisiei de exami- 
nare a profesorilor de religie, al comisiei de examinare a 
viitorilor preoţi, inspector pentru problemele catehezei... 
Și nici nu le-am pus pe toate! Cei care l-au cunoscut atunci 
îl descriu astfel: „era de statură potrivită, plinuţ, purta 

ochelari și se prezenta ca un adevărat intelectual. Foarte 
meticulos în munca sa își făcea datoria în toate“ (mărtu- 
rie Bernard Ştef). „Curajos și cu o logică de fier, își dez- 
arma adversarii cu o puternică dialectică. Şi cu preotii 
părea mai sever, însă nu se comporta astfel decât din 
cauză că dorea cu orice preț ca dreptatea să triumfe. Chiar 
și cei de la Ministerul de Interne aveau să se teamă de 
dânsul, din cauza logicii sale“ (mărturie Emil Racoviţan). 

la parte și la viața cetății: e membru, apoi președinte 
al asociaţiei culturale Casina, membru fondator, apoi 
președinte al cooperativei Ajutorul, membru fondator 
al asociaţiei Electrica, curator responsabil cu sistemul 
de încălzire centrală al catedralei din Blaj etc. 


A desfășurat și o intensă activitate jurnalistică. Între 
1911 şi 1918 a răspuns de revista Cultura creştină din 
Blaj, unde a publicat peste 5oo de articole, recenzii, cronici 
şi note pe teme diverse: drept canonic, teologie fundamen- 
tală, chestiuni sociale şi politice, actualitate religioasă, 
biografii etc. 

Între aprilie 1922 și octombrie 1930 e redactor și apoi 
director al ziarului Unirea din Blaj, unde publică circa 
go de articole ce ţin de viața Bisericii și a societății româ- 
nești din acea vreme. Mai publică și în Gazeta de Tran- 
silvania de la Cluj, sub pseudonimul Delaschit. 


În 1930 s-a înfiinţat Eparhia de Maramureş. Ea aduna 
laolaltă 239 de parohii, majoritatea desprinse din Epar- 
hia de Gherla, câteva de la Oradea, dar și din eparhiile 
rutene de Stanislav (= Lemberg, pe atunci în Polonia), 
Muncaci (pe atunci în Cehoslovacia) și Hajduidorogh (Un- 
garia). Un total de ao. parohii româneşti și 38 rutene. 
Pentru conducerea ei s-a căutat un candidat la episcopat 

care să fie tânăr, energic, bun comunicator și cu expe- 
riență administrativă. 

Unul din cei propuși a fost preotul Alexandru Rusu. 
Caracterizările făcute cu acest prilej) de ceilalți episcopi, 
uliu Hossu, Valeriu Traian Frențiu și Alexandru Nico- 
lescu, erau total pozitive. Mitropolitul Vasile Suciu, bolnav 
și imobilizat la pat, avea și unele critici: este prea „rigid 
și ar trebui să aibă mai multă caritate“, iar ca ziarist la 
Unirea ar fi făcut „o politică militantă a partidului afiat 
la guvernare“, Partidul Naţional. La această ultimă obiec- 
ţie episcopul Hossu a răspuns arătând că din 1920 can- 
didatul ieşise din politică și nici în ziar nu făcuse decât 
să apere interesele Bisericii. Oricum, concluzia nunţiului 
apostolic, după ce a studiat atent caracterizările, a fost 
că era exact omul de care era nevoie în condiţiile date! 

La g+ ianuarie 1931, Alexandru Rusu a fost consacrat 
episcop, în catedrala din Blaj, iar la 2 februarie din ace- 
lași an a fost înscăunat în catedrala din Baia Mare. 

O primă necesitate a fost organizarea noii eparhii: 
parohiile au fost grupate în protopopiate, iar cele 5 rutene 
au fost grupate într-un vicariat special, cu sediul la Cer- 
năuți. Vocaţiile la preoţie erau numeroase (43 numai în 
primul an) și episcopul s-a preocupat de buna lor formare: 
au fost trimiși majoritatea la Academiile Teologice din Blaj, 
Cluj și Oradea, iar 5 dintre ei — la Roma și Strasbourg. 
Sunt create și instituţiile necesare: tribunalele biseri- 
cești, capitlul catedralei, asociaţiile de credincioși etc. În 
1931 se organizează comemorarea a 1500 de ani de la 
Conciliul din Efes, prin pelerinaje și celebrări speciale. Se 
stabilesc datele de pelerinaj: 29 iunie la Bixad, 15 august 
la Moisei și 8 septembrie la Șișești. Credincioşii partici- 
pau în număr atât de mare, încât chiar şi după arestarea 

episcopului și după suprimarea comunității călugărilor 
bazilieni de la Bixad, în 1948, Securitatea se temea de 
aceste pelerinaje. 

Noul episcop îşi vizitează cu zel parohiile: vizita e nu 
doar prilej de a-i cunoaște pe credincioși, ci și de a lua 
contact cu autoritățile politice și cu reprezentanţii celor- 
lalte culte: de pildă, în prima vizită la Sighet a fost în- 
tâmpinat de prefect şi de senatorii aflaţi acolo, precum 
şi de reprezentanții Bisericii Catolice de rit latin, ai Bise- 
ricii Reformate si ai Cultului Mozaic. 

Unul din preoţii săi, Grigore Balea, povesteşte: „În 
opinia credincioșilor și a clerului, portretul spiritual al 
episcopului Alexandru Rusu era ca al unui ascet, cu o 
viaţă severă cu el însuși și o puritate morală deosebită. 
Nu admitea nici un compromis din partea clericilor în 
detrimentul moralei sau al compromiterii în faţa credin- 
cioşilor și nu admitea nici neglijenţele în privința întreţi- 
nerii altarului. De asemenea, recomanda ordinea în actele 
şi arhiva parohiei. Ori de câte ori primea informaţii despre 
abaterile clericilor, aceștia erau convocați în audienţă, 
unde purta discuţii cu o politeţe şi cu un respect deosebit 
față de personalitatea inculpatului. Recomandările ce le 
făcea erau axate pe argumentaţia necesară ca cei în cauză 
să vadă necesitatea spirituală pentru îndreptarea lor. 
Alteori îi trimitea pe o perioadă oarecare la mănăstire. 
În general, îi coplesea pe cei chemaţi în audienţă prin 
politețea și bunătatea lui. Clericii «îi purtau emoţii» nu 
pentru severitatea lui, ci pentru bunătatea lui şi pentru 
rușinea de a nu-l fi ascultat. Nu a fost calomniat nici de 
preoţi, nici de credincioși, ci admirat pentru ţinuta lui 
morală în orice situaţie... Avea o statură înaltă, o înfăţişare 
impunătoare, inspira bunătate îmbinată cu severitate, 

ochii mari şi luminoși și vocea puternică cu un timbru 
plăcut... Avea o înțelepciune și pioșenie ce impresiona, 
fiind înzestrat cu forță spirituală deosebită, om curajos 
care nu făcea compromisuri." 

Altă mărturie, mai concretă: „Servul lui Dumnezeu 
făcea şi el vizitaţii, însă neanunțat. Astfel, dânsul apărea 
în biserica parohială și aștepta. Dacă preotul nu apărea 
până la fix, începea el Sfânta Liturghie, fără să trimită pe 
nimeni după preot. Zicea că păstorul trebuie să grijească 
turma și nu invers. Apoi, după terminarea Liturghiei, îi 
lăsa un bilet preotului, pe altar, prin care îl înștiința că nu 
mai este paroh în acel loc și că ziua următoare trebuia să 
se prezinte la Episcopie“ (Emil Riti). 


În 1940 teritoriul episcopiei de Maramureș se frag- 
mentează. La 28 iunie 1940, pe baza pactului Ribben- 
trop-Molotov din 23 august 1939, URSS dă ultimatumul 
României să-și retragă armata și administrația din zona 
dintre Prut și Nistru, iar în urma „Dictatului de la Viena“ 
din go august 1940, nordul Transilvaniei trece în mâinile 
Ungariei horthyste. Așadar din eparhie rămâne în Ro- 
mânia doar sudul Bucovinei. Autorităţile maghiare oferă 
eparhiei un statut provizoriu de „toleranţă“, în așteptarea 
reorganizării pe care o doreau ca urmare a modificărilor 
de frontiere. Însă atât episcopul Rusu, cât și episcopul de 
Cluj-Gherla Iuliu Hossu insistă asupra păstrării struc- 
turii bisericești a teritoriilor: într-adevăr, Vaticanul le va 
da câștig de cauză. 

Autorităţile horthyste duc și în eparhia de Maramureș 
aceeași politică de asimilare, încercând să-i determine 
pe românii ortodocși și greco-catolici să treacă la una din 
confesiunile de limbă maghiară. Acest lucru e semnalat 

şi de episcop în scrisoarea adresată cardinalului Tisse- 
rant la 1 februarie 1941. În scrisoarea pastorală de Cră- 
ciun din 1940, episcopul îi încurajează pe credincioşi să-și 
păstreze datinile și obiceiurile strămoșești, precum și 
limba, asigurându-i că își vor putea trimite copiii să 
înveţe în limba română în școlile organizate de Biserică. 
Pentru aceste şcoli, el cere parohiilor să pună la dispozi- 
ție clădiri, locuinţă pentru învăţător și 10% din salariul 
acestuia. La consistoriul din 7 august 1941, constată că 
au fost depuse la Ministerul de resort din Budapesta 
146 cereri de înființare de şcoli confesionale în limba 
română şi de creare a 186 posturi de învăţători. Avea 
însă mari îndoieli cu privire la obținerea aprobărilor. 

Episcopul a trebuit să facă față multor vicisitudini: un 
număr de preoți se refugiaseră în România, terenuri ale 
Bisericii fuseseră rechiziționate de armată și plana ca 
amenințare foarte serioasă pretenţia autorităţilor ca 
limba maghiară să înlocuiască româna în cultul liturgic. 
În această ultimă chestiune, episcopul Rusu obiectează 
că doar Roma are dreptul să hotărască astfel de lucruri. 
Nu le permite preoților să se amestece în politică. 

În ciuda acţiunilor de intimidare din partea autori- 
tăților, episcopul Rusu își înmulțește vizitele în parohii, 
sfințește noi biserici și sporește numărul „misiunilor 
popuiare“, cu ajutorul călugărilor de la Bixad şi Moisei. 
Asociaţiile de laici se ocupă de strângerea de ajutoare: 
medicamente, alimente și haine pentru cei afectați de 
război. Se ocupă de editarea de cărți și de presa catolică: 
din cauza cenzurii, singura tipografie care avea voie să 
tipărească în limba română era cea de la Bixad, a călu- 
gărilor din Ordinul Sfântului Vasile. 

Considerat incomod, episcopul Rusu este atent supra- 
vegheat de autoritățile horthyste. După cum avea să fie 
supravegheat apoi, din 2945, de cele comuniste. 


În martie 1945, România își redobândește teritoriile 
din Transilvania. După cum am văzut, scaunul mitropoli- 
tan de la Blaj, rămas vacant după moartea mitropolitului 
Nicolescu la 5 iunie 1941, fusese administrat provizoriu 
de episcopul de Oradea, Frențiu. Acum se punea problema 
alegerii de mitropolit. La sinodul electoral din 15-16 mar- 
tie 1946, a primit majoritatea voturilor episcopul Alexan- 
dru Rusu; alegerea a fost aprobată de papa Pius XII. Însă 
guvernul român refuză să-l recunoască. Atunci Vaticanul 
numește din nou un administrator apostolic: pe episcopul 
loan Suciu. 

Între timp, episcopul Rusu își continuă misiunea în 
eparhia de Maramureș, conștient că n-o va putea face 
prea multă vreme. Le împărtășește și credincioșilor această 
premoniţie, într-o pastorală din go ianuarie 1948, cu ocazia 
pregătirii centenarului Adunării Naţionale de la Blaj din 
1848. „E greu de spus dinainte ce ne va aduce... noulan... 
Să fim pregătiți pentru eventualitatea ca Biserica, preo- 
ţii și credincioşii să fie supuși deopotrivă unor încercări 
Și mizerii necunoscute până acum. Acestea trebuie să ne 
găsească uniți și gata de jertfă, gata să ne continuăm 
misiunea apostolică de creștini printr-o mai mare iubire 
de Dumnezeu și de aproapele, printr-o mai strânsă unire cu 
Dumnezeu și cu legea sa sfântă, în toate împrejurările.“ 

Era totdeauna prezent la pelerinaje, care îi ofereau 
ocazia să vorbească unui număr mare de credincioşi: se 
adunau zeci de mii, din toată ţara. Vorbea apoi personal 
cu fiecare dintre preoți. O mărturie: „La pelerinajul din 


< 

15 august 1948 la Moisei am fost prezent și eu, ca teolog. 
Cu această ocazie, a vorbit credincioşilor despre pericolul 
în care se afla Biserica Greco-Catolică, despre timpul în 
care se vor cere jertfe și sacrificii atât clericilor, cât şi 
credincioșilor. În acele împrejurări, ca sprijin moral și ca 
directive de acțiune, sugera să îl urmeze în exemplu și 
să apeleze la ajutorul lui Dumnezeu ori de câte ori vor fi 
încercaţi.“ Tot de atunci a rămas celebru pentru încrede- 
rea că Dumnezeu ascultă rugăciunile: „Cel mai semnifi- 
cativ eveniment, care m-a tulburat și m-a emoţionat, a fost 
în timpul unei Liturghii de la pelerinajul din 15 august 
1948 la Moisei. În timpul predicii s-a iscat o furtună cu 
torente de ploaie. Toată lumea se pregătea să fugă spre 
un adăpost. Episcopul Alexandru Rusu s-a oprit, și-a în- 
dreptat privirea spre norii care-și vărsau ploaia și cu o 
voce puternică, fără nici o ezitare, a rostit rugăciunea 
următoare: «În numele lui Isus Hristos, vă poruncesc 
vouă, norilor, să vă opriţi ploaia!» Lumea a rămas înmăr- 
murită. Toţi se uitau la Episcop și la nori. Nu au trecut 
nici două minute și ploaia s-a oprit“ (Grigore Balea). 


În martie 1948 comuniștii au încercat să-i însceneze 
un proces „valutar“. Un călugăr de la Bixad a fost arestat 
pe când ducea ajutoare în valută de la Nunţiatură pentru 
eparhia de Maramureș și pentru mănăstirea Bixad. Deşi 
totul era în limitele legii de atunci, ancheta a durat mult, 
constituind o sursă de mare îngrijorare pentru episcop, 
care i-a spus nunţiului că e dispus să meargă la închi- 
soare pentru credinţă, dar că s-ar simţi foarte umilit dacă 
ar trebui să îndure acest lucru pentru niște bani. 

Aflăm ce a urmat dintr-o relatare pe care a făcut-o mai 
târziu el însuși preotului luliu Raţiu. Pentru a scăpa de 

această implicare (despre care aflase că e poruncită „de 
sus“), precum și de amenințarea că i se va confisca reșe- 
dinţa, episcopul pleacă la București la sfârșitul lui sep- 
tembrie 1048; acolo obține multe promisiuni de la cele 
mai înalte autorităţi: când sosește cu avionul la Cluj, află 
însă că fusese evacuat din reședință, iar tot ce se afla 
înăuntru fusese împrăștiat în diverse locuri. A rămas deci 
la Cluj, la episcopul Hossu. După două zile, la 13 octom- 
brie, a fost sechestrat acolo, împreună cu gazda sa şi cu 
tot personalul. Apoi, în 28 octombrie, a fost chemat la 
„Biroul populaţiei“ și trimis de acolo, însoţit de un gardian, 
la Securitatea din Baia Mare. 

Amănunte aflăm din memoriile episcopului Hossu: 
„S-a dus scumpul frate Alexandru şi nu s-a mai reîntors 
la reședință. Au telefonat să i se aducă geanta, micul 
geamantan și pledul cu care venise de la București; aduse 
în ordine, i le-am trimis nu fără emoție.“ 

Ajuns în 19 octombrie la Securitatea din Baia Mare, 
a fost ținut toată ziua într-o bucătărie a personalului și 
i s-a cerut o declaraţie despre ce a făcut de când a plecat 
din Baia Mare. Apoi l-au lăsat să plece. Neavând unde 
să se ducă, a cerut găzduire la Franciscanii din localitate. 
Aceștia i-au oferit o cameră de oaspeţi, dar s-a trezit acolo 
cu gardian la ușă: pe 27 octombrie, acesta a fost retras, 
dar episcopului i s-a interzis să părăsească orașul. Peste 
două zile, la 6 dimineaţa, a fost chemat la Securitate, chi- 
purile pentru o nouă declaraţie: a plecat însoţit de un 
agent, doar cu ce avea pe el. La Securitate a fost suit într-o 
mașină, împreună cu alți doi preoţi, și dus la Securitatea 
din Satu Mare. De aici a fost transportat cu încă alți doi 
preoți la Oradea, și de acolo la București, unde a ajuns 
sâmbătă go octombrie, dimineaţa, la ora 11, la Ministerul 

de Interne. Despărţit de cei patru preoți, a fost dus într-o 
celulă din subsol, unde i-a găsit pe episcopii loan Suciu, 
Valeriu Traian Frențiu și Vasile Aftenie. Toţi patru au 
fost duși într-o audiență la ministrul Cultelor, care, pre- 
tinzând că nu știe ce s-a întâmplat, a promis „că le va 
asigura un tratament potrivit cu demnitatea lor“! S-a 
ţinut de cuvânt ca un adevărat comunist!... 


„Credinţa noastră este viaţa noastră.“ 


IULIU HOSSU 


S-a născut la 31 ianuarie 1885, la Milașul Mare, azi 
în judeţul Bistriţa-Năsăud. Era al treilea din cei șase 
copii ai preotului greco-catolic loan Hossu și ai Victoriei, 
născută Măriuţiu. A fost botezat și miruit la 19 martie 
din același an. Acasă a primit o bună educație creștină 
şi n-a fost scutit nici de treburile oricărui copil de la țară. 
„Știu de la tatăl meu că bunicul era preocupat de educa- 
ţia celor șase copii ai săi, și pe lângă carte, 1-a învățat să 
tragă brazde, adică să are“ (Zoe Viciu — nepoată a epis- 
copului). 

Însă accentul se punea pe învăţătură. Între 1892 şi 
1896 a învățat în sat, la „Scoala Poporală Confesională 
Unită“. Și-a continuat studiile la Reghin, la Gimnaziul 
Evanghelic Săsesc, unde s-a deprins cu disciplina, orga- 
nizarea, perseverența în studiu și cu o comportare sobră. 
Materiile se predau în germană și în maghiară (pe care 
n-o știa așa de bine). În limba română se învățau acolo 
doar religia și cântul bisericesc. După trei ani, a fost trimis 
la Gimnaziul Romano-Catolic din Târgu-Mureș, condus 
de călugării franciscani, unde și-a putut perfecționa cu- 
noștințele de maghiară. După încă un an s-a mutat la 

Gimnaziul Superior Român Unit de la Blaj, unde a termi- 
nat liceul. 

Ca răsplată pentru buna purtare și pentru rezultatele 
la învățătură, împreună cu luliu Haţieganu, viitorul fon- 
dator al Școlii de Medicină de la Cluj, a fost invitat să 
participe la pelerinajul românesc la Roma, unde a fost 
impresionat de locurile sfinţite de pașii martirilor; de 
asemenea, a fost încântat să afle că mai mulţi papi au 
purtat acelaşi nume ca și el: Iuliu! 

În 1904 și-a luat bacalaureatul, primind şi un premiu 
(la toate a fost praeclarus, numai la geometria descrip- 
tivă — doar bonus!). 

În toamna aceluiași an, a fost trimis să studieze la 
Colegiul Urbanian De Propaganda Fide, de la Roma. La 
14 decembrie 1905 primește diploma de „bacalaureat“ (= 
licenţă) în filozofie, la finele anului 1906 — titlul de prolyta 
(absolvent de cinci ani de studii juridice), apoi de doctor 
în filozofie. În 1907 obţine „bacalaureatul“ în teologie și 
continuă până la doctoratul în teologie, pe care îl obţine în 
1910. În toţi acești ani învaţă și mai multe limbi străine — 
italiana, franceza şi engleza (latina, greaca veche, maghiara 
și germana le știa deja). 


La 27 martie 19.0 e hirotonit preot celibatar în bise- 
rica de la Propaganda Fide, de către episcopul de Lugoj, 
Vasile Hossu. Întors în ţară, și-a început activitatea pre- 
oțească în eparhia Lugojului, care îi finanţase studiile. 
Era totodată arhivar și bibliotecar, ajungând în cele din 
urmă secretar episcopal. În această calitate își însoțea 
episcopul în vizitele pastorale, la evenimentele bisericești 
și culturale, și chiar și în străinătate. În 1912, noul epis- 
cop de Lugoj, Valeriu Traian Frențiu, l-a numit director 

al Cancelariei, iar în 1913, când a înființat Academia 
Teologică Română-Unită din Lugoj, i-a încredințat cate- 
dra de studii biblice. 

În luna iulie a anului următor, luliu Hossu a făcut o 
călătorie de studii în Germania și în Franța pentru a-și 
desăvârși formarea didactică și teologică. În final, cum tot 
se afla în Franța, e delegat de episcop să-l reprezinte la 
Congresul Euharistic Internațional de la Lourdes (22-26 
iulie 1924). Izbucnirea Primului Război mondial la 28 iulie 
îl prinde pe drumul de întoarcere! 

Ajuns acasă, în noiembrie primește ordin de mobili- 
zare ca preot militar pentru a da asistență spirituală în 
spitale din Austria, Boemia și Moravia. După 15 luni de 
activitate, ca recunoaștere a calității serviciilor sale pas- 
torale, primește mai multe decoraţii. 

La 13 ianuarie 1916, sediul episcopal de Gherla ră- 
mâne vacant, după moartea episcopului. Tânărul preot 
militar luliu Hossu a fost propus să-l ocupe. La capătul 
formalităţilor obligatorii (sinod — împărat — papă), a fost 
consacrat episcop la 21 noiembrie 1917, în catedrala din 
Blaj, şi înscăunat în catedrala din Gherla la 16 decem- 
brie. Era cel mai tânăr episcop al Bisericii Greco-Catolice. 
La ceremonie, după mulțumirile de rigoare, a repetat 
jurământul pe care-l rostise la hirotonire și apoi la con- 
sacrarea ca episcop: Să se lipească limba mea de găâtlejul 
meu de nu-mi voi aduce aminte de tine, de nu voi pune 
Ierusalimul început al bucuriei mele! (Psalmul 136/1377), 
explicând că prin „Ierusalim“ înțelege Biserica şi poporul. 
l-a îndemnat pe credincioși la iubirea de Dumnezeu şi 
de aproapele și i-a rugat să-l sprijine în muncă. 

Eparhia de Gherla era cea mai săracă din cele patru 
și cea mai puțin organizată, așadar numirea noului epis- 
cop i-a umplut pe credincioși de bucurie și de speranţă. 


Evenimentele s-au precipitat. Sfârșitul Primului Răz- 
boi Mondial a dus la destrămarea Imperiului Austro-Un- 
gar și la emanciparea mai multor popoare din cadru! 
lui, care revendicau dreptul la autodeterminare. Astfel, 
românii din Transilvania, Banat și „Părțile ungurești“, 
majoritari în respectivele teritorii, și-au constituit organe 
politice proprii. Noul episcop de Gherla, care avea în 
păstorire cca 600.000 de români greco-catolici, le-a trimis, 
la 26 octombne 1918, o scrisoare circulară în care le ex- 
plica faptul că singurul reprezentant legitim al poporului 
român este Consiliul Naţional Român, cu sediul la Arad. 
Alături de luliu Maniu și de alte personalități ale vremii, 
episcopul Hossu a participat la pregătirile pentru rea- 
lizarea Statului unitar român. Ziua de 1 decembrie 1918 
a început cu celebrarea câte unui 7e Deum solemn în cele 
două biserici românești din Alba lulia. Apoi cei 1228 de 
delegați, adunaţi în ceea ce avea să se numească „Sala 
Unirii“, au decis unirea cu România şi au votat Rezolu- 
ţia în acest sens. Ea a fost citită afară, în faţa mulțimii 
imense de cca 100.000 de oameni veniți din toate ţinu- 
turile, de către mai mulţi reprezentanți ai Adunării. La 
tribuna oficială, Rezoluţia a fost citită poporului de către 
episcopul luliu Hossu; momentul a fost imortalizat in- 
tr-una din puţinele fotografii rămase de atunci! 

După citire, episcopul s-a îmbrățișat cu Miron Cristea, 
pe atunci episcop ortodox de Caransebeș şi viitor patnarh, 
spunând: „Precum ne vedeţi azi îmbrăţișați frățește, aşa 
să rămână îmbrățișaţi pe veci toţi fraţii români!“ 

În ziua următoare s-a alcătuit o delegație formată din 
doi ortodocşi (Miron Cristea și Vasile Goldiș) și doi gre- 
co-catolici (Iuliu Hossu şi Alexandru Vaida-Voevod) care 
să mearpă la București și să-i prezinte regelui Ferdinand 
hotărârile Adunării Naţionale. 

În anii următori, episcopul și-a continuat eforturile 
pentru întărirea unităţii naţionale, atât prin scrisori adre- 
sate clerului şi credincioșilor, cât și, ca senator de drept 
în Parlamentul României, prin intervenţii în chestiuni 
importante precum învățământul, relațiile între Biserică 
și Stat, Concordatul cu Sfântul Scaun etc., în toate aces- 
tea ştiind să depășească ostilitățile politice între partide 
pentru promovarea binelui comun. 

Dar cel mai tare îi stătea la inimă unirea în credinţă. 
În discursul rostit în Senatul României la 24 mai 1929, 
el spunea: „Nu există două Biserici pe lume care să fie 
atât de apropiate între ele ca ale noastre. De ce să nu ne 
adunăm într-un congres ca să vorbim despre aceste ase- 
mănăn?“ 

Peste ani, fiind în domiciliu obligatoriu la Căldărușani, 
avea să scrie însă: „Am cerut atunci, și cel ce scrie aceste 
șire, și IPS Frențiu, episcopul de Oradea Mare ... a cerut 
și el de la tribuna Senatului în faţa reprezentanţilor ţării 
întregi ... fiind gata toţi episcopii Bisericii noastre la întru- 
nirea tuturor episcopilor și ortodocși și uniţi, să căutăm 
calea spre unirea în dreapta credinţă; ştiind cât suntem 
de aproape unii de alții, și convinși că, prin ajutorul lui 
Dumnezeu, în harul Lui preasfânt, vom afla calea ade- 
vărului, calea adevăratei credinţe şi vom ajunge la adevă- 
rata unire, cum spunea pe vremuri generalul Popovici, 
venind la banca prelaţilor în Senatul ţării: «Când facem 
unirea Bisericii pe temeiul Conciliului de la Florenţa?» 

Unirea o doream şi o dorim și astăzi, unirea pe temeiul 
dragostei Mântuitorului Isus, care cu limbă de moarte, 
cum spune românul, a cerut de repetate ori la Cina cea 
de taină: «Părinte Sfinte, să fie cu toţii una, ca să crează 
lumea că Tu M-ai trimis în lume.» Suprema dovadă a mi- 
siunii Sale în lume: unirea celor ce cred într-însul, unirea 
în dragostea Lui, întru sufletul Lui. Invitarea ce ni s-a 
făcut în ziua de 15 Mai 1948... n-a fost întru sufletul Lui; 
ni s-a făcut după repretatele pelegrinări nu la Ierusalim, 
ci la Moscova, la sfat și plănuire cu patriarhul Alexei, 
ascultător și el al poruncii capului celor ce au vestit şi 
vestesc în lume necredința în Dumnezeu, necredinţa în 
suflet și în nemurirea lui, vrăjmaș declarat al tuturor 
celor ce cred în Dumnezeu în orice chip. Nu, n-a fost in- 
vitare la unirea în credința adevărată a Domnului Isus, 
ci unire inspirată și programată de Moscova, dorită și 
poate chiar impusă de stăpânitorii momentului...“! 


După Concordatul încheiat de România cu Sfântul 
Scaun, în 1929, Biserica Catolică din România s-a reor- 
ganizat. Ca urmare, eparhia de Gherla devenea „de 
Cluj-Gherla“, sediul episcopal a fost mutat la Cluj, iar 
biserica Schimbării la Faţă a devenit catedrală. 

Episcopul s-a înconjurat de colaboratori de nădejde și 
astfel și-a putut rezolva treburile administrative rămâ- 
nându-i timp pentru munca de păstor. Avea ușa mereu 
deschisă și fiecare era primit cu bucurie. Avea o zi spe- 
cială pentru săraci, sâmbăta: îi primea în curtea reşe- 
dinței, le împărțea ajutoare, dar neapărat și cuvinte de 

1. luliu Hossu, Credința noastră este viața noastră. Memoriile 


cardinalului dr luliu Hossu, Editura Viaţa Creştină, Cluj-Napoca, 
2003, pp. 51-52. 

încurajare. Se interesa atent de văduvele și orfanii din 
familiile de preoți. S-a îngrijit întotdeauna să asigure o 
viaţă decentă clerului și credincioșilor. „Servul lui Dum- 
nezeu luliu Hossu avea o ţinută de înalt prelat, «prinț al 
bisericii». Pe cât de înalt era fizic, pe atât era de înalt ca 
nobleţe, interesându-se de toate problemele preoților, chiar 
și de cele mai mici, întrebându-i: «Ai ce mânca, ai bani 
să-ți plătești drumul spre casă?» Își iubea foarte mult 
preoţii, de care se îngrijea cu duioșie și blândeţe. Era 
foarte duios și omenos din cale-afară,; era o figură de domn 
înnăscut, foarte înțelepgător“ (mărturia lui Emil Racovi- 
ţan, care în 1936 era student la Cluj). 

„Având în vedere că la Cluj credincioşii greco-catolici 
erau mai mulți față de cei ortodocși, episcopul! luliu Hossu 
îi îndemna pe aceștia în predicile sale să asiste și la sluj- 
bele din Catedrala ortodoxă“ (mărturie Zoe Viciu). Într-ade- 
văr, numărul credincioşilor ortodocși era într-o vreme 
mai Mic și se temeau ca biserica să nu fie demolată. 

A făcut nenumărate vizite canonice pentru a-i cunoaște 
mai bine pe credincioși, a-i catehiza, a-i îndemna să par- 
ticipe activ la hturghie și să fie atașați de Biserică: vizita 
nu doar parohiile, ci și filialele cele mai neînsemnate. De 
exemplu, între 14 iunie 1920 și 5 octombrie 1926 a făcut 
746 astfel de vizite. În 1938, numărul total depășea 1200. 
„De primăvara până toamna târziu mergea și vizita pa- 
rohiile. Fiecare știa când venea episcopul, deoarece vizi- 
tele erau planificate. Îmi amintesc încă de la noi din sat: 
oricine dorea putea vorbi cu dânsul. Inclusiv pe drum 
oprea mașina, pentru a-i binecuvânta pe cei pe care îi 
vedea. În vizitaţii, dacă mergea de cu seară, făcea litia. 
De nu, oricum celebra Sfânta Liturghie de la ora 10. În- 
cepea totdeauna la fix. Imediat după terminarea Sfintei 

Liturghii, pe la ora 12, primea în audienţă comunităţile 
sau etniile care veneau la Liturghie. După aceea lua masa“ 
(mărturie Emil Riti). 

Ajunsese să capete porecla „Episcopul vizitelor cano- 
nice“. „Pot relata o întâmplare pe care o ştiu de la un fost 
coleg de teologie, Nicolae Mare, care la un moment dat a 
fost secretarul episcopului Iuliu Hossu. Circulând între 
două localităţi pentru a face vizitele canonice, au trecut 
cu mașina pe lângă un cerșetor care stătea cu mâna în- 
tinsă ca de obicei pentru a primi ceva din milă. Şoferul a 
continuat drumul, însă luliu Hossu a reflectat în șoaptă 
spunând: «Oare nu acum cercetează Isus pe robul său?» 
A poruncit șoferului să se întoarcă și să oprească lângă 
cerșetor, l-a trecut pe secretar în dreapta șoferului, iar 
pe cerșetor l-a urcat de-a dreapta sa, cinstindu-l cu un 
dar, împărătește. L-a dus acasă pe cerșetor și i-a mulţu- 
mit totodată că i-a făcut cinstea să călătorească cu el“ 
(Alexandru Sechel). 

A revigorat şi pelerinajele la diferitele mănăstiri din 
eparhie — la Bixad, la Nicula, Moisei, Cășei. După ce în 
1930 Bixadul și Moiseiul au intrat în nou-înființata epar- 
hie de Maramureș, cea de Cluj-Gherla a primit mănăs- 
tirile Lupșa, cu pelerinajul la 8 septembrie, şi Strâmbu, 
cu pelerinajul de Sfântul Ilie — 2o iulie. Dintre toate, cea 
mai dragă îi era Nicula. În 1956, pe când se afla cu domi- 
ciliu forțat la Căldărușani, scria: 

„Marele praznic al Sfintei Marii Mari l-am prăznuit 
sufletește la Nicula, în mijlocul zecilor de mi: de credin- 
cioși veniți din toate părțile, din mari depărtăni, sute de 
kilometri; am retrăit sufletește tot ce s-a perindat la Nicula 
în cursul deceniilor, neîntrerupt începând din 1921, până 
în ziua de 15 August 1948, când cele 5o.ooo de credincioși 

au încununat cu credinţa și dragostea lor toate pelerina- 
jele de până atunci, cunună de preamărire a Maicii Prea- 
curate... Am retrăit ceea ce am trăit fericit acolo și trupește 
în mijlocul mulțimilor acolo și după 1948 sufletește, îm- 
brățişându-i cu toată dragostea sufletului meu... Am urcat 
dealul printre săraci ... urcam și eu, cerșitor, cu ei, de 
milă şi îndurare pentru scumpă Biserica noastră, pentru 
toți îndurerațţii, pentru toți prigoniții, întemnițații, pentru 
toată suferința scumpului poporului nostru și a lumii 
întregi... Așa am prăznuit și în acest an, 15 august 1956, 
Adormirea Maicii Domnului.“! 


Pentru o mai bună organizare şi formare pastorală a 
clerului, a organizat mai multe sinoade eparhiale; sinoa- 
dele pe protopopiate se ţineau de două ori pe an. 

A încurajat viaţa asociativă a laicilor în scop spiritual, 
cultural și de asistență socială. S-a preocupat de forma- 
rea intelectualilor creștini în cadrul Asociaţiei Generale 
a Românilor Uniţi (AGRU); în 1938 s-a înfiinţat și Asocia- 
ţia Studenţilor Români Uniţi (ASTRU). 

Dorind să-și încurajeze credincioșii la citirea cărților 
bune, a înființat o librărie eparhială la Gherla, pe care a 
mutat-o, în 1930, la Cluj. A încurajat și presa creştină. 
În 1919 a fondat Curierul creştin ca publicaţie oficială a 
eparhiei și a susținut alte periodice cu caracter religios 
Și cultural, cum ar fi Unirea și Cultura creștină de la Blaj, 
precum și Viața creștină de la Cluj. 

A dat mare atenţie patrimoniului bisericesc, luând 
măsuri pentru buna păstrare a manuscriselor, icoanelor 
și artefactelor vechi din biserici şi case parohiale. În 1924 
le-a cerut preoţilor să adune cărți vechi de cult, scrisori şi 


1. Iuliu Hossu, op. cit., pp. 440-441. 

alte înscrisuri, să le păstreze cu grijă și să le anunţe la 
episcopie, contribuind și la îmbogățirea muzeului eparhial. 

Scolile 1-au stat la suflet în mod deosebit: Scoala Nor- 
mală, Seminarul și Academia Teologică au primit clădiri 
noi dar și personal didactic de calitate, pregătit în Uni- 
versităţile de la Paris, Strasbourg, Roma, Viena etc. A 
fondat școli noi, dintre care Liceul Inochentie Micu-Klein, 
pentru băieţi, la Cluj (1945), Gimnaziul Maica Domnului, 
la Jucul de Jos (1045), Liceul de Fete Maica Domnului, 
la Cluj (12946). 

„Episcopul luliu Hossu a avut o atitudine deosebită față 
de școală, în perioada în care eu am funcţionat la liceul 
confesional. Acest lucru mi-a rămas în minte, întrucât era 
foarte interesat de bunul mers al liceului. În acest sens 
avea obiceiul ca în fiecare săptămână să-și petreacă o zi 
în școală. Profesorii aleși de el au făcut din liceu cea mai 
bună școală din Cluj“ (Vasile Fernea, profesor). 

Toate aceste şcoli au fost naționalizate în 1948; Semi- 
narul și Academia Teologică și-au încetat şi ele activitatea 
odată cu decretul de desființare a Bisencii Greco-Catolice, 
de la 1 decembrie 1948. 


La go august 1940, în urma Dictatului de la Viena, o 
mare parte a eparhiei de Cluj-Gherla a ajuns să facă parte 
din Ungaria. Îndată ce a luat cunoștință, episcopul Hossu 
a trimis o circulară, la 3 septembrie, clerului şi credin- 
cioşilor, asigurându-i că va rămâne alături de ei. 

Cu o zi înainte, venise la Cluj mitropolitul ortodox al 
Ardealului, Nicolae Bălan, care, vizitându-l pe episcopul 
Hossu împreună cu episcopul ortodox al Clujului, Nicolae 
Colan, l-a întrebat: 

„— Ce faci, frate? Pleci? 

— Unde să plec, frate? răspunde episcopul Hossu mi- 
rat. Poporul pleacă? Pleacă administrația și funcțio- 
narii, pleacă cei interesați și oportuniști, masa cea mare 
rămâne aici. Eu rămân cu poporul aici, să împărtășesc 
soarta lui. 

— Da, frate, bine faci! a răspuns mitropolitul. Apoi se 
întoarce către episcopul Colan și-i spune: 

— Rămâi și tu, frate, alături de tratele Iuliu! 

— Rămâi, frate, rămâi! îi spune și Hossu lui Colan, 
îmbrățișându-l cu căldură.“! 

Astfel a început o colaborare strânsă și rodnică între 
cele două Biserici-surori. La a 25-a aniversare a episco- 
patului lui luliu Hossu, la 21 noiembrie 1942, episcopul 
Colan l-a felicitat, spunând: 

„Îngăduiește-mi, Preasfinţia ta, să-mi iau și eu partea 
de bucurie și să-mi arăt aici întreaga admiraţie pentru 
vrednicia cu care 25 de ani ai povățuit naţia românească 
de lege unită în aceste părți, în numele lui Isus Cristos, 
în numele iubirii de frate. lată cuvântul meu de bună 
urare: Eu ţi-s frate, tu mi-eşti frate, în noi doi un suflet 
bate. Dumnezeu să te aibă în sfânta sa pază!“ 

A făcut tot posibilul să-și apere credincioşii: după 
intrarea trupelor maghiare în Cluj, s-a dus la prim-mi- 
nistrul Teleki, care venise acolo pentru a pregăti vizita 
regentului Horthy, pentru a protesta împotriva terorii 
pe care o dezlănțuiseră ocupanţii. Cu același curaj i s-a 
adresat lui Horthy însuși, care venise la Cluj pe 15 sep- 
tembrie 1940. 


1. Silvestru Augustin Prunduș, Clemente Plăianu (coord.), 
Cardinalul Iuliu Hossu, Editura Unitas, Cluj-Napoca, 1995, p. 166. 
a. Ibidem, p. 122. 

Am văzut deja că moartea mitropolitului Nicolescu în 
iunie 1941 a dus la o serie de schimbări în organizarea 
bisericească: întrucât vremurile tulburi nu permiteau 
alegerea unui nou mitropolit, Vaticanul l-a numit pe epis- 
copul Frențiu administrator apostolic la Blaj, continuând 
să fie în același timp episcopul părții din eparhia de Oradea 
rămase în România, iar pentru partea cea mai mare a 
eparhiei de Oradea, ajunsă în Ungaria, a fost numit ad- 
ministrator apostolic episcopul Hossu. 

Acesta și-a continuat, cu orice risc, programul amplu 
de vizite canonice. La go octombrie 1943 a scăpat ca prin 
minune de gloanţele unui soldat horthyst. Câteva luni 
mai târziu, la Cluj, tineretul fascist a răvășit în două 
rânduri reședința episcopală și în trei rânduri Academia 
Teologică, ultima dată, la 3 martie 1944, spărgând uşile 
şi bruscându-i pe studenți şi pe profesori. A doua zi epis- 
copul a fost oprit în fața catedralei de un grup de tineri 
fasciști care l-au insultat și l-au scuipat în obraz. 

În ciuda acestor fapte, în zilele următoare luliu Hossu 
i-a vizitat fără teamă pe evreii din ghetou și le-a dus 
alimente. 

Pentru a pune capăt actelor de vandalism împotriva 
populației românești, episcopul Hossu s-a adresat Papa 
Pius XII rugându-l să intervină la episcopatul maghiar 
pentru ca acesta să ceară guvernului să ia măsuri eficiente. 

În același timp, atât pe căi diplomatice, cât și îndem- 
nându-i pe credincioși la solidaritate și dragoste creștină, 
a luat apărarea evreilor din teritoriu, care erau practic 
condamnaţi la moarte. În pastorala de Paşti din 1944 
vorbește despre salvarea evreilor ca primă prioritate a 
momentului. „La 2 aprilie 1944, episcopul luliu Hossu a 
lansat un apel Către preoți şi mireni. Chemare pentru 

ajutorarea evreilor, în care afirma: «Chemarea noastră 
se îndreaptă stăruitor către voi toți, venerați frați și prea- 
iubiţi fii, să-i ajutaţi pe evrei nu numai cu gândul, ci şi 
cu jertfa voastră, știind că azi nu putem face lucru mai 
bun decât această creștinească şi românească ajutorare, 
din caldă iubire omenească. Prima preocupare a ceasului 
de față să fie această acțiune de ajutorare.» 

Un mijloc important de salvare era ca evreii să fie 
ajutaţi să treacă granița în România, unde primejdia nu 
era atât de mare. 

În mai 1988, fostul rabin al Clujului, Moshe Carmilly- 
Weinberger, a venit împreună cu soția de la New York, 
unde locuia, să depună o coroană de flori la București pe 
mormântul episcopului luliu Hossu, în semn de recunoş- 
tinţă. Pe coroană scria: „Cardinalului luliu Hossu, care 
în anii 1040-1944 a contribuit la salvarea de la moarte 
a mii de evrei în Transilvania de Nord. Cu recunoştinţă, 
dr. Moshe Carmilly, șef-rabin al Clujului“. 

Iar peste treizeci de ani, în noiembrie 208, la cere- 
monia de omagiere a episcopului luliu Hossu cu ocazia 
centenarului Marii Uniri, președintele comunităţii evre- 
ilor din București, dl. Paul Schwarz, a depus si el, din 
partea comunității, o coroană de flori pe mormânt, spre 
admiraţia și emoția celor de față. 


În martie 1945, România și-a reîntregit teritoriul cu 
părțile din Transilvania pierdute în 1940. Urmau însă 
ameninţări grave pentru cultele religioase în general, iar 
pentru Biserica Greco-Catolică în mod deosebit. Mai ales 
după cele întâmplate în Ucraina, episcopii au început să-i 


1. Raportul final al Comisiei internaționale pentru studierea 
Holocaustului în România, Eaitura Polirom, lasi, 2004, p. 304. 


IULIU HOSSU 151 


pregătească pe credincioși să reziste în fața amenințări- 
lor și manipulărilor. În primul rând s-au folosit toate 
mijloacele pentru catehizare și pentru intensificarea vieţii 
spirituale: misiuni, pelerinaje și mai ales vizite canonice 
şi scrisori circulare. 

Numai do: dintre episcopi, loan Suciu și luliu Hossu, 
au aflat dinainte despre întrunirea ce urma să aibă loc 
la Cluj pe 1 octombrie 1948, în care un număr de 38 (36?) 
de preoți, pretinzându-se delegați ai poporului credincios, 
aveau să semneze „revenirea la ortodoxie“. Aflând cu trei 
zile înainte ce se pregătea, episcopul Hossu a trimis cu- 
rieri la toate protopopiatele din eparhie avertizându-i pe 
toți preoții să nu cumva să se lase manipulaţi și să par- 
ticipe la „adunare“ (cu atât mai mult cu cât comuniștii 
afirmaseră că ea avea să se desfășoare în prezenţa lui!). 
La 3o septembrie, el a emis o circulară prin care anunţa 
că aceia care vor participa vor fi excomunicați ipso facto. 
Tot atunci a informat Mitropolia Blajului despre măsurile 
luate. De la acea dată, nu i s-a mai îngăduit să iasă din 
reședință. La 4 octombrie, episcopul luliu Hossu se adre- 
sează autorităţilor (ministrului Cultelor, Prezidiului Marii 
Adunări Naţionale și Guvernului) printr-o telegramă în 
numele întregului episcopat, care fusese pensionat cu forța: 

„După o izolare silită de patru zile, fiind singurul epis- 
cop greco-catolic încă în funcţie, îmi fac datoria sfântă să 
vă aduc la cunoștință teroarea care s-a dezlănţuit îm- 
potriva clerului Bisericii noastre pentru stoarcerea de- 
clarațiilor de adeziune la părăsirea credinței și să vă rog 
să interveniți pe lângă organele competente pentru a 
pune capăt acestei presiuni contrare Constituţiei și Legii 
Cultelor. Declaraţiile obţinute în acest fel sunt nule şi 
neavenite.“ 

În 6, 7, 8 şi g octombrie, episcopii Rusu și Hossu au 
insistat în audienţele pe care le-au avut la prim-ministru 
și la ministrul Cultelor pentru încetarea terorii. Prim-mi- 
nistrul părea neputincios în fața organelor de represiune, 
iar ministrul Cultelor — duplicitar, după cum reiese din 
declaraţia pe care episcopul Hossu a dictat-o în fața nun- 
ţiului la 28 octombrie, deci cu câteva ore înaintea ares- 
tării. Nunţiul, bazat pe stenograma întrevederii, a scris 
la rându-i un raport pe care l-a trimis la Vatican. Din el 
rezultă că în 6 octombrie a monologat doar Petru Groza, 
spunând că instaurarea comunismului în lume e de ne- 
oprit și de altfel „ar fi ridicol pentru o țară mică, așa cum 
e România, care e vecină cu Rusia, să se opună Marii 
Rusii“. Pe 7 octombrie, au putut vorbi și episcopii, care 
au descris abuzurile făcute de poliție și de autontăţile 
locale pentru a sili clerul și credinciosii să treacă la orto- 
doxie; au cerut respectarea drepturilor garantate de Con- 
stituție. La aceasta, Groza a făcut un gest de neputinţă, 
De altfel, în altă audienţă îi răspunsese lui Iuliu Hossu, 
care se prevala de Constituţie: „...dacă am respecta tot 
ce e scris în Constituţie, noi — guvernul — am cădea!“ 

La audiența pe care a avut-o în 8 octombrie la minis- 
trul Cultelor, episcopul Hossu i-a povestit acestuia că în 
dimineața de 1 octombrie, când era blocat în reşedinţă și 
oricine căuta să intre era arestat, un protopop din epar- 
hia Lugojului intrase la el sărind gardul dinspre casa 
vecină și-l rugase să-i recomande un medic catolic care 
să-i facă o injecție ca să leșine: se număra printre dele- 
gaţii la consfătuire și dorea să scape. Episcopul îl sfătuise 
să fugă pur și simplu, ceea ce respectivul a şi făcut. Era 
un exemplu ce ilustra presiunile făcute asupra acelor 
delegaţi. Ministrul Stoian l-a acuzat că Biserica îi terori- 

zează pe credincioși cu excomunicarea, la care Hossu a 
răspuns că nu Biserica i-a excomunicat pe preoţi, ci ei 
înşiși au intrat în excomunicare prin ceea ce au făcut şi, 
de vreme ce au părăsit credința, de ce s-ar mai speria de 
excomunicare? Apoi ministrul i-a vorbit de Statutele Cul- 
tului ce trebuiau prezentate Guvernului: trebuiau să „por- 
nească de la situația de drept și de fapt. 

— Care situaţie de drept și de fapt? 

— Legea reorganizării Ministerului Cultelor, legea 
regimului general al Cultelor precum și decretele de 
reducere a numărului diecezelor şi de pensionare a unor 
episcopi. Biserica Greco-Catolică precum şi cea Roma- 
no-Catolică trebuie să fie autohtone. 

— Cum adică autohtone? 

— Adică să nu se uite peste graniță.“ 


În ultima audienţă la prim-ministru, în g octombrie, 
Petru Groza i-a spus să-și amâne plecarea la Cluj, pentru 
că prezența lui atunci acolo i-ar putea atrage un proces 
penal: 

„— Dar ce-ar putea să-mi facă? Pot doar să mă ares- 
teze și să-mi facă proces. 

— De-ar fi doar arestarea!... 

— Pot să mă și deporteze. 

— De-ar fi doar deportarea!... 

— Pot să și mor. 

— De-ar fi doar moartea!...“ 

Prim-ministrul n-a mai explicat ce voia să zică cu asta. 

Episcopul Hossu trebuia să nu fie prezent la reședință 
în ziua de 10 octombrie 1948, când era prevăzută strân- 
gerea semnăturilor de la credincioşii din parohii pentru 
„trecerea“ la ortodoxie. 

S-a încercat atragerea lui și în alte feluri. Preotul 
Fernea dă mărturie: „Înaintea arestării sale, a fost tri- 
mis cineva la el, în Cluj, care i-a oferit chiar Scaunul 
Patriarhal dacă trece la ortodoxie, fapt pe care îl cunosc 
de la cel care s-a dus și i-a făcut această ofertă — cred că 
Moţiu se numea —, însă acesta nu a acceptat ... i s-au mai 
propus oferte de genul acesta și după arestare. Chiar Petru 
Groza i-a făcut această ofertă, după anul 1955, dar servul 
lui Dumnezeu nu a acceptat. Bineînţeles că odată cu re- 
fuzul acestuia i s-a pus în vedere faptul că nu va avea o 
soartă bună, ci va fi «pus de-o parte», împreună cu cei 
care constituiau o amenințare pentru regimul comunist. 
Deci ar fi putut oricând să scape, prin trecerea la orto- 
doxie, primind astfel rangul chiar de Patriarh.“ 


La 25 octombrie, fiind blocat în reședință, le trimite 
protopopilor, nominal, o scrisoare-testament, în care îi 
roagă să fie „făclii de lumină și stâlpi de tărie“ pentru 
credincioși. „Pe bază constituțională și legală“, să rămână 
liniștiți și netulburaţi, păstrându-și credinţa „ca pe cea 
mai sfântă comoară dăruită de Dumnezeu... Din încer- 
care să odrăslească din nou belșug de viață în Biserica 
purificată...“ 

La 27 octombrie pleacă la București, unde, pe 28 oc- 
tombrie, urma să prezinte, împreună cu episcopul roma- 
no-catolic Mârton Aron, statutul de organizare a Bisericii 
Catolice, cerut de ministrul Cultelor. Avea de gând ca pe 
29 să meargă iarăși la prim-ministrul Petru Groza. 

Observă deja de la aeroport că este filat. Pe 28 merge 
la Culte, unde stă doar 20 de minute, în picioare. E filat 
în continuare pe când mergea spre locuinţa fratelui său. 

E arestat în noaptea de 28 spre 29 octombrie, din casa 
fratelui său. Nepoata sa, Zoe Viciu, povesteşte: „Noaptea, 
pe la orele 2, a intrat în casă un individ care a aprins 
lumina și m-a întrebat unde este telefonul. I l-am arătat, 
iar dânsul a tăiat firul. Apoi m-a întrebat unde doarme 
episcopul și ne-a pus să-l trezim. Soţul meu i-a răspuns 
că nu îl va trezi, pentru că în această casă unchiul meu 
este oaspete și deci să-l trezească dânsul dacă dorește. 
Aşadar, a bătut la ușă, iar unchiul meu s-a trezit și, când 
a aflat cine îl trezește, a cerut să 1 se acorde timp pentru 
îmbrăcare. Toată casa era înconjurată de oameni; în mMo- 
mentul în care unchiul meu a intrat în baie, trei dintre 
ei au blocat cele trei uși ale încăperii, ca nu cumva să 
scape. După ce s-a spălat și s-a îmbrăcat, a fost poftit să-i 
însoțească pe cei care veniseră după el și a fost dus. După 
aceea nu știu ce s-a mai întâmplat cu dânsul.“ 


Ce s-a mai întâmplat ne spune el însuși în cartea sa 
de memorii: 

„Atunci am coborât scările la subsolul ușilor ferecate, 
și ele de fier, şi am intrat în celulă. Îndată după intrare, 
căzând zăvorul, m-am aşezat în genunchi şi, cu fruntea 
la pământ, am dat mărire Domnului Isus, care m-a învred- 
nicit pe mine, nevrednicul, de această mare cinste a tem- 
niței pentru credință.“ 


1. Iuliu Hossu, op. cit., p. 118. 

CAPITOLUL 1 


Calvarul comun 


Deja parcurgând biografiile, observăm unanimitatea 
cu care episcopatul greco-catolic a reacţionat la atacul 
îndreptat împotriva acestei Biserici și deopotrivă atitu- 
dinea comună a episcopatului catolic de ambele rituri. 
Cu toţii au protestat față de arestările de preoţi începute 
încă din 1945, cerând eliberarea acestora: era vorba de 
cei mai buni şi mai necesari preoți pentru buna funcțio- 
nare a eparhiilor. 

Episcopii s-au reunit în mai multe conferinţe pentru 
a lua poziţie în fața unor acţiuni ale guvernului, poziţie 
pe care și-au exprimat-o prin memorii: adresate condu- 
cerii statului. 

La conferința din 28 noiembrie 1947 au enumerat 
13 puncte în care a fost încălcată libertatea Bisericii. 

La cea din 16-18 martie 1948 au scris în memoriu, la 
punctul 2, despre articolul 28 $ 3 din proiectul de Consti- 
tuție supus dezbaterii publice, articol care interzicea insti- 
tuțiile de învăţământ general ale cultelor religioase. Ei 
cereau să se respecte dreptul de veacuri al cultelor de a 
avea astfel de instituţii. 

a cum am amintit, la =: iunie 1948 sei ținut la 
Oradea o conferință a episcopilor greco-catolici pentru a 
stabili în comun o reacție la apelurile la „revenire“ în 
sânul Bisericii Ortodoxe care fuseseră adresate de Nico- 
lae Bălan, mitropolitul ortodox al Ardealului, și de Jus- 
tinian Marina, noul patriarh ortodox. Rezultatul a fost o 
scrisoare colectivă, adresată în 24 iulie tuturor credin- 
cioşilor greco-catolici, pentru a sublinia sensul unirii cu 
Roma de la 1700, precum și un memonu adresat autori- 
tăților. Atât în această scrisoare, cât și în memoriu se 
arată explicit că nici un adevăr din Evanghelie nu poate 
fi respins, și deci nici „actul scris“ al întemeierii Bisericii 
și papalității (Matei 16, 18-19 și loan 21, 15-17). Scrisoa- 
rea colectivă întrezărește și suferința la care ar putea 
expune respectarea acestor adevăruri: „Legăturile noas- 
tre cu Papa, Episcopul Romei, nu sunt orânduiri omenești, 
pe care să le putem schimba, ci orânduiri dumnezeieşti, 
pentru care datori suntem să suferim, la nevoie, ocări, 
bătăi, ameninţări, poate temniţă și sărăcie, căci asta în- 
seamnă a-l preamări pe Isus Dumnezeu, înseamnă a-i 
dovedi iubirea nemincinoasă, înseamnă a ne chezăşui de 
acum și a ne agonisi, cu o trecătoare suferinţă, o veșnică 
mărire, mai presus de orice măsură (2 Cor 4, 17), căci 
durerile ceasului de față nu pot să stea în cumpănă cu 
mărirea ce va să se arate pentru noi (Rom 8, 18). 

Scrisoarea adresată credincioșilor a ajuns la puţină 
lume, fiind interceptată de „organe“; astăzi nu mai există 
decât trei exemplare ale ei, copiate de Securitate, și un 
exemplar publicat în 1952 de diasporă, la Madrid. Cât 
despre memoriu, a rămas fără răspuns, ca toate cele ce 
l-au urmat. 

La conferința din 28-29 iulie 1948 episcopii și-au ex- 
primat „tristețea din cauza denunțării Concordatului“. 
Cu acea ocazie, nunțiul le-a transmis tuturor episcopilor 
puterile speciale care se încredințează pentru timpurile 
de prigoană. 

La conferința din 26-27 august 1948 episcopii au in- 
dicat în memoriul lor articolele din Legea Cultelor care 
erau incompatibile cu organizarea Bisericii Catolice aşa 
cum a fost ea lăsată de Cristos, fapt care îi împiedica să 
redacteze statutele Cultului conform cerinţelor respecti- 
vei legi. 

Conferinţa din 6-7 octombrie 1948 a fost ultima îna- 
inte de arestarea episcopilor greco-catolici. Atunci au fost 
întocmite două memorii de protest, unu! din partea între- 
gului episcopat catolic și celălalt doar din partea episco- 
pilor greco-catolici. 

La cererea insistentă a Ministerului Cultelor, episco- 
patul catolic a redactat un proiect de statut, care a fost 
depus de episcopul latin de Alba Iulia Mârton Aron și de 
episcopul greco-catolic de Cluj luliu Hossu, la 27 octom- 
brie 1948. În seara zilei următoare întreg episcopatul 
greco-catolic a fost arestat. Proiectul de statut a fost re- 
turnat episcopilor latini rămași în libertate, Mârton Aron 
și Anton Durcovici: din cele 46 de articole ale acestuia, 
autoritățile statului acceptaseră doar a! 

Am văzut și măsurile pastorale luate de fiecare epis- 
cop în eparhie pentru întărirea credinţei şi încurajarea 
poporului. 


Așadar, la 27 octombrie, o comisie mixtă, reunind mai 
multe ministere, a dat ordinul de arestare a tuturor epis- 
copilor şi a „maximum 40 de bandiți“ care-i sprijineau pe 

episcopi. Ordinul a fost pus în aplicare începând cu noap- 
tea de 28/2g octombrie 1948. Arestarea episcopilor e nu- 
mită în actele Securității „măsură administrativă“ sau 
„preventivă“: trebuiau arestați pentru ca autoritatea și 
influenţa lor să nu împiedice „operațiunea de unificare“. 

După arestare, episcopii au fost duși în arestul Minis- 
terului de Interne. De acolo au fost duși la ministrul Cul- 
telor, Stanciu Stoian, în speranța că acesta va reuși să-l 
convingă măcar pe unul dintre ei să „revină la ortodoxie“. 
Episcopul Hossu, singurul care nu fusese trecut la pensie 
din oficiu, a fost dus separat la ministru, în seara zilei de 
29: ministrul i-a vorbit despre „marele și frumosul rol 
istoric“ pe care l-ar putea juca trecând la ortodoxie. A 
doua zi, tot seara, au fost duși la același ministru alți 
patru episcopi; episcopul Bălan a ajuns mai târziu la Se- 
curitatea din București, deci n-a mai luat parte la acea 
întâlnire. 


La 31 octombrie episcopii au fost duși cu toţii la Dra- 
goslavele, în reședința de vară a patriarhului Bisericii 
Ortodoxe. 

Poate părea ciudat că episcopii au fost duşi în lagăre 
organizate în spații ale Bisericii Ortodoxe: după Drago- 
slavele au mai fost mănăstirile Căldărușani, Curtea de 
Argeș, Ciorogârla, Cocoș, iar ordinele în ceea ce-i privea 
le erau anunțate de episcopi ortodocși, însoțiți, desigur, 
de câte un funcționar de la Culte. Toate acestea făceau 
parte din planul autorităţilor de a crea impresia că princi- 
palul factor implicat în represiune era Biserica Ortodoxă. 
Or, documentele arată că toate ordinele emanau exclusiv 
de la Securitate. 

La Dragoslavele fusese organizat un adevărat lagăr: 
reşedinţa și grădina fuseseră înconjurate cu sârmă ghim- 
pată; dacă la început episcopii au fost păziți doar de jan- 
darmul din comună și de niște agenţi „invizibili“, curând 
au fost aduși 36 de soldaţi pentru pază şi li s-a făcut un 
„program de detenție“. Au început deja să sufere de foame 
şi de frig: era „ca o introducere la ceea ce avea să urmeze“, 
după cum scrie episcopul Hossu. Ei însă își vedeau de 
programul zilnic de rugăciune și, scrie tot el, „întăriţi de 
harul preasfânt, eram cu toţii cu sufletul ridicat şi încre- 
zător întru toate“. 

Între timp au primit două propuneri insistente: la 
14 noiembrie 1948 a venit în vizită însuși patriarhul Jus- 
tinian, însoţit, evident, de ofiţeri de Securitate. Ca o cap- 
tatio benevolentiae, el le-a adus și îmbrăcăminte groasă 
de iarnă (să nu uităm că majoritatea episcopilor fuseseră 
arestați fără a anticipa ce avea să urmeze). A vorbit întâi 
cu episcopul Hossu, care povestește în memorii că pa- 
triarhul a zis că „bucuria nu le este deplină, căci au dorit 
mult să aibă în Sinod cel puţin unul sau doi dintre noi“. 
La care episcopul i-a dat răspunsul rămas celebru: „Pă- 
rinte patriarh, credința noastră este viața noastră; acesta 
mi-a fost cuvântul pe întreagă calea aceasta până în ziua 
de azi și, cu ajutorul Domnului, până la moarte!“! 

Patriarhul a vorbit separat şi cu episcopul loan Bălan, 
căruia i-a spus: „Dacă nu veţi trece la Biserica Ortodoxă, 
eu îmi voi lua braţul ocrotitor de pe dumneavoastră.“ Atunci 
episcopul Bălan a zis: „Preafericite, dacă noi, episcopii 
greco-catolici, am crede că Biserica Ortodoxă este adevă- 
rata Biserică a lui Cristos, în acest moment ne-am da 


1. Iuliu Hossu, op, cit., p. 134. 

semnătura de trecere, căci noi voim să fim cu Cristos! 

Dar nu aţi venit la noi cu argumente teologice, nici cu 

virtuțile creștinești, ci ne-aţi arestat și ne-aţi întemnițat. 
Hotărât, acestea nu sunt metodele lui Cristos! Dacă nouă, 
episcopilor uniţi, ne-ar fi propus și promis cineva că ne 

dă toată Biserica Ortodoxă pe mână, cu condiția să ares- 
tăm și să întemnițăm pe ierarhii ei, sau numai pe unul 

din ei, noi ne-am fi dat viața, dar nu am fi acceptat. Deci 

viaţa ne-o puteţi lua, dar credința nu.“ Patriarhul a fost 
foarte amabil cu toți, a doua zi a organizat o masă comună 
și a promis că va interveni pentru ca episcopul Valeriu 
Traian Frențiu, care era bolnav, să fie internat la Bucu- 
rești, la „spitalul Burghelea“. Se pare că nu a reușit, așa 
că bolnavul a fost dus la spitalul din Rucăr, unde medicii 
au făcut ce au putut. 

La 3 decembrie, patriarhul a venit din nou, însoţit de 
vicarul său, Teoctist, și le-a adus episcopilor Monitorul 
Oficial din 2.12.1948 cu Decretul nr. 358/1948, care scosese 
în afara legii Biserica Greco-Catolică Română. A lansat 
o propunere care implica consecințe importante: fiecare 
să-și „ceară loc de așezare“, unde dorea să se stabilească. 
Asta ar fi însemnat că ei acceptă desființarea Bisericii și 
renunță la misiunea lor: astfel si-ar fi putut salva liber- 
tatea și viața. Răspunsul lor comun a fost însă: „Dacă 
este vorba de alt domiciliu, dorim să mergem fiecare la 
reședința sa, în orașele de reședință; până suntem împie- 
dicați de a ne exercita slujba de episcop, să se îngrijească 
de arestarea noastră cei ce ne împiedică“?, adică ei nu 
recunosc decretul de desființare, nu înţeleg să renunţe 


1. loan Ploscaru, op. cit., p. ga. 
3. Iuliu Hossu, op. cit., p. 143. 

la misiunea lor de episcopi și la dreptul la existență al 
Bisericii lor. 

La 10 decembrie, episcopii au înaintat şi un memoriu 
autorităţilor, în care au arătat „netemeinicia de drept a 
decretului și anticonstituţionalitatea lui, cerând să se 
revoce Decretul nr. 358/1948, redându-se Bisericii Gre- 
co-Catolice libertatea de organizare și funcționare“. Răs- 
punsul a fost: să se treacă la „cercetarea“ (= încercarea 
de a le înscena un proces) episcopilor Vasile Aftenie, luliu 
Hossu (până la urmă anchetat a fost episcopul Suciu) și 
Alexandru Rusu, urmând ca ceilalţi să fie izolaţi în câte 
un „schit inaccesibil“! 


În același timp, „bandiții“ arestaţi odată cu episcopii — 
25 de preoți — au fost duși, după o călătorie continuă de 
circa 50 de ore cu mașina, la mănăstirea Neamţ, unde li 
s-a amenajat o adevărată închisoare în fosta școală de 
cântăreţi. Printre ei se găsea și viitorul episcop Tit Liviu 
Chinezu. Chiar dacă unii s-au îmbolnăvit grav, nu li s-a 
îngăduit să fie consultaţi de vreun medic; n-au avut voie 
nici să se roage în comun. Izolarea era totală, iar soldații 
din pază care vorbeau cu preoţii erau pedepsiţi. Nici ru- 
delor nu li s-a permis să intre să-i vadă. La 24-25 noiem- 
brie 1948, exarhul pe atunci Teoctist Arăpașu a discutat 
cu fiecare în parte pentru „a-l pofti în casa ortodoxiei“. 
Au cedat patru preoţi, care aveau grave probleme de să- 
nătate, ei sau cineva din familie. Ceilalţi 22 au fost luaţi: 
de acolo la 27 februarie 1949 și duși la mănăstirea Căl- 
dăruşani. 


La 26 februarie 1949, episcopilor li s-a spus să-și facă 
bagajul, căci în după-amiaza aceea aveau să plece de la 
Dragoslavele — dar nu li s-a comunicat unde. A doua zi 

au avut surpriza să se întâlnească cu preoții în lagărul 
organizat la Căldărușani. Aici au putut face rost de hârtie 
și creion și au scris scrisori către familiile lor și chiar către 
Nunţiatură, care, afiându-le situaţia, le-a trimis un stoc 
important de îmbrăcăminte, mai ales haine de iarnă. Scri- 
sorile au putut ajunge la destinaţie datontă curajului 
câtorva călugări ortodocși și laici greco-catolici, ba chiar 
al primului comandant, Vintilă Bădiță, și al adjunctului 
său, Mihai Hrismicher. Circulaţia clandestină a veștilor 
a durat câteva luni, timp în care s-au trimis şi primit și 
documentele necesare consacrării ca episcop, în lagăr, în 
totală clandestinitate, a lui Tit Liviu Chinezu. 


Încă de la sfârșitul lui iulie 1948, prevăzând eventuale 
arestări ale episcopilor, Vaticanul s-a gândit la consacra- 
rea unor înlocuitori. Printre candidați se afla și Tit Liviu 
Chinezu. Nunţiul îl caracterizează astfel: „Îl cunosc mai 
bine decât pe toți ceilalţi candidaţi. Îl întâlnesc destul de 
des la București... E cam timid din fire, cel puţin în pre- 
zența superiorilor, dar totodată trebuie să spun că nu 
ezită să-și exprime sincer părerea în chestiuni care ţin 
de binele Bisericii. Sănătatea lui nu e prea robustă, dar 
în ciuda acestui fapt muncește fără răgaz de dimineața 
până seara în vasta lui parohie... Sunt convins că va fi 
un excelent episcop.“ Am văzut că papa a trebuit să-l dez- 
lege pe părintele Chinezu de jurământul făcut în 1944 că 
nu va accepta să fie episcop! 

Papa dă indicaţii, prin Nunţiatură, ca totul să se des- 
fășoare cât mai curând, în mare secret, fără a mai aştepta 
să vină documentele oficiale de la Roma. Mesajul s-a pri- 
mit pe 25 octombrie. Pe 29 noaptea, la ora 2.30, părintele 
Chinezu e arestat. Nunţiatura propune, şi Roma aprobă, 

să fie consacrat în captivitate de către episcopii care erau 
cu el acolo. La 2: aprilie, Nunţiul îi transmite părintelui 
Chinezu să-și organizeze în mare taină consacrarea, apoi 
să găsească o formulă prin care să-i confirme evenimentul. 
A fost aşadar consacrat episcop în lagărul de la Căl- 
dărușani, la 25 aprilie 1949 (a doua zi de Paşti), de către 
episcopul Frențiu, asistat de luliu Hossu și de Ioan Suciu. 
Consacrarea a fost comunicată Nunțiaturii într-un limbaj 
criptice: Mandato adamussim peracto — Angelis omnibus 
iisque solis praesentibus — annunciamus gaudium Eccl. 
Regianensis de Sponsi sui adventu, die 25 Aprilis 1949. 
Gratias agimus Deo O.M,, augusto Suae voluntatis Inter- 
preti et E.V. („Porunca îndeplinită întocmai — fiind toţi 
Îngerii de faţă și numai ei — vestim Bisericii din Regiana! 
bucuria sosirii Mirelui ei, în ziua de 25 aprilie 1949. Mul- 
țumim Dumnezeului Preabun și Preamare, augustului 
Interpret al voinţei Lui și Excelenței Voastre“) — Urmează 
semnăturile autografe ale episcopilor consacratori. 
Referirea la Îngeri se înțelege mai bine citind scrisoa- 
rea pe care nunțiul O'Hara o trimite la Vatican pe 2 mai 
1949, privitor la consacrare: „...Memorabilul eveniment, 
poate unic în istoria Bisericii, char dacă nu va avea un 
efect practic imediat, a fost desigur o mare mângâiere nu 
numai pentru cel nou consacrat, ci pentru toţi «cei şapte 
Îngeri ai Bisericii care se află la Căldărușani».“ E trans- 
parentă trimiterea la Noul Testament, la cartea Apocalip- 
sei, unde în capitolele a şi 3 fiecare din cele șapte scrisori 
este adresată: „Îngerului Bisericii care este la Efes/Smima/ 
Pergam/Iyâtira/Sardes/Filadelfia/Laodiceea“, aceştia fiind, 
evident, episcopii Bisericilor din localităţile respective. 


1. Episcopii auxiliari primeau titlul unei eparhii din vechime. 

Noul consacrat a reușit să trimită și el o scrisoare Nun- 
ţiaturii, în care mulțumește și își oferă viața pentru a sluji 
Biserica în totală deschidere și sinceritate... „pentru a 
sluji cea mai mare iubire între îngerii noștri, în vederea 
marii cuceriri a fraţilor noștn care ne prigonesc“. 

Cu toate că cei implicați au păstrat secretul, când au 
ajuns la Sighet au fost uimiţi să constate că Securitatea 


tot aflase ceva. 


Până la urmă binevoitorii curieri și subofițerii care i-au 
protejat au fost descoperiți și arestaţi. Unul dintre curieri, 
pentru a scăpa de închisoare, a devenit informator al Se- 
curiţăţii, ceea ce a fost deosebit de grav, pentru că era soțul 
unei nepoate a episcopului loan Bălan. Paradoxal, notele 
lui informative, păstrate în arhivele Securității, s-au do- 
vedit în cele din urmă şi o mină de informații care au 
contribuit la conturarea portretului episcopului! 


La Căldărușani, episcopii și preoţii au fost cazaţi în 
fosta școală de cântăreți, situată afară din incintă, pe 
malul lacului. Clădirea era foarte dărăpănată în urma 
cutremurului din 1940. Toţi cei care se pricepeau au în- 
cercat să repare podele, anexe, drumul alunecos spre 
latrine, latrinele înseși, pompa de la fântână etc. În prima 
zi, comandantul pazei, care era un om de treabă, i-a dus 
să viziteze frumoasele clădiri din incinta mănăstirii, spu- 
nându-le însă că de a doua zi nu vor mai putea ieși dindă- 
rătul sârmei ghimpate. Tot el a încercat să ceară pentru 
ei de la minister un surplus de alimente precum și medi- 
camente. Răspunsul a fost ceva de genul: „Ce te privește? 
Doar nu i-am pus acolo ca să-i îngrășăm!“ Treptat regimul 

s-a făcut tot mai drastic: hrană insuficientă, percheziţii 
umilitoare, izolare de lumea exterioară. 


În vara anului 1949 a apărut o oarecare tensiune în 
lagăr: câțiva preoţi căsătoriți au cerut episcopilor să facă 
un efort pentru a obține libertatea pentru acei preoți care 
au familii. Episcopul Hossu le-a reamintit că ei și-au făcut 
datoria și au depus un memoriu, la Dragoslavele, prin 
care cereau libertatea Bisericii, dar guvernul n-a dat 
nici un răspuns. „Ne-am făcut datoria, a spus el, acum 
trebuie să așteptăm răspunsul lor şi trebuie să fim des- 
chiși la voința lu: Dumnezeu.“ Atunci unul dintre preoți 
a izbucnit: „Noi suntem părinți, avem copii. Vocea sân- 
gelui strigă către noi.“ — „Da, a răspuns episcopul Hossu, 
dar acum numai vocea sufletului trebuie să vorbească. 
Acum au prioritate Ordinele Sacre [= preoţia]. Căsătoria 
trebuie să cedeze ... Acum trebuie să-l iubim pe Dumnezeu 
și să-l urmăm pe Dumnezeu.“ Preotul Alexandru Raţiu, 
care relatează acestea, adaugă: „Noi n-am uitat niciodată 
aceste cuvinte ale episcopului Hossu.“ 


Aveau totuși mângâierea de a fi împreună. Puteau cit: 
și scrie, se rugau mult în comun. Un preot din dieceza 
Lugojului povestește mai amănunțit programul lor de 
rugăciune: 

„Episcopii se sculau la 5 fără 10 minute. Noi, preoţii, 
ne sculam pe la 5.30-5.40. Vara ne puteam uita la ceas, dar 
toamna și iarna, pe întuneric, nu. Am rugat pe PS. Bălan, 
când iese el în curte (iarna-vara, pe vânt și pe ger, după 
ce s-a îmbrăcat, ieșea în curte și, plimbându-se aproape 
un ceas, îşi făcea rugăciunile și meditaţia), să strige la 
ușa noastră, a dormitorului, cât e ora... Așa se auzea în 
fiecare dimineaţă, pe întuneric: «Bună dimineaţa! 6 fără 


170 MARTORI Al FERICIRII. ȘAPTE VIEȚI DE SFINȚI ROMÂNI 


21» ori «6 fără 19» ș.a.m.d. ... La orele 6.30 se făcea prima 
Liturghie de către PP.S.S. lor Hossu, Rusu, Bălan și Suciu, 
asistați de echipa preoților, care după aceea făcea cură- 
țirea camerelor, rămânând episcopii lturghisiți și la a 
doua Liturghie. Aceasta se făcea la 7.15 de către I.PS. 
Frențiu, P.S. Aftene (sic) și noi, preoții. Odăjdii nu erau 
decât un sacou (sacos?] și 3 patrafire; restul servea fără 
nimica. Cărţi liturgice ne-a pus la dispoziție mănăstirea, 
dar numai câte un exemplar... Programul religios era 
completat zilnic cu adorație începând cu sfârșitul Litur- 
ghiei a doua până după rugăciunile de seară. O făceau 
pe rând, câte o jumătate de oră la timpul ales de respec- 
tivul episcop ori preot. Se mai făcea în comun rozar în 
lunile mai și octombrie, paraclis în postul Sfintei Marii; 
la fel, anumite novene. În săptămâna mare, de luni până 
joi dimineața, făceam exerciţii spirituale, meditate primul 
an de P.S. Suciu, în al doilea an de părintele Chinezu; 
începând cu joi seara până la Înviere era adoraţie perpe- 
tuă ziua-noaptea și se făceau toate slujbele zilei. Învierea 
era de la orele 12 noaptea, urmată de Liturghia poporului, 
iar dimineața la orele g era Liturghie pontificală. Tot așa 
la Crăciun și la Anul Nou.“ 


HN 


Pentru a încerca să fabrice dosare penale, Securita- 
tea i-a dus la Direcţia Generală a Securităţii Poporului 
(DGSP), cu sediul la Ministerul de Interne, pe trei dintre 
episcopi. loan Suciu a fost anchetat între 10 mai 1949 și 
26 octombrie 1950, Vasile Aftenie, între 25 mai 1949 și 


1. Nicolae Brînzeu, op. cit., pp. 756-758. 

10 mai 1950, data morții sale, iar Alexandru Rusu a fost 
anchetat între 2 ianuarie și 22 mai 1950. 

În memoriile sale, Iuliu Hossu povesteşte ultimele 
momente ale acestora la Căldărușani. 

„...la 25 V 1949, plecarea P.S. Aftene (sic). S-au pre- 
zentat alți doi inspectori care l-au dus din mijlocul nostru 
pe iubitul nostru frate episcop Aftene, tot cu simpla in- 
vitare să-şi facă bagajul și să plece împreună cu dânşii; 
nici dânsului nu i-au spus unde: calea a fost aceeaşi, la 
Interne; nici un cuvânt, nici o motivare; în faţa noastră 
glumeau că-i va merge bine. 

Scumpul frate s-a mărturisit şi, după mărturisirea 
făcută, mi-a spus că nici moartea nu-l va face să se lepede 
de credintă; același lucru l-a spus în fața tuturor înainte 
de plecare; presimțea că iarăși vor insista să treacă la 
ortodocşi, cum l-au pisat mereu înainte de arestare. Ne-a 
povestit nouă și dânsul, și mai târziu dl. Luca, ce era de 
serviciu şi bucătar și bun ispravnic, cât a insistat pe lângă 
dânsul prim-ministrul Groza să treacă și să se pună în 
fruntea nefericiților 38 de protagoniști ai ortodoxiei, defec- 
ționați de la noi. Ne spunea dl. Luca cum venea de îndu- 
rerat de la audienţele dese de la dl. Groza, care tot mereu 
îl chema și insista, fără nici un rezultat, până la arestare... 

La noi, la Căldărușani, a străbătut vestea că a fost 
văzut la Sinaia, împreună cu preoţi ortodocși. Noi nu 
puteam crede, dar se pare că l-au purtat anume pentru 
arătare, ca să ducă la rătăcire pe ai noştri credincioşi şi 
preoţi... ca să deruteze lumea. Dar n-au obţinut nici un 
rezultat; PS. Aftene a rămas neclintit în credinţa catolică, 
împlinindu-și cu sfințenie cuvântul rostit în fața noastră, 
a tuturor, că mai bine moare decât să se lepede de cre- 
dință; a presimţit ce o să urmeze şi pentru ce este dus de 

la Căldăruşani, pentru a face noi presiuni asupra dân- 
sului să treacă la ortodoxie; n-a trecut, a preferat să moară 
în temniţele Văcăreștilor, cum ni s-a confirmat autentice 
mai târziu, când am fost informați că ar fi fost şi maltra- 
tat și schingiuit înainte de moarte. 

O mărturie neașteptată, culeasă de alt deținut politic, 
Tertulian Langa, dezvăluie detalii de la sfârșitul vieţii 
lui Vasile Aftenie, primul episcop martir: „În legătură cu 
detenţia episcopului Vasile Aftenie, Providența mi-a dez- 
văluit momentele de încercare prin care a trecut în apă- 
rarea Bisericii Unite. M-a așezat Divina Providenţă în 
aceeaşi cameră cu un necunoscut. Era un ortodox de la 
Brașov, unde lucra ca muncitor superior la uzinele Metrom. 


«] 


Văzându-mă că îmi fac cruce la mâncare m-a întrebat 
direct: 

— Sunteţi greco-catolic? 

— Da, răspunsei fără șovăială, știind că la dosarul 
meu era notat și acest amănunt. 

— L-ai cunoscut pe Episcopul Vasile Aftenie? 

— Da, chiar l-am avut ca Episcop aici, în București. 

— Atunci, ascultă-mă, căci am să vă transmit ceva din 
partea lui. Ştia că va fi omorât. Poate că chiar aici, în 
«Talpa iadului», în Ministerul de Interne. Cumplit a fost 
bătut. Venea cu buzele umflate, cu ochii învinețiți și tăl- 
pile zdrobite. Dar totdeauna vesel. Odată, când s-a întors 
bătut, a zis, mai mult ca pentru sine: 

— Mare noroc avui și azi! 

— Cum ziceți c-aţi avut noroc, când eu vă văd cât sun- 
teți de zdrobit! 


1. uliu Hossu, op. cit., pp. 267-168. 

— Curat noroc, iubite frate. la închipuie-ţi ce s-ar fi 
întâmplat dacă l-ar fi snopit așa pe firavul Nelucu Suciu. 
L-ar fi mutat direct la Cimitirul Bellu. Eu însă-s ca un 
urs. În mine pot să dea, că n-au nici un folos. 

Mărturisesc — spunea Gârmeţ — că n-am mai întâlnit 
așa un om ca el.“ | 

Același Gârneţ i-a povestit lui Langa episodul mai 
puţin cunoscut privitor la Sinaia. Episcopul Aftenie i-ar 
fi spus: „Vor să ne lichideze, frate... M-au luat şi m-au dus 
la Sinaia. Mi-au dat o vilă clasa-ntâi, cu tot ce vrei în ea. 
Mi-au spus că-s liber să mă plimb prin curte, să trag mult 
aer în plămâni. Am înţeles că vor să mă fățuiască, ca să 
mă vadă cine știe cine. De fățuit, îs gata fățuit, dar de 
văzut, om mai vedea.“ 

Gârnet continuă: „Acolo, la Sinaia, plimbându-se prin 
curte, a zărit prin sârme, printre tufe, o femeie. Nu a stat 
mult pe gânduri. Ştia, pesemne, că altă față nu-i va mai 
fi dat să vadă. l-a spus femeii că-i episcop şi că să zică, 
peste tot și unde poate, că la Sinaia stă închis episcopul 
greco-catolic Vasile Aftenie. Femeia s-a speriat și a fugit. 
Nu știu dacă o fi făcut ce i-a cerut episcopul... ȘI mi-a mai 
spus episcopul că, după vreo zece zile de viaţă bună, un 
ofițer l-a informat că va fi vizitat de niște oameni impor- 
tanți. L-au dus într-un salon în care era așteptat de niște 
mutre acre, pe care le mai văzuse, prin poze sau aievea.“ 
Ar fi fost acolo și Patriarhul Justinian, care i-ar fi promis 
că, dacă trece la ortodoxie, îl va face mitropolit de Iaşi, 
ultima treaptă spre scaunul patriarhal. Episcopul ar fi 
răspuns: «Nu am nici suflet, nici neam și nici credinţă de 
vânzare!» 

Scurta ședere la Sinaia (25 mai-a iunie 1949) a lui 
Vasile Aftenie, înainte de a fi dus la Ministerul de Interne, 

e confirmată de un raport al Securităţii redactat în ziua 
morții lui. 

L-au adus așadar la Interne. Acolo, Securitatea a încer- 
cat să-l facă să recunoască apartenenţa la o așa-numită 
„Mișcare Naţională de Rezistență“, utilizând afirmaţii 
„incriminatoare“ ale unui credincios greco-catolic, avoca- 
tul Aurel Mărgineanu, arestat în primăvara anului 1948 
și torturat în anchetă la închisoarea Malmaison din Bu- 
cureşti. În declaraţiile sale de la Securitate, episcopul 
Aftenie a arătat că-l avertizase pe Aurel Mărgineanu că 
se expune la mari pericole prin această Mișcare Naţio- 
nală de Rezistență și că nici el, nici nunțiul apostolic, nu 
au ca misiune să se implice în asemenea activități. Mai 
târziu Aurel Mărgineanu, aflat în închisoarea de la Aiud, 
a declarat că cele spuse de el înainte îi fuseseră smulse 
prin constrângere. 

În noaptea de 25 martie 1950, după un interogatoriu, 
Vasile Aftenie a suferit un accident vascular cerebral, 
urmat de hemipareză. După două zile, a fost dus la infir- 
meria închisorii Văcărești, unde a murit în noaptea de 
9-10 Mai 1950. 

A doua zi a și fost înmormântat, în mare taină, la ci- 
mitirul Bellu Catolic. Pe crucea lui s-au pus, mai târziu, 
doar inițialele: A.V. Nu prea se știa al cui e mormântul, 
dar se spunea că „la mormântul Ave“ se petrec minuni! 
Era tot timpul acoperit de flori și lumânări. 


Tot Iuliu Hossu povestește plecarea de la Căldărușani 
a episcopului Suciu: 

„În 10 V 1949 am avut marea durere de a fi ridicat din 
mijlocul nostru scumpul nostru frate episcop Ionel; s-au 
prezentat doi inspectori și l-au invitat să-și facă bagajul 


CALVARUL COMUN 175 


şi să plece cu dânșii, așa fără nici un alt cuvânt; n-au 
spus unde, am aflat după aceea, de la comandant, că la 
Interne; priveam cum a ieșit, după ce și-a luat rămas bun 
de la noi, îmbrătişându-l cu multă căldură, împreună cu 
agenţii, liniștit ca totdeauna pe calea necunoscută; noi 
am rămas îndurerați, cu mângâierea nădejdii în rugă- 
ciune către Domnul și Preacurata Fecioară; nu l-am mai 
revăzut decât după doi ani, în altă parte și mai grea, așa 
cum vom vedea mai târziu; noi l-am însoțit cu toţii cu 
rugăciunile noastre. Înainte de plecare s-a mărturisit; 
dimineața aceea, ca în toate zilele, am liturghisit cu toţii 
împreună.) 

Urmarea avea s-o afle mai târziu, când s-au reîntâlnit 
la Sighet: „În noua reședință, celula 44, eram cu mângâie- 
rea fraţilor cu care Domnul ne-a adunat și gândul mergea 
la fraţii care au plecat din mijlocul nostru; ascultam cu 
drag cum ne povestea scumpul frate Ionel tot ce a supor- 
tat la Interne, aproape doi ani de zile, cum a fost terorizat 
să mărturisească că a avut legături cu partizanii din munţi 
și cum a fost amenințat că vor aresta 5o din rudele sale 
cele mai apropiate; n-a mărturisit nimic în această pri- 
vinţă, pentru că n-avea ce să mărturisească; insulte, ocân 
de tot felul; n-au aflat nimic, pentru că nu era ce să afle; 
n-au putut să însceneze proces, cum poate ar fi dorit; la 
sfârșit l-au adus la Sighet, cum am pomenit, legat în lan- 
țuri până la Satu Mare, cu trenul, iar de acolo la Sighet 
cu un camion deschis.“? 

Despre ce s-a întâmplat cu el la Interne aflăm și de la 
loan Ploscaru: „...la Interne a fost maltratat și bătut. În 
celulă i-au băgat un delator... Episcopul loan Suciu fiind 


1. Iuliu Hossu, op. cif., p. 166. 
2. Ibidem, p. 289. 

foarte bolnav, era grav slăbit, i se permitea să fie dus la 
aer în fiecare seară câte douăzeci de minute, ca nu cumva 
să moară prematur... În celulă ţinea cuvântări foarte 
apreciate. Unii doreau să-și aprofundeze cunoștințele 
religioase. Cum nu exista creion, a perforat o hârtie de 
toaletă cu numele patriarhilor Vechiului Testament. Gar- 
dianul a găsit hârtia și zile întregi au fost chestionați 
cine este Avram, Isac, lacob și Esau... Ce au voit să le 
comunice? Unde locuiesc? Ce politică au făcut?! 

Între Interne și închisoarea de la Sighet, loan Suciu 
a trecut și pe la Jilava, care era pe atunci mai mult o 
închisoare de tranzit. Este vorba, evident, de vechea în- 
chisoare amenajată într-unul din forturile care încon- 
joară Bucureştiul, fortul nr. 13. Era de fapt o cazemată 
săpată în pământ și acoperită apoi cu pământ, ceea ce 
făcea ca pereţii să fie mereu acoperiți cu mucegai și pe ei 
să se scurgă apa. Se bucura de o tristă celebritate: foame, 
frig, lipsă de aer, aglomerație în zona numită Reduit, lipsă 
de igienă și de îngrijiri medicale, la care se adăugau per- 
cheziții de noapte și bătăi. Probabil că a stat acolo între 
3 și 26 octombrie 1950, dată la care știm că a ajuns la 
Sighet. 

Despre șederea lui la Jilava, există o mărturie neaș- 
teptată. Ioan Pădurean, un avocat din Blaj, care îl cunos- 
cuse înainte de arestare, a fost pus câteva zile în aceeași 
celulă cu Ioan Suciu. Povestește că se ruga mult. „Într-o 
dimineaţă mi-a spus că s-a rugat pentru Stalin. Eu am 
sărit din pat și am zis: «Cum aţi putut face una ca asta, 
Preasfinţite? Stalin nu e doar îndrăcit, e dracul în per- 
soană! Aţi dat peste cap toată iconomia divină!» El a 


1. loan Ploscaru, op. cit., p. 135. 

început să râdă și mi-a spus: «Dar tu cum vrei să rezolvi 
problema?» 


Am văzut că în încercarea de a monta un proces a fost 
dus la Interne și Alexandru Rusu, la 2 ianuarie 1950; a 
rămas acolo patru luni și 20 de zile. S-a reluat ancheta 
pe tema valutară, pornită în anul 1948. Securitatea a 
încercat din nou să-l șantajeze pe episcop, pentru a-l de- 
termina să treacă la ortodoxie, însă fără rezultat, astfel 
încât, la 22 mai 1950, el a fost retrimis la Căldărușani; 
de acolo, peste câteva zile, întreg grupul de episcopi şi 
preoţi a fost dus la închisoarea cu condiții de exterminare 
de la Sighet. Securitatea nu reușise să înfiripe nici un 
dosar penal; de pildă la terminarea anchetării lui Ale- 
xandru Rusu, celebrul anchetator Gheorghe Enoiu scria: 
„Probele culese în timpul cercetărilor... nu pot să consti- 
tuie motive serioase pentru care să se facă un proces 
public şi să fie condamnat exemplar.“ 


Părăsind „Internele“, merită spuse câteva cuvinte 
despre ce însemna acel loc. Clădirea avea două subsoluri 
în care erau închiși cei supuși anchetelor. Domnea o tăcere 
de mormânt, nimeni nu avea voie să vorbească decât în 
șoaptă. Chiar și gardienii aveau încălțări de pâslă, ca să 
nu se audă când vin și să poată intra pe neașteptate. 
Celor duși la anchetă li se puneau ochelan negri... 


Așadar, neputându-le înscena un proces răsunător fi- 
nalizat cu o condamnare, autoritățile au decis să-i trans- 
fere pe episcopi în închisoarea de la Sighet. Acolo şi-au 


1. Joan Moldovan, Flacără pe altarul iubirii. Mărturii despre 
episcopul Ioan Suciu, Editura Buna Vestire, Blaj, 2003, pp. 36-87. 

găsit sfârșitul trei dintre ei, iar ceilalți trei au stat 4 ani, 
6 luni şi za zile. 


4 


A existat un specific al persecuției împotriva episcopilor 
și împotriva preoţilor greco-catolici ajunși în detenție. De 
obicei, un deţinut politic, după ce ajungea în închisoare, 
ieșea din atenția poliției politice, urmând să-și execute 
„pedeapsa“, eventual până la moarte. Or episcopii gre- 
co-catolici au rămas în continuare în vizorul Securităţii 
de-a lungul întregii perioade de detenţie, până în ultima 
zi de viaţă. Acest tip de persecuție a urmărit două obiec- 
tive: să-i determine să cedeze, trecând la ortodoxie, pentru 
a se da o aparenţă de legitimitate „unificării“ Bisericii 
Greco-Catolice cu Biserica Ortodoxă; iar apoi, după ieşirea 
de la Sighet, să le blocheze orice influenţă asupra Bisericii 
care își continua activitatea în clandestinitate. 

Memoriile episcopului Hossu amintesc mai multe în- 
cercări în acest sens: deja în 14 septembrie 1950 el a fost 
chemat în biroul directorului închisorii, unde se aflau un 
căpitan și un civil. Căpitanul a spus că guvernul dorește 
să știe ce zice el acum: ar.putea să iasă ca episcop, cu 
condiția să lase la o parte legătura cu papa și să se în- 
toarcă la poporul credincios care-l așteaptă. Episcopul i-a 
dat același răspuns pe care-l dăduse și ministrului Cul- 


ți a 


telor, adăugând că întoarcerea lui „ca un netrebnic“ în 
mijlocul poporului n-ar folosi nimănui. Însă directorul 
închisorii, care știa ce condiţii oferă, repeta mereu: „Se 
va răzgândi!“ Căpitanul a revenit la mijlocul lui octom- 
brie, cu același „succes“. De astfel de tentative a avut 


parte episcopul luliu Hossu până la sfârșitul vieţii. 

Nici ceilalţi n-au fost cruțați. Preotul Eugen Popa dă 
mărturie: 

„Tuturor episcopilor, dar și preoţilor, li s-a promis liber- 
tatea în schimbul trecerii la ortodoxie. Voi exemplifica cu 
un episod petrecut la Sighet. Într-una din zile, un căpitan 
de Securitate a intrat în celula noastră și a făcut aceeași 
propunere ca cea făcută la mănăstirea Neamţ de actualul 
Patriarh Teoctist. Aceasta se petrecea nu la mult timp 
de la ajungerea noastră la Sighet. Căpitanul a plecat 
nemulțumit. După aceasta a venit Vasile Ciolpan, direc- 
torul închisorii din Sighet, un om cu patru clase, mare 
comunist, și ne-a zis: «M-aţi făcut de ruşine!» Pedeapsa 
a fost că l-au luat pe servul lui Dumnezeu Tit Liviu Chi- 
nezu și l-au izolat pentru două săptămâni. Oricine ar fi 
acceptat trecerea la ortodoxie ar fi fost eliberat imediat.“ 

Până și în ajunul plecării de la Sighet, în toamna lui 
1954, încercările de a-i face să cedeze n-au contenit: „Di- 
rectorul trecea mai des prin cameră, nu numai la raport, 
intra în vorbă; Cori i-a pomenit odată: «Pentru ce mai 
suntem ținuți aici?»; dânsul a arătat, râzând, spre noi, 
episcopii, ca și cum ar zice că de noi depinde; în fața fra- 
ților mi-a spus: «Ai fost îmbiat să ieşi»; eu i-am răspuns: 
«Cu pretul credinței, nu»; el surâdea mai departe.“ 

La fel avea să fie și mai apoi, în toate etapele de domi- 
ciliu obligatoriu. E limpede că episcopii ar fi putut scăpa 
oricând, dacă ar fi acceptat marele compromis. 


:K 


Deja transportul de la Căldărușani (în apropiere de 
București) până la Sighet a fost groaznic. Nu li s-a spus 


1. Iuliu Hossu, op. cit., p. 347. 


180 MARTORI Al FERICIRII. ȘAPTE VIEŢI DE SFINŢI ROMÂNI 


unde îi duc. Li s-au dat alimente pentru două zile și au 
fost suiţi în două dube, la 24 mai 1950, în toiul nopții. 
Dubele nu aveau altă aerisire decât o ferestru:că deasu- 
pra scaunului șoferului. După jocul de lumini și întuneric 
încercau să deducă pe unde se află. Au ajuns la Sighet în 
seara zilei următoare, zdrobiți de oboseală și de căldură, 
sufocaţi de aerul infestat cu motorină. Când au intrat, 
era acolo un șir de gardieni în uniforme albastre... Când 
i-au văzut pe episcopi coborând din mașini, au spus către 
paznicii care îi aduseseră: „Băgăm bivolii la grajd!“ Aceasta 
a fost de bun venit. Era 25 mai 1950. 

Închisoarea de la Sighet avea specificul ei: era o închi- 
soare de exterminare. Deţinuţii erau ţinuţi într-un ase- 
menea secret, încât la 24 decembrie 1954, când a venit 
ordinul de eliberare, nici măcar șeful Direcţiei a III-a a 
Securităţii, Pavel Aranici, nu reușea să identifice locul 
detenției episcopilor. Era o înfometare „științifică“: regi- 
mul alimentar era calculat cu mare grijă, ca deţinutul să 
nu moară imediat, ci să fie slăbit treptat prin înfometare. 
Pe lângă faptul că alimentele erau puţine, se și stricau 
din cauza proastei gospodăriri, ori se fura din ele. Îngri- 
Jirea medicală era inexistentă: exista un aşa-numit doctor 
Lungu, care n-a consultat niciodată vreun deţinut, n-a 
tratat niciodată un bolnav, îi lăsa pur și simplu să moară, 
zicând: „Să lăsăm natura să lucreze.“ Sanitarul le dădea 
uneori, cum îl tăia capul, câte ceva: o aspirină sau pică- 
turi de valeriană. Era aceeași promiscuitate și umilire a 
demnității umane din toate închisorile comuniste: tine- 
tele pentru nevoi fiziologice care se aflau în celule; frigul; 
muncile istovitoare și umilitoare; percheziţiile noaptea; 
pedepsele cu carceră sau cu bătaia; izolarea deținuților 
grav bolnavi pentru a-i lăsa să moară singuri, așa încât 

codeţinuții să nu știe că au murit, pentru a se păstra 
„secretul“. Până și ancheta internă a Securităţii din anul 
1955, când, după moartea lu: Stalin, penitenciarul, care 
îşi atinsese scopul, redevenise o închisoare „obișnuită“, a 
dezvăluit procedurile criminale aplicate deţinuţilor din 
închisoarea Sighet. După cum se ştie, acolo au murit per- 
sonalități importante ale vieții politice și culturale ro- 
mânești, precum luliu Maniu, Gheorghe Brătianu, Dinu 
Brătianu, Alexandru Tătărescu, Radu Portocală, lon Peli- 
van, Constantin Argetoianu și mulţi alţii... 


Ajunși noaptea, episcopii mai în vârstă (Valeriu Traian, 
loan Bălan, Alexandru şi luliu) au fost duși într-o celulă 
goală, unde s-au culcat, frânţi de oboseală. A doua zi dimi- 
neață au hotărât să se împărtășească din cuminecătura 
pe care o luaseră cu ei de la Căldărușani, într-o cutiuţă 
de argint aurit. Se temeau s-o mai păstreze, ca nu cumva 
să fie găsită la percheziţii și profanată. 

lar li s-a spus să-și facă bagajul, au trecut printr-o 
percheziţie și au fost îmbrăcați în zeghe. Apoi au fost duși 
în celula 48, unde erau deja câţiva preoți. Au fost coborâţi 
apoi în beci ca să aleagă din gunoi niște cartofi încă uti- 
lzabili. 

Au urmat și alte treburi, mult mai istovitoare: pom- 
patul apei în întreaga închisoare, pentru care trebuiau 
să împingă câte doi, apoi câte patru la o roată ce mergea 
foarte greu, tăiatul lemnelor cu joagărul și crăpatul lor, 
apoi, în celulă, alesul fasolei și al legumelor etc. Era o 
încântare pentru milițieni să-i pună la desfundat closetele. 

„Toate sărbătorile de peste an le prăznuiarm în adâncul 
sufletului și cum se putea, împreună, în sfântă recule- 
gere, temniţerii se îngrijeau să fim legaţi în muncă tot 

timpul, și în Dumineci și Sărbători, căutând anume să 
ne umilească; aşa ne-au pus într-o Duminecă să alegem 

așchiuţe din gunoi și să le punem la uscat la soare; altă- 
dată fraţii, Dumineca, puși să curățească și să desfunde 

cloaca, Dumineca în timpul [destinat] liturghiei. Unii, 
cum am mai spus, se purtau de tot neomenește. Fiecare 

[dintre noi] putea să aducă Domnului jertfa sa în adâncul 

sufletului, unde nu putea pătrunde tiranul: «Nu vă temeţi, 
răsuna mereu cuvântul Domnului, de cei ce pot ucide 

trupul și mai mult nu pot face nimic.» 


Până la urmă, după ce au fost mutaţi dintr-o parte 
într-alta, episcopii s-au întâlnit cu toţii în aceeași celulă, 
nr. 44: „o celulă spre nord, unde nu pătrundeau razele 
soarelui decât la ecbinocţiu, în decurs de vreo săptămână, 
în lățime de vreo 5 centimetri, în dreptul ferestrei din 
dreapta, pe perete: atât în decursul anului; așa ani de-a 
rândul... Mărimea celulei, 5,5o m x 5,60 m... Aceasta a 
fost reședința episcopatului Bisericii noastre Române 
Unite cu Roma, începând cu 13 Februarie 1952. Cinci 
episcopi eparhioți, doi episcopi auxiliari, P.S. Chinezu și 
P.S. Chertes, consacrați episcopi după toate rânduielile 
canonice în lagărul de la Căldărușani, cum am mai po- 
menit...“2 Se mai afla acolo și canonicul Coriolan Tămâian, 
deoarece Securitatea bănuia că fusese şi el consacrat epis- 
Cop, ceea ce era fals. 

Se rugau împreună: la început stând în picioare în 
dreptul paturilor, dar li s-a interzis; apoi stând în tăcere 
cu faţa la perete; nici așa nu i-au lăsat; în final ședeau 
reculeși pe paturi, în tăcere sau cel mult șoptind. „Ne-a 


1. luliu Hossu, op. cit., pp. 277-278. 
a. Ibidem, pp. 286-287. 

lipsit sfânta liturghie, cu sfânta împărtășanie; ne-a rămas 
sfânta spovedanie, pe care o făceam săptămânal, și unii 
chiar mai des, cu împărtășania spirituală, străduindu-ne 
să rămânem strâns uniți cu Domnul Isus, știindu-L îm- 
preună cu noi.“! 

Raţia zilnică de hrană era de 250 g de pâine, adesea 
înlocuită de mămăligă, dimineața ceai, mai bine zis câteva 
bucățele de măr uscat puse în apă caldă, înlocuit apoi cu 
terci din făină de porumb măcinat cu cotor cu tot. La 
prânz era o gamelă de arpacaș, fiertură groasă de orz: 
„Pentru aceea, am spus zâmbind și între fraţi că am în- 
cheiat pact de neagresiune cu stomacul; eu îi dau ce pri- 
mesc, prepătind în gură cât se poate de bine, iar el îşi 
împlinea credincios datoria fiziologică.“? 

Aceia dintre episcopii și preoții greco-catolici care au 
trăit să povestească cum a fost viața lor la Sighet accen- 
tuează unitatea în credinţă, în rugăciune, în rezistenţă. 
Trăirea în credință nu însemna o simplă resemnare în 
faţa suferințelor pe care le aveau de îndurat, ci mai de- 
grabă o anume bucurie de a se întâlni cu Cristos în păti- 
mirea lui. De aceea nu aveau resentimente față de cei 
care îi chinuiau. 

E impresionantă și manifestarea iubirii frățești în cele 
mai mărunte gesturi: unica roșie proaspătă primită clan- 
destin și împărțită felii, coaja de săpun parfumat menită 
să mai acopere miasmele din celulă — ascunsă cu grijă, 
dată cu împrumut și în final lăsată ca moștenire, lingura 
cu mâncare oferită celuilalt din extrem de precarul „tan“: 

„Cu greu i s-a aprobat iubitului frate Valeriu regim de 
lapte, dar rar primea; până atunci n-am mai văzut lapte 


1. Ibidem, p. 237. 
a. Ibidem, p. 239. 

de când am venit de la Căldărușani; m-a îmbiat să gust 
și eu; ca să nu-l supăr, am luat cu lingura o dată; i-am 
mulţumit fratelui; am văzut și eu ce gust are laptele; mai 
dulce dragostea fratelui decât laptele, aceea m-a îmbu- 
curat și m-a mișcat.“! 

„Sărbătoream aniversările fiecăruia dintre frați, dân- 
du-ne îmbrăţișarea în dragoste frățească și bucurându-ne 


împreună întru Domnul, bucuria celor fără bucurii.“? 
E 


Tot acest regim le-a pus sănătatea la grea încercare. 
Cel mai în vârstă dintre ei, Valeriu Traian Frențiu, ajuns 
la Sighet la 75 de ani, era deja bolnav de inimă. Câtă 
vreme a putut, a ieşit la muncă —la plivit iarba din curte, 
la ţinut lemnele pe capră, la măturat, suportând multe 
grosolănii de la milițieni. Starea i s-a agravat din ziua 
de Florii, 12 aprilie, a anului 1952. Atunci a venit un ofiţer 
din București, a intrat în celulă și l-a întrebat furios pe 
episcopul Frențiu: „Bătrân nemernic, pe cine ai consacrat 
de episcop?“ Episcopul s-a făcut palid, apoi roșu, dar nu 
a scos un cuvânt. De a doua zi dimineaţă, a început săi 
se facă tot mai rău, picioarele i se umflau tot mai mult, 
cu greu mai putea să se dea jos din pat, adesea nu putea 
să doarmă; nu se plângea însă niciodată. Colegii de celulă 
făceau tot posibilul ca gardienii să nu-i observe starea, 
fiindcă l-ar fi scos din celulă să moară singur. Episcopul 
Hossu amintește de ultimele lu: clipe: 

„Vineri dimineaţă (1 iulie) ... a făcut sfânta mărturisire, 
pe care am ascultat-o îngenuncheat lângă pat, pentru a 


1. Ibidem, p. 277. 
2. Ibidem, p. 299. 

o putea face fără sforţare; după aceea s-a odihnit liniş- 
tit... noi am rămas în potolită reculegere, fiecare în su- 
fletul său cu o rugăciune pentru scumpul nostru frate. 
La amiază 1 s-a luat la ușă mâncarea, pe care nu a mân- 
cat-o, ci poate ceva din ce a primit fratele Ionel, și câteva 
pătrăţele de mămăligă cu puţină marmeladă. Sta liniştit 
pe pat; Cori se interesa mereu dacă are lipsă de ceva; eu 
eram acolo, pe patul meu, la picioarele dânsului, iar lonel 
în patul de alături, paralel cu al fratelui Valeriu, despăr- 
ţit de trecerea printre paturi; toţi concentrați, cu sufletul 
la dânsul. Directorul era absent din institut și asa s-a 
scăpat mai uşor de izolarea temută de noi. ... De la un 
timp, între cinci şi şase, a început să respire mai adânc, 
și iarăși mai potolit, apoi iarăşi mai adânc; nu după mult 
timp, a început să respire liniștit, dar cadenţat, ritmic 
regulat, tot mai scurt, tot mai scurt, ritmic regulat, ca 
pâlpâinile unei lumânări spre terminate; atunci am ob- 
servat că aceasta este stingerea; m-am întors spre fraţi 
şi ne-am asezat cu toţii în genunchi, în rugăciune, pentru 
cel ce se stingea; m-am uitat de-aproape, îngenuncheat 
lângă pat, la faţa liniștită; respirația cadențată, tot mai 
încet, apoi o respirație adâncă, însoţită de un sunet ca de 
oftat, și apoi, după câteva pâlpâiri, respirația a încetat.“! 
Abia după ce colegii de celulă au rostit toate rugăciu- 
nile pentru răposațţi, l-au anunţat pe sergentul de servi- 
clu, care la rându-i i-a anunţat pe ofiţer şi pe sanitar. 
Aceștia au dispus să fie transportat în pătură într-o celulă 
goală. De acolo fraţii nu l-au mai văzut. După cele aflate 
mai târziu, se pare că a fost înmormântat în aceeaşi 
noapte, fără sicriu, în cimitirul orașului; în documentele 


1. Ibidem, p. 304. 

de atunci se spune că mormântul a fost „mascat ca să nu 
poată fi identificat“, conform secretomaniei penitencia- 
rului de la Sighet. 


Calvarul hui loan Suciu a fost mai sinuos. Am văzut cum 
a fost cel dintâi dus de la Căldărușani la Interne (10 mai 
1950) pentru încercarea, eșuată de altfel, de înscenare a 
unui proces. De acolo la Jilava, apoi cu trenul personal de 
la București la Satu Mare și de acolo cu un camion deschis 
până la Sighet, unde ajunge la 26 octombrie. 

La început se știe că s-a aflat într-o celulă împreună 
cu alţi deţinuţi, printre care loan Ploscaru, de la care 
aflăm amănunte: 

„Era bolnav. Suferea din tinereţe de colită de fermen- 
taţie... Alimentele, puţine și neindicate pentru colită, îi 
distrugeau lent sănătatea. Suporta foarte puţine alimente. 
Acestea erau cartofii, coaja de pâine şi arpacașul, pe care 
îl spăla în apă înainte de a-l mânca... De multe ori stătea 
zile întregi pe pat fără să mănânce, ca să i se vindece 
intestinele prin repaos alimentar.“ În 2 februarie 1951, 
au intrat câțiva milițieni în celulă și i-au pus pe toţi să 
se dezbrace până la piele. Celula era extrem de rece: era 
o fostă magazie foarte mare, iar lemnele puține n-o puteau 
încălzi. Când au plecat milițienii, după vreo oră, el abia 
s-a putut sui în pat. 

„Spre primăvară, când zilele erau însorite, îndrăznea 
Și dânsul să iasă la aer... Ordinul repetat mereu: «Capul 

Jos, mâinile la spate» în timp ce ne mișcam, el nu-l putea 
respecta și a cerut voie să stea lângă zid fără să se miște... 


1. loan Ploscaru, op. cit., p. 136. 

După ce s-a terminat plimbarea, m-am dus să-l iau de 
braţ ca să-l ajut să urce treptele. El avea în mână o ră- 
murea dintr-un prun, care atunci înflorea. Se uita la cele 
trei flori și la restul bobocilor. Ca o presimţire a apropia- 
tului sfârșit, mi-a spus: «Uite așa a fost si viaţa mea, 
câteva flori si mulţi boboci...»“! 

În mai 1951, starea lui de sănătate s-a înrăutățit. Când 
doctorul a intrat în celulă, colegii i-au cerut să-l ajute. 
Doctorul s-a mulțumit să zâmbească ironic. Ştia regula: 
nu murea nimeni în celulă, ci era dus la izolare. După o 
oră, au venit să-l ia, chipurile, la spital. Toţi știau ce în- 
seamnă asta. A fost dus într-o celulă cu un etaj mai jos, 
unde era singur; nu i s-a mai dat de mâncare decât, din 
când în când, niște griș fiert în apă. Culmea, acest regim 
i-a făcut bine, pe cât se putea, așa că a fost scos de acolo 
și mutat într-o celulă cu un alt bolnav, profesorul Neda 
de la Blaj, care toată ziua tuşea şi scuipa sânge... 

În sfârşit, după ce și-a mai revenit puţin, la 13 februa- 
rie 1952, loan Suciu a fost mutat în celula 44, unde s-a 
reîntâlnit cu confrații săi episcopi, spre marea emoție și 
bucurie a tuturor. 

Colegii de celulă au observat că era așa de slăbit după 
înfometarea sistematică la care fusese supus, încât orga- 
nismul nu mai primea hrana. Nu mai putea merge decât 
sprijinit sau purtat pe braţe, dar „era cu sufletul înălțat 
ȘI vioi; sufletul limpede și treaz.... Fratele nostru scump 
era liniștit, mângâiat, nici un cuvânt de lamentare, dim- 
potrivă, era senin şi zâmbitor, dureri nu avea, dar pu- 
terile se topeau“. 


1. Ibidem, pp. 139, 141. 

Așa a început anul 1953. În februarie a căzut la pat; 
nu mai putea fi nici măcar dus la plimbare afară; colegii 
se străduiau să-l facă să mănânce câte ceva, dar nu putea 
înghiţi mai nimic. La un moment dat, a dorit puţină supă 
de chimen; cu mare greutate a primit-o. Odată a cerut 
un măr, dar nu i s-a dat; mai mult, directorul Vasile Ciol- 
pan a intrat în celulă mâncând el un măr, iar odată a și 
zis că ce rost are să-i mai aprobe — să se hotărască: ori cu 
viii, ori cu Morții. 

„Era liniştit, de dureri nu s-a tânguit nici un cuvânt, 
decât că picioarele pe încetul au ajuns paralizate...; îl 
îngrijea de-aproape şi părintele Chinezu cu toată dragos- 
tea, ca un înger păzitor ... noaptea, multă vreme şedea 
lângă dânsul pe pat, pe întunerec; nevăzându-l, îl chema, 
iar Titu răspundea: «Aici sunt, dragă, lângă tine»... Într-o 
vreme a cerut să i se rostească încet la pat scurte rugă- 
ciuni, cum ar fi: «Inimă preasfântă a lui Isus, mântuies- 
te-ne pe noi», «Inimă neprihănită a Mariei, roagă-te pentru 
noi», şi altele asemenea, obişnuite: «Crucii Tale ne închi- 
năm, Hristoase, și sfântă Învierea ta o lăudăm ŞI omănm»; 
dânsul ascultând medita, și îi era mai uşor... Fratele Titu 
îi era și duhovnic, adică la dânsul obişnuia să se mărtu- 
risească încă de la Căldărușani. Acum, tot aşa; de când 
eram împreună, o făcea în toată săptămâna şi mai des. 
Fără alimentaţie și fără odihnă, se stingea pe încetul... 
Așa a dus-o cinci luni grele... cu o seninătate şi linişte de 
admirat...“ 

În noaptea de 27 Iunie 1953, s-a făcut o percheziţie în 
celulă, dar pe el l-au lăsat în pace, pentru că a spus că 
nu se poate ridica, fiindcă e slăbit. În celulă ori mergea 
lumina toată noaptea, de nu puteau dormi, ori era întu- 
neric beznă. În noaptea aceea era întuneric. 

„Fratele Ionel l-a chemat pe Titu la sine, să șadă pe 
pat lângă el; nu peste mult, părintele Titu ne-a anunţat 
că PS. Ionel e pe sfârşite: «A intrat în agonie.» Ne-am 
ridicat și am mers în Jurul patului...; i-am pipăit pulsul 
și le-am spus fraţilor că pulsul mai bate, foarte slab și 
încet de tot, dar pulsul era; ţineam mereu mâna pe puls, 
până a încetat de a mai bate... Fratele nostru scump a 
trecut liniștit la veşnicie, ascultând fericit şi el invitarea 
Domnului Isus: «Slugă bună și credincioasă, intră întru 
bucuria Domnului tău.»“! 

Era prea întuneric ca să-l pregătească spre a fi luat; 
după ce s-au rugat, s-au odihnit până în zori. Înainte de 
ora 5, când se suna deşteptarea, au spus ultimele rugă- 
ciuni, i-au dat dezlegarea și sărutarea de pe urmă și au 
anunţat decesul. Au venit politrucul și sanitarul: conduși 
de aceștia, colegii l-au purtat pe o pătură până într-o 
celulă goală. L-au sărutat pe frunte și au fost nevoiţi să-l 
lase acolo... Avea 47 de ani. Nici lui nu îi se cunoaște 
mormântul: se știe doar că, de la jumătatea anului 1952 
cei care mureau la închisoarea din Sighet erau înmor- 
mântati, tot anonini, în cimitirul spitalului, din afara 
orașului, zis și „cimitirul săracilor“. 


La începutul șederii la Sighet, Tit Liviu Chinezu, fiind 
mai tânăr, încerca să-şi ajute colegii la treburile mai grele, 
dar n-a putut-o face multă vreme: 

„Dânșii purtau și tinetele de două ori pe zi: Chertes 
înainte, Cori în mijloc, ţinând de urechile ambelor tinete, 
și Titu în urmă. De la o vreme, Titu așa a slăbit încât nu 


1. Iuliu Hossu, op. cit., pp. 321-824 pass. 

mai putea ieși cu tinetele; astfel am ajuns eu al treilea... 
înlocuind pe iubitul frate Titu Liviu; bun de ajutor tutu- 
ror, priceput în ale cusutului, Titu încoace, Titu încolo și 
tot așa, Liviu totdeauna gata de a face bucuros ce i se 
cerea, cusutul și petecitul unde trebuia.“ 

Numai că din cauza condiţiilor s-a îmbolnăvit de inimă, 
iar mai apoi de tuberculoză; pe zi ce trece boala se agrava: 
era liniştit și senin, blând și bun cu toți, însă puterile îl 
părăseau. De tratament medical nici vorbă. 

La un moment dat Securitatea a aflat că fusese con- 
sacrat episcop la Căldărușani: în 1951 a intrat în celula 
48 un inspector de la București și, uitându-se la Tit Liviu 
Chinezu, l-a întrebat deodată dacă nu cumva e episcop. 
El a răspuns: „Da, sunt; nu e nici o rușine să fii episcop.“ 
După acest incident, loan Ploscaru povestește: „Într-o zi, 
scos la aer, am trecut pe lângă fereastra celulei cu numă- 
rul 8, aflată la parter. Acolo era întemnițat episcopul 
Liviu Chinezu. Şi el a fost izolat de ceilalți. Ridicându-se 
în dreptul ferestrei mi-a şoptit că am fost izolați fiind 
bănuiţi că am fost consacrați episcopi.“? 

Tit Liviu Chinezu a mai trăit să vadă plecarea celor- 
lalţi trei episcopi supraviețuitori ai Sighetului. Episcopul 
Hossu povestește: 

„În dimineaţa zilei de 4 Ianuarie 1955, cam pe la ora 
4.00, înainte de a suna pentru deșteptare, care era la 
ora 5.00, a intrat în celulă locotenentul care venise de la 
București încă în vară și a trecut de mai multe ori pe la 
noi, cum am arătat, și surâzând a spus că cei trei episcopi, 
ȘI ne-a numit pe nume, să ne adunăm tot ce avem propriu, 
lingerie etc., și să mergem cu dânsul; mare emoție a tuturor; 


1, Ibidem, p. 317. 
2. loan Ploscaru, op. cit., p. 184. 

„.. primind voie de la locotenent, am dat caldă îmbrăţişare 
scumpilor fraţi care rămâneau mai departe în celula 44 
de neuitată pomenire, cu nădejdea că nu după mult timp 
ne vor urmă; ne-am dat frăţeasca sărutare întru Domnul, 
cu îmbărbătarea pentru zile mai bune; ne-a durut inima, 
mai ales pentru că îl lăsam pe scumpul frate Titu greu 
bolnav; l-am îmbrățișat din nou cu multă căldură; dânsul 
surâdea blând, cu bucuria că vede începutul revărsării 
zorilor libertăţii. Cum am aflat de la Cori şi Chertes mai 
târziu, numai după 10 zile de la plecarea noastră, scum- 
pul frate Titu Liviu Chinezu, consacrat episcop de la Căl- 
dărușani, a trecut la veșnicie, ascultând și el fericitoarea 
chemare a Domnului: «Intră întru bucuria Domnului tău. 
slugă bună și credincioasă.» ... L-au scos din mijlocul 
celor doi frați care îl îngrijeau şi l-au dus în altă celulă, 
să moară așa, singur; ne-a spus Cori că ... l-a prins de 
mână și nu voia să-l lase, șoptind: «Nu mă lăsați!» Cu 
scumpul frate, sunt patru episcopi trecuți la veșnicie din 
celula 44, doi morți acolo, Frențiu și Suciu, doi scoși pe 
moarte, Durcovici si Chinezu.“! 

Preotul Coriolan Tămâian, „Cori“, a povestit într-o 
mărturie dată preotului Anton Moisin cele întâmplate 
după plecarea celor trei episcopi: din 12 ianuarie 1955, 
Tit Liviu Chinezu s-a simţit foarte rău, nu mai vorbea, 
nu mai mânca. Colegii încercau să-l acopere, ca să nu 
observe gardianul și să-l ia de acolo ca să moară singur. 
N-au reuşit s-o facă multă vreme: a fost luat şi dus într-o 
celulă de o singură persoană, celula 62, sub pretext că-l 
duc la spital. A murit câteva ore mai târziu, pe 15 ianua- 
Te 1955. Avea 51 de ani. 


1. lulu Hossu, op. ciț., Pp. 350-351. 

Pentru cele petrecute în acea celulă, există o prețioasă 
mărturie dată, după 1990, de arhiepiscopul romano-ca- 
tolic Adalbert Boroş. Acesta împreună cu viitorul cardi- 
nal Alexandru Todea alcătuiau „echipa de măturători“ a 
închisorii. Trecând pe lângă celula 62, au avut posibili- 
tatea și curajul să intre înăuntru și i-au dat muribun- 
dului dezlegarea finală cu o cruciuliță pe care Adalbert 
Boroş reușise s-o păstreze: 

„No şi atunci am curățit casa [închisoarea Sighet] şi 
de fapt Todea a intrat la bolnavul. Chinezu a observat, a 
deschis ochii, a zâmbit și a sărutat crucea asta și a primit 
absoluțiune și a doua zi a murit. 

Rep.: Și de unde aţi știut că se află acolo? 

Adalbert Boroș: Gardianul a spus... au fost buni gar- 
dienii, mai ales unul din Oradea, unul mic, şi spunea că 
este în ultima cameră, unde noaptea se vede-n orice seară 
că este lumină... Când nu mai este lumină, atuncea a 
murit. Și noi totdeauna... din geamul... ne-am uitat dacă 
mai este lumină și a doua zi n-a mai fost lumină și gar- 
dianul spunea că a murit noaptea.“! 


Ca și pentru ceilalți doi episcopi greco-catolici morţi 
la Sighet, nu s-au întocmit acte de deces, iar înmormân- 
tarea s-a făcut noaptea, în mare taină. Episcopul Chinezu 
a fost înmormântat tot în „cimitirul săracilor“, fără vreun 
semn distinctiv. 

În cursul anului 1955, comandantul închisorii a fost 
tras la răspundere pentru neîndeplinirea formalităţilor 
legale. lată câteva fragmente din declaraţia sa, în orto- 
grafia originală: 


1. Arhiva Ghika de la ARCB, Fondul audio Aurora Sasu, înre- 
gistrarea Episcopului Boroş Adalbert: 41.03 minute. 

„...pe data de 5-6 mai 1950 a început să sosească Dube 
cu deținuț odată cu deținuţ a venit și fostu ministru Jianu 
Marin înpreună cu fostu colonel Baciu Ion, care a stat 
vreo 2 zile aici în localitate..., la una din dube a venit un 
deţinut deja mort și unu nebun, pe cel mort a dat ordin 
ca să viie căruța de la spital și a fost dus la spital pentru 
a fi îngropat, și a spus că să se facă un proces verbal de 
constatarea morți și să semneze 2 medici dar să se păs- 
treze secretu. 

Întrebând că pe viitor cum să procedez, mi sa spus că 
tot la fel să se facă proces verbal și să semneze 2 medici 
dar să se păstreze secretu a mai spus că înpreună cu 
comandantu Securităţi din oraș să căutăm un loc pentru 
ai putea înmormânta dar în timpu nopţi și să nu anun- 
țăm necăieri moartea lor... cu fostu căpitan de Securitate 
și comandant al Secuntăţi judeţene din Sighet Mureșan 
Alexandru unde am stabiht unde trebuie sa fie în mor- 
mântațţi, în anul 1950-51 Și 52, până întrun timp în cimi- 
tiru oraşului, datorită faptului că la orce oră din noapte 
mai: circula oameni am intervenit din nou pe lângă co- 
mandantu securități din oraș pentru a stabili un nou loc 
mai ascuns şi după câteva zile de la intervenţia mea... 
mia indicat locul unde trebuie să-i transport pe cei morți, 
adică în cimitiru spitalului, care este în afară de oraș. 

Faptu că noi nam făcut nici un act de deces ci numai 
proces verbal, este că așa ni sa dat ordine verbale de către 
fostu ministru Jianu și de fostu Colonel Baciu Ion, con- 
stituind pentru noi o sarcină de partid și de stat şi mai 
mult un secret de stat... 

Pentru noi dacă ar fi fost ordinu ca să le facem acte de 
deces nar fi constituit niciodată o greutate, ci din contra 
o ușurinta prin faptu că nar fi trebuit să facem groapă 

noaptea şi nici nu lam fi înmormântat noaptea ci am fi 
lucrat ziua şi fără leacă de teamă din partea nimănui, dar 
fiind dat ordinu că este secret și că noi trebuie să aplicăm 
dictatura proletariatului așa cum nea învățat partidu, noi 
am aplicat acest lucru cu cel mai mare secret...“ 


a 


Cei trei episcopi rămași în viață la Sighet erau cei mai 
în vârstă. Şi ei au avut mult de suferit, intrând deja cu 
sănătatea slăbită, încât e de mirare că au supravieţuit 
condiţiilor îngrozitoare și lipse: oricărei îngijiri medicale. 

lată ce ne mai istorisește episcopul Hossu: 

„PS. loan Bălan suferea de stomac, nu putea suporta 
fasolea, nici varza; în acest chip, din ce biata se primea, 
nu putea să se nutrească; încolo, era tare și vânjos din 
făptură, cum se spune, dar slăbea mereu... Fratele Ioan 
... a cerut de multe ori directorului să i se cumpere din ce 
biata aveau la dânșii o centură pentru hernia de care 
suferea, bilaterală; nu i s-a împlinit cererea mult repe- 
tată. I s-a rupt cercul și, în cealaltă celulă, o tot repara 
iubitul frate Vezoc. Aici o repara cum putea fratele Titu; 
sfoară nu era; atunci se scotea din pătura, pledul propriu, 
sfoara de urzeală, se împletea și cu aceea lega centura 
frântă, în această stare, la vârsta fratelui loan, cam 73 de 
ani pe atunci, spărgea butuci în curtea temniţei și făcea 
toate lucrările așa-zise «voluntare», impuse.“2 


1. Comisia Prezidenţială pentru Analiza Dictaturii: Comuniste 
din România, Volum editat de M. Berindei, D. Dobrincu, A. Goşu, 
Istoria comunismului din România. Documente — Perioada Gheor- 
ghe Gheorghiu-Dej [1945-1965], Editura Humanitas, București, 
2009, pp. 508-510. 

2. luliu Hossu, op. cit., pp. 316-317. 

„Odată ne-au dus pe toţi cei din cameră la curăţatul 
closetelor; ne-au înfundat în cele două W.C.-uri din ca- 
petele coridorului; nici nu încăpeam bine cu toţii, dar 
voiau să ne umilească; așa a stat și a curăţat întreg epis- 
copatul și auxilianii în cele două W.C.-uri; când era să 
ieşim, au împins înapoi pe P.S. Bălan să steie să mai 
curețe și singur; [miliţianul) îi purta ciudă încă de la 
tăiatul lemnelor, părându-i-se că s-a uitat urât la dânsul; 
n-a fost adevărat, nu s-a uitat urât, căci blândul frate 
episcop nu avea această datină; dar lui i s-a năzărit așa, 
întrucât [episcopul] purta ochelari cu sticlă foarte groasă; 
fiind operat la ochi, suplineau lentila ochiului; l-a îm- 
brâncit și l-a pus să mai frece, absolut fără nici o vină; 
când s-a întâmplat acea năzănre, după urcarea noastră 
la etaj a venit milițianul și l-a înjurat și l-a ocărât în toată 
forma, făcându-l porc bătrân; ne durea inima văzând ce 
făcea cu scumpul nostru frate; de atunci era pornit îm- 
potriva fratelui loan, defel fără nici o vină.“ 


„Preasfintitul Alexandru Rusu suferea de cord, încă 
de acasă, și cu stomacul, dar a rezistat bine; s-ar fi mirat 
prof. Haţieganu luliu, care l-a examinat la clinica din 
Cluj și mi-a spus că starea sa este gravă: «Dacă se întâm- 
plă ceva de pe o zi pe alta, nu-i mirare, dar poate să o 
ducă peste tot, nu putem şti»; și iată, cu ajutorul Dom- 
nului a dus-o bine, totdeauna cu moralul înălțat şi bine 
dispus. Nu-i pria mămăliga; cerea mereu regim de pâine 
în loc de mămăligă; era purtat de director cu vorba că va 
cere de la București aprobare; până la o vreme tot amânase 





1. Ibidem, p. 292. 

și în urmă i-a răspuns la o nouă cerere: «Dar mănâncă 
mămăligă, că din aceea ai ieșit»; cu asta s-a terminat cu 
aşteptarea. Cu toate acestea, s-a ținut bine până la sfâr- 
şit; topit şi dânsul la corp, ceea ce era firesc, dar s-a men- 
ținut în puten... 

Mare maestru în ale cusutului era fratele Alexandru, 
care nu scotea din atelierul său lucru făcut de mântuială; 
a avut un sveter pe care a pus numărate 28 de petece; 
spuneam glumind că era în felul său o Penelopă. 

Eu am început încă de la Dragoslavele, cum am arătat, 
cu cusutul ghetelor și am reușit; am continuat la Căidă- 
rușani, şi-i arătam fratelui Alexandru ce progres am făcut; 
nu numai cusut, ci cusut frumos, se mira și dânsul; am 
constatat că aș putea fi calificat de ucenic înaintat. 

La Sighet necazul că nu era ac și aţă; se primea rar și 
pe scurtă vreme, câteva ore, câteodată, asa, la întâmplare... 
apoi așteptare vreo lună, două până dădea din nou cu 
țârâita. Așa treceau zilele vieţii în temniță, rămânând 
pe plan sufletesc seninul luminii harului Domnului; ne 
bucuram de un singur ac care a rămas bine ascuns și 
păstrat la fratele Alexandru, cu care mai coseam pe ascuns, 
să nu fim văzuţi de la vizeta din ușă; dar s-a rătăcit și 
acela, mare pierdere. Fratele Alexandru, cu mare răb- 
dare și deosebită măiestrie a făurit singur un ac, reușind 
cu mare greu să-i facă urechea; acesta s-a numit «argin- 
tul», cu acesta s-a ajutorat lumea noastră restrânsă.“ 

„La 0 percheziţie, o mică lamă de tinichea ascuţită și 
folosită pentru a tăia carnea au aflat la fratele Alexan- 
dru... de astădată, fiind de față politrucul, s-a înfuriat; 
lama era mai lungă decât bucățelele de mai înainte, era 


2. Ibidem, pp. 316, 318. 

așa numitul «paloș», moștenit de la părintele canonic 
Folea, care a ieșit ca pensionar și l-a lăsat Preasfinţitului 
Alexandru, care l-a ținut bine ascuns și l-a salvat la multe 
percheziții, acum însă s-a întâmplat necazul; trecusem 
cu toţii cu bine peste percheziţie și eram așezați cu toţii 
în colțul camerei; deodată, un miliţian, căutând în pal- 
toanele care erau aruncate în mijlocul camerei, află în 
tivitura unui palton «paloșul»; îl probă politrucului, care 
exclamă cât este de mare: «Cu acesta poţi omori un om»; 
o bucată de tinichea cam de 10 cm. «A cui este paltonul?», 
întreabă răstit; iubitul frate Alexandru răspunde: «Este 
al meu.» «la-l și du-l la neagra, depune tot»: a fost dez- 
brăcat şi lăsat fără bocanci, numai în cămaşă şi indis- 
pensabile; toamna târziu, desculț pe beton sau scândură, 
nu-mi aduc aminte, dar era frig de toamnă târzie... a fost 
ținut dezbrăcat 3-4 ore, dacă nu mai mult; când s-a re- 
întors, a fost ca înghețat, a fost îmbrățișat cu drag și 
apoi așezat îndată lungit pe pat; au început părintele 
Cori și părintele Chertes să-l fricţioneze bine și, acope- 
rit bine, s-a odihnit; ne-am temut nu cumva să se îmbol- 
năvească de pulmonie; cu ajutorul Domnului, a scăpat 
cu bine...“! i 


* 


La un moment dat și luliu Hossu s-a îmbolnăvit. Până 
atunci nu fusese niciodată cu adevărat bolnav, în afară 
de scurte răceli, nevralgii etc. Şi la Sighet, de la tăiat 
de lemne, i se mai întâmpla să ducă o gripă pe picioare. 
Dar spre sfârşit, l-a doborât o slăbire a puterilor de nu 
mai putea nici să mănânce. E adevărat că la închisoare 


1. Ibidem, pp. 336-337. 

a ajuns să-și piardă toți dinţii, pentru că de un tratament 
stomatologic nu putea fi vorba. 1 se întâmplase la Cluj să 
se molipsească de gripă de la câte cineva venit în audienţă: 
ascultând de doctor, stătea în pat și nu lăsa pe nimeni să 
intre, ca să nu se molipsească la rându-i. Lua niște pra- 
furi simple, asculta glumele doctorului, care la nerăbda- 
rea lui îi zicea : „Preasfinţite, dacă eu aş putea vindeca 
gripa în două zile, atunci l-ar da jos pe Matiaș de pe cal 
(în piaţa Unirii) şi m-ar așeza pe mine călare“, și își reve- 
nea neașteptat de repede. Acum însă nici vorbă de me- 
dicamente, de binefăcătoarea supă de ch:men cu care se 
dresese de atâtea on. Își amintește: „Vedeam cum în dra- 
gostea lor fraţii erau îngrijorați de situaţia mea, dânșii 
stăruiau să stau la pat; nu mă puteam hotări la aceasta; 
cu greu mă îmbrăcam și stăteam lungit pe pat, aşa mă 
simțeam mai bine; am ajuns foarte slăbit în puteri, așa 
că chemam pe părintele Chertes... să mă acopere; țineam 
picioarele lungite lângolaltă, să nu apese unul peste ce- 
lălalt, cauzându-mi durere în amândouă, așa erau de 
slăbite; puteai simţi oasele descoperite de mușchi și carne 
până sus, și toate coastele și spinarea. 

Nemaiputând ieși cu tinetele în această stare, când 
de abia puteam face câţiva pași, legănându-mă și cu teama 
de a cădea, pierzându-mi echilibrul, a intrat la purtatul 
tinetelor, ca al treilea în locul meu, iubitul frate Alexandru. 

Așa m-am luptat cu gripa grea, din juru! Sfintelor Paști 
1954 până pe la mijlocul lui Mai, mai bine de o lună. Tem- 
peratură nu puteam lua, că termometru n-a intrat în 
camera noastră... mă simțeam bătut mălăieţat, cum se 
zice, și slăbit de tot în puteri; știind însă că toate organele 
îmi sunt sănătoase, încrezător în mila Domnului şi a Maicii 

Domnului ocrotire, purtam încercarea cu nădejde de îm- 
bunătățire... 

După patru-cinci săptămâni, am început să mă simt 
ceva mai bine și mai ușurat, din ce în ce mai binişor; am 
început să iau puțină mâncare, de tot puţină la început, 
să câștig ceva în puteri. 

Mulțumită Domnului și Preacuratei, pe încetul m-am 
refăcut, încât încă după o lună-două am reluat postul 
meu la purtatul tinetelor, deși eram încă slab, dar am 
venit să-l eliberez pe fratele Alexandru, care nici el nu 
era tare, mai ales că suferea cu inima...“ 


Am văzut că, în zorii zilei de 4 ianuarie 1955, acelaşi 
locotenent de la București care mai fusese de câteva ori 
să vadă dacă nu i-a „înmuiat“ închisoarea încât să cedeze, 
a intrat în celulă, i-a numit pe nume (milițienii îi chemau 
doar pe numere) pe episcopii loan Bălan, Alexandru Rusu 
și Iuliu Hossu și le-a spus să-şi facă bagajele. Și-au adunat 
repede puţinul pe care îl aveau, au obţinut învoire să-şi 
ia rămas bun de la fraţii care rămâneau mai departe în 
celula 44 „de neuitată pomenire“, cu nădejdea că vor ieși 
ȘI ei în curând, și au plecat cu locotenentul, ca de obicei 
fără să li se spună încotro. 

Au fost duși mai întâi în magazie, unde şi-au schimbat 
zeghea cu hainele cu care veniseră, acum periate și aran- 
jate. Li s-au dat înapoi lucrurile confiscate. La micul dejun 
au primit bunătăţi, li s-a dat și mâncare de drum. luliu 
Hossu avea un gemantan elegant, primit cadou, cu care 
umblase pe vremuri și pe la Roma. „Acest geamantan a 





1. Ibidem, pp. 340-344. 

dorit să-l ducă directorul, la insistență, am consimțit; 
m-am cugetat în acel moment: «Dacă l-ar vedea Cori, și-ar 
aduce aminte de ce am spus în faţa fraților: Când vom 
vedea pe dl. director ducându-ne geamantanul la mașină, 
atunci va fi bine».“ S-au urcat în dubă și au pornit. 

Au făcut mai multe opriri pe la alte închisori. Peste 
tot când coborau din dubă li se puneau ochelari negri, ca 
să nu vadă unde se află. Au suferit mult pe drum, pentru 
că erau foarte slăbiți și, deși primiseră pătuni, nu reușeau 
să se încălzească. 

În zorii zilei de 6 ianuarie 1955 au ajuns la București. 


CAPITOLUL 2 


Liberi? 


La 28/29 octombrie 1948 cei șase episcopi ai Bisericii 
Greco-catolice române au fost arestaţi. În lagăr a fost 
consacrat episcop în secret şi preotul Tit Liviu Chinezu. 
Dintre ei unul a murit în anchetă la DGSP, trei au murit 
în închisoarea de la Sighet. Ultimii trei, supraviețuitori, 
au fost scoşi de acolo la 4 ianuarie 1955 și duși la Bucu- 
rești. Au ajuns la 6 ianuarie, în zori. 

Și acum? 


Era o perioadă de relativ dezgheţ după moartea lui 
Stalin. 

După câteva ore petrecute tot într-o închisoare, au fost 
duși într-o casă conspirativă a Securităţii pentru a primi 
primele îngrijiri medicale, căci arătau groaznic. Trebuiau 
șterse urmele! 

Au fost instalaţi în două camere cu geamuri din sticlă 
opacă şi cu vizete la uși. Hrana era bună şi îmbelşugată, 
un doctor îi vizita aproape zilnic: se vedea că trebuia să 
dea socoteală mai sus. 

La două săptămâni după „eliberare“, episcopilor li s-a 
spus „să ia pe ei toate veșmintele bune“ și insemnele 
episcopale: au fost duși, cu ochelari negri la ochi, în clădirea 

Ministerului de Interne, unde erau așteptați de Dumitru 
Dogaru, pe atunci director în Ministerul Cultelor, care 
într-un fel încerca să le câştige bunăvoința: 1-a adus acolo 
până și pe cei doi frați ai episcopului Hossu care locuiau 
în București și pe care nu-i mai văzuse de la arestare. 
Directorul Dogaru a încercat să le ofere o imagine a mo- 
mentului, ca fiind unul de destindere și revenire la nor- 
malitate şi „la muncă pașnică și rodnică“. În acest context, 
spunea el, guvernul dorea să le creeze „o altă situație și 
așezare“: cum episcopii refuzaseră anterior să primească 
pensie, deoarece acceptarea scoaterii la pensie ar fi echi- 
valat cu părăsirea eparhiilor şi resemnarea cu măsurile 
luate faţă de Biserică, guvernul voia să le fixeze o sumă 
pentru întreținere. Dogaru le-a prezentat și o listă cu 
zece mănăstiri ortodoxe, din care ei să aleagă unde ar 
dori să domicilieze. Răspunsul unanim al celor trei epis- 
copi a fost că ei nu pot accepta decât revenirea asupra 
decretului de desființare a Bisericii Greco-Catolice, de la 
1 decembrie 1948; cât despre domiciliu, ei nu pot avea 
altul decât reședințele lor episcopale, unde i-a pus Biserica. 
Aceasta ar reprezenta adevărata destindere... Directorul 
le-a răspuns că el „n-are mandat în ceea ce privește tre- 
cutu 

După o lună de ședere în casa Securităţii, au fost in- 
ternați la spitalul „I.C. Frimu“, actualul Spital de urgență 
Floreasca. Din acel moment nu li s-au mai pus ochelari 
negri când erau duși dintr-un loc în altul. Medicii i-au 
îngrijit cu atenție, s-au străduit să le refacă dantura, pe 
episcopul Bălan l-au operat cu bine de hernie, l-au tratat 
și pe episcopul Rusu de boala sa de inimă. Puteau primi 
și vizite. S-au bucurat să poată iarăşi ține în mână o 
carte. În ziua de Paști li s-au creat condiţii să celebreze 

împreună liturghia — în cabinetul stomatologic — chiar 
cu odăjdii, aduse cu împrumut de la un episcop ortodox 
pensionat. Au stat în spital câteva luni bune, începeau 
să se refacă, sperau că odată ajunși în aer liber își vor 
reveni destul de bine. 

Înaintea plecării din spital, au fost duşi în audienţă 
la ministrul Cultelor, Miron Constantinescu. Acesta le-a 
spus că „trecerile au fost libere, și oricum, asupra trecu- 
tului nu se va mai putea reveni“. De acolo, i-au dus în 
audiență la Petru Groza, care era acum președintele Marii 
Adunări Nationale: i-a primit cu voie bună, ca și cum 
nimic nu s-ar fi întâmplat de când nu se mai văzuseră (la 
10 octombrie 1948!) și le-a spus tot felul de povești despre 
vizita sa în China. Episcopii și-au reiterat cererea: rea- 
bilitarea Bisericii Greco-Catolice în drepturile ei consti- 
tuționale, cu libertatea deplină a cultului. Petru Groza 
le-a răspuns că e lucru greu: abia a reușit să-i scoată de 
la Sighet, poate că în viitor va putea mai mult. 


Pe 7 mai 1955, cei trei au fost duşi la mănăstirea 
Curtea de Argeș. Acolo, Mircea Neicov, director în Minis- 
terul Cultelor, le-a spus că sunt în domiciliu obligatoriu 
(se spunea pe atunci D.O. sau „domiciliu forțat“) şi că deci 
n-aveau voie să iasă din localitate; nu li s-a dat nimic 
scris în acest sens. Știau că sunt supravegheați perma- 
nent. Securitatea plasase în jurul lor o întreagă reţea de 
informatori. 

La un moment dat, un fost preot greco-catolic, împre- 
ună cu do: domni care se prezentau ca avocaţi greco-cato- 
lici, au venit la Curtea de Argeș și le-au propus episcopilor 
ca preoţii şi intelectualii din toate eparhiile să se orga- 
nizeze pentru a lansa în rândul credincioșilor o mare 

acţiune de strângere de semnături pentru libertatea Bi- 
sericii. Spuneau că s-ar aduna astfel „camioane de liste“ 
de dus la autorităţi. Episcopilor li s-a părut că era o provo- 
care din partea Securităţii și au răspuns că ei acționează 
printr-o singură organizaţie, legală, constituțională — Bi- 
serica. 

Un moment cu neprevăzute urmări a fost vizita la 
Curtea de Argeș a însărcinatului cu afaceri al ambasadei 
Franţei, apoi a ambasadorului Statelor Unite. Francezul 
a stat de vorbă cu episcopii zece minute, iar americanul 
nu s-a întâlnit deloc cu ei (era într-o vizită turistică). După 
plecarea celui din urmă, preotul ortodox Remus Ilie, care 
îl însoţise, i-a cerut episcopului Rusu un exemplar al 
memoriului făcut de acesta, în ideea că poate va avea 
ocazia să i-l înmâneze ambasadorului! Despre ce memo- 
riu era vorba? În iulie 1955, Alexandru Rusu, căruia i se 
îngăduise să plece câteva zile la București, la spitalul 
Colțea, pentru boala sa de inimă, trimisese un memoriu 
ministrului Cultelor, în care cerea, în numele tuturor, 
libertatea Bisericii Greco-Catolice: făcuse mai multe exem- 
plare, pe care le răspândise și printre credincioși. Nu se 
știe ce soartă a avut exemplarul cerut de Remus Ilie, dar 
aceste vizite aveau să fie exploatate mai târziu de Secu- 
ritate pentru a-l acuza pe Alexandru Rusu de înaltă tră- 
dare și a-l condamna la închisoare pe viaţă. 


Știrea că episcopii au ieșit din închisoare a dat mari 
speranțe preoților și credincioșilor care rezistaseră în Bi- 
serica Greco-Catolică scoasă în afara legii, dar vie în clan- 
destinitate. Au început să-i viziteze pe episcopi, se vorbea 
de o reorganizare a clerului. Această scânteie de speranţă 
a fost amplificată de știrea că urma să se desfășoare în 

toată ţara un recensământ, care în mod normal ar fi tre- 
buit să menționeze și religia celor recenzați. Acesta a 
avut loc în februarie 1956, dar în formulare nu s-a men- 
ționat religia. Faptul a stârnit, începând cu aprilie 1956, 
o altă formă de manifestare identitară: ceea ce s-a numit 
„Miscarea petiționară greco-catolică“, în cadrul căreia zeci 
de mii de locuitori de la orașe și de la sate au trimis pe- 
tiţii, ori unii chiar s-au dus direct la Ministerul Cultelor, 
declarându-și apartenența la Biserica Greco-Catolică și 
cerând restabilirea ei în drepturi și eliberarea celor trei 
episcopi.! În anul 1956 au circulat cu insistenţă zvonuri 
care anunțau legalizarea iminentă a Bisericii Unite. În 
memoriile lor, petiționarnii reluau aceste informații şi 
acuzau autoritățile locale, precum şi structurile Bisericii 
Ortodoxe Române, că se opun legalizării Bisericii Gre- 
co-Catolice. 


La 23 aprilie 1956, după multă pregătire și reflecţie, 
cei trei episcopi redactează un memoriu către autontăți. 
Ei protestează împotriva arestării ilegale, mulțumesc 
pentru eliberarea din ianuarie 12955 și pentru îngrijirea 
din spital, dar arată că „eroarea iniţială, mult mai grea 
și dureroasă“, a interzicerii Bisericii Greco-Catolice n-a 
fost remediaţă. Subliniază binefacerile unirii de la 1700 
pe plan naţional, cultural și social și cer, ca un prim pas 
spre rezolvarea definitivă, să se anunţe oficial că toți aceia 
care sunt sau vor să fie greco-catolici au dreptul indiscu- 
tabil să-și exercite cultul fără nici o piedică. Și acest me- 
moriu a fost răspândit, spre încurajare, printre credincioși. 


1. Cf. Ovidiu Bozgan, „Mișcarea petiţionară greco-catolică din 
1956“, Studii de Istoria Bisericii, red. Ovidiu Bozgan, Editura Uni- 
versităţii din București, Bucureşti, 2003. 

Spre sfârsitul șederii lor la Curtea de Argeș, episcopii 
au aflat de existenţa unui plan ciudat de „consolidare a 
revenirii greco-catolicilor la ortodoxie“. lată un extras 
dintr-un raport al Securităţii pe această temă, din 21 
iulie 1956, semnat de însuși ministrul de Interne, colo- 
nelul Alexandru Drăghici: 

„În ultima vreme, în faţa situaţiei create (de „mişca- 
rea petiţionară“], Patriarhia, alarmată, a convocat Sino- 
dul la 28 iunie 1956 și a prezentat spre aplicare un plan 
conţinând o serie de măsuri... Așa, de pildă, prima mă- 
sură prevăzută de Patriarhie este ca, timp de două luni 
(25 iulie—a5 septembrie 1956), toţi profesorii de teologie 
ortodocși și profesorii școlilor de cântăreţi bisericești să 
fie trimişi în regiunile cu preponderență greco-catolică 
și, prin predici în biserici și conferinţe cu preoţii, să liniș- 
tească spiritele și să consolideze actul revenirii. Or, o 
asemenea măsură, în momentul de faţă, când masa cre- 
dincioşilor greco-catolici este asmuţită de preoții greco-ca- 
tolici instigatori împotriva clerului ortodox, nu poate 
decât să confirme toată propaganda acestora, care arată 
că clerul ortodox este cel care se opune restabilirii cultului 
greco-catolic. O informare la faţa locului a organelor noas- 
tre a stabilit că, cu mult înainte de discutarea în Sinod a 
planului Patriarhiei de trimitere a teologilor, populația 
greco-catolică a și fost informată de acest lucru...“ 

Paragraful ultim permite concluzia că acest proiect 
fusese lansat la un anumit nivel de conducere al Securi- 
tății (fără acordul căruia Patriarhia nu putea lansa un 
asemenea plan) și că, estimând consecinţele acestuia, un 
alt nivel al aceleiași Securităţi a stopat întreaga acțiune. 

Raportul Securităţii spune în continuare: 

„O altă măsură preconizată în Planul Patriarhiei este 
aceea care prevede executarea unei înregistrări de felul 
unui recensământ al preoților, în care fiecare preot tre- 
buie să completeze un chestionar și să declare singur 
cărui cult îi aparține. Această posibilitate a fost sesizată 
imediat de conducerea reacționară greco-catolică, care a 
și dat dispoziţiuni preoților greco-catolici reveniţi să pro- 
fite de această ocazie şi să se declare ca aparţinând cul- 
tului greco-catolic și să pună astfel autorităţile bisericeşti 
[ortodoxe] în faţa unui fapt împlinit.“ Raportul prevedea 
în continuare anularea imediată a dispoziţiilor relative 
la trimiterea teologilor și la înregistrarea preoţilor, dar 
și spulberarea oricărui: zvon că s-ar reda hbertatea Bisoe- 
ricii Greco-Catolhce. 

Bineînţeles că episcopii, care aflaseră, după cum am 
văzut, de aceste planuri, s-au străduit să-i prevină pe 
credincioşi că a colabora cu măsurile „de consolidare a 
revenirii“ ar echivala cu o lepădare de Biserica Greco-Ca- 
tolică, și anume una benevolă de această dată, de vreme 
ce nu se desfăşoară sub ameninţare, ca în 1948. 

Poporul a urmat chemarea episcopilor. Socotind că 
Puterea de Stat nu se mai amestecă în chestiunile reli- 
pioase, oamenii aveau curajul să se declare pe față gre- 
co-catolici și să le ceară preoţilor, mai ales celor „trecuţi“ 
la ortodoxie, ca, în chestionarele lansate prin protopo- 
piate, să-i declare, cel puţin pe ei, ca greco-catolici. 


În faţa noii situaţii, Securitatea a intrat în alertă. La 
13 iulie 1956, episcopii au fost anunţaţi să-și adune lu- 
crurile, pentru că vor fi mutați la mănăstirea ortodoxă 
de maici de la Ciorogârla, aflată la 15 km de București, 
pentru că la Curtea de Argeș urmează să se facă un muzeu. 

Au obţinut cu greu un răgaz de o zi. Așa că la 14 iulie au 
ajuns la Ciorogârla. Ei nu știau, dar un dosar de 984 de 
pagini, rod al supravegherii efectuate la Curtea de Argeș, 
era trimis în urma lor la Securitatea din Bucureşti de 
către Securitatea din Pitești. Direcţia a III-a de la Bucu- 
rești a poruncit supravegherea atentă a corespondenței 
lor și a oricărei persoane care pleacă de ia, ori vine sau 
domiciliază la Ciorogârla! Au rămas împreună acolo o 
lună, urmăriţi îndeaproape de agenți instalați în casa de 
vizavi. 

Motivația reală a acestei mutări a fost prezentată ul- 
terior într-un memoriu pe care episcopul Alexandru Rusu 
avea să-l redacteze după mutarea sa în domiciliu obliga- 
toriu la mănăstirea Cocoş (vezi mai jos). În acel memoriu 
el se referă la un episod surprinzător ce a avut loc la 
mănăstirea Ciorogârla cu puțin înainte de 10 august 1956, 
din care se vede că la un moment dat autorităţile au în- 
cercat să oprească, prin episcopi, mișcarea revendicativă 
trezită în Biserica Greco-Catolică: 

„Ministerul Cultelor, fiind informat, evident, și despre 
cele întâmplate în legătură cu acţiunea de «consolidare», 
a trimis la Ciorogârla pe dl Director Rodeanu. Acesta a 
venit cu însărcinarea să ne comunice că acţiunea orto- 
doxiei nu mai continuă și că dl Ministru al Cultelor aș- 
teaptă să înceteze, în consecință, și din partea noastră, 
a Episcopilor greco-catolici, orice mișcare de răspuns la 
numita acțiune. Rău a făcut ortodoxia — ne spunea, în 
esenţă, dl Rodeanu — că a pornit această mișcare. Ea este 
o «agitație confesională inadmisibilă». De aceea a şi tre- 
buit să fie contramandată. Dar, dacă a greșit Biserica Or- 
todoxă, nu trebuia să greșească, spunea D-sa, și Episcopii 


LIBERI? 209 


greco-catolici, răspunzând cu mișcarea de apărare schi- 
țată mai sus." 

Episcopii au răspuns că nu-și făcuseră decât datonia 
de a întreprinde tot ce le stă în puteri pentru a redobândi 
pentru credincioșii lor — pe căi absolut legale și numai pe 
acestea — dreptul de a-şi putea exercita cultul în toată 
libertatea, garantată constituțional tuturor cetăţenilor 
țării. Se vede că răspunsul a nemulțumit autorităţile, 
care au purces la dispersarea celor trei episcopi. 


La 10 august 1956, vine la mănăstire directorul Neicov 
şi îl anunţă pe episcopul Rusu că va fi primit în audienţă 
peste trei zile de ministrul Cultelor. Era o stratagemă ca 
Securitatea să-l ia mai ușor de lângă ceilalţi și să-l izoleze 
în Dobrogea, la mănăstirea Cocoş. Plecarea episcopului 
Rusu a avut loc la 13 august. A doua zi a venit la Cioro- 
gârla episcopul Teoctist (viitorul patriarh) împreună cu 
un episcop vicar. Le-au comunicat adevărata destinaţie 
a lui Alexandru Rusu și după aceea i-au spus episcopului 
Iuliu Hossu să-și aleagă o mănăstire din apropierea Bu- 
cureștiului. Acesta a răspuns că până atunci n-a cerut 
nimic altceva decât libertate pentru Biserică. Dacă totuşi 
ar avea ceva de cerut acum, ar fi să se întoarcă „fratele 
Alexandru“ la ei, iar el să rămână acolo cu „fratele loan“! 
Evident, nu acestea erau planurile autorităţilor. Pe 6 au- 
gust 1956, episcopul Hossu a fost dus la mănăstirea Căl- 
dăruşani (unde mai fuseseră cu toţii în 1949!). Trecând 
prin București, i s-a dat voie să treacă pentru câteva minute 
pe la cei doi fraţi ai săi. 

Episcopul loan Bălan a rămas singur la Ciorogârla. 

Nu aveau să se mai vadă pe această lume. 


ET 

Ca să se înțeleagă mai bine evenimentele, trebuie po- 
vestit un fapt care a precipitat lucrurile și a spulberat 
speranţele de normalizare a situaţiei. Crezând că vor 
convinge autoritățile că greco-catolici constituie o comu- 
nitate importantă, un grup de preoţi au organizat la Cluj, 
la 12 august 1956, în piața din fața bisericii Piariștilor, o 
liturghie, la care au participat câteva mii de oameni. Cei 
trei episcopi greco-catolici îi îndemnaseră pe preoţi și pe 
credincioși să se declare greco-catolici, dar nu au avut în 
vedere organizarea unei liturghii în piața publică, fapt 
care i-ar fi expus inutil pe credincioși și pe preoți. Secu- 
ritatea s-a folosit de ceea ce a numit ea „0 provocare“ ca 
să reacționeze radical: val de arestări care să pună capăt 
oricărei lupte pentru drepturile greco-catolicilor. 


|: 


În cei trei ani cât a mai trăit, loan Bălan a mai avut 
încă multe de îndurat. Nu avea voie să plece de la Cioro- 
gârla, era mereu vizitat de informatori — unul chiar din 
propria familie — care aveau sarcina să raporteze Secu- 
rității starea lui de spirit și mai ales să-l demoralizeze. 

O bună parte din notele informatorilor s-au păstrat 
în arhivele Securităţii și se poate afla din ele câte ceva 
din viața celor trei episcopi; pentru multe aspecte sunt 
singurele surse care mai există. Se pune întrebarea câtă 
credibilitate au aceste note. Se pare că au: nu era vorba 
de informatori ocazionali, ci de unii care erau „marșru- 
tizați!“ la episcopi și erau instruiți cu privire la întrebă- 
rile ce trebuiau puse, erau bine „legendaţi“, așa încât să 

1. Marșrutizare: termen folosit în primii ani de funcţionare a 


Securităţii, însemnând dirijarea informatorilor într-un anumit 
mediu, pentru îndeplinirea unor sarcini specifice trasate de ofițer. 

nu stârnească bănuieli episcopilor, şi erau verificaţi prin 
compararea rapoartelor lor cu rapoartele paralele ale 
altor informatori sau prin înregistrarea convorbirilor cu 
microfoane ascunse. Astfel informatorii ajungeau foarte 
repede la concluzia că Securitatea „știe tot“ şi că ei nu 
pot face altceva decât să spună tot. Rapoartele lor (ver- 
bale sau scrise) erau redactate în formă finală de ofițerul 
de Secunitate care răspundea de informatorul respectiv. 
Acesta nu modifica conţinutul, însă îl putea eventual re- 
zuma. La sfârșitul notelor informative, ofiţeri superiori 
redactau așa-numitele „Note ale Biroului“, care cuprin- 
deau o serie de comentarii şi de concluzii, precum și de 
noi ordine împotriva celor vizaţi. În acest fel, persecuția 
își continua neîntrerupt cursul. 

Astfel se stie că la episcopul loan Bălan, aflat la Cio- 
rogârla, au fost trimiși 14 informatori și refentor la el 
s-au păstrat 5g de note informative. 

Din astfel de „Note ale Biroului“ se poate vedea uneori 
și la ce presiune au fost supuși unii ca să devină infor- 
matori, precum și preocuparea multora dintre ei de a nu 
raporta în fond nimic care să dăuneze celui în cauză, de 
unde nemulțumirea Biroului. De exemplu: 

„Faţă de materialul prezentat și în raport de sarcinile 
care i s-au trasat, considerăm că agentul n-a adâncit în 
mod suficient problemele pe care le-a pus în discuţie, deşi 
a avut ocazia și ar fi putut să facă acest lucru. În legătură 
cu aceasta, i s-a atras... atenţia că nu a adâncit suficient 
problemele, trecând chiar peste unele aspecte care aveau 
menirea de a-l pune pe Bălan 1. în situația ca să-şi pre- 
cizeze poziţia pe linia activităţii sale clandestine greco-ca- 
tolice. ...lagentul] a justificat că a scăpat din vedere aceste 
lucruri (le-a uitat) și că nici episcopul nu i-a permis să-şi 


212 MARTORI Al FERICIRII. ȘAPTE VIEŢI DE SFINȚI ROMÂNI 


spună şi el părerea, ci a vorbit numai el... | s-au trasat 
sarcini în continuare de a stabili activitatea dubioasă și 
legăturile episcopului Bălan Ion în mediul clandestinită- 
ţii greco-catolice.“ 


Având nevoie de îngrijire medicală, episcopul a cerut, 
în ianuarie 1958, ca Arhiepiscopia Romano-Catolică să-l 
ajute cu transport și găzduire pentru îngrijirea ochilor şi 
pentru tratamente dentare urgente. Arhiepiscopia nu era 
în situaţia să-l poată primi, așa că a fost „îndrumat“ către 
Patriarhie: acolo a fost foarte bine primit. A fost chiar 
invitat de patriarh la masa dată în cinstea demnitarilor 
bisericești proaspăt numiţi în funcţie: mitropolitul Colan 
al Sibiului (fostul episcop ortodox de Cluj) și episcopul 
Teofil Herineanu al Clujului (fost preot greco-catolic). În 
altă zi, a fost invitat să meargă împreună cu patriarhul 
la teatru, îmbrăcat în ţinută episcopală, ca să vadă piesa 
Apus de soare a lui Delavrancea. Era însă supravegheat 
continuu și nu putea primi vizite din afară (nici măcar 
din partea unui medic). Avea să mai revină la Patriarhie 
pentru câteva zile la începutul lui martie. 

Un amănunt interesant printre altele se poate afla din 
„Notele informative“: „La Patriarhie, Bălan l-a întâlnit 
pe Herineanu din Cluj, care se afia la București pentru 
învestitură [ca episcop ortodox]. Herineanu l-a salutat 
cu săru-mâna chiar în fața patriarhului. În cadrul unei 
întâlniri a lui Bălan cu Herineanu, acesta din urmă a 
spus că el se consideră catolic, ca și în trecut, și că a accep- 
tat silit să devină episcop ortodox. 1 s-ar fi spus că ori 
închisoare, ori consacrare.“ 


La 7 iulie 1959, loan Bălan și-a pierdut cunoștința de 
două ori. A fost ridicat şi îngrijit de Luca Bălteanu, un 

om deosebit care ar merita să fie mai bine cunoscut: fost 
intendent al episcopului Vasile Aftenie, el a rămas alături 
de episcopii supraviețuitori ai Sighetului, apoi alături de 
episcopul loan Bălan, până la moartea acestuia. Din ra- 
poartele Securităţii se vede că Luca Bălteanu nu a putut 
fi racolat sub nici o formă ca informator — știm că nu i-ar 
fi îngăduit conștiința și nici nu era şantajabil cu ceva. 

Dându-și seama că are nevoie de tratament medical 
specializat, episcopul a făcut cerere către Departamentul 
Cultelor ca să poată pleca de la Ciorogârla și să meargă 
la Lugoj. Rezultatul a fost că ordinul de domiciliu obliga- 
toriu care până atunci fusese verbal s-a transformat în 
ordin scris pentru el și pentru luliu Hossu (episcopul 
Rusu era deja arestat), „pentru a nu se da posibilitatea 
ca acești episcopi să se folosească de faptul că, în mod 
oficial, nu au D.O. și deci să se deplaseze în scopuri duș- 
mănoase“! Episcopul Bălan mai ceruse și înainte să se 
întoarcă la Lugoj, după cum relatează informatorii, dar 
directorul Rodeanu de la Culte îi spusese că acest lucru 
se va putea doar dacă trece la ortodoxie. 

La un moment dat, pe când celebra liturghia, a para- 
lizat. Simţind că i se apropie sfârşitul, a vrut să se spo- 
vedească. A venit la el preotul romano-catolice Francisc 
Zudor, care îl vizitase deseori, cu voie de la Secuntate. 
Acesta a povestit că l-a găsit în pat. l-a spus să rămână 
așa, dar el n-a vrut, ci s-a străduit să se pună în genunchi, 
spunând „E mare lucru să te poţi spovedi“... 

La moartea episcopului, în ziua de 4 august 1959, s-a 
făcut o primă slujbă la Ciorogârla. Pe lângă membri ai 
familiei, au participat şi maicile de la mănăstire, precum 
ȘI localnici. Se adunaseră în jur de 70-80 de persoane. 

A fost înmormântat la București, în parcela preoților 
din cimitirul Bellu Catolic. 


EI 


Am văzut că la 13 august 1956 Alexandru Rusu a fost 
mutat la mănăstirea Cocoș, de lângă Tulcea. De remarcat 
că ordinul fusese dat înainte de data de 10, deci înainte 
de liturghia de la Cluj din 12 august; de fapt autoritățile 
erau alarmate de combativitatea și influenţa acestui epis- 
cop. Şi de acolo ela înaintat un memoriu adresat CC al 
PMR în care relua teme din memoriul redactat de episcopi 
la Curtea de Argeș şi arăta că îndemnurile lor către preoți 
și credincioși să se declare deschis greco-catolici au fost 
justificate de îngrijorarea provocată de acțiunea plănuită 
de Biserica Ortodoxă de „consol:dare a unificării biseri- 
cești“, în contextul în care impresia generală era că „Pu- 
terea de Stat nu se mai amestecă în chestiunile religioase“. 
Cerea amnistierea tuturor celor condamnați în legătură 
cu credința lor catolică, eliberarea celor trei episcopi și 
aducerea lor în capitală pentru iniţierea, în contact și cu 
Sfântul Scaun, a unor discuţii cu autorităţile ca să se gă- 
sească „soluţia problemei întregului cult catolic din țară“. 

Din acest memoriu aflăm și câte ceva despre starea 
de sănătate a semnatarului: „Subsemnatul, împlinind de 
curând 72 de ani de viaţă și având boli organice, cunos- 
cute celor două spitale din București («I.C. Frimu» și 
«Colţea») unde am fost internat anul trecut, mă găsesc 
în imposibilitatea de a avea aici tratamentul medical și 
medicamentele necesare. Aceasta mai ales şi pentru că, la 
1 septembrie a.c., mi s-a impus, în plus, și Domiciliu Obli- 
gatoriu, pe nu mai puțin decât 5 ani, pe care Securitatea 
din Tulcea îl interpretează (contrar părerii Miliției, care 

mi-a luat declarația în cauză) că nu am voie să mă depla- 
sez din mănăstire nici până în comuna Niculiţel, pe al 
cărui teritoriu se află.“ 


N-a rămas mult la mănăstirea Cocoş: la zo decembrie 
1956, adică după 4 luni și 3 săptămâni, a fost ridicat şi 
dus la DGSP Galaţi, apoi la DGSP Cluj, unde i s-a montat 
un proces în urma căruia a fost condamnat la „temniță 
grea pe viață. 

Ordinul de arestare, din 10 decembrie 1956, vorbește 
despre activitatea celor 11 arestați după liturghia de la 
Cluj, spunând că ea s-a desfăşurat „în baza instrucțiuni- 
lor primite în mod verbal şi scris din partea foștilor epis- 
copi greco-catolici Bălan Ioan, Hossu Iuliu și în special 
din partea lui Rusu Alexandru, ce se dovedise a fi cel mai 
activ element dintre foștii episcopi în organizarea cleru- 
lui și credincioșilor ce aparținuseră cultului greco-cato- 
lic“. Se menționa că el difuzase cele mai multe exemplare 
din memoriile adresate de episcopi autorităţilor și că 
fusese principalul instigator al „mişcăni petiţionare“. 
Acestea („răspândire de publicaţi interzise“ şi „agitație 
publică“) i-ar fi atras doar o condamnare de 10 ani. l-au 
pus însă, numai lui, în seamă legătura cu însărcinatul 
cu afaceri al Franţei, cu care se întâlniseră cei trei câteva 
minute la Curtea de Argeș, precum și faptul că încredin- 
ase preotului ortodox Remus Ilie o copie a memonului 
său, pentru o eventuală reîntâlnire a acestuia cu diploma- 
tul american pe care îl însoţise. Drept aceea a fost învi- 
nuit de „înaltă trădare“. De ce numai el? Se poate bănui 
că un ordin de sus l-a „preferat“ pentru că era mai incisiv 
decât ceilalți doi; putea fi şi o măsură menită să-i înspăi- 
mânte pe greco-catolici şi mai ales pe ceilalți episcopi. 

În următoarele trei luni a trecut prin 29 de interoga- 
torii; la'ultimul, în 20 martie 1957, i s-a adus la cunoș- 
tință punerea sub învinuire. Pentru că era încadrat la 
„înaltă trădare“, procesul s-a desfășurat la Tribunalul 

militar din Cluj, între 4 aprilie și 3 iulie 1957. Când i s-a 
dat dreptul la „ultimul cuvânt“ (9 mai 1957), el a spus 
(în formularea instanței): „Rusu Alexandru a arătat că, 
în acţiunea pe care a întreprins-o, n-a intenţionat să des- 
făşoare luptă împotriva ordinii de stat, ci a înțeles să 
stăruie pentru redarea libertății cultului greco-catolic, a 
cărui interdicţie a considerat-o greşită.“ Sentința a fost 
totuşi: „temniță grea pe viață“. Merită remarcat că sin- 
gurul martor care ar fi putut clarifica cele cuprinse în 
acuzaţia de „înaltă trădare“, Remus Ilie (l-a mai întâlnit 
sau nu l-a mai întâlnit pe american? I-a dat sau nu i-a 
dat memoriul episcopului?), a fost blocat de Securitate 
ca să nu apară „la confruntare“ în fața instanței! 

După şedinţa la care i s-a dat „ultimul cuvânt“, Ale- 
xandru Rusu a și fost dus la închisoarea Gherla. 
Gherla era și ea printre cele mai temute închisori din 
perioada comunistă, unde se „desfășura“ temutul torționar, 
comandantul Petrache Goiciu. Preotul Tertulian Langa 
povestește o manifestare a acestuia: „Eram în închisoare 
la Gherla, sub patul mitropolitului nostru Alexandru Rusu, 
bolnav. Sub patul lui, paturile fiind supraetajate, făceam 
un cerc de rugăciune și recitam Rozariul. A intrat coman- 
dantul Goiciu, toată lumea s-a sculat în picioare, inclusiv 
eu, viteazul de mine, m-am sculat în picioare. Episcopul 
Rusu nu s-a sculat, pentru că nu putea, era infirmizat de 
boală. Furios, considerând că se află în faţa unui afront, 
Goiciu s-a repezit asupra lui, l-a bușit, l-a bușit, până când 
a obosit, cu pumnii. În timp ce era lovit, episcopul Rusu 

zicea: «Dă, domnule, dă, dar să ştii că cu fiecare lovitură 
se înalţă la ceruri o rugăciune pentru mântuirea ta.»“ 

Aici, la Gherla, și-a redactat episcopul toate cererile de 
recurs, de revizuire și de recurs la respingerea revizuirii. 

La 13 iulie 1958, a fost transferat la închisoarea Pi- 
tești. Cum arăta aceasta, chiar și la 6 ani de la încheierea 
„experimentului“, aflăm de la un martor care a trecut şi 
el pe acolo: „Celulele de la etajul superior erau foarte 
nesănătoase. Plafonul rece condensa vaporii, aşa că per- 
manent apa picura pe hainele noastre, ţinându-ne în con- 
tinuă umezeală... Aproape toate paturile din încăpere 
aveau trei nivele și în fiecare pat, cu excepţia celor de sub 
plafon, erau câte doi deținuți. Așa că în această cameră 
erau mai mult de 7o de persoane... Episcopul Alexandru 
Rusu ... a inițiat un program religios pentru fiecare du- 
minică. Dânsul spunea rugăciunile de la Sfânta Litur- 
ghie, iar George Guţiu cânta. În final, episcopul le ţinea 
o cuvântare.” 

La 6 iunie 1960, Alexandru Rusu a fost transferat la 
închisoarea din Dej, care avea un regim foarte sever, în 
special pentru preoţii catolici: izolări şi bătăi crunte. A 
rămas acolo 2 ani, 7 luni și za zile. 

La 18 ianuarie 1963, a fost transferat din nou la Gherla, 
unde avea să moară în mai puţin de patru luni. O măr- 
turie orală luată unui codeţinut, medicul Tiberiu Turcu- 
leț, descrie condiţiile de acolo: „Condiţiile obișnuite erau 
groaznice... Era un WC deschis, se aşeza fiecare, erau 
treizeci de indivizi, fiecare venea la rând, om după om. 
În permanenţă era ocupat... Ce apă, dom le? Veneai cu o 
ceșcuță de apă pe care o aveai. A fost fără aer. Gândiţi-vă 


1. Joan Ploscaru, op. cit., p. 285. 

că a trăit atâția ani fără aer, fără alimentație, cu miros, 
lipsă de orice, peste care s-a supraadăugat vârsta, s-a 
adăugat fragilitatea. Zi de zi aceeași mâncare, ani de zile, 
nu puteai să stai culcat, trebuia să stai în picioare tot 
timpul... plus pedepsele pentru lucruri pe care ei le con- 
siderau grave...“ 

Există şi mărturia pe care a trimis-o la Vatican medi- 
cul Cornel Petrasevici, care a fost cu el în celulă și, după 
eliberare, a emigrat în SUA. 

„La Gherla, în 1963, am stat în camera 7 cu treizeci 
de persoane, dintre care PS Rusu și PS Schubert... PS 
Rusu era suferind grav de cașexie cu uremie, urmare a 
anilor lungi de malnutriție. Cu toate acestea, în fiecare 
duminică ţinea slujbe religioase, însoțite de predici cu 
conținut concentrat și încurajând pe deținuți în momen- 
tele grele de descurajare. În luna mai 1963 nu se mai 
putea da jos din pat. M-a rugat să-l las să ţină ultima 
slujbă din viața lui. L-am rugat să fie cât se poate de 
scurt, căci mă temeam, la acest efort, să nu facă un acci- 
dent vascular. Răspundeam la slujbă. A predicat despre 
testamentul lui Cristos. A fost impresionant. Oameni în 
vârstă, foști demnitari... plângeau. Nu am avut puterea 
să-l opresc și nici nu putea fi oprit. La sfârșitul slujbei 
era fericit că și-a făcut ultima datorie. Mi-a spus: «Doc- 
tore, a: să scapi. Eu mai am câteva zile de trăit. Să mergi 
la Roma și să-i spui Sfântului Părinte că eu și cu toţii am 
stat la datorie și să nu uite de Biserica noastră Greco-Ca- 
tolică. Și mai spune-i, te rog, că am luptat și mi-am dat 

viața pentru Biserica Catolică şi pentru Papa.» I-am pro- 
mis. La scurt timp i s-a făcut rău și a fost izolat în «infir- 
menia celor gravi». Tratamentul a fost paliativ, departe 

de ceea ce se numește tratament medical. S-a stins într-o 
cameră... cu geamurile bătute şi fără lumină.“ 

La așa-zisa „infirmerie“, care consta în patru celule, 
a fost mutat la 3o aprilie și a rămas acolo până la 9 mai, 
când a murit. 

lată acum mărturia unui „coleg“ de infirmerie, preotul 
Emil Riti, despre ziua morții: „S-a spovedit, l-am dezlegat 
și am făcut canonul împreună. Era fericit. A urmat apoi 
masa, după care toți s-au culcat. Eu stăteam pe marginea 
patului, iar el stătea întins în pat, întors pe partea dreaptă, 
cu faţa spre mine. Spuneam împreună cu voce redusă 
rozariul. La ora 16.00 gardienii băteau toaca, semn că se 
schimba tura. După acest semnal, am văzut că episcopul 
Alexandru Rusu s-a întors foarte rapid pe spate, a scos 
mâinile de sub pătură, le-a pus pe piept şi a zis: «Doamne, 
Dumnezeule, primeşte jertfa vieţii mele pentru libertatea 
Bisericii Greco-Ca...». N-a mai terminat. Totul s-a petre- 
cut într-o fracțiune de secundă.“ 

Preoţii i-au făcut prohodul, apoi au chemat gardianul. 

Decesul apare în registrul de decese al orașului Gherla, 
dar locul înhumării nu a mai putut fi :dentificat. 


x 


Transferat la Căldăruşani în 16 august 1956, episco- 
pul luliu Hossu avea să rămână acolo până la moartea 
sa, în 13 mai 1970. A fost cazat la început într-una dintre 
camerele casei în care locuia arhimandritul Martinian 
Stoenescu, fost stareţ între anii 1918-1920. Casa era aşe- 
zată pe malul lacului, în exteriorul incintei mănăstirii. 
Pe când era acolo, a fost vizitat de patriarhul Justinian, 
care venise la mănăstire şi l-a invitat şi la masă. Epis- 
copul a acceptat în speranța că va mai putea pleda cauza 

Bisericii. l-a povestit cât au de suferit preoții și l-a rugat, 
să intervină, „să se repare păcatul săvârșit“. Și-a dat 
seama însă că nu sunt speranțe. 

După aproape 3 ani, la 13 mai 1959, a fost mutat în- 
tr-un loc unde putea fi supravegheat mai ușor, și anume 
în zidul de incintă, la intrarea în mănăstire. Acolo a locuit 
împreună cu un călugăr ortodox, Simeon Bulgaru, care-l 
supraveghea, având camera lipită de cea a episcopului. 
Era de fapt în curs „acțiunea informativă de grup Hossu 
și alţii“ a Direcţiei a III-a a Securității, care trasa ca 
sarcini: „Izolarea mai temeinică a episcopului Hossu 1. și 
influențarea lui pe linia descompunerii și desființării clan- 
destinității greco-catolice.“ Trebuia urmărită și corespon- 
denţa episcopului, precum și cea a unor rude și cunoștințe 
apropiate. O rezoluţie manuscrisă a generalului maior 
Evghenie Tănase cerea: „Trebuie să se intensifice munca 
pentru cunoașterea activităţii lui Hossu și a legăturilor 
sale, pentru că se vede că acesta este încă în centrul aten- 
ției greco-catolicilor“. 

În astfel de condiții a scris în taină, pe trei caiete aduse 
de fratele său Traian, ceea ce avea să constituie mai târziu 
volumul Credința noastră este viața noastră. Memoriile 
cardinalului dr. luliu Hossu, apărut la editura Viaţa Creș- 
tină din Cluj-Napoca, în 2003. 

Putea fi vizitat, dar știa că e supravegheat de Secu- 
ritate tot timpul. La un moment dat, rudele care au venit 
SBR vadă au constatat cu uluire că era, practic, încuiat 
in casă: cheia de la ușa de jos, care permitea accesul la 
eta), în camera lui, se afla la călugăr, acesta trebuia căutat 


i toată mănăstirea. S-a întâmplat chiar să-l încuie cu 
vizitatori cu tot! 

Continuau încercările de a-l demoraliza pentru a-l face 
să cedeze. În toamna anului 1958, trei directori din Mi- 
nisterul Cultelor au încercat să-l convingă că a rămas 
singur, că toţi credincioșii săi au trecut la ortodoxie. Într-o 
notă din iulie 1960, un informator redă o afirmaţie a epis- 
copului: „A spus că i s-a propus de mii: de ori să treacă de 
formă la Biserica Ortodoxă și că el a refuzat în perma- 
nență, și înțelege ca să rămână în forma în care se află 
până la moarte.“ 

Condiţiile de viaţă îi erau de fapt stabilite de Securi- 
tate, chiar dacă se încerca să se sugereze că iniţiativa 
este a starețului sau a Patriarhiei. Există un document 
al Securităţii despre instruirea unui informator: „l-am 
atras atenţia [agentului] asupra faptului că fixarea D.O. 
unui cetățean nu are nici o tangenţă cu preocupările De- 
partamentului Cultelor și de aceea prezența lui Hossu la 
Căldărușani și toate cele ce decurg din șederea şi com- 
portarea sa acolo sunt probleme ce interesează în exclu- 
sivitate organele Securității Statului.“ 

În 1964, odată cu amnistia generală a deţinuţilor po- 
litici, i s-a ridicat și episcopului Hossu domiciliul obliga- 
toriu. ] s-a cerut să indice o adresă pentru buletinul de 
identitate. EI a indicat drept „nouă adresă“ reședința sa 
episcopală din Cluj, de pe strada Moților nr. 26. Securita- 
tea a reacționat chiar de-a doua zi, fixându-i din nou do- 
miciliu obligatoriu, de această dată „pe termen nelimitat“, 
adică pe viață. 

Din 1965 şi până în 1968, episcopul luliu Hossu a adre- 
sat în fiecare an câte un memoriu — primele trei către 
prim-ministru, iar ultimul lui Nicolae Ceauşescu —, ce- 
rând repunerea în dreptuni a Bisericii Greco-Catolice. La 
nici unul n-a primit răspuns. 


+ (E 14 

În 1968, când urma să se serbeze cu fast semicente- 
narul Marii Uniri din 1918, conducerea Partidului și-a 
dat seama că episcopul luliu Hossu era unul dintre pu- 
ţinii supraviețuitori cu rol activ în acel eveniment. Lipsa 
lui de la festivități ar fi putut dăuna prestigiului inter- 
național pe care și-l dorea Nicolae Ceaușescu. Episcopul 
a refuzat să participe la festivități până ce nu va avea un 
răspuns la memoriile repetate adresate autontăților, în 
care cerea libertatea Bisericii. ] s-a ridicat totuşi D.O.-ul; 
era ceva de formă, căci pe buletinul de identitate apărea 
adresa mănăstirii Căldărușani: „localitatea Moara Săracă, 
jud. Ilfov“, iar regimul sever de supraveghere a continuat. 
Într-o rezoluţie manuscrisă pe un raport al Securităţii se 
spune: „Sarcina noastră este să-l supraveghem pe Hosu 
[sic]. ] s-a ridicat D.O., dar trebuie să-l lucrăm informativ.“ 

Însuși patriarhul, în timpul unei vizite la Căldărușani, 
s-a străduit să-l convingă să „accepte noile realități“. Re- 
zultatul e consemnat de un raport al Securităţii: „Timp 
de 6 ore — în care s-a servit și masa — cât au durat discu- 
ţiile dintre cei doi, patriarhul Justinian Marina s-a stră- 
duit să-l convingă pe Hossu luliu să renunțe la ideile sale 
fixe pe care le are cu privire la subordonarea sa oarbă 
față de Vatican, de faptul că în prezent lucrurile se pun 
altfel și că problema fostei Biserici greco-catolice nu se 
poate pune sub nici o formulă, mai ales că această părere 
o împărtășesc la ora actuală reprezentanți de seamă ai 
catolicismului... Sub nici un chip Hossu luliu nu a vrut 
să cedeze, ci dimpotrivă, căuta să-l convingă pe patriarh 
că el se situează pe o poziţie corectă, adică este oportun 
să se analizeze refacerea fostei Biserici greco-catolice. 
Patriarhul s-a arătat nemulțumit că n-a putut ajunge la 
un punct de vedere comun cu cel în cauză.“ 

În martie 1969, un trimis special al Sfântului Scaun, 
monseniorul Giovanni Cheli, a obţinut aprobarea „orga- 
nelor“ să-l viziteze pe episcopul Hossu la Căldărușani, ca 
să-i comunice că papa Paul VI l-a promovat cardinal şi 
că este aşteptat la Roma pentru învestire. În raportul său 
la întoarcerea la Roma, Giovanni Cheli povestește: „Când 
am fost numai cu el în chilie, l-am informat despre însăr- 
cinarea pe care o primisem și l-am spus că dorinţa Sfân- 
tului Părinte de a-l ridica la Sacra Purpură trebuia să fie 
interpretată nu doar ca o justă recunoaștere a meritelor 
sale, ci şi ca un omagiu adus Bisericii Greco-Catolice din 
România, o încurajare pentru episcopi, pentru cler și 
pentru credincioșii «uniţi», și o dovadă că Sfântul Scaun 
nu-i uită... Am adăugat apoi că, în intenția acelui Guvern, 
odată preconizat Cardinal, el ar fi trebuit să părăsească 
tara şi să se stabilească la Roma. 

Mons. Hossu a avut o clipă de uluire datorată eviden- 
tei surprize pe care i-o provoca vestea, dar imediat şi-a 
revenit spunând că Bisenca fusese întotdeauna «viaţa 
lui» și nu putea să o părăsească... mulțumea profund 
Sfântului Părinte că se gândise la el, dar simţea că nu 
trebuie să se despartă de turma sa... știa că ortodocșii şi, 
de asemenea, Guvernul ar fi fost bucuroși să scape de el, 
dar catolicii ar fi considerat plecarea lui ca o dezertare 
de la lupta cea bună dusă până atunci... și de aceea era 
hotărât să rămână la Căldărușani până în ziua în care 
Biserica «Unită» ar fi înviat, sau până la moarte... L-am 
întrebat pe Mons. Hossu dacă era dispus să lase această 
ultimă decizie la latitudinea prudenţei Sfântului Părinte, 
dar cu multă simplitate el a răspuns: «Prefer să nu... aş 
vrea ca Sfântul Părinte să se convingă că nu e bine ca 
eu să devin Cardinal... Eu sunt profund recunoscător 

Sanctităţii Sale, îi îmbrățişez și îi sărut picioarele... mă 
rog neîncetat pentru el, dar îl implor să mă lase să con- 
tinui aici opera mea pentru Bisenică... Pentru mine, e ca 
și cum m-ar fi creat deja Cardinal... Mă rog pentru Papa 
în fiecare zi și voi continua să o fac și de pe lumea cea- 
lalţă.» L-am întrebat pe Mons. Hossu dacă, putând să 
evite părăsirea țării, ar fi acceptat purpura. A reflectat 
o clipă şi apoi a răspuns că, și în acel caz, simţea în con- 
știință că trebuia să refuze... pentru că nu ar fi rezultat 
pentru Biserică nici un bine.“ 


Episcopul Hossu avea totuși speranța neclintită că 
totul se va termina cu bine pentru Biserică, deoarece 
lucrurile sunt în mâna lui Dumnezeu. Studentul Simion 
Mesaroș, care venise cu un grup de colegi să viziteze mă- 
năstirea, povestește întrevederea neașteptată pe care a 
avut-o cu el: 

„L-am cunoscut pe servul lui Dumnezeu Iuliu Hossu 
pentru prima oară în luna mai 1969, când dânsul se găsea 
la Mănăstirea Căldărușani, cu domiciliu forțat. În acea 
vreme eram student la București. Prezența mea acolo se 
datora unei excursii care avea ca obiective vizitarea pi- 
nacotecii de acolo, ce cuprindea lucrări originale ale lui 
Grigorescu, precum și a centrului seismografic afiat lângă 
mănăstire. Ştiam că episcopul luliu Hossu este acolo cu 
domiciliu forțat, însă nu mi-am închipuit că voi avea ocazia 
să îl văd, și cu atât mai puţin să îi vorbesc... După ce am 
vizitat biserica mănăstirii și pinacoteca ei, grupul nostru 
de studenţi s-a dispersat. Eu priveam picturile de pe zidul 
exterior al bisericii, din partea dreaptă a bisericii, orientat 
cu faţa spre poartă. De acolo am putut vedea, puţin lateral 
față de poartă, la un geam de la etaj, figura episcopului 


LIBERI? 225 


Iuliu Hossu. Deși nu-l văzusem niciodată până atunci 
(doar în câteva fotografii sau calendare), mi-am dat seama 
imediat că era dânsul. Distanţa dintre noi era relativ 
mare, dar puteam comunica între noi. Nu am îndrăznit 
să-l spun nimic, doar l-am privit. El, cu o voce scăzută, 
m-a întrebat: «De unde ești?» «Din Baia-Mare», i-am răs- 
puns eu, cuprins de o puternică emoție. Mi-a spus: «Adre- 
sează-te Jos, la poartă, la fratele Simion, și spune-i că 
l-am rugat să te lase până la mine». Plin de emoție m-am 
dus la acest călugăr, tânăr, cu barbă roșie și cu ochi al- 
baștri. M-a lăsat să intru cu condiţia să nu stau mult. Am 
urcat pe niște scări din lemn de stejar şi, ajungând sus, 
l-am întâlnit pe episcopul Iuliu Hossu, care mă aștepta 
în ușa chiliei. M-am așezat instinctiv în genunchi pe prag, 
iar dânsul m-a întrebat dacă știu cine este și de unde 
sunt. l-am răspuns și i-am povestit apoi situaţia greco-ca- 
tolicilor din Ardeal. I-am zis că o ducem foarte greu, că 
mergem la bisericile romano-catolice maghiare, deşi cre- 
dincioșii noștri nu prea înțeleg limba. L-am întrebat: «Prea- 
sfinţite, ce am putea face noi pentru eliberarea Bisericii?» 
În mintea mea credeam că îmi va răspunde să facem ac- 
țiuni de o cutare natură, să ne coalizăm, să ne adunănm, 
să ne numărăm. Răspunsul lui însă a fost de altă natură: 
«Măcar din când în când spuneţi un Tatăl nostru. Fiţi în- 
crezători. Soarta Bisericii noastre este în mâna lui Dum- 
nezeu!» După 5-6 minute de discuţie, a apărut călugărul 
Simion şi m-a scos afară. 

Multă vreme înainte de acest eveniment, am oscilat 
asupra preoţiei. Nu îndrăzneam să iau o decizie, mai ales 
în contextul în care Biserica noastră fusese desființată 
de comuniști. Întâlnirea cu episcopul luliu Hossu a fost 
decisivă pentru mine, am ales preoţia și astfel în anul 


.- 

1973 am fost hirotonit preot de episcopul Ioan Dragomir. 
În această întâlnire servul lui Dumnezeu Iuliu Hossu 
mi-a inspirat un optimism și o încredere în Dumnezeu 
care mi-a fost şi încă îmi este hrană.“ 


Începând din 1967, sănătatea episcopului e tot mai 
șubredă. În 25 februarie familia reușește să-l interneze 
la spitalul Colentina, spre nemulțumirea Secuntăţii, care, 
într-o „notă a Biroului“, observă: „Hossu Iuliu are D.O. 
la mănăstirea Căldărușani. În preajma internării în spital 
s-au deplasat la Căldărușani dr. Hossu Traian (nepot al 
fostului episcop) şi un frate de-al acestuia, care au con- 
statat starea sănătăţii și au propus Patriarhiei să-l in- 
terneze în spital. Agentul a precizat că există și acordul 
Departamentului Cultelor. Nu cunosc dacă a fost consultat 
Ministerul Afacerilor Interne în această privință, având 
în vedere că Hossu luliu se află cu D.O. în baza unei de- 
cizii ministeriale.“ A stat în spital o lună. 

Se mai știe despre o internare terminată la 2 sep- 
tembnie 1969. La ieșirea din spital, a putut trece pe la 
cimitirul Bellu Catolic, la mormintele episcopilor Vasile 
Aftenie și loan Bălan. 

În 1970, în 5 mai, episcopul Hossu a căzut de trei ori, 
de slăbiciune, în timp ce se plimba prin curte. A fost ri- 
dicat cu greu și dus în cameră, iar apoi, abia la 13 mai, a 
fost internat la Colentina. Acolo, în fiecare noapte îl veghea 
câte un preot. Singurul care a mai putut avea o convor- 
bire importantă cu episcopul cu puţin înainte de moarte 
a fost episcopul greco-catolic clandestin Alexandru Todea. 
În 26 seara, acesta i-a dat episcopului Hossu dezlegarea, 
l-a împărtășit și i-a administrat maslul, apoi i-a citit, con- 
form dorinței lui, din Evanghelia Sfântului loan. În 27 mai 

a venit să-l vadă un alt episcop greco-catolic clandestin, 
Joan Dragomir, dar luliu Hossu n-a mai putut vorbi. 

În 28 mai, la ora 9.15, şi-a dat sufletul. În urma pre- 
siunilor venite de la Culte, familia a fost obligată să-l 
înmormânteze a doua zi, pe 29 mai, la cimitirul Bellu 
Catolic. 


În consistoriul secret din go aprilie 1973, aşadar după 
moartea episcopului Hossu, papa Paul VI a făcut cunoscut 
numele românului care fusese creat cardinal in pectore: 

„Am socotit să-l alegem pe un eminent slujitor al Bi- 
sencii, care a meritat-o într-un mod cu totul deosebit prin 
fidelitatea lui, prin suferințe îndelungate și încercări crân- 
cene, cauzate tocmai de această fidelitate; pentru episco- 
pii, preoţii, călugării, călugărițele şi credincioșii Bisericii 
române de nit bizantin, el a fost ca un simbol și far al 
acestei fidelități. Este vorba de venerabilul nostru frate 
Iuliu Hossu, episcop de Cluj-Gherla, care a plecat din 
această viață la 28 mai 1970. Când a aflat de intenţia 
noastră, el ne-a rugat stăruitor să nu facem acest lucru, 
aducând motive care atestau o asemenea demnitate și îl 
arătau pe acel om ca pe un deosebit exemplu de uitare de 
sine și dăruit total, în mod emoționant, slujirii sufletelor 
Bisericii sale, încât am simţit că suntem datori să-i împli- 
nim dorința, cel puţin prin aceea ca această cooptare a lui 
în Colegiul cardinalilor să nu o facem cunoscută atunci.“ 

Chiar şi aceia care speraseră că dispariţia fizică a epis- 
copilor arestaţi în 1948 avea să desăvârșească desfiinţa- 
rea juridică a Bisericii Greco-Catolice Române au aflat 
destul de devreme că nu era așa. Episcopii despre care a 
fost vorba în această carte nu au fost ultimii. Înainte de 
închiderea Nunțiaturii ca urmare a denunţării Concor- 
datului de către regimul comunist, în 1950, nunțiul Pa- 
trick O'Hara mai consacrase trei episcopi clandestini — în 
1948 pe loan Ploscaru, de la Lugoj (11998), în 1949 pe luliu 
Hirţea, de la Oradea (1978), și, în 1950, pe loan Drago- 
mir, din Maramureș (71985), iar episcopul romano-catolic 
losif Schubert îl consacrase, tot în 1950, pe Alexandru 
Todea, din Reghin, viitorul cardinal (Ț2002). Tot în acea 
perioadă, în lagărul de la Căldărușani, odată cu Tit Liviu 
Chinezu, a fost consacrat și loan Cherteș, de la Cluj 
(1992). Toţi aceștia au trecut prin calvarul închisorilor 
comuniste până la amnistia din 1964, iar apoi au activat 
cu mult curaj, hirotonind noi preoţi pregătiţi în clandes- 
tinitate și fiind adevărate repere morale pentru credin- 
cioşii greco-catolici rămași fideli Bisericii lor. 

S-ar putea spune chiar că perioada în care Biserica Gre- 
co-Catolică a coborât în catacombe a fost una de întărire: 

riscându-și libertatea la fiecare celebrare a liturghiei sau 

a unei taine, preoţii și cei din jurul lor au devenit tot mai 

motivaţi, o solidaritate discretă și foarte puternică s-a 

instalat între ei. S-a produs și o apropiere mai mare de 

ritul latin, la care erau nevoiți mulți să apeleze pentru 

a-și păstra credința catolică (preoții greco-catolici clan- 
destini, deşi nu puțini, nu puteau strânge multă lume în 

jurul lor — de obicei doar numeroasa lor familie extinsă, 
care avea o justificare să-i frecventeze, invitând un prie- 
ten-doi și ținând la vedere un platou de prăjituri pentru 

eventuala vizită inopinată a vreunui „sectorist“). Mulţi 

preoți maghiari ardeleni, care înainte nu se prea stră- 
duiseră să înveţe limba română, atunci au făcut-o pentru 

a-i putea catehiza și spovedi pe românii greco-catolici. În 

zone din afara Transilvaniei, în Moldova, de pildă, preo- 
ţii greco-catolici erau primiți uneori de confrații lor latini 

să slujească în biserică liturghia și mai ales să spove- 
dească; erau ajutaţi și financiar cu „intenţii de liturghie“. 
Desigur, fiecare își câștiga existența mergând la serviciu; 
ȘI acolo exercitau un „apostolat al prezenţei“ remarcân- 
du-se prin seriozitate și colegialitate. Ne putem gândi că, 
dacă faptul de a fi greco-catolic ar fi fost bine văzut și ar 
fi constituit un element de promovare socială, un anume 

parvenitism ar fi invadat spaţiul Bisericii. Din fericire, 
nici astăzi nu e „la modă“ să fii greco-catolic; pur și simplu 
nu ma! e penalizat. Prejudecăţile comuniste asupra isto- 
rie1 românilor greco-catolici și a elitelor lor care au slujit 

cultura română sunt în continuare, împreună cu igno- 
ranța, un zid greu de trecut. Providența veghează pentru 
a-i feri de trufie și de triumfalism pe supraviețuitorii 
prigoanei comuniste. 


INCHEIERE 231 


Apropiata beatificare şi vizita papei Francisc în „Mica 
Romă“ — cum numea Eminescu Blajul —, locul din care 
episcopul Inocențiu Micu Klein a inaugurat trezirea na- 
ției sale românești, confirmă un alt fel de a scne istoria. 
Cei șapte Martori ai Fericinii din Biserica Română Unită 
sunt, desigur, o parte simbolică a unei generaţii de români 
de mare caracter. După ce au intrat în panteonul demni- 
tăţii prin suferința și devotamentul lor pentru adevăr, ei 
vor primi de acum în fața tuturor o nouă consacrare. Acea 
bucurie care îi oferă întotdeauna omului măsura... fără 
măsură a dragostei lui Dumnezeu. 

GLOSAR 


Administrator apostolic: conducător interimar al unei eparhii, până 
la numirea celui definitiv. 

Camilafcă: potcap rotund, acoperit cu un văl care atârnă pe spate, 
purtat de câlugării ortodocși și greco-catolici. 

Canonic: preot catolic care e membru al capitlului catedralei. 

Capitlul catedralei: corpul de canonici care îl ajută pe episcop în 
conducerea diecezei/eparhiei. 

CC al PMR: Comitetul Central al Partidului Muncitoresc Român. 

Congregaţie (la Vatican): organ administrativ, echivalentul unui 
minister, în cadrul statului Vatican. 

DGSP: Direcţia Generală a Securităţii Poporului, primul nume al 
Securităţii, la instaurarea regimului comunist. 

Eparhie (sau dieceză): unitate teritorială afiată sub păstorirea 
unui episcop. 

Episcopie sufragană: episcopie subordonată unei mitropolii. 

Exerciţii spirituale: practică spirituală, individuală sau de grup, 
în care participanţii își consacră tot timpul meditației şi rugă- 
ciunii, de obicei sub îndrumarea unui predicator. 

Intenţii (de liturghie): contribuţie bănească la întreținerea preo- 
tului şi a bisericii, oferită de un credincios la intenţia căruia se 
celebrează o liturghie. 

Misiuni populare: ciclu organizat la nivel de parohie, cuprinzând 
câteva zile de predici tematice și alte practici spirituale, de 
obicei în pregătirea unei sărbăton. 

Nunţiu (apostolic) (din lat. nuntius, „sol“, „crainic“): ambasador al 
Vaticanului într-o ţară. 

Partidul Muncitoresc Român: numele Partidului Comunist Român 
între 1948 și 1965. 

Prima Împărtășanie solemnă: în ritul bizantin, copiii primesc îm- 
părtășania odată cu botezul; totuși, când ajung la vârsta pri- 
ceperii, li se oferă o pregătire catehetică încheiată cu o liturghie 
la care împărtăşania e marcată de o solemnitate deosebită. 

Sacos: veșmânt de forma unei tunici cu mâneci largi şi cu croială 
aparte, purtat la liturghie de episcopii de rit bizantin în locul 
felonului preoţesc. 

Vechiul Regat: numele dat de ardeleni tentoniilor românești care 
făceau parte din Regatul României înainte de 1918. Locuitorilor 
lui li se spunea în Ardeal „regăţeni“. 

Vicar foraneu: preot pus de episcopul eparhial în fruntea unei cir- 
cumscripţii formate din mai multe parohii cu un statut special. 


MULȚUMIRI 


Mulţumirile noastre se îndreaptă în primul rând către Preasfinţi- 
tul Miha: Frăţilă, episcop greco-catolic de Bucureşti, precum și către 
Dl Emanuel Cosmovici, pentru materialele adunate cu neobosită râvnă 
și puse la dispoziţie cu toată generozitatea, precum şi pentru revizu- 
irea exactității conţinutului. 

O datorie de recunoştinţă Editurii Humanitas pentru acceptarea 
publicării acestei cărți. 

De mare folos ne-au fost sfaturile competente, încurajările și exem- 
plul Dnei Tatiana Niculescu. 

Mulţumim și Drei Marieva Ionescu, redactoarea volumului, pentru 
priceperea, bunăvoința și răbdarea pe care le-a manifestat, ca de obicei, 
pe parcursul colaborării noastre. 








luliu Hossu a fost consacrat episcop de Gherla la 22 noiembrie 1917, fiind 
atunci cel mai tânăr episcop al Bisericii Greco-Catolice. La 1 decembrie 
1918 a citit în fața mulțimii strânse la Alba Iulia Rezoluţia Unini. Apoi, 
impreună cu episcopul ortodox de Caransebeș, Miron Cristea, viitorul 
patriarh, a făcut parte și din delegaţia care a mers la București pentru a 
anunţa oficial regelui Ferdinand și guvernului decizia Adunării. 


Episcopii greco-catolici loan Suciu, Alexandru Rusu, Valeriu Traian Fren- 
iu, luliu Hossu, loan Bălan, Vasile Aftenie. Ultima fotografie în libertate, 
probabil la Nunţiatura Apostolică din Bucureşti, în ajunul Conferinţei 
episcopale de la 6-7 octombrie 1948. Tit Liviu Chinezu, care nu apare aici, 
avea să fie consacrat episcop în clandestinitate, la mănăstirea Căldărușani. 

Episcopatul catolic din România. Îi regăsim aici pc Valeriu Traian Frențiu 
(episcop de Oradea), loan Bălan (episcop de Lugoj), luliu Hossu (episcop 
de Cluj-Gherla), Alexandru Rusu (episcop de Maramureș), Vasile Aftenie 
(episcop auxiliar de Blaj), loan Suciu (administrator apostolic de Blaj). 
Arestarea episcopilor greco-catolici fusese prevăzută în planul Ministe- 
rului Cultelor ca „măsură administrativă“, folosindu-se formularea: „Re- 
glarea situaţiei Episcopatului, cu administraţia lui bisericească și averile“. 
In diverse rapoarte ale Securității apare, referitor la arestarea lor, expre- 
sia „măsură preventivă“: trebuiau arestaţi pentru ca autoritatea şi in- 
fluența lor să nu împiedice „operaţiunea de unificare“. 













Episcopul Vasile Aftenie a 
fost desecns ca „un om jovial, 
mereu glumeţ“, care „crea in 
jurul lui o atmosferă plăcută 
şi o bună dispoziție“, sau, de 
altcineva, ca „un urias cu su- 
flet de copil“. În poza de jos 
apare înconjurat de copi pre- 
gătit pentru prima impărtă- 
șanie (1945-1947). 

Ordinul de arestare pentru episcopii Aftenie, Hossu și Chinezu (28-29 octom- 
brie 1048). Fișa din anchetă a episcopului Aftenie, primul dintre cei șapte epis- 
copi greco-catolici care și-a pierdut viața în urma tratamentelor inumane 
din timpul anchetei Securităţii, la 10 mai 1950. 

Episcopul Valeriu Traian Fren- 
țiu a fost descris ca „un om 
calm, cu o privire blândă, me- 
reu disponibil pentru ajuto- 
rarea celor nevoiași“, ca „un 
foarte bun administrator al 
bunurilor bisenceşti“. A râmas 
în amintirea credincioșilor ca 
un om al rugăciunii, un bine- 
făcător darnic, dar și un supe- 
rior exigent faţă de cler. 


Episcopul Valeriu Traian Fren- 
țiu la congresul Asociaţiei 
Generale a Românilor Uniţi 
(AGRU), care avea ca scop for- 
marea intelectualilor creștini, 
Blaj, 1942. 








Episcopul loan Suciu, care in ziua consacrării spunea: „Încă nu mi-am 
pus jugul pe grumaz, dar îi simt deja povara, încă nu m-am suit pe noua 
Cruce, dar îi ghicesc amărăciunea“, a preluat în 1940 partea din eparhia 
greco-catolică de Oradea ajunsă în Ungaria horthystă în urma Dictatului de 
la Viena. Aici, în vizită în satul Pinticu, Bistrița Năsăud, go iunie 1043. 








an Suciu într-o vizită canonică la Zalău, 14 august 1943. „Mă 


Episcopul Io 


simt logodit nu cu înalta funcţie cu scaun îmbrăcat în purpură, ci cu inte- 


resele veșnice ale lui Cristos, cu Biserica sa, cu Turma sa.” 














„Servul lui Dumnezeu Tit Li- 
viu Chinezu era mai interio- 
rizat, analist al situațiilor și 
al gândurilor, ridicându-se ca 
un vultur ce planează liniștit 
deasupra norilor.“ „Era cupnns 
de pace și liniște sufletească, 
era o fire blândă, mereu zâm- 
bitor, foarte profund și întot- 
deauna stăpân pe sine.“ 


Episcopul Tit Liviu Chinezu alături de monseniorul Vladimir Ghika, 
înconjurați de tineri din Asociaţia Studenţilor Români Uniţi (ASTRU), 
în fața bisericii Sfântul Vasile cel Mare din București, 7 iulie 1948. 





Episcopul loan Bălan „era me- 
diu ca statură. Purta barbă 
potnvită şi avea o privire de 
om de carte. Era un om cu 
totul dedicat lui Dumnezeu 
și Bisericii.“ La 2 octombrie 
1948 a emis o circulară prin 
care îi excomunica pe toți 
preoții și credincioșii care ar fi 
acceptat să se lepede de Bise- 
rica Greco-Catolică. 


Episcopul loan Bălan, alătuni 
de ceilalţi doi episcopi care 
au supravieţuit detenţie: în 
închisoarea Sighet, Alexan- 
dru Rusu și luliu Hossu. Se 
aflau la mănăstirea ortodoxă 
de maici Ciorogârla, unde fuse- 
seră mutaţi din 14 iube 1956 
în domiciliu obligatoriu. Au 
rămas împreună acolo o lună, 
urmăriți îndeaproape de agenți 
instala în casa de vizavi. 

Episcopul Alexandru Rusu „se 
prezenta ca un adevărat inte- 
lectua!“. „Curajos și cu o logică 
de fier, își dezarma adversanii 
cu o puternică dialectică. Și cu 
preoţii părea mai sever, insă 
nu se comporta astfel decât 
din cauză că dorea cu orice 
preț ca dreptatea să triumie. 
Chiar și cei de la Ministerul 
de Interne aveau să se teamă 
de dânsul, din cauza logicii 
sale,“ 


Episcopul Alexandru Rusu, 
la intrarea în ancheta Secu- 
ntății din Cluj, 1957. În timp 
ce era lovit de comandantul 
Goiciu la închisoarea Gherla, 
îi spunea acestuia: „Dă, dom- 
nule, dă, dar să știi că cu fie- 
care lovitură se înalță la ceruri 
o rugăciune pentru mântui- 
rea ta.“ A fost înmormântat 
în cimitirul închisorii Gherla, 
iar mormântul său nu a pu- 
tut fi identificat până azi. 











Pelerini în curtea mănăstirii Bixad (Tara Oașului), a călugărilor din 
Ordinul Sfântului Vasile, unde era prezent episcopul Alexandru Rusu, 
15 august 1940. Episcopul se ocupa de editarea de cărţi şi de presa cato- 
lică: din cauza cenzurii, singura tipografie care avea voie să tipărească 
in limba română era cea de la Bixad. 








Episcopul lulu Hossu „era 
foarte duios, şi omenos din 
cale-afară; era o figură de 
domn înnăscut“. 


În cartea sa de memorii, epis- 
copul Hossu notează despre 
noaptea arestării (28-29 noiem- 
brie 1948): „Atunci am cobo- 
rât scările la subsolul uşilor 
ferecate, şi ele de fier, și am 
intrat în celulă. Îndată după 
intrare, căzând zăvorul, m-am 
așezat în genunchi şi, cu frun- 
tea la pământ, am dat mărire 
Domnului Isus, care m-a în- 
vrednicit pe mine, nevredni- 
cul, de această mare cinste a 
temniței pentru credinţă.“ 








Episcopul Iuliu Hossu a făcut nenumărate vizite canonice pentru a-i cu- 
noaște mai bine pe credincioși, a-i catehiza, a-i îndemna să participe activ 
la liturghie şi să fie ataşaţi de Biserică. Aici, binecuvântând mulțimile de 
oameni veniţi în pelerinaj la mănăstirea Strâmbu, 14 septembrie 1943. 

Episcopii Frențiu, Suciu, Chinezu, Bălan, Rusu și Hossu, „bandiți“ îm- 
brăcaţi în zeghe. Celula 44 de la închisoarea din Sighet a fost o vreme, cum 
scrie Iuliu Hossu în Memoriile sale, „reședința episcopatului Bisericii Ro- 
mâne Unite cu Roma“. Toţi au refuzat categoric să-și părăsească credinţa şi 
au rămas uniţi în rezistență și rugăciune, conducându-se după crezul „Nu vă 
temeţi de cei ce pot ucide trupul și mai mult nu pot face nimic“. Erau „întă- 
riți de harul preasfânt, cu sufletul ridicat și încrezători întru toate“. 

Pe 24 mai 2015 a avut loc un 
pelerinaj greco-catolic la Sighe- 
tu Marmaţiei, care a pornit 
de la Memorialul Victimelor 
Comunismului şi al Rezisten- 
ței și s-a încheiat la „Cimiti- 
rul săracilor“. Se știe că in acest 
cimitir au fost înmormântați 
episcopii loan Suciu şi Tit Liviu 
Chinezu, iar episcopul Valeriu 
Traian Frențiu a fost înmor- 
mântat în cimitirul oraşului 
(fără să se întocmească acte 
de deces și mormintele fiind 
mascate). Cortegiul pelerinilor 
a fost deschis de un grup de co- 
pii din Maramureş îmbrăcaţi 
în port popular. 

Papa loan Paul II, în timpul vizitei în România din 7-9 mai 19 
ciune pentru martiri şi mărturisitori la cimitirul Bellu catolic. În acest ci- 


mitir sunt îngropați episcopii loan Bălan, luliu Hossu și Vasile Aftenie. 








Legăturile noast 
copul Romei, nu 
neşti, pe care să. 


